
„Învățăturile lui Neville” 
Cărţulie cu lecţii din 1948 


(Din 1948) 
Lecția 1 - CONȘTIENȚA ESTE SINGURA REALITATE 


Acesta va fi un curs foarte practic. Sper, așadar, că ai o imagine foarte clară a 
ceea ce dorești, fiindcă sunt convins că îţi poţi realiza dorinţele prin tehnica pe care o 
vei primi aici săptămâna aceasta în cinci lecţii. 


Ca să poţi beneficia din plin de aceste instrucţiuni, îngăduie-mi să-ți descopăr 
acum că Biblia nu face nicio trimitere la vreo persoană care ar fi existat vreodată sau 
vreun eveniment care s-ar fi petrecut vreodată pe pământ. Povestitorii antici nu scriau 
istorie, ci o lecție în imagini alegorice despre anumite principii de bază pe care le-au 
îmbrăcat în veșmintele istoriei, adaptând apoi aceste povestiri capacităţii limitate de 
înțelegere a oamenilor, cel mai adesea naivi și neanalitici. 


De-a lungul veacurilor, am luat în mod greșit personificările drept persoane, 
alegoria drept istorie, vehiculul ce a transmis instrucțiunea drept instrucțiune și sensul 
brut aparent drept sens final deliberat. 


Diferenţa dintre forma Bibliei și substanţa sa e la fel de uriașă precum diferenţa 
dintre o boabă de porumb și sămânţa vieţii din acea boabă. Așa cum organele noastre 
asimilative deosebesc între hrana ce trebuie asimilată sistemului și hrana ce trebuie 
lepădată, la fel, facultățile noastre intuitive trezite descoperă în spatele alegoriei și 
parabolei sămânţa dătătoare de viață a Bibliei; și, hrănindu-ne din aceasta, și noi 
putem lepăda forma ce transmite mesajul. 


Discuţia referitoare la istoricitatea Bibliei este prea vastă; prin urmare, nu e 
cazul să o abordăm în această interpretare psihologică practică a poveștilor sale. 
Așadar, nu voi pierde vreme încercând să te conving că Biblia nu e o realitate istorică. 


În seara aceasta, voi lua patru povești și îţi voi arăta ce au intenţionat 
povestitorii antici ca noi să vedem în aceste povești. Învăţătorii antici au adăugat 
adevăruri psihologice alegoriilor falice și solare. Nu cunoșteau despre structura fizică a 
omului atât de multe câte cunosc oamenii de știință moderni, nici despre bolta 
cerească atât de multe câte știu astronomii de azi. Dar au folosit cu înţelepciune 
putinul pe care-l cunoșteau și au construit contexte falice și solare de care au legat 
marile adevăruri psihologice pe care le descoperiseră. 


În Vechiul Testament, vei găsi mult din această venerație falică. Pentru că nu ne 
servește, nu am să accentuez asta. |ţi voi arăta numai cum să o interpretezi. 


Înainte de a ajunge la prima dintre dramele psihologice pe care o putem folosi 
într-un mod practic, îngăduie-mi să amintesc cele două remarcabile nume ale Bibliei: 
cel pe care noi îl traducem prin DUMNEZEU sau IEHOVA [„DOMNUL” în versiunile 
Bibliei ortodoxe] și cel căruia îi spunem Fiul Său, pe care îl avem drept IISUS. 


Anticii scriau aceste nume folosind mici simboluri. Limba antică, anume 
ebraica, nu era una pe care o expirai pur și simplu. Era o limbă mistică nicicând rostită 
de om. Cei care o înțelegeau o înțelegeau așa cum matematicienii înțeleg simbolurile 
matematicii superioare. Nu era ceva ce oamenii foloseau pentru a transmite gânduri 
așa cum folosim noi astăzi limba engleză [ori pe cea română]. 


Spuneau că numele lui Dumnezeu era scris IOD HE VAV HE. Voi lua aceste 
simboluri și, în limba noastră firească, realistică, le voi tălmăci ca atare. 


Prima literă, IOD, din numele DUMNEZEU, o mână sau o sămânță, dar mâna 
regizorului. Dacă e vreo parte a omului care îl diferenţiază clar de restul lumii creaţiei, 
aceasta e mâna. E folosită nu numai cu scopul de a duce mâncare la gură ori a sări de 
pe o creangă pe alta. 

Mâna omului dă formă, modelează. Nu te poți exprima cu adevărat fără de 
mână. Aceasta e mâna ziditorului, mâna regizorului; regizează, modelează și 
construiește în lume. Povestitorii antici au numit această primă literă IOD, mâna, ori 
sămânţa absolută din care întreaga creaţie va fi să fie. 


Celei de-a doua litere, HE, i-au dat simbolul unei ferestre. O fereastră este un 
ochi - fereastra e pentru casă ceea ce ochiul e pentru trup. 


Cea de-a treia literă, VAV, au numit-o cui [cârlig]. Un cui se folosește cu rostul 
de a prinde lucrurile laolaltă. Conjuncţia „și” în limba ebraică e pur și simplu această a 
treia literă, ori VAV. 


Dacă vreau să spun „bărbat și femeie”, pun VAV la mijloc - și le unește. 
A patra și ultima literă, HE, este încă o fereastră sau ochi. 


În această limbă modernă, realistică a noastră, poţi lăsa deoparte ochi și 
ferestre și mâini și privești astfel: te afli aici și acum. Prima literă, IOD, este EU SUNT-ul 
tău, conștiința ta de a fi. Ești conștient de a fi conștient - aceasta e prima literă. Din 
această conștientă curg toate stările de conștiință. 


A doua literă, HE, numită ochi, este imaginaţia ta, abilitatea ta de a percepe 
ceva ce pare a fi în afara Sinelui. Ca și când, atunci când ești cufundat în vise, stările 
mentale contemplate ar fi ceva separat, făcând pe cel ce gândește și gândurile sale 
două entităţi diferite. 


A treia literă, VAV, este abilitatea ta de a simţi că ești ceea ce dorești să fii. Pe 
măsură ce simţi că ești, devii conștient de a fi acel lucru. A umbla ca și când ești deja 
ceea ce vrei să fii înseamnă a-ţi lua dorinţa din lumea imaginarului și a pune VAV-ul 
asupra ei. Ai încheiat actul creaţiei. Sunt conștient de ceva. Apoi devin conștient de a fi 
de fapt acel lucru de care eram conștient. 


A patra și ultima literă din numele lui Dumnezeu este încă un HE, încă un ochi, 
adică lumea concretă vizibilă care aduce constant mărturie a acelui lucru de care sunt 
conștient de a fi. Nu faci nimic în privinţa lumii concrete; întotdeauna se modelează 
singură în armonie cu acel lucru de care ești tu conștient de a fi. 


ŢI se spune că acesta este numele prin care se făptuiesc toate lucrurile, și fără 
de acesta nimic nu s-a făcut din cele ce s-au făcut [loan 1:3]. Numele este tot ce ai 
acum, aflându-te aici. Ești conștient de a fi, nu-i așa? Desigur că ești. Ești, de asemenea, 
conștient de ceva ce e altceva decăt tine: sala, mobilierul, oamenii. 

Poţi deveni selectiv acum. Poate că nu vrei să fii altceva decât ceea ce ești, sau 
să ai altceva decât ceea ce vezi. Dar ai capacitatea de a simţi cum ar fi de ai fi altceva 
decât ești acum. și asumându-ţi că ești ceea ce vrei să fii, ai încheiat numele lui 
Dumnezeu sau IOD HE VAV HE. Rezultatul final, concretizarea asumpţiei tale, nu e grija 
ta. Va veni la vedere automat în clipa în care îți asumi conștiința de a fi acel lucru. 


să ne îndreptăm acum spre numele Fiului, fiindcă El dă Fiului stăpânire asupra 
lumii. Tu ești acel Fiu, tu ești măreţul losua sau lisus al Bibliei. Cunoști numele Iosua, 
ori lehosua, pe care l-am românizat drept lisus. 


Numele Fiului este aproape ca și cel al Tatălui. Primele trei litere ale numelui 
Tatălui sunt primele trei litere ale numelui Fiului, IOD HE VAV, apoi adaugi un ȘIN sau 
SIN și un AIN, făcând ca numele Fiului să se citească IOD HE VAV ȘIN AIN. 


Ai auzit ce reprezintă primele trei, IOD HE VAV. IOD înseamnă că ești conștient; 
HE înseamnă că ești conștient de ceva și VAV înseamnă că devii conștient de a fi acel 
lucru de care ești conștient. Ai stăpânire, deoarece ai abilitatea de a concepe și de a 
deveni ceea ce concepi. Aceasta este puterea creaţiei. 


Dar de ce s-a pus un ȘIN în numele Fiului? Graţie milostivirii nemăsurate a 
Tatălui! 

Atenţie, Tatăl și Fiul sunt una. Dar când Tatăl devine conștient de a fi om, El 
pune în starea numită om ceea ce El nu și-a dat Sieși. El pune un ȘIN în acest scop; un 
ȘIN simbolizează un dinte. 


Un dinte e cel ce consumă, cel care devorează. Trebuie să am în mine puterea 
de a consuma ceea ce îmi displace acum. Eu, în neștiința mea, am dat naștere 
anumitor lucruri pe care le displac acum și care aș vrea să rămână acum în urmă. 


De nu erau în mine flăcările ce le vor consuma, aș fi condamnat pe vecie să 
trăiesc într-o lume a tuturor greșelilor mele. 

Dar există un ȘIN, dinte ori flacără, în numele Fiului, care îngăduie Fiului să Se 
separe de stările pe care le-a exprimat în lume în trecut. Omul nu poate vedea altceva 
decât conținutul propriei sale conştiente. 


Dacă devin acum separat în conștiență de sala aceasta luându-mi atenţia de la 
ea, atunci nu mai sunt conștient de ea. Există ceva în mine care o devorează înlăuntrul 
meu. Poate exista în interiorul lumii mele concrete numai dacă o păstrez vie în 
interiorul conștienței mele. 


Este ȘIN-ul, sau dintele din numele Fiului, cel care Îi dă stăpânire absolută. 


De ce nu a putut fi în numele Tatălui? Dintr-un motiv simplu: nimic nu 
încetează a fi în Tatăl. Nici chiar lucrurile neplăcute nu încetează a fi. Dacă am dat 
expresie unui lucru, acesta rămâne în veci pururi în Sinele mai mare dimensional care 
este Tatăl. Dar nu mi-ar plăcea să ţin vii în lumea mea toate greșelile mele. Așadar, Eu, 
în milostivirea Mea nemăsurată, Îmi dau Mie, când devin om, puterea de a deveni 
separat de aceste lucruri cărora Eu, în neștiința M ea, le-am dat viață în lumea Mea... 


Acestea sunt cele două nume care-ţi dau stăpânire. Ai stăpânire dacă, în timp 
ce păşeşti pe pământ, ştii că propria ta conştienţă este Dumnezeu, una şi singura 
realitate. Devii conștient de ceva ce ai vrea să exprimi sau să ai. Ai abilitatea de a simţi 
că eşti sau că ai ceea ce cu numai o clipă în urmă era imaginar. Rezultatul final, 
întruparea asumpţiei tale, este complet în afara minţii tri-dimensionale. Prinde viaţă 
într-un fel pe care nimeni nu îl cunoaște. 


Dacă aceste două nume sunt limpezi în ochiul minţii tale, vei vedea că ele sunt 
numele tale veșnice. 
Aflându-te aici, ești acest IOD HE VAV HE; ești IOD HE VAV ȘIN AIN. 


[* SIN, ca prefix, poartă același înțeles ca și pronumele relativ „cel ce”, „cel 
care” din |. română. 

SIN mai reprezintă și cuvântul „Shaddai”, un nume pentru Dumnezeu. 

În tradiția ebraică, litera SIN este înscrisă pe M ezuzah, un vas ce conţine un sul 
de pergament scris cu text biblic. 

Rugăciunea „Shema Yisrael” poruncește israeliților să scrie poruncile lui 
Dumnezeu în inimile lor (Deut. 6:6); forma literei SIN imită structura inimii omenești. 


** Numele literei AIN este derivat din proto-semiticul „AYIN” - „ochi” și litera 
proto-canaanită avea formă de ochi, derivând într-un final din hieroglifa „IR” în formă 
de ochi. 

Până în zi de azi, AIN înseamnă „ochi” și în ebraică și în malteză și în arabă.] 


Poveștile din Biblie se ocupă exclusiv cu puterea imaginaţiei. 

Sunt cu adevărat dramatizări ale tehnicilor de rugăciune, căci rugăciunea este 
secretul schimbării viitorului. Biblia descoperă cheia prin care omul pătrunde într-o 
lume mai largă dimensional cu scopul de a schimba condiţiile lumii mărunte în care el 
trăiește. O rugăciune ascultată implică faptul că ceva s-a întâmplat ca urmare a 
rugăciunii, ceva ce nu s-ar fi întâmplat altfel. Așadar, omul este elanul acțiunii, mintea 
ce dirijează cursul, precum și cel care răspunde rugăciunii. 


Poveștile Bibliei conţin o puternică provocare la adresa capacităţii cognitive a 
omului. Adevărul de dedesubt - acela că ele sunt drame psihologice și nu realităţi 
istorice - solicită reafirmare, în măsura în care aceasta e singura justificare a 
poveștilor. Cu puţină imaginaţie, putem cu ușurință descoperi sensul psihologic al 
tuturor poveștilor cuprinse acolo. 


„ȘI a zis Dumnezeu: „Să facem om după chipul și după asemănarea Noastră, ca 
să stăpânească peștii mării, păsările cerului, animalele domestice, toate vietățile ce se 
târăsc pe pământ și tot pământul!'. și a făcut Dumnezeu pe om după chipul Său; după 
chipul Lui Dumnezeu l-a făcut.” - Geneza/Facerea 1:26,27 


Aici, în primul capitol al Bibliei, învățătorii antici au așezat fundaţia potrivit 
căreia Dumnezeu și omul sunt una și că omul are stăpânire peste întreg pământul. 
Dacă Dumnezeu și omul sunt una, atunci Dumnezeu nu poate fi niciodată prea 
departe, așa cum nu poate fi nici prea aproape - căci apropierea însăși înseamnă tot 
separare. 

Se ridică întrebarea: Ce e Dumnezeu? Dumnezeu este conștiența omului, 
conștiința lui de a fi, EU SUNT-ul său. Piesa vieţii este una psihologică, în care aducem 
împrejurări întru ființă prin atitudinile noastre, mai degrabă decât prin faptele noastre. 
Piatra de temelie pe care se sprijină toate lucrurile este conceptul omului despre sine. 
El face ceea ce face și are experienţele pe care le are deoarece conceptul său despre 
sine este cel care este, și niciodată din altă cauză. De-ar fi avut un alt concept despre 
sine, ar acţiona diferit și ar avea experienţe diferite. 


Omul, asumându-și sentimentul dorinţei sale împlinite, îşi schimbă viitorul în 
armonie cu asumpţia sa, fiindcă asumpţiile, deşi false, de sunt susţinute, se întăresc în 


fapt. 
M inţii nedisciplinate îi pare greu să-și asume o stare care e negată de simţuri. 


Dar învățătorii antici au descoperit că somnul, ori o stare apropiată somnului, 
ajuta omul în crearea asumpției sale. Așadar, ei au dramatizat primul act creativ al 
omului drept unul în care acesta era într-un somn adânc. Aceasta nu numai că 
stabilește tiparul tuturor actelor creative viitoare, dar arată și că omul are o singură 
substanţă care e cu adevărat a lui pentru a o folosi în crearea lumii sale și aceea e el 
însuși. 


„Atunci a adus Domnul Dumnezeu (omul) asupra lui Adam somn greu; și, dacă a 
adormit, a luat una din coastele [sau „din coapsele”, în alte traduceri] lui și a plinit locul 
ei cu carne. lar coasta luată din Adam a făcut-o Domnul Dumnezeu femeie și a adus-o 
la Adam.” - Geneza/Facerea 2:21,22 


Înainte ca Dumnezeu să facă această femeie pentru om, El aduce înaintea lui 
Adam fiarele câmpului și păsările cerului și îi cere lui Adam să le dea nume. 
„Așa ca toate fiinţele vii să se numească precum le va numi Adam.” [2:19] 


Tu ești Adam și animalele există în tine ca dispoziţii ale tale, sentimente cărora 
le dai viaţă. 


Pune un nume dorinţei tale. Atinge-o cu simţire și dispoziția (dorinţa) va lua 
formă. Vrei să fii fericit, un om de succes și în deplină siguranţă? Ori vrei să te simţi 
trist, sărac și în incertitudine? Nu-mi pasă care-ţi e dorința, dispoziţia ei este înlăuntrul 
tău și așteaptă să fie numită. Așa cum chemi somnul la viață spunând „Mi-e somn”, 
exact la fel chemi orice stare dorită. 


Adam a numit fiarele pământului și păsările cerului. Așadar dând nume 
dispoziţiei pe care dorea să o exprime, Adam adoarme de îndată ce toate cele pe care 
le-a numit s-au concretizat. și nu există nicio menţiune că Adam s-ar mai fi trezit 
vreodată din acest somn... 


Tehnica pe care o predau pune accent pe această stare creativă a somnului. 


Îngăduie-mi încă o dată să-ţi amintesc faptul că poveștile biblice sunt toate 
despre tine. Prezentând multe personalităţi diferite, acestea dramatizează tehnica prin 
care îți poţi schimba conceptul despre tine. și când aceasta se va fi produs, viitorul tău 
este schimbat, căci toate întâmplările se împlinesc în mintea ta personală. 


să ne îndreptăm spre cel de-al 32-lea capitol al cărții Genezei/Facerii și să 
vedem povestea lui lacov luptându-se cu un înger. Se spune, „Rămânând Iacov singur, 
S-a luptat Cineva [,un Înger”, „un om’ cf. altor traduceri] cu dânsul până la revărsatul 
zorilor. Văzând însă că nu-l poate răpune Acela, S-a atins de încheietura coapsei lui și 
i-a vătămat [,i-a micșorat/i-a sleit’, cf. originalului și traducerilor Bibliei în |. engleză] lui 
lacov încheietura coapsei [,vâna', cf. altor traduceri], pe când Se lupta cu el [24,25]. De 
aceea fiii lui Israel până astăzi nu mănâncă mușchiul de pe șold, pentru că Cel ce S-a 
luptat a atins încheietura șoldului lui Iacov, în dreptul acestui mușchi” [32]. 


Această poveste a fost scrisă cu veacuri în urmă, și totuși încă mai sunt unii 
astăzi care, deoarece cred literal această poveste, nu vor mânca acea parte a unui 
animal presupus asemănătoare părții lui lacov care „s-a vătămat” [„s-a sleit”]. 


Dar dacă vei căuta cuvântul „coapsă” în [Dicţionarul de] Concordanţe biblice 
[editat de] Strong așa cum e folosit în această poveste, vei vedea că nu e vorba de nicio 
coapsă. Se definește ca „părți generative moi ce atârnă între coapsele bărbatului”. 


Povestitorii antici au folosit acest cadru falic pentru a înfățișa un mare adevăr 
psihologic pe care-l vom examina chiar acum. Un înger este un mesager al lui 
Dumnezeu. Cum conștienţa ta este Dumnezeu, orice idee (mesaj) pe care o întreţii este 
livrată de un înger. Neștiind că ești deja ceea ce contemplezi și nefiind în stare să crezi 
că ai putea vreodată deveni acel lucru, te lupti cu dorinţa. Te lupti cu o idee, căci nu știi 
că deja ești ceea ce contemplezi, nici nu crezi că ai putea deveni acel lucru. Ai vrea, dar 
nu crezi că ai putea. 


Cine se luptă cu îngerul? lacov. lar cuvântul lacov, ca definiție, înseamnă 
suplinitorul, înlocuitorul. 


Ai vrea să te transformi pe tine și să devii ceea ce rațiunea și simţurile tale 
neagă. 

Dorind să te transformi în ceea ce rațiunea și simţurile tale neagă, te lupţi cu 
sentimentul împlinirii sale până când ceva iese din tine. Până când îţi poţi spune, „Cine 
este cel ce s-a atins de Mine? S-a atins de Mine cineva. Căci am simțit o putere care a 
ieșit din Mine” [Luca 8:45,46; Marcu 5:30]. 


Ca și într-un act creativ fizic, după o meditaţie reușită devii, pentru scurt timp, 
incapabil de a continua actul. și când ai obținut satisfacția, foamea și setea dispar. 


Dacă foamea persistă, nu ai reușit în a deveni conștient de împlinire; așadar, și 
setea e încă acolo. Dacă poţi simţi, înlăuntrul tău, că ești deja ceea ce cu numai câteva 
clipe mai devreme era numai o dorinţă, nu mai ești avid după acel lucru. Dorinţa ta, 
fiind atinsă cu simtire, se sleiește, se micșorează în conștienţa ta și dorinţa de a 
continua meditaţia încetează. 


„Toate câte cereti, rugându-vă, să credeţi că le-aţi primit și le veţi avea” [M arcu 
11:24]. 


Când actul creativ fizic s-a încheiat, „vâna din dreptul coapselor” bărbatului se 
micșorează, iar acesta se descoperă impotent, incapabil să mai continue actul. În 
același fel, când omul se roagă eficient, el este conștient de a fi ceea ce dorește să fie și 
astfel nu mai poate continua să dorească acel lucru. 


În momentul satisfacerii fizice și psihologice, ceva iese afară, ceva ce, în timp, 
poartă mărturie puterii creative a omului. 


XX XX XXX XXX XX XX 


Următoarea noastră poveste se află în cel de-al 38-lea capitol al cărții 
Genezei/Facerii. lată un rege al cărui nume este luda [,„a aduce laude”], primele trei 
litere ale numelui acestuia începând tot cu IOD HE VAV. Tamara este nora lui. 


Cuvântul „Tamara” înseamnă palmier, ori cea mai frumoasă, cea mai plăcută. 
Ea e frumoasă la privit, grațioasă și e numită palmier. Un palmier înalt, maiestuos 
înflorește chiar și în deșert - oriunde s-ar afla el, acolo e o oază. Când vezi palmierul în 
deșert, acolo vei fi aflat ceea ce cauţi cel mai mult pe acel pământ arid. Nu e nimic mai 
de dorit de către un om ce trece prin deșert decât vederea unui palmier. 


În cazul nostru, pentru a fi practici, obiectivul nostru este palmierul. Adică 
maiestuozitate, frumuseţe e ceea ce căutăm. Oricare ar fi acel lucru pe care tu sau eu îl 
vrem, ceea ce dorim cu adevărat, este personificat în povestea frumoasei Tamara. 


Ni se spune că își pune vălul unei „nărăvite” și se așează într-un loc public. Pe 
acolo trece socrul său, regele luda; acestuia îi place atât de mult de cea învăluită încât 
îi oferă un ied pentru „a intra la ea”. 

Ea îi spune, „Bine, dar să-mi dai ceva zălog până mi-l vei trimite”. 

Răspuns-a luda: „Ce zălog să-ţi dau?” 

și ea a zis: „Inelul tău, cingătoarea ta [brăţările tale] și toiagul ce-l ai în mână”. 

Și el i le-a dat și a intrat la ea și ea a rămas grea. [14-18] 


Aceasta e povestea; acum, interpretarea. 

Omul are un singur dar care e cu adevărat al lui și pe care îl poate da - pe sine 
însuși. Nu are alt dar, după cum ţi s-a spus în chiar primul act creativ al lui Adam dând 
naștere femeii din sine însuși. Nu era nicio altă substanță pe lume în afară de sine 
însuși din care să fi putut modela obiectul dorinței sale. În mod asemănător, luda avea 
un singur dar care era cu adevărat al lui de dat - pe sine însuși, dat fiind faptul că 
inelul, cingătoarea [brățările] și toiagul erau simbolurile statutului său regal. 


Omul oferă ceea ce nu e el, dar viaţa cere ca el să dea singurul lucru care-l 
simbolizează pe sine însuși. 
„Dă-mi inelul tău, cingătoarea ta [brăţările tale] și toiagul ce-l ai în mână.” 


Acestea îl fac rege. Când le dă, el se dă pe sine. 


Tu ești măreţul rege luda. Înainte de a-ţi putea cunoaște Tamara și a o face să-ţi 
poarte asemănarea în lume, trebuie „să intri la ea” și să te dai pe tine însuţi. Să 
presupunem că vreau siguranţă. Nu o pot obține cunoscând oameni care o au. Nu o 
pot obține trăgând sfori. Trebuie să devin conștient de a fi în siguranţă. 

Să spunem că vreau sănătate. Pastilele nu mi-o vor aduce. Dieta ori climatul nu 
mi-o vor aduce. Trebuie să devin conștient de a fi sănătos, asumându-mi sentimentul 
de a fi sănătos. 


Poate că vreau să devin cunoscut în lumea aceasta. Privind doar la regi și 
președinți și nobili, trăind în umbra lor, nu mă voi umple de demnitate. Trebuie să 
devin conștient de a fi nobil și demn și să umblu ca și când aș fi ceea ce vreau acum să 
fiu. 

Când pășesc în lumina aceasta, mă dau pe mine însumi imaginii care mi-a 
bântuit mintea și, în timp, ea îmi va face un Prunc; ceea ce înseamnă că eu concretizez 
o lume în armonie cu ceea ce sunt conștient a fi. 


Tu ești regele luda și tot tu ești Tamara. Când devii conștient a fi ceea ce vrei să 
fii, ești Tamara. Apoi, îţi cristalizezi dorinţa în lumea din jurul tău. 


Indiferent ce poveşti citeşti în Biblie, indiferent câte personaje au introdus în 
drama lor acești povestitori antici, este un singur lucru pe care trebuie să îl ţinem 


minte - toate se petrec în mintea omului individual. Toate personajele trăiesc în 
mintea omului individual. 


Pe măsură ce citeşti povestea, fă-o să corespundă tiparului propriu. 

Cunoaşte că singura realitate este conștienţa. 

Apoi, cunoaște ceea ce vrei să fii. 

Apoi, asumă-ţi sentimentul de a fi ceea ce vrei să fii şi rămâi credincios 
asumpţiei tale, trăind şi făptuind conform convingerii tale. 


A 


Intotdeauna fă-o să corespundă acelui tipar. 


XX XX XXX K KKK K XX 


A treia noastră interpretare este povestea lui Isaac și a celor doi fii ai săi: Isav și 
lacov. Ni se înfățișează scena unui orb ce este înșelat de către cel de-al doilea fiu al său 
pentru a-i da lui binecuvântarea ce i se cuvenea fiului cel mare. 


Povestea accentuează ideea că înșelăciunea a fost reușită prin simţul pipăitului. 


„Zis-a Isaac iarăși către lacov: „Apropie-te să te pipăi, fiul meu, de ești tu fiul 
meu Isav sau nu’. și s-a apropiat lacov de Isaac, tatăl său, iar acesta l-a pipăit... Îndată 
ce a isprăvit Isaac de binecuvântat pe lacov, fiul său, și cum a ieșit lacov de la fața 
tatălui său Isaac, a venit și Isav cu vânatul lui.” Geneza/Facerea 27:21-22;30 


Această poveste poate fi extrem de utilă dacă o vei rejuca acum. Din nou, ţine 
minte că toate personajele Bibliei sunt personificări sau idei abstracte și trebuie 
împlinite în omul individual. Tu ești tatăl cel orb și fiii amândoi. 


Isaac este bătrân și orb și, simțind apropierea morţii, îl cheamă pe cel dintâi fiu, 
Isav, un băiat aspru, păros, și îl trimite la câmp ca să-i aducă ceva vânat. 


Al doilea fiu, lacov, un băiat cu pielea fină, aude cererea tatălui său. Dorind 
dreptul din naștere al fratelui său, lacov, băiatul cu pielea fină, junghie doi iezi din 
turma tatălui său și îi jupoaie. Apoi, înfășurat în pielea iezilor pe care îi junghiase, își 
trădează cu ingeniozitate tatăl în credința că el era Isav. 


Tatăl spune, „Apropie-te să te pipăi, fiul meu, de ești tu fiul meu Isav sau nu”. 
Nu poate vedea, dar poate atinge. Observă accentul pus pe simţ în această poveste. 


Acesta se apropie și tatăl îi spune, „Glasul este glasul lui lacov, iar mâinile sunt 
mâinile lui lIsav”. și simțind asprimea lor, realitatea fiului lIsav, el rostește 
binecuvântarea și i-o acordă lui lacov. 


Ți se spune în poveste că, „Îndată ce a isprăvit Isaac de binecuvântat pe Iacov, 
fiul său, și cum a ieșit lacov de la faţa tatălui său Isaac, a venit și Isav cu vânatul lui”. 


Acesta e un verset important. Nu trece cu ușurință peste acesta, fiindcă așa 
cum stai aici, și tu ești Isaac. Această sală în care te afli este Isavul tău actual. 


Aceasta e lumea aspră, sau cunoscută prin simţuri, cunoscută prin raţiunea 
organelor trupului. Toate simţurile tale poartă mărturie faptului că te afli aici, în 
această sală. Totul îți spune că ești aici, dar poate că tu nu vrei să fii aici. 


Poți aplica asta în privința oricărui obiectiv. Locul în care stai oricând - mediul 
în care te afli, acesta e lumea ta aspră sau cunoscută prin simţuri sau fiul care e 
personificat în poveste prin Isav. Ce ti-ar plăcea în locul celor pe care le ai sau ești 
reprezintă starea ta cu piele fină sau lacov, înlocuitorul. 


Nu îţi trimiţi la vânătoare lumea vizibilă, așa cum fac atât de mulți oameni, prin 
negare. Spunând că „nu există”, o faci și mai reală. 


În schimb, îţi iei pur și simplu atenția din zona senzaţiei care în acest moment 
este sala din jurul tău și o focalizezi asupra a ceea ce vrei să pui în locul ei, ceea ce vrei 
să faci să fie real. 


În concentrarea asupra obiectivului tău, secretul este să îl aduci aici. Trebuie 
să transformi „altundeva” în „aici” şi „cândva” în „acum”, astfel încât imaginea care e 
obiectivul tău să fie atât de aproape încât o simți. 


să zicem că în această clipă vreau un pian aici în sală. Să văd un pian în ochii 
minţii mele altundeva nu duce la nimic. Dar a-l vizualiza în această sală ca și când ar fi 
fost aici și să-mi pun mâna mentală pe pian și să-l simt solid de real înseamnă să iau 
acea stare subiectivă personificată ca al doilea meu fiu lacov și să o aduc atât de 
aproape încât să o simt. 


Isaac se zice că avea vederea slăbită; era practic orb. Tu ești orb, fiindcă nu îţi 
vezi obiectivul cu organele trupului, nu îl poţi vedea cu simţurile tale concrete. ÎI 
percepi numai cu mintea ta, dar îl aduci atât de aproape încât îl simţi ca și când ar fi de 
o realitate solidă ACUM. Când faci asta și te pierzi în realitatea lui și îl simţi a fi atât de 
real, deschide-ti ochii. 


Când îţi deschizi ochii, ce se întâmplă? Sala pe care ai blocat-o în afară cu numai 
o clipă mai devreme se întoarce de la vânat. Nu-i mai dai binecuvântarea - simţi starea 
imaginară ca fiind mai reală decât lumea concretă, care părea nereală și care acum s-a 
întors. Nu-ţi vorbește în cuvintele lui Isav, dar întreaga sală din jurul tău îţi spune prin 
prezenţa ei că te-ai înșelat singur. 

îți spune că, atunci când te pierzi în contemplare, simţindu-te a fi acum ceea ce 
voiai numai să fii, simţindu-te a avea acum ceea ce doreai să ai, pur și simplu te îmbătai 
cu apă rece. Priveşte această sală. Îţi neagă prezenţa ta altundeva. 


Dar dacă știi legea, spui acum: „Chiar dacă fratele tău a venit prin vicleșug și 
m-a trădat și ţi-a luat dreptul de întâi-născut, i-am dat lui binecuvântarea ta și nu o mai 
pot lua înapoi” [aprox., 27:35; „lată, stăpân l-am făcut peste tine și pe toți fraţii lui i-am 
făcut lui robi; cu pâine și cu vin l-am dăruit”, 27:37]. 

Cu alte cuvinte, rămâi credincios realității subiective și nu lua de la ea dreptul și 
puterea din naștere. l-ai dat drept de naștere și se va concretiza în această lume a ta. 
Nu e loc în acest spaţiu limitat al tău pentru ca două lucruri să-l ocupe în același timp. 
Făcând subiectivul real, îl învii în lumea ta. 


la ideea pe care vrei să o întrupezi şi asumă-ţi că eşti deja acel lucru. Pierde-te 
în sentimentul că această asumpţie este adevărată. Dându-i simţul realităţii, i-ai dat 
binecuvântarea ce-i aparţine lumii concrete şi nu trebuie să îi ajuţi naşterea mai mult 
decât trebuie să ajuţi un copil să se nască ori o plantă să răsară. Sămânţa pe care o 
sădeşti creşte neajutată de om, deoarece conţine în sine puterea şi toate planurile 
necesare pentru auto-exprimare. 


Poţi, în această seară, să rejoci piesa lui Isaac binecuvântându-și pe cel de-al 
doilea fiu și vezi ce se întâmplă în viitorul imediat în lumea ta. Mediul tău actual se 
evaporă, toate împrejurările vieţii se schimbă și fac loc venirii a ceea ce ai dat viaţă. 
Umblând știind că ești ceea ce voiai să fii, concretizezi acel lucru fără asistenţa 
nimănui. 

XXX XXX XX XXX XXX 


Cea de-a patra poveste din seara aceasta este luată din ultima carte atribuită 
lui Moise. Dacă ai nevoie de vreo dovadă că nu Moise a scris-o, citește povestea cu 
atenţie. Se găsește în capitolul 34 al Deuteronomului. Întreabă orice preot ori rabin, 
„Cine e autorul acestei cărți?”, și ei îți vor spune că Moise a scris-o. 


În capitolul 34 al Deuteronomului, vei citi despre un om ce-și scrie propriul 
necrolog - chipurile Moise scrie acest capitol. Un om se poate așeza și scrie ce i-ar 
plăcea să îi apară pe piatra de mormânt, dar iată aici unul care-și scrie ferparul propriu. 
Apoi moare și atât de complet se șterge pe sine, încât sfidează posteritatea în a afla 
unde s-a îngropat singur. 


„Și a murit Moise, robul lui Dumnezeu, acolo, în pământul Moabului, după 
Cuvântul Domnului. și a fost îngropat [sau, „s-a îngropat”] în vale, în pământul 
M oabului, în fața Bet-Peorului, dar nimeni nu știe mormântul lui nici până în ziua de 
astăzi. Și era Moise de o sută douăzeci de ani, când a murit; dar vederea lui nu slăbise 
și tăria lui nu se împuţinase.” Deuteronomul 34:5-7 


Trebuie, chiar în această seară - nu mâine - să înveţi tehnica de a-ţi scrie 
propriul tău necrolog și atât de complet să mori pentru ceea ce ești încât nimeni pe 
lumea asta să nu-ți poată spune unde ai îngropat pe cel vechi. Dacă ești acum bolnav și 
te faci bine, și te știu pe baza faptului că ești bolnav, încotro poţi arăta și-mi spune că 
l-ai îngropat pe cel bolnav? 


Dacă ai sărăcit și iei cu împrumut de la fiecare prieten pe care îl mai ai și apoi te 
scalzi în bogăţie, unde ai îngropat pe sărăntoc? Atât de complet ștergi sărăcia din 
ochiul minţii, încât nu e nimic pe lumea asta spre care să arăţi și să zici, „lată, acolo am 
lăsat-o”. O transformare completă a conștienţei șterge toate evidenţele că ceva altceva 
decât asta a existat vreodată pe lume. 


Cea mai frumoasă tehnică de realizare a obiectivului omului este dată în primul 
verset al capitolului 34 din Deuteronom: 


„Atunci s-a suit M oise din șesurile Moabului în Muntele Nebo, pe vârful Fazga, 
care este în fața lerihonului, și i-a arătat Domnul tot pământul Galaad până la Dan.” 


Citești versetul și spui, „Și ce-i cu asta?” 
Dar ia un dicționar de concordante și uită-te la cuvinte. 


Primul cuvânt, Moise, înseamnă, în același timp, „a se lungi”, „a dura mult”, „a 
părăsi”, „a elibera”, „a scoate”, „a aduce”. Cu alte cuvinte, Moise este personificarea 
puterii din om care poate scoate din om ceea ce acesta caută, căci totul vine 
dinăuntru, nu din afară. Scoţi dinlăuntrul tău ceea ce acum vrei să-ți exprimi drept 
ceva concret ţie însuţi. Tu ești M oise ieșind din șesurile Moabului. 


Cuvântul Moab este o formă contrasă din două cuvinte ebraice, Mem și Ab, 
care se tălmăcesc mamă-tată. Conștienţa ta este mamă-tată, nu există altă cauză pe 
lume. EU SUNT-ul tău, conștiința ta de a fi este acest Moab sau mama-tatăl. Mereu 
scoţi câte ceva din acesta. 


Cuvântul următor este Nebo. În același dicţionar de concordante, Nebo este 
definit ca profeție, prorocire. O prorocire este ceva subiectiv. Dacă spun, „Va fi așa și 
așa”, este numai o imagine a minţii; nu e încă o realitate. Trebuie să așteptăm și fie să 
dovedim fie să infirmăm această prorocire. 

În limba noastră, Nebo este vrerea, dorința ta. Este numită munte deoarece 
este ceva ce pare a fi greu de urcat și astfel aparent imposibil de realizat. Un munte 
este ceva mai mare decăt ești tu, se înalță până deasupra ta. Nebo personifică ceea ce 
vrei să fii, în contrast cu ceea ce ești. 


Cuvântul Fazga, prin definiţie, este a „contempla”. lerihonul este un „miros 
plăcut”. lar Galaad înseamnă coline-martori. Ultimul cuvânt este Dan, „Prorocul”. 


Pune-le acum laolaltă într-un sens practic și vezi ce au încercat să ne spună 
anticii. Cum stau aici, descoperindu-mi conștiența drept Dumnezeu și că pot, prin 
simpla simţire că sunt ceea ce vreau să fiu, să mă transform în asemănarea a ceea ce 
asum că sunt, știu acum că EU SUNT tot ceea ce e necesar pentru a urca muntele. 


Îmi definesc obiectivul. Nu îi spun Nebo, îi pot spune „dorința mea”. Orice 
vreau, acel lucru e Nebo-ul meu, uriașul meu munte pe care îl voi urca. Incep acum să-l 
contemplez, căci mă voi cățăra până în vârful Fazga. 


Trebuie să-mi contemplez obiectivul într-o asemenea manieră încât capăt 
reacția care aduce satisfacție. Dacă nu primesc reacția multumitoare, atunci lerihonul 
nu este văzut, căci lerihonul este un miros plăcut. 


Când simt că sunt ceea ce vreau să fiu, nu-mi pot înăbuși bucuria ce vine odată 
cu acest sentiment. 


Trebuie să-mi contemplez mereu obiectivul, până ce capăt sentimentul de 
satisfacție personificat de lerihon. Apoi, nu fac nimic pentru a-l face vizibil în lumea 
mea; căci dealurile Galaadului, adică bărbaţi, femei, copii, întreaga lume mare din 
preajma mea vor veni să aducă mărturie. Ei vin să ateste că sunt ceea m-am asumat a 
fi eu însumi și menţin înlăuntrul meu. Când lumea mea se conformează asumpțţiei 
mele, prorocirea este îndeplinită. 


Dacă știu acum ce vreau să fiu, și-mi asum că sunt acel lucru, și umblu ca și 
când aș fi, devin acel lucru; și devenind atât de complet acel lucru, mor conceptului 
despre mine astfel încât nu mai pot arăta nicăieri într-un loc anume în lumea asta și să 
spun: acolo e locul unde fostul meu sine este îngropat. Atât de complet am murit, încât 
sfidez posteritatea în a afla vreodată unde mi-am îngropat vechiul meu sine. 


Trebuie să fie cineva în sala asta care se va transforma pe sine atât de complet 
în lumea lui, încât nici cei din cercul lui de prieteni intimi nu-l vor mai recunoaște. 


Timp de zece ani am fost dansator, jucând în spectacole pe Broadway, în 
vodeviluri, cluburi de noapte și în Europa. A fost o perioadă în viața mea când credeam 
că n-aș putea trăi fără anumiţi prieteni din lumea mea. Întindeam mese în fiecare seară 
după showuri și petreceam cu toţii pe cinste. Credeam că n-aș putea trăi fără ei. Acum, 
mărturisesc că nu aș putea trăi cu ei. Nu avem nimic în comun azi. Când ne întâlnim, nu 
trecem dinadins pe trotuarul celălalt, dar întâmpinările sunt aproape reci, fiindcă nu 
avem nimic de discutat. Am murit într-atât de mult acelei vieţi încât, văzându-ne, ei 
nici măcar nu mai pot vorbi de vremurile trecute. 


Dar sunt oameni azi care încă trăiesc în acea stare, devenind din săraci în și mai 
săraci. Mereu le place să vorbească despre vremurile apuse. Ei nu îngroapă niciodată 
acel om, el e cât se poate de viu în lumea lor. 

M oise avea 120 de ani, o vârstă plină, minunată, după cum indică 120. Unu plus 
doi plus zero dau trei, simbolul numeric al expresiei. Eu sunt deplin conștient de 
expresia mea. 

Vederea mea nu e slăbită și tăria mea nu e împuţinată. Sunt pe deplin conștient 
a fi ceea ce NU vreau să fiu. 


Dar cunoscând această lege, prin care omul se transformă pe sine, Îmi asum că 
sunt ceea ce vreau să fiu şi umblu în asumpţia că aceasta s-a îndeplinit. Devenind acel 
lucru, fostul om moare şi tot ce avea legătură cu acel fost concept despre sine moare 


odată cu el. Nu poţi pune vin nou în burdufuri vechi sau petice noi la haine vechi 
M atei 9:16,17; Marcu 2:21,22; Luca 5:36-39]. Trebuie să fii o ființă complet nouă. 


Asumându-ţi că ești ceea ce vrei să fii, nu ai nevoie de asistenţa altuia pentru a 
face ca așa să fie. Nici nu ai nevoie de asistenţa altuia pentru a îngropa vechiul om în 
locul tău. Lasă morții să îngroape morții [Matei 8:22, Luca 9:60]. Nici măcar nu privi 
înapoi, căci „nimeni care pune mâna pe plug și se uită îndărăt nu este potrivit pentru 
împărăţia lui Dumnezeu” [Luca 9:62]. 


Nu te întreba cum va fi acest lucru. Nu contează dacă rațiunea ta îl neagă. Nu 
contează nici dacă întreaga lume din jurul tău îl neagă. Nu trebuie să îngropi trecutul. 
„Lasă morţii să-și îngroape morţii lor”. Vei îngropa trecutul în așa fel, rămânând 
credincios noului concept de Sine, încât vei sfida întregul larg viitor în a găsi unde l-ai 
îngropat. „Dar nimeni nu știe mormântul lui nici până în ziua de astăzi”. 

Acestea sunt cele patru povești pe care ţi le-am promis pentru această seară. 
Trebuie să le aplici în fiecare zi a vieţii tale. Chiar dacă scaunul pe care stai acum pare 
dur și nu se dă pe sine imaginaţiei, poţi, prin imaginaţie, să-l faci cel mai confortabil 
scaun din lume. 


Îngăduie-mi acum să-ţi definesc tehnica așa cum vreau s-o aplici. Nădăjduiesc 
că ai venit aici seara asta cu o imagine clară a dorinței tale. Nu spune că e imposibilă. O 
vrei? Nu trebuie să-ți folosești codul moral pentru a o realiza. Este întrutotul dincolo de 
marginile codului tău. 

Conștienţa este una și singura realitate. Așadar, trebuie să ne formăm obiectul 
dorinţei noastre din propria noastră conștientă. 

Oamenii au obiceiul de a minimiza importanţa lucrurilor simple, iar sugestia de 
a crea o stare asemănătoare somnului ca să te ajute în asumarea a ceea ce rațiunea și 
simţurile tale neagă este unul dintre lucrurile simple pe care le-ai putea desconsidera. 


Totuși, această formulă simplă de a schimba viitorul, care a fost descoperită de 
către învățătorii antici și dată nouă în Biblie, poate fi pusă la încercare de toți. 


Primul pas în schimbarea viitorului este Dorinţa, adică, definește-ţi obiectivul - 
să știi precis ce vrei. 


Al doilea: construiește o împrejurare pe care crezi că ai petrece-o IMEDIAT 
după împlinirea dorinţei tale - o împrejurare ce implică realizarea acesteia - ceva ce va 
ţine predominant de acţiunea Sinelui. 


Al treilea pas este de a-ți imobiliza corpul fizic și de a-ți induce o stare 
asemănătoare somnului. Apoi, simte-te mental chiar în acţiunea propusă, imaginează 
în tot acest timp că desfășori în realitate acea acțiune AICI și ACUM. Trebuie să 
participi în acţiunea imaginară, nu să stai doar undeva în spate și să privești, ci SĂ 
SIM ŢI că tu desfășori de fapt acțiunea, astfel încât senzația imaginară îți devine reală. 


E important să-ți amintești întotdeauna că acțiunea propusă trebuie să fie una 
care URM EAZĂ împlinirii dorinţei tale, una care implică împlinirea. De exemplu, să 
presupunem că dorești o promovare la serviciu. Atunci, a fi felicitat ar fi un eveniment 
pe care îl vei petrece IMEDIAT DUPĂ împlinirea dorinţei tale. 

După ce ţi-ai ales această acțiune ca cea pe care o vei experimenta în 
imaginaţie pentru a insinua promovarea de la serviciu, imobilizează-ţi corpul fizic și 
indu-ţi o stare apropiată somnului, o stare soporifică, dar una în care încă ești capabil 
să-ți controlezi direcția gândurilor tale, o stare în care ești atent fără efort. Apoi, 
vizualizează un prieten ce stă înaintea ta. Pune-ţi mâna imaginară în a lui. Simte-o ca 
fiind solidă și reală, apoi poartă o conversație imaginară cu el în armonie cu 
SENTIM ENTUL DE A FI FOST PROM OVAT. 


Nu te vizualiza la distanţă în spaţiu și timp ca fiind felicitat pentru norocul tău. 
În schimb, FĂ altundeva AICI și viitorul ACUM. Diferenţa între A TE SIMŢI în acţiune, aici 
şi acum, şi a te vizualiza pe tine în acţiune de parcă ai fi pe un ecran cinematografic 
reprezintă diferenţa între succes şi eşec. 


Diferența poate fi evaluată dacă vei încerca să te vizualizezi urcând o scară. 
___ Apoi, cu pleoapele închise, imaginează-ţi că scara e chiar în fața ta și SIM TE-TE 
URCAND-O IN REALITATE. 


Experiența m-a învăţat să limitez acțiunea imaginară care insinuează împlinirea 
dorinţei, să condensez ideea într-un singur gest și să-l refac iar și iar până dobândește 
sentimentul realităţii. Altfel, atenţia ta va hoinări pe cărări lăturalnice unde va găsi 
motive să zăbovească și, în câteva secunde te vei trezi la mii de kilometri de obiectivul 
tău, atât în spaţiu cât și în timp. 


Dacă hotărăști să urci treptele dintre două paliere, fiindcă acesta e evenimentul 
probabil ce va urma după împlinirea dorinţei tale, atunci trebuie să-ți limitezi acțiunea 
la urcarea acelor trepte anume. De-ţi va lua-o atenţia pe alte cărări, adu-o înapoi la 
sarcina ei de a urca acele trepte și continuă să faci asta până ce acţiunea imaginară are 
toată soliditatea și claritatea realităţii. 


Ideea trebuie menţinută în minte fără un efort prea mare din partea ta. 
Trebuie, cu minimum de efort, să impregnezi mintea cu sentimentul dorinţei împlinite. 
Toropeala ușurează schimbarea, deoarece favorizează atenţia fără efort, dar nu 
trebuie împinsă spre starea de somn în care nu mai ești capabil să-ți controlezi 
mișcările atenţiei, ci doar spre un grad moderat de moleșeală în care încă ești capabil 
să-ți direcționezi gândurile. 


Un foarte eficient mod de a-ţi întrupa o dorinţă este să-ți asumi sentimentul 
dorinţei împlinite și apoi, într-o stare relaxată și molatică, să repeţi iar și iar, ca un 
cântec de leagăn, orice scurt enunţ care implică împlinirea dorinţei tale, cum ar fi, 
„Mulţumesc, mulțumesc, mulțumesc”, ca și când te-ai adresa recunoscător unei puteri 
înalte după ce ţi-a dat ceea ce ai dorit. 


Știu că până vineri, atunci când acest curs are să se sfârșească, îmi vei putea 
spune că ţi-ai realizat obiectivele. Acum două săptămâni, am coborât de pe podium și 
am mers la ușă pentru a da mâna cu auditoriul. Pot spune că cel puţin 35 dintr-o serie 
de 135 mi-au spus că ceea ce doreau când s-au înscris la cursuri se realizase deja. Asta 
s-a întâmplat numai acum două săptămâni. Nu am făcut nimic altceva decât le-am dat 
această tehnică de rugăciune. Nu trebuie să faci nimic pentru a face să se întâmple - 
numai să aplici această tehnică de rugăciune. 


Cu ochii închiși și cu trupul fizic imobilizat, indu-ţi o stare apropiată somnului și 
intră în acțiune ca și când ai fi un actor ce-și joacă rolul. Experimentează în imaginaţie 
ce ai experimenta în carne și oase dacă ţi-ai fi atins obiectivul. Fă AICI din aiurea şi 
ACUM din altcândva. și cu cât vei folosi mai bine, focalizând puternic, toate mijloacele 
și le vei repeta, așa cum fac cei mai buni dintre actori, vei fi produs cu succes piesa pe 
care ţi-ai asumat-o. 


Ești ușurat de toată responsabilitatea de a îndeplini tu lucru, deoarece, odată 
ce ai imaginat și ai simţit că așa e, sinele tău mai mare dimensional determină 
mijloacele. Nu te gândi nici pentru o clipă că cineva va fi rănit în derularea 
evenimentelor, ori că cineva o să fie dezamăgit. Tot nu e treaba ta. 


Trebuie să duc asta până la capăt. Prea mulţi dintre noi, educați pe căi diferite, 
sunt atât de preocupaţi de ceilalți. 

Întrebi, „Dacă voi obţine ceea ce vreau, nu înseamnă asta că voi lua de la 
altul?” 

Sunt căi despre care tu nu știi, așa că nu-ţi fă griji. 


Închide-ţi ochii acum, fiindcă vom păși într-o lungă tăcere. Curând, vei deveni 
atât de pierdut în contemplare, simțind că ești ceea ce vrei să fii, încât vei deveni total 
neconștient de faptul că ești în această sală alături de alții. 


Vei întâmpina un șoc când vei deschide ochii și vei descoperi că suntem aici. Ar 
trebui să fie un șoc atunci când vei deschide ochii și vei descoperi că nu ești de fapt 
ceea ce, cu numai o clipă mai devreme, simţeai atât de intens că ești, ori simţeai că ai. 


Acum vom intra în adânc. 


PERIOADA DE TĂCERE... 

Nu trebuie să-ți amintesc faptul că ești acum ceea ce îți asumi că ești. Nu 
discuta asta cu nimeni, nici chiar cu sine. Nu poţi gândi CUM, din moment ce știi că 
EȘTI deja. 


Rațiunea ta tri-dimensională, care e una cu adevărat foarte limitată, nu ar 
trebui adusă în această piesă. Nu știe. Ceea ce tocmai ai simţit a fi adevărat este 
adevărat. 


Nu lăsa pe nimeni să-ți spună că n-ar trebui să ai ceea ce ceri. Ceea ce simţi că 
ai, vei avea. și îți făgăduiesc măcar atât, după ce-ţi vei fi realizat obiectivul, 
gândindu-te, va trebui să admiţi că mintea aceasta conștient rațională nu ar fi putut 
meșteșugi modalitatea. 


Eşti acel lucru și ai ceea ce ţi-ai însușit în chiar această clipă. Nu discuta asta. 


Nu căuta încurajare la alţii, fiindcă lucru ar putea să nu vină. A venit. Mergi în 
grija Tatălui tău făcând firesc orice și lasă aceste lucruri să se întâmple în lumea ta. 


Lecţia 2 - ASUMPȚIILE SE ÎNTĂRESC ÎN FAPT 


Biblia asta a noastră nu are nimic de-a face cu istoria. Ai putea fi în seara asta 
încă înclinat să crezi că, deși îi putem da o interpretare psihologică, ar putea fi totuși 
lăsată în forma ei actuală și interpretată literal. Nu se poate. Biblia nu face referire 
defel la oameni sau întâmplări așa cum ai fost învățat să crezi. Cu cât mai devreme 
începi să îndepărtezi ideea aia, cu atât mai bine. 


Vom lua câteva povești în seara aceasta și, din nou, îţi voi reaminti că tu trebuie 
să rejoci toate aceste povești înlăuntrul minţii tale. 


Ține minte că, deși ele par a fi povești ale oamenilor deplin treji, drama se 
petrece de fapt între tine, cel adormit, cel profund, și tine, cel trezit, conștient. Acești 
doi „tu” sunt personificaţi ca oameni, dar când vei ajunge la partea aplicativă, trebuie 
să-ți amintești importanţa stării soporifice. 


Întreaga creaţie, după cum îți spuneam aseară, are loc în timpul stării de somn, 
sau acea stare apropiată somnului - o stare de toropeală, o stare soporifică. 


îți spuneam seara trecută că cel dintâi om încă nu s-a trezit. Tu ești Adam, 
primul om, încă în somn profund. Creativul tu este cvadri-dimensionalul tu, a cărui casă 
este pur și simplu starea în care intri când ţi se spune că ești adormit. 

Prima noastră poveste din seara aceasta se găsește în Evanghelia lui loan. Pe 
măsură ce o vei auzi desfășurându-se înaintea ta, vreau să o compari cu povestea din 
cartea Genezei/Facerii pe care ai auzit-o seara trecută. Prima carte a Bibliei, cartea 
Facerii, spun istoricii că ar fi consemnarea unor evenimente care s-ar fi petrecut pe 
pământ cu vreo 3000 de ani înaintea evenimentelor înregistrate în cartea lui loan. Îţi 
cer să fii rațional în privinţa asta și să observi dacă nu cumva același autor ar fi putut 
scrie ambele povești. Judecă tu dacă n-ar fi putut același om inspirat să spună aceeași 
poveste și să o spună diferit. 


Aceasta e o poveste foarte familiară, povestea judecării lui lisus. În această 
Evanghelie a lui loan, se consemnează că lisus a fost adus înaintea lui Pontius Pilat și 
gloata vocifera împotriva Lui - îl voiau eliberat pe Baraba. Pilat se întoarce către 
mulțime și spune: 

„Dar este la voi obiceiul ca la Paști să vă eliberez pe unul. Voiţi deci să vă 
eliberez pe regele iudeilor? Deci au strigat iarăși, zicând: Nu pe Acesta, ci pe Baraba. lar 
Baraba era tâlhar.” loan 18:39,40 


Ți se spune că Pilat n-a avut de ales în această privință, el era doar un judecător 
ce interpreta legea, și aceasta era legea. Oamenilor trebuia să li se dea pe acela pe care 
îl cereau. Pilat nu putea să-L elibereze pe lisus împotriva dorințelor gloatei, și astfel îl 
eliberează pe Baraba și li-L dă lor pe lisus ca să fie răstignit - crucificat. 


Acum ţine minte că propria ta conștienţă este Dumnezeu. Nu e alt Dumnezeu. 
Și ţi se spune că Dumnezeu are un Fiu al Cărui nume este lisus. Dacă-ţi vei face de lucru 
și vei căuta cuvântul Baraba în dicționarul acela de concordante, vei vedea că este un 
contras între două cuvinte ebraice: BAR, care înseamnă fiică sau fiu - un copil, și ABA, 
care înseamnă tată. 


Baraba este fiul marelui Tată. lar lisus este numit în poveste Mântuitorul, Fiul 
Tatălui. Avem doi fii în această poveste. și avem doi fii în povestea lui Isav și lacov. 


Ține minte că Isaac era orb, iar justiţia, pentru a fi dreaptă, trebuie să fie legată 
la ochi. Deși în acest caz Pilat nu e orb fizic, rolul dat lui Pilat sugerează că e orb, 
deoarece el e judecător. 

Pe toate marile clădiri ale justiției din lume vedem o femeie, ori un bărbat, care 
reprezintă justiția ca fiind legată la ochi. 


„Nu judecaţi după înfățișare, ci judecaţi judecată dreaptă.” loan 7:24 


Aici îl găsim pe Pilat jucând același rol al lui Isaac. Sunt doi fii. Toate 
personajele, așa cum apar ele în această poveste, pot fi aplicate vieţii tale proprii. Ai un 
fiu care te lipsește în fiecare clipă de ceea ce ai putea fi. 


Dacă ai venit la această întâlnire în seara aceasta conștient de a vrea ceva, 
dorind ceva, ai venit în compania lui Baraba. 


Fiindcă a dori înseamnă a recunoaşte că nu ai acum ceea ce doreşti, şi fiindcă 
toate lucrurile sunt ale tale, te lipseşti pe tine însuţi prin perpetuarea acestei stări de 
dorinţă. M ântuitorul meu este dorința mea. 

Cum vreau ceva, privesc în ochii Mântuitorului meu. Dar dacă voi continua să o 
doresc, îmi neg pe lisus, Mântuitorul meu, căci dorind, recunosc faptul că nu sunt și 
„dacă nu credeţi că EU SUNT, veţi muri în păcatele voastre” [loan 8:24]. Nu pot avea și 
recunoaște în continuare că doresc ceea ce deja am. Mă pot bucura de ceea ce am, dar 
nu pot continua să tânjesc după acel lucru. 


lată povestea. Aceasta e sărbătoarea Paștilor. Ceva se va schimba chiar acum, 
se va trece peste ceva [evreii comemorau ieșirea lor din Egipt, sub conducerea lui 
M oise]. Omul este incapabil să treacă de la o stare de conștienţă la alta decât dacă 
eliberează din conștienţă ceea ce întreţine acum, fiindcă aceasta îl ţine ancorat acolo 
unde este acum. 


Tu și cu mine putem merge la aniversări fizice an după an la intrarea soarelui în 
marele semn al Berbecului, dar asta nu înseamnă absolut nimic pentru Paștile mistice. 
Pentru a ţine sărbătoarea Paştilor, sărbătoarea psihologică, trec dintr-o stare de 
conştientă în alta. O fac eliberându-l pe Baraba, hoţul și tâlharul care mă lipsește de 
acea stare pe care aș putea-o întrupa în lumea mea. 

Starea pe care caut să o întrupez este personificată în poveste ca lisus 
Mântuitorul. Dacă devin ceea ce vreau să fiu, atunci sunt mântuit de ceea ce eram. 
Dacă nu devin acel lucru, continui să ţin captiv în mine un hoţ care mă tâlhărește de 
ceea ce aș putea fi. 


Aceste povești nu fac referire la vreo persoană care a trăit sau la vreun 
eveniment care s-a petrecut vreodată pe pământ. Aceste personaje sunt veșnic 
personajele din mintea fiecărui om din lume. Tu și cu mine ţinem viu perpetuu fie pe 
Baraba, fie pe lisus. știi în fiecare clipă în timp pe cine întrețţii. 


Nu condamna gloata pentru că vociferează cum că ar trebui eliberat Baraba și 
răstignit lisus. Nu e o gloată de oameni numită evrei. Ei n-au avut nimic de-a face cu 
asta. 

Dacă suntem înţelepţi, și noi ar trebui să vociferăm pentru eliberarea acelei 
stări a minţii care ne împiedică să fim ceea ce vrem să fim, care ne limitează, care nu 
ne permite să devenim idealul pe care-l căutăm și ne străduim să-l obținem pe lume. 

Nu spun că nu îl întrupezi în seara asta pe lisus. Îți amintesc numai că, dacă în 
chiar acest moment, ai o ambiţie neîmplinită, atunci întreții ceea ce neagă împlinirea 
ambiţiei, iar cel care o neagă este Baraba. 

Pentru a explica transformarea mistică, psihologică, știută drept Paști, ori 
trecerea, trebuie să devii acum identificat cu idealul căruia i-ai servi, și trebuie să rămâi 
credincios acelui ideal. Dacă îi rămâi credincios, nu numai că îl răstignești prin credința 
ta, dar îl și învii fără ajutor omenesc. 


După cum continuă povestea, nici un om nu se putea trezi suficient de devreme 
pentru a prăvăli piatra de la ușa mormântului [Marcu 16:3]. Fără ajutor omenesc, 
piatra a fost prăvălită [M atei 28:2], și ceea ce aparent era mort și îngropat era de-acum 
înviat fără asistența omului. 

Umbli în conștiința de a fi ceea ce vrei să fii, nimeni nu o vede încă, dar tu nu ai 
nevoie de vreun om ca să-ţi prăvălească problemele și obstacolele vieţii pentru a 
exprima acel lucru de care ești conștient a fi. Acea stare își are propriile sale căi unice 
de a se întrupa în această lume, de a deveni fizică, astfel încât lumea întreagă să o 
poată atinge. 

Acum poţi vedea relația dintre povestea lui lisus și povestea lui Isaac și a celor 
doi fii ai săi, în care unul l-a strămutat pe celălalt, în care unul era numit Înlocuitorul 
celuilalt. De ce crezi că cei care au compilat cele [peste] șaizeci de ciudate cărți ale 
Bibliei noastre l-au făcut pe lacov strămoșul lui lisus? 


L-au luat pe lacov, căruia i-au spus Înlocuitorul, și l-au făcut tată la doisprezece, 
apoi l-au luat pe luda sau laudă, al cincilea [al patrulea] fiu, și l-au făcut strămoșul lui 
losif, care se presupune că a procreat într-un fel straniu pe unul numit lisus. lisus 
trebuie să-l înlocuiască pe Baraba așa cum lacov trebuie să-l înlocuiască și să-i ia locul 
lui Isav. 

În seara asta ai ocazia să stai și să judeci între cei doi fii, din care vrei să 
eliberezi unul. Poţi deveni gloata care vociferează pentru eliberarea hoţului, și judele 
care-i dă drumul lui Baraba și-L condamnă pe lisus să-i ia locul. El a fost răstignit pe 
Golgota, locul căpăţânii, tronul imaginaţiei. 

Pentru a experimenta Paștile sau trecerea de la vechiul la noul concept despre 
sine, trebuie să-l eliberezi pe Baraba, actualul tău concept de sine, care te jefuiește de 
dreptul de a fi ceea ce ai putea fi, iar tu trebuie să-ți asumi noul concept pe care 
dorești să-l exprimi. 

Cel mai bun mod de a face asta este să-ți concentrezi atenția asupra ideii de a 
te identifica pe tine cu idealul tău. Asumă-ţi că eşti deja ceea ce cauţi și asumpţia ta, 
deși falsă, de vei stărui în ea, se va întări în fapt. 


Vei ști când ai reușit să-l eliberezi pe Baraba, vechiul tău concept despre tine, și 
când ai reușit să-L răstignești pe lisus, ori să fixezi noul tău concept de sine, privind pur 
și simplu MENTAL la oamenii pe care îi cunoști. Dacă îi vezi tot așa cum obișnuiai să-i 
vezi, nu ţi-ai schimbat conceptul despre sine, deoarece toate schimbările de concepte 
de sine duc la schimbarea relaţiei tale cu lumea ta. 


Întotdeauna părem celorlalţi o întrupare a idealului pe care-l inspirăm. Așadar, 
în meditaţie, trebuie să ne imaginăm că alții ne văd așa cum ne-ar vedea de am fi ceea 
ce dorim să fim. 


ÎI poţi elibera pe Baraba și răstigni și învia pe lisus dacă îţi definești mai întâi 
idealul. Apoi, relaxează-te într-un scaun confortabil, indu-ţi o stare de conştienţă 
apropiată somnului şi experimentează în imaginaţie ce ai experimenta în realitate dacă 


ai fi deja ceea ce dorești să fii. 
Prin această simplă metodă de a experimenta în imaginaţie ce ai experimenta 


în carne și oase de ai fi întruparea idealului căruia îi servești, îl eliberezi pe Baraba, care 
te-a furat de măreţia ta, și Il răstignești și învii pe Mântuitorul tău, sau idealul pe care 
dorești să îl exprimi. 


să ne îndreptăm acum spre povestea lui lisus în grădina Ghetsimani. Ține în 
minte faptul că o grădină este o bucată de pământ pregătită corespunzător, nu un 
teren sălbatic, necultivat. Pregătești acest pământ numit Ghetsimani venind aici și 
studiind și făcând ceva în privința minţii tale. Petrece câtva timp zilnic în pregătirea 
minţii tale citind literatură bună, ascultând muzică de calitate și angajându-te în 
conversații care înnobilează. 


Ni se spune în epistole, „câte sunt adevărate, câte sunt de cinste, câte sunt 
drepte, câte sunt curate, câte sunt vrednice de iubit, câte sunt cu nume bun, orice 
virtute și orice laudă, la acestea să vă fie gândul”, Filipeni 4:8. 


Continuând cu povestea noastră, după cum ni se prezintă în capitolul 18 al 
Evangheliei lui loan, lisus este în grădină și deodată apare oaste [„mulțime”, Matei 
26:47, Marcu 14:43, Luca 22:47] și începe să-L caute. El stă acolo în întuneric și le 
spune, „Pe Cine căutați?” [loan 18:4 și următoarele]. 

Ei au răspuns, „Pe lisus Nazarineanul”. 

O voce răspunde, „EU SUNT”. 

În această clipă, ei toţi cad la pământ, cu miile. Asta în sine ar trebui să te 
oprească și să-ți spună că nu poate fi o scenă fizică, deoarece nimeni nu poate fi atât 
de cutezător în revendicarea Sa că „EL ESTE” Cel pe care-L caută încât să facă mii de 
oameni să cadă la pământ. 

Dar povestea ne spune că ei toți au căzut la pământ. Apoi, când și-au revenit în 
fire, au pus din nou aceeași întrebare. 

„Răspuns-a lisus: V-am spus că Eu sunt. Deci, dacă Mă căutaţi pe Mine, lăsaţi pe 
aceștia să se ducă”, loan 18:8. 

„lar lisus i-a zis: Ceea ce faci, fă mai curând”, loan 13:27. 

luda, căruia i se vorbește, pleacă și se sinucide [M atei 27:5]. 


Acum dramatizarea. Tu eşti în grădina Ghetsimani a ta, sau mintea pregătită, 
dacă îţi poţi, stând într-o stare apropiată somnului, controla atenţia şi a nu o lăsa să se 
îndepărteze de la scopul său. Dacă poţi face asta, eşti, categoric, în grădină. 


Foarte puţini oameni reușesc să stea liniștiți şi să nu intre în reverie, sau în 
starea de gândire necontrolată. 


Când îți poţi struni activitatea mentală și rămâne credincios veghii tale, 
nepermițând atenţiei tale să o ia razna, ci reținând-o fără efort într-un cadru limitat 
spre starea pe care o contemplezi, atunci ești fără îndoială această prezență 
disciplinată din grădina Ghetsimani. 


Suicidul lui luda nu e nimic mai mult decât schimbarea conceptului despre tine. 
Când știi ce vrei să fii, ţi-ai găsit pe lisus sau Mântuitorul. Când îţi asumi că eşti ce vrei 
să fii, ai murit fostului tău concept despre tine (luda se sinucide) şi trăieşti acum ca 


lisus. Poţi deveni voit detașat de lumea din jurul tău și atașat acelui lucru pe care vrei 
să îl întrupezi în lumea ta. 


Acum că M-ai găsit, acum că ai găsit ceea ce te va mântui de ceea ce eşti, 


renunţă la ceea ce eşti şi la tot ce reprezintă acela în lume. Devino complet detașat de 
acela. 


Cu alte cuvinte, „du-te și te spânzură”. 


Atât de complet mori în privința tuturor celor pe care le-ai exprimat în lume în 
trecut și atât de complet trăiești acum în toate cele pe care nimeni nu le vedea ca fiind 
adevărate în privinţa ta înainte. E ca și când ai fi murit de propria ta mână, ca și când ai 
comis un suicid. Ţi-ai luat propria viață devenind detașat în conștientă de ceea ce în 
trecut țineai în viață și începi să trăiești în ceea ce ai descoperit a fi grădina ta. Ţi-ai 
aflat M ântuitorul. 


Nu oameni sunt cei care cad la pământ, nici om trădând alt om, ci tu, 


detaşându-ţi atenţia şi refocalizând-o într-o direcţie complet nouă. Din acest moment 


înainte, păşeşti ca şi când ai fi ceea ce mai devreme voiai să fii. Rămânând credincios 
noului tău concept despre sine, mori comițând suicid. Nimeni nu ţi-a luat viața, tu ţi-ai 


dat-o singur [„Eu Îmi pun sufletul, ca iarăși să-l iau. Nimeni nu-l ia de la Mine, ci Eu de 
la Mine Însumi îl pun. Putere am Eu ca să-l pun și putere am iarăși ca să-l iau”, loan 
10:17,18]. 

Trebuie să fii capabil să vezi relația acesteia cu moartea lui Moise, când el atât 
de complet a murit, încât nimeni nu a mai aflat unde era îngropat. Trebuie să vezi 
legătura cu moartea lui luda. El nu e un om ce-Ltrădează pe Alt om numit lisus. 


Yn, 


Cuvântul luda înseamnă „[a aduce] laudă”; e luda, aducere de laude, aducere 
de mulțumiri, explozie de bucurie. Nu explodezi de bucurie decât dacă ești identificat 
cu idealul pe care îl cauţi și vrei să-l întrupezi în această lume. Când devii identificat cu 
starea pe care o contemplezi, nu-ți poţi înăbuși bucuria. Se înalță precum mirosul 
plăcut descris drept lerihon în Vechiul Testament. 


Încerc să-ţi arăt că anticii au spus aceeași poveste în toate poveștile Bibliei. 

Tot ce încercau ei să ne spună este cum să devenim ceea ce vrem să fim. Și 
includeau de fiecare dată faptul că nu avem nevoie de sprijinul altora. Nu ai nevoie de 
altcineva pentru a deveni ceea ce vrei cu adevărat să fii. 


XXX XX XX XX XXX XX 


Ne îndreptăm acum spre o ciudată poveste din Vechiul Testament; una pe care 
puţini preoți și rabini sunt suficient de îndrăzneţi pentru a o aminti din amvoanele lor. 
lată pe Cineva Care va primi Făgăduinţa așa cum o primești tu acum. Numele Lui este 
lisus, numai că anticii l-au spus losua [Navi], losua Ben Nun, sau Mântuitor, Fiu al 
Peștelui, Mântuitorul marelui adânc. Nun înseamnă „pește”, iar peștele este elementul 
adâncului, profunzimii oceanului. lehosua înseamnă „lehova mântuiește”, iar Ben 
înseamnă „odrasla” ori „fiul lui”. Deci El a fost numit „Cel Ce aduce Era Peștelui”. 


Această poveste se găsește în cartea a șasea a Bibliei, cartea lui losua. Lui losua 
| se face o făgăduință așa cum | se face lui lisus în versiunile anglicizate /și românești] 
ale evangheliilor lui M atei, Marcu, Luca și loan. 


În Evanghelia lui loan, lisus spune, „Acum au cunoscut că toate câte Mi-ai dat 
sunt de la Tine”, loan 17:7. „și toate ale Mele sunt ale Tale, și ale Tale sunt ale Mele”, 
loan 17:10. 


În Vechiul Testament, în cartea lui losua, se spune în aceste cuvinte: „Tot locul 
pe care vor călca tălpile picioarelor voastre [Tale], îl voi da vouă /7ie]”, Iosua 1:3. 

Nu contează unde se află; cercetează făgăduinţa și vezi dacă o poți accepta 
literal. Nu e adevărat fizic, dar e adevărat psihologic. Oriunde te poţi afla mental în 
lumea aceasta, acel lucru îl poti realiza. 


losua e bântuit de făgăduinţa asta conform căreia oriunde va fi pământul pe 
care își va pune piciorul (piciorul reprezintă înțelegerea), oriunde ar fi pământul peste 
care va trece cu piciorul, acela Îi va fi dat. El vrea cea mai de dorit stare din lume, 
orașul miresmelor, starea minunată numită lerihon. 


Se confruntă însă cu zidurile impenetrabile ale lerihonului. El e în afara 
acestora, așa cum ești tu acum pe de-afară. Funcţionezi tri-dimensional și nu pari a 
putea atinge lumea cvadri-dimensională în care dorinţa ta actuală este deja o realitate 
materială concretă, 

Nu pari a o putea atinge, deoarece simţurile tale te ţin închis în afara ei. 
Rațiunea îți spune că este imposibil, toate lucrurile din jurul tău îți spun că nu e reală. 


Acum, apelezi la serviciile unei desfrânate și spioane, iar numele ei este Rahab. 
Cuvântul Rahab înseamnă „spiritul tatălui”. RAH [literele Resh Vav He] înseamnă 
„Suflu” sau „spirit”, iar AB, „tatăl”. Aflăm așadar că această desfrânată este spiritul 
tatălui și tatăl este conștiința de a fi a omului, EU SUNT-ul omului, conștiența sa. 


Capacitatea ta de a simţi este măreţul spirit al tatălui, iar acea capacitate este 
Rahab în povestea noastră. Ea are două profesii: aceea de spioană și pe cea de 
desfrânată. 


Profesia de spion e aceasta: de a călători în secret, de a călători într-atât de pe 
tăcute încât să nu poţi fi remarcat. Nu există nici un spion material în întreaga lume 
care să poată călători atât de în liniște încât să fie pe deplin nevăzut altora. O fi vreunul 
foarte iscusit în a-și ascunde urmele și s-ar putea să nu fie vreodată prins, dar în fiecare 
clipă el își menţine riscul de a fi descoperit. 


Când stai liniștit cu gândurile tale, nu există nici un om pe lume atât de ager 
încât să se uite la tine și să-ți spună unde te afli mental. 

Pot sta aici și să mă plasez în Londra. Cunoscând Londra destul de bine, îmi pot 
închide ochii și asuma că sunt de fapt în Londra. Dacă rămân în starea asta suficient de 
mult, voi fi capabil să mă înconjor cu mediul Londrei ca și când aceasta ar fi o realitate 
materială concretă. 


Fizic, sunt încă aici, dar mental, sunt la mii de kilometri depărtare și am făcut 
din altundeva aici. Nu merg acolo ca spion, fac mental din acolo aici și din altcândva, 
acum. Nu mă poţi vedea stând acolo, așa că vei crede că am aţipit și sunt încă aici, în 
lumea asta, această lume tri-dimensională care e acum San Francisco. Din punct de 
vedere fizic, sunt aici, dar nimeni nu-mi poate spune unde sunt când intru în momentul 
meditaţiei. 


Cealaltă profesie a lui Rahab era aceea de desfrânată, adică de a oferi 
bărbaților ceea ce aceștia îi cer, fără a pune la îndoială dreptul bărbatului de a cere. De 
e o desfrânată desăvârșită, după cum îi sugerează numele, atunci ea posedă totul și 
poate oferi bărbatului tot ce îi cere acesta. Ea e acolo pentru a servi, și nu pentru a 
pune la îndoială dreptul bărbatului de a căuta ceea ce caută de la ea. 


Ai înlăuntrul tău capacitatea de a-ţi însuşi o stare fără a cunoaște mijloacele 
care vor fi angajate pentru a realiza acea finalitate şi îţi asumi sentimentul dorinţei 
împlinite fără vreunul dintre talentele pe care oamenii susţin că trebuie să le ai pentru 
a putea face asta. Când ţi-o însușești în conștientă, ai angajat spionul și, deoarece poti 
întrupa de fapt acea stare dinlăuntrul tău dându-i-te ei, tu ești desfrânata, căci 
desfrânata îl satisface pe omul care o caută. 


îţi poţi satisface sinele însuşindu-ţi sentimentul că eşti ceea ce vrei să fii. şi 
această asumpţie, deşi falsă, adică, deși raţiunea și simţurile o neagă, dacă se 
stăruieşte în ea, se va întări în fapt. Intrupând cu adevărat ceea ce ai asumat că eşti, ai 


capacitatea de a deveni complet satisfăcut. Dacă nu devine o realitate tangibilă, 
concretă, nu vei fi satisfăcut; vei fi frustrat. 


Ți se spune în această poveste că, atunci când Rahab a rămas în oraș pentru a-l 
cuceri, porunca dată ei era să rămână în centrul cetăţii [acasă la ea, pe ziduri, cf. altor 
versiuni], inima problemei, chiar în centrul ei, și să rămână înăuntru până la venirea 
israeliților [losua 2:18]. Nu te du de la ușă la ușă, nu ieși din casa în care ai intrat. Dacă 
părăsești casa, „sângele tău să fie asupra capului tău” [2:19]. Dar dacă nu ieși din casă 
și va fi sânge pe capul cuiva, „sângele aceluia să fie asupra capului nostru, de se va 
atinge de tine mâna cuiva” [2:19]. 

Rahab intră în casă, leagă la fereastră o funie roșie și acolo rămâne în timp ce 
zidurile se prăbușesc. Adică, trebuie să ne păstrăm o atitudine victorioasă de va fi să 
fim de partea învingătorilor. Povestea ne arată în continuare că, atunci când zidurile 
s-au prăbușit și Iosua a intrat, singura care a fost cruțată din întregul oraș a fost Rahab 
[cu cei din casa ei], spioana și desfrânata. 


Povestea arată ce poţi face tu în lumea aceasta. Nu vei pierde niciodată 


capacitatea de a te plasa altundeva ca şi când ar fi aici. Nu-ţi vei pierde niciodată 


abilitatea de a-ţi oferi ţie însuţi ceea ce eşti suficient de îndrăzneţ pentru a-ţi însuşi ca 
fiind adevărat în ceea ce te priveşte. Nu are nimic de-a face cu femeia ce a jucat rolul. 


Explicația prăbușirii zidurilor este simplă. Ți se spune că a sunat din trâmbiţe de 
șapte ori, și la a șaptea trâmbiţare, zidurile s-au prăbușit până la temelii și losua a 
intrat victorios în starea pe care o căutase [6:20]. 

șapte este neclintire, odihnă, Sabatul. Este starea când omul rămâne complet 
nemișcat în convingerea lui că lucrul este [înfăptuit]. Când îmi pot asuma sentimentul 
dorinţei mele împlinite și adorm, nepreocupat, netulburat, sunt liniștit mental, ţin 
Sabatul sau sun din trâmbiță de șapte ori. și când ating acel punct, zidurile cad. 


Circumstanţele_ se alterează, apoi se remodelează singure în armonie cu 
asumpţia mea. Pe măsură ce se prăbuşesc, eu reinviez ceea ce mi-am însuşit lăuntric. 
Zidurile, obstacolele, problemele se prăbuşesc sub propria lor greutate dacă pot 
atinge acel punct al neclintirii dinlăuntrul meu. 


Omul care poate fixa înlăuntrul propriului său ochi al minţii o idee, deși lumea 
o va nega, dacă el rămâne credincios ideii aceleia, o va vedea manifestată. E întreaga 
diferenţă din lume între a ţine la o idee şi a fi ţinut de o idee. Devino atât de dominat 
de o idee încât îţi bântuie mintea ca şi când ai fi acel lucru. Apoi, indiferent de ce ar 


spune alţii, păşeşti în direcţia atitudinii fixe a minţii tale. Pășeşti în direcţia ideii care-ţi 
domină mintea. 


După cum îţi spuneam aseară, ai numai un singur dar care e cu adevărat al tău 
şi pe care poţi să-l dai, iar acela eşti tu însuţi. Nu există alt dar; trebuie să-l storci din 
tine însuşindu-ţi-l. Se află acolo, înlăuntrul tău, acum - căci creaţia e săvârşită. Nu e 
nimic să fie ce nu e acum. Nu mai e nimic de creat, căci toate lucrurile sunt deja ale 
tale, sunt toate săvârşite. 

Deşi omul s-ar putea să nu fie capabil să stea fizic asupra unei stări, el poate 
mereu sta mental în orice stare dorită. Stând mental, vreau să spun că poţi, acum, în 
chiar acest moment, să-ţi închizi ochii şi să vizualizezi un loc altul decât cel actual, şi să 
asumi că eşti de fapt acolo. Poţi SIMŢI aceasta atât de real încât, deschizându-ţi ochii, 
eşti uluit să descoperi că nu eşti fizic acolo. 


Această călătorie mentală în starea dorită, cu sentimentul său ulterior al 
realităţii, este tot ce e necesar pentru a duce la împlinirea sa. Sinele tău dimensional 
mai mare are căi pe care tu cel tri-dimensional sau mai mic nu le cunoşti. Mai mult, 
pentru mai-marele tu, toate mijloacele care duc la împlinirea asumpţiei tale sunt bune. 


Rămâi în starea mentală definită ca obiectiv al tău până ce dobândeşte 
sentimentul realităţii, şi toate forţele cerurilor şi pământului se vor grăbi să ajute la 
întruparea sa. M ai-marele tău Sine va influenţa acţiunile şi cuvintele tuturor celor care 
pot fi folosiţi în sprijinul producerii atitudinii tale mentale fixate. 

Acum ne îndreptăm spre cartea Numeriilor, și aici găsim o ciudată poveste. 
Poate că unii dintre voi au avut această experiență, așa cum e ea descrisă în cartea 
Numeriilor. Se vorbește despre construirea unui tabernacul [cortul mărturiei] la 
porunca lui Dumnezeu; cum că Dumnezeu poruncise lui Israel să-l construiască un loc 
de închinare. 

Le-a dat toate specificațiile tabernaculului. Trebuia să fie un loc de închinare 
alungit, mobil, și trebuia să fie acoperit cu piele. Trebuie să ţi se spună mai multe? 


Nu-i omul, acela? 


„Nu știți, oare, că voi sunteți templu al lui Dumnezeu și că Duhul lui Dumnezeu 
locuiește în voi?” 1Corinteni 3:16 


Nu există alt templu. Nu un templu făcut de mâini, dar un etern templu în 
ceruri. Acest templu este alungit și este acoperit cu piele și se mișcă prin deșert. 


„În ziua când a fost așezat cortul, nor a acoperit cortul adunării, și de seara 
până dimineaţa a fost deasupra cortului, ca o vedere de foc. Așa era totdeauna: ziua îl 
acoperea un nor și noaptea o vedere de foc.” Numerii 9:15,16 


Porunca dată lui Israel era să aștepte până ce norul se ridica ziua și focul 
noaptea. 

„De umbrea norul deasupra cortului două zile, sau o lună, sau un an, fiii lui 
Israel stăteau și nu plecau la drum; iar când se ridica el, atunci plecau”, Numerii 9:22. 


ştii că tu ești tabernaculul, dar te-ai putea întreba ce e norul. 


În meditaţie, mulţi dintre voi trebuie să-l fi văzut. În meditaţie, acest nor, ca 
apele subterane ale unei fântâni arteziene, ţâșnește spontan spre capul tău și se 
formează în inele aurii pulsânde. Apoi, ca un râu domol, curge dinspre capul tău într-un 
șuvoi de inele vii de aur. 


Într-o stare meditativă apropiată somnului, norul se ridică. 


A 


In această stare soporifică fiind, trebuie să-ţi asumi că eşti ceea ce dorești să fii 


şi că ai ceea ce cauţi, căci norul îşi va asuma forma asumpţiei tale şi va croi o lume în 
armonie cu aceasta. Norul e pur și simplu haina conștienţei tale, și unde e așezată 


conștienţa ta, acolo vei fi tu și în carne și oase. 


Acest nor auriu apare în meditaţie. E un anume punct când te apropii de somn 
care e foarte, foarte dens, foarte lichid și foarte viu și care pulsează. Începe să se ridice 
pe măsură ce atingi starea soporifică, meditativă, apropiată de somn. Nu pătrunzi în 
tabernacul; nici nu-l miști până ce norul nu începe să se ridice. 


Norul întotdeauna se ridică atunci când omul e cuprins de moleșeala somnului. 
Căci atunci când omul adoarme, fie că știe, fie că nu, el alunecă dintr-o lume 
tri-dimensională într-una cvadri-dimensională și ceea ce se ridică este conștienţa 
omului într-un mai mare focar; este focarul cvadri-dimensional. 


Ceea ce vezi acum ridicându-se este mai-marele tău Sine. Când acela începe să 
se ridice, intri în adevărata stare a sentimentului că eşti ceea ce vrei să fii. Acela e 
timpul în care te ogoieşti în dispoziţia de a fi ceea ce vrei să fii, ori experimentând în 
imaginaţie ce ai experimenta în realitate dacă ai fi deja ceea ce vrei să fii, ori repetând 
iar şi iar fraza care implică faptul că deja ai făcut ce vrei să faci - o frază ca „Ce 
minunat, ce minunat!”, de parcă ţi s-a întâmplat ceva minunat. 


„El vorbește în vis, în vedeniile nopţii, atunci când somnul se lasă peste oameni 
și când ei dorm în așternutul lor. Atunci El dă înștiințări oamenilor și-i cutremură cu 
arătările Sale”, lov 33:15,16. 


Foloseşte înţelept intervalul ce precede somnul. Asumă-ţi sentimentul dorinţei 
împlinite şi adormi în această stare. Noaptea, într-o lume dimensional mai largă, atunci 
când somnul adânc se lasă peste oameni, ei văd şi joacă rolurile pe care mai târziu le 
vor juca pe pământ. Şi piesa este mereu în armonie cu ceea ce sinele lor dimensional 


mai mari citesc și interpretează prin ei. Iluzia noastră de liber-arbitru este numai 
necunoaștere a cauzelor care ne fac să acţionăm. 


Senzaţia care domină mintea omului pe când acesta adoarme, deşi falsă, se va 
întări în fapt. Asumarea sentimentului dorinţei împlinite în momentul trecerii în lumea 
somnului este comanda ce lansează acest proces de întrupare spunând stării noastre, 
„Fii aievea”. În acest fel devenim, printr-un proces firesc, ceea ce dorim să fim. 


îți pot spune zeci de experienţe personale în care părea imposibil să merg 
într-un loc dar, așezându-mă mental în locul acela pe când adormeam, împrejurările se 
schimbau rapid, silindu-mă parcă să merg într-acolo. Am călătorit peste mări și țări 
așezându-mă numai noaptea în pat și dormind ca și când dormeam acolo unde voiam 
să fiu. Cu trecerea zilelor, lucrurile începeau să se modeleze în armonie cu acea 
asumpţie și tot ce trebuia să se întâmple pentru a-mi aranja călătoria se întâmpla. 

lar eu, în ciuda mea parcă, trebuia să mă pregătesc să plec spre locul în care îmi 
asumasem că eram când mă îndreptam spre adâncul somnului. 


Pe măsură ce se ridică norul, asum că sunt acum omul care vreau să fiu, sau că 
sunt deja în locul pe care mi-ar plăcea să-l vizitez. Dorm în acel loc acum. Apoi, viața 
pătrunde în tabernacul, pătrunde în mediul meu și îmi rearanjează mediul peste mări și 
peste țări și îl rearanjează în asemănarea asumpţiei mele. Nu are nimic de-a face cu 
oameni umblând printr-un deșert fizic. Întreaga lume largă din jurul tău e acel deșert. 


Din leagăn și până-n mormânt, tu și eu umblăm de parcă am umbla prin deșert. 
Dar avem un tabernacul viu în care locuiește Dumnezeu, și este acoperit cu un nor care 
se poate ridica și se ridică atunci când mergem la culcare ori suntem într-o stare 
apropiată somnului. Nu neapărat în două zile, se poate ridica în două minute. De ce 
ti-au dat două zile? Dacă devin acum omul care vreau să fiu, pot deveni nemulțumit 
mâine. Ar trebui să las măcar o zi înainte de a hotărî să merg mai departe. 


Biblia spune în două zile, o lună sau un an: oricând hotărăşști să mergi mai 


departe cu acest tabernacul, lasă norul să se ridice. Cum se ridică, începi să te mişti 
într-acolo unde e norul. Norul e pur şi simplu haina conştienţei tale, asumpţia ta. Unde 
aşezi conștienţa, nu trebuie să-ţi iei trupul fizic; gravitează într-acolo chiar şi în ciuda 


ta. Se întâmplă lucruri care te împing să te îndrepţi în direcţia unde sălășluieşti 
conștient. 


„În casa Tatălui Meu multe locașuri sunt. lar de nu, v-aș fi spus. Mă duc să vă 
gătesc loc. și dacă Mă voi duce și vă voi găti loc, iarăși voi veni și vă voi lua la Mine, ca 
să fiţi și voi unde sunt Eu.” loan 14:2,3 


Multele locașuri sunt stările nenumărate dinlăuntrul minţii tale, căci tu ești casa 
lui Dumnezeu. În casa Tatălui Meu sunt nenumărate concepte de sine. Nu ai putea în 
toată veșnicia să epuizezi ce ești tu capabil de a fi. 


Dacă stau liniștit aici și asum că sunt altundeva, m-am dus să pregătesc un loc. 
Dar dacă-mi deschid ochii, bilocaţia pe care am creat-o dispare și eu sunt înapoi aici în 
forma fizică pe care am lăsat-o în urma mea când m-am dus să pregătesc un loc. Dar 
am pregătit locul oricum și, în timp, voi locui acolo fizic. 


Nu trebuie să te preocupe căile și mijloacele ce vor fi angajate pentru a te muta 


prin spaţiu într-acel loc unde ai mers mental şi l-ai pregătit. 
Stai doar liniștit, indiferent unde te-ai afla, și descrie-ţi-l cât mai realist. 


Dar te avertizez, nu trata asta cu ușurință, fiindcă sunt conștient de ceea ce va 
aduce acelora care o vor lua în joacă. Am tratat-o și eu cu prea multă ușurință odată, 
numai pentru că voiam să plec departe din cauza vremii de afară. Era miezul iernii în 
New York, și atât de mult am vrut să fiu în climatul cald al Indiilor, încât am dormit 
într-o noapte ca și când aș fi dormit pe sub palmieri. A doua zi, când m-am trezit, era în 
continuare cât se poate de iarnă. Nu aveam de gând să merg în Indii în acel an, dar au 
sosit vești tulburătoare, care m-au silit să fac acea călătorie. Era în toiul războiului, 
când vasele erau scufundate în stânga și în dreapta, dar m-am îmbarcat din New York 
la 48 de ore după ce am primit știrile. 


Era singurul mod de a ajunge în Barbados, și am ajuns chiar la timp pentru a-mi 
vedea mama și a-i spune un tri-dimensional „adio”. 


În ciuda faptului că nu aveam nicio intenţie de a merge, Sinele mai profund a 
vegheat unde s-a coborât norul. L-am așezat în Barbados și acest tabernacul (trupul 
meu) a trebuit să meargă și să facă acea călătorie pentru a împlini porunca, „Tot locul 
pe care vor călca tălpile picioarelor voastre, îl voi da vouă” [losua 1:3]. Oriunde se 
oprește norul în deșert, acolo îţi faci și tu tabăra. 

Am plutit pe vas la miezul nopţii dinspre New York fără nici un gând la 
submarine ori altceva. Trebuia să merg. Lucrurile s-au întâmplat într-un fel pe care nu 
l-aş fi putut eu născoci. 


Te avertizez, deci, nu trata lucrul acesta cu ușurință. Nu spune, „Voi încerca să 
mă pun în Labrador, doar ca să văd dacă funcționează”. Vei merge în Labradorul tău și 
apoi te vei minuna de ce mai vii oare la cursurile astea. Va funcţiona, dacă vei îndrăzni 
să-ți asumi sentimentul dorinţei tale împlinite când mergi la culcare. 

Controlează-ți dispoziţiile atunci când te culci. Nu pot găsi o modalitate mai 
bună de a descrie această tehnică decât să-i spun „vis treaz controlat”. Într-un vis 
[obișnuit] pierzi controlul, dar încearcă să-ți precezi somnul cu un vis treaz complet 
controlat, intrând în acesta așa cum faci în visurile [obișnuite], căci într-un vis ești 
întotdeauna foarte predominant, întotdeauna tu joci rolul. Eşti mereu un actor într-un 
vis, nu ești niciodată publicul. Când ai un vis treaz controlat, ești actor și intri în scena 
visului controlat. Dar nu o fă cu prea multă ușurință, căci mai apoi va trebui să rejoci 
fizic acea scenă în lumea tri-dimensională. 


Acum, Înainte de a intra în momentul nostru de tăcere, este ceva ce trebuie să 
clarific, și anume în privinţa efortului despre care am vorbit aseară. Dacă este vreun 
motiv pe toată lumea asta pentru care oamenii eșuează, atunci e acela pentru că nu 
sunt conştienţi de o lege pe care psihologii de azi o numesc legea efortului invers. 


Când îţi asumi sentimentul dorinţei tale împlinite, o faci cu minimum de efort. 
Trebuie să controlezi direcția miscărilor atenţiei tale. Dar trebuie să o faci cu minim de 


efort. Dacă depui efort în control, şi o fortezi într-o anumită direcţie, nu vei obţine 
rezultate. Vei obţine rezultate contrare, oricare ar fi acestea. 


lată de ce insistăm în a stabili bazele biblice ale somnului adamic. Acela este 
primul act creativ, și nu există nicio consemnare că el s-a mai trezit vreodată din acest 
somn profund. 

Cât doarme el, creația încetează. 


îți schimbi viitorul cel mai bine atunci când ai control asupra gândurilor tale, 
într-o stare apropiată somnului, fiindcă atunci efortul este redus la minimum. Atenţia 
ta pare a fi complet relaxată şi atunci trebuie să exersezi menţinerea atenţiei tale în 


acel sentiment, fără a folosi forţa şi fără a folosi efort. 


Nu crede nici pentru un moment că puterea voinţei e cheia. Când îl eliberezi pe 


Baraba și devii identificat cu lisus, nu te fortezi să fii El, te imaginezi a fi El. Asta e tot 
ceea ce faci. 


Acum, apropiindu-ne de partea esenţială a serii, intervalul dedicat rugăciunii, 


îngăduie-mi din nou să limpezesc tehnica. Să știi ce vrei. Apoi construiește un singur 
eveniment, un eveniment care implică împlinirea dorinței tale. Rezumă evenimentul 
la un singur gest. 


De exemplu, dacă aleg ca eveniment strângerea mâinii unui om, atunci acesta e 
singurul lucru pe care îl fac. Nu i-o strâng, apoi aprindem o ţigară și mai facem o mie de 
alte lucruri. Pur și simplu imaginez că strângem mâinile în realitate și fac asta iar și iar și 
iar până ce actul imaginar are sentimentul realității. 

Evenimentul trebuie întotdeauna să sugereze împlinirea dorinţei. Construiește 
întotdeauna un eveniment pe care crezi că îl vei petrece firesc imediat ca urmare a 
împlinirii dorinţei tale. Tu hotărăști ce eveniment vrei să produci cu adevărat. 


Există încă o tehnică pe care ţi-am dat-o seara trecută. Dacă nu te poţi 
concentra asupra gestului, dacă nu te poţi ghemui în scaunul tău și să crezi că ești 
altundeva ca și când altundeva ar fi aici, atunci fă asta: Redu ideea, condenseaz-o 


într-o singură frază simplă ca „Ce minunat!”, sau „M ultumesc!”, sau „În sfârşit!”, sau 


„E gata!”. 
N-ar trebui să fie mai mult de trei cuvinte. Ceva ce implică faptul că dorinţa este 


deja împlinită. „Ce minunat!”, sau „Mulţumesc!” implică asta cu siguranță. Astea nu 
sunt toate expresiile pe care le-ai putea folosi. Inventează una din propriul tău 
vocabular, care crezi tu că e mai potrivită. Dar fă-o foarte, foarte scurtă și întotdeauna 
folosește o frază care implică realizarea ideii. 


Când ai fraza în minte, ridică norul. Lasă norul să se înalțe inducându-ţi starea 
care se apropie de somn. Pur şi simplu începe să-ţi imaginezi şi să simți că ţi-e somn, 
şi în această stare, asumă-ţi sentimentul dorinţei împlinite. Apoi repetă fraza iar şi 
iar, ca pe un cântec de leagăn. Oricare ar fi fraza, las-o să insinueze că asumptia ta 
este adevărată, că e concretă, că e deja un fapt şi știi foarte bine asta. 


Relaxează-te doar și intră în sentimentul de a fi într-adevăr ceea ce vrei să fii. 
Făcând-o, pătrunzi în lerihon cu spionul tău, care are puterea să-ți ofere aceasta. ÎI 
eliberezi pe Baraba și Îl osândești pe lisus la răstignire și înviere. Rejoci toate aceste 
povești dacă începi acum să dai drumul și să intri în sentimentul de a fi de fapt tot ce 
vrei să fii. Acum ne putem duce... 


PERIOADA DE TĂCERE... 


XX XX XXX K KKK K XX 


Dacă mâinile-ți sunt uscate, dacă gura ţi-e uscată la sfârșitul acestei meditații, 
acest lucru e dovadă sigură că ai reușit să ridici norul. Ce ai făcut cât norul era ridicat e 
numai și numai treaba ta. Dar ai ridicat norul dacă mâinile îţi sunt uscate. 


îţi voi spune despre un alt fenomen care e foarte ciudat și unul pe care nu îl pot 
analiza. Se întâmplă dacă pătrunzi într-adevăr în adânc. Vei descoperi la trezire că ai 
cea mai activă pereche de rinichi din lume. Am discutat asta cu doctori și nici ei nu pot 
să explice. 

Alt lucru pe care l-ai putea observa în meditație este o minunată lumină 
albastră lichidă. Cel mai apropiat lucru de pe pământ cu care o pot asemui este alcoolul 
arzând. Știi, când pui alcool peste budinca de prune la Crăciun și îi dai foc, plăcuta 
văpaie albastră lichidă care învăluie budinca până ce o stingi. Acea flacără este cel mai 
apropiat lucru de lumina albastră ce apare pe fruntea omului în meditaţie. 


Nu fi necăjit. O vei cunoaște atunci când ai s-o vezi. E ca două nuanţe de 
albastru, un albastru mai închis și unul mai deschis în continuă mișcare, exact ca 
alcoolul aprins, care e altfel decât flacăra unui jet de gaz. Această flacără e vie, așa cum 
spiritul ar fi viu. 


Un alt lucru care ti-ar putea apărea așa cum mi-a apărut mie: vei vedea pete în 
faţa ochilor. 

Nu sunt pete de la ficat, așa cum ti-ar spune unii care nu știu nimic despre asta. 
Acestea sunt lucrușoare ce plutesc în spaţiu ca o plasă, cerculeţe legate laolaltă. Încep 
cu o singură celulă și vin în grupuri în tipare geometrice diferite, ca viermi, ca remorci, 
și toate îţi plutesc peste tot prin față. Când închizi ochii, încă le vezi, dovedind că ele nu 
sunt afară, sunt înlăuntru. 


Când începi să te extinzi în conștientă, vin toate lucrurile astea. Ar putea fi 
fluxul tău sanguin concretizându-se printr-un truc ciudat de-ale omului pe care omul 
nu prea îl înțelege. Nu neg că ar fi fluxul tău sanguin făcut vizibil, dar nu fi necăjit 
crezând că sunt pete de la ficat ori vreo altă aiureală pe care ţi-ar spune-o oamenii. 


Dacă aceste variate fenomene vin la tine, nu gândi că faci ceva greșit. Este 
expansiunea firească, naturală care vine la toţi cei care se suie în remorcă și încearcă să 
dezvolte grădina Ghetsimani. 


Din clipa în care începi să-ți disciplinezi mintea observându-ţi gândurile și 
veghindu-ţi-le de-a lungul zilei, devii politaiul gândurilor tale. Refuză să intri într-o 
conversație ce e neplăcută, refuză să asculți atent orice bârfă. 


Începe să construieşti în ochiul minţii tale viziunea fecioarei neprihănite mai 
degrabă decât viziunea fetei mari și proaste. Ascultă numai la lucrurile care-ţi aduc 
bucurie atunci când le auzi. 


Nu-ţi pleca urechea la cele care nu sunt vrednice de iubit, cele pe care atunci 
când le auzi ai vrea să nu le fi auzit. Asta e ascultare și vedere de lucruri „fără de 


xn 


untdelemn în candelă”, sau fără bucurie în sufletul tău. 


Sunt două feluri de fecioare în Biblie: cinci fără de minte și cinci înțelepte 
[M atei 25:1-12]. În clipa în care devii fecioara înţeleaptă, ori încerci măcar să devii, vei 
vedea toate acestea întâmplându-se. Vei vedea aceste lucruri și-ți vor deștepta 
interesul într-atât încât nu vei mai avea timp pentru prostii, atât de dragi multor 
oameni. Sper că nici nu ai timp. Fiindcă nimeni nu ar trebui să se identifice cu această 
măreaţă lucrare și încă să se mai bucure discutând despre altele nevrednice de laudă. 


Lecţia 3 - GÂNDIREA CVADRI-DIM ENSIONALĂ 


Sunt de fapt două perspective asupra lumii pe care le posedă fiecare om, și 
povestitorii antici erau deplin conștienți de aceste două perspective. Ei numeau una 


xn 


„mintea trupească” și pe cealaltă „mintea lui Hristos”. 


Recunoaștem aceste două centre de gândire în afirmaţia: „Omul firesc nu 
primește cele ale Duhului lui Dumnezeu, căci pentru el sunt nebunie și nu poate să le 
înțeleagă, fiindcă ele se judecă duhovnicește”, 1Corinteni 2:14 


Pentru mintea „firească”, realitatea este limitată la imediatul numit acum; chiar 
acest moment pare a conţine întreaga realitate, tot restul fiind ireal. Pentru mintea 
firească, trecutul și viitorul sunt pur imaginare. Cu alte cuvinte, trecutul meu, când 
folosesc mintea firească, este numai o imagine a memoriei despre lucrurile care au 
fost. Și pentru focarul limitat al minţii firești, carnale sau trupești, viitorul nu există. 
Mintea firească nu crede că ar putea revizita trecutul și că l-ar putea vedea ca pe ceva 
ce e actual, ceva obiectiv și concret în sine, așa cum nu crede nici că viitorul există. 


Pentru mintea christică, mintea spirituală [„duhovnicească”], pe care o vom 


numi în limba noastră focar cvadri-dimensional, trecutul, prezentul şi viitorul minţii 
fireşti sunt un întreg actual. Include întreaga varietate de impresii senzoriale pe care 


omul le-a întâlnit, le întâlneşte şi le va întâlni. 


Singurul motiv pentru care tu și cu mine funcționăm așa cum o facem în zi de 
azi, fără a fi conștienți de mai-larga perspectivă, este din simplul motiv că suntem 
creaturi ale obișnuinţei, iar rutina ne face complet orbi la ceea ce altfel ar trebui să 
vedem; dar obișnuinţa nu e lege. Funcționează ca și când ar fi cea mai irezistibilă forță 
din lume, și totuși, nu e lege. 


Putem crea o nouă abordare a vieţii. 

Dacă am petrece câteva minute în fiecare zi retrăgându-ne atenţia din regiunea 
senzaţiei și concentrând-o pe o stare invizibilă, am deveni în timp conștienți de această 
mai-largă lume, această lume dimensional mai largă. Starea contemplată este acum o 
realitate concretă, dislocată în timp. 


În această seară, întorcându-ne la Biblia noastră, judecă tu însuţi unde stai în 
evoluţia ta actuală. 


XX XX XXX XXX XX XX 


Prima noastră poveste din această seară este din capitolul 5 al Evangheliei lui 
Marcu. In acest capitol sunt trei povești spuse de parcă ar fi experiențe separate ale 
personajelor principale. 


În prima poveste, ni se spune că lisus dă peste un nebun, un om gol care trăia 
într-un cimitir și se ascundea printre morminte. Acest om Îi cere lui lisus să nu scoată 
din el demonii care îl chinuiau. 

„Căci îi zicea [lisus lui], „leși duh necurat din omul acesta'”, Marcu 5:8. 

Vasăzică lisus scoate duhurile, ca acestea să se poată distruge acum, și găsim pe 
acest om îmbrăcat și cu mintea senină, pentru prima dată, șezând la picioarele 
Învățătorului. 


Vom afla sensul psihologic al acestui capitol schimbând numele lisus cu cel de 
rațiune luminată sau gândire cvadri-dimensională. 


Mergând mai departe în acest capitol, ni se spune că lisus dă acum peste „unul 
din mai-marii sinagogilor, anume lair” [5:22], și acest lair mai-mare preot al sinagogii 
are o fiică ce era pe moarte. Fata are 12 ani și el li cere lui lisus să vină să o scape. 


lisus Se învoiește și, în timp ce Se îndreaptă spre casa marelui preot, o femeie 
din piaţă Îi atinge haina. „și îndată, cunoscând lisus în Sine puterea ieșită din EI, 
întorcându-Se către mulțime, a întrebat: Cine s-a atins de Mine?”, Marcu 5:30. 

Femeia care fusese vindecată de o curgere de sânge pe care o avea de 12 ania 
mărturisit că ea Îl atinsese. „lar El i-a zis: Fiică, credinţa ta te-a mântuit, mergi în pace și 
fii sănătoasă de boala ta!”, Marcu 5:34. 


Mergând mai departe spre casa marelui preot, | se spune că fata era de-acum 
moartă și nu mai era necesar să Se ducă până acolo. Nu mai e doar bolnavă, ci moartă. 


„Dar lisus, auzind cuvântul ce s-a grăit, a zis mai-marelui sinagogii: Nu te teme. 
Crede numai”, Marcu 5:36. 

„Și intrând, le-a zis: De ce vă tulburaţi și plângeţi? Copila n-a murit, ci doarme”, 
Marcu 5:39, 


La care, mulțimea L-a luat în râs, dar lisus, închizând ușile și lăsându-i pe cei ce 
nu credeau afară, i-a luat cu Sine în casă pe discipolii Săi și pe tatăl și mama fetei 
moarte. 

Au intrat în camera unde era aceasta întinsă. „Și apucând pe copilă de mână, i-a 
grăit: Talita kumi, care se tâlcuiește: Fiică, ție zic, scoală-te!”, Marcu 5:41. 


„Și îndată s-a sculat copila și umbla, căci era de doisprezece ani. și s-au mirat 
îndată cu uimire mare. Dar El le-a poruncit, cu stăruință, ca nimeni să nu afle de 
aceasta. și le-a zis să-i dea copilei să mănânce”, Marcu 5:42,43. 


Tu ești, așa cum stai aici, înfățișat în acest capitol 5 al lui Marcu. Un cimitir are 
un singur rost: este un pomelnic al celor morți. Trăiești tu în trecutul mort? 


Dacă trăieşti printre morţi, prejudecățile tale, superstiţiile tale și falsele tale 
credințe pe care le ţii în viață sunt pietrele de morminte după care te ascunzi. Dacă 
refuzi să le dai drumul, ești la fel de nebun ca nebunul biblic ce își apăra nebunia în fața 
rațiunii luminate. Nu e nicio diferență. Dar rațiunea luminată nu poate apăra 
prejudecățile și superstiţiile de năvala logicii. 


Nu există om în lumea asta ce are o prejudecată, indiferent de natura acestei 
prejudecăți, și care să o poată susține în lumina logicii. Spune-mi că ești împotriva unei 
anume naţiuni, unui anume „ism” [-ISM suf. „doctrină”, „sistem”, „curent”, 
„profesiune”, „stare de fapt”], un anume orice - nu-mi pasă care anume - nu îţi poţi 
expune acea credință a ta luminii rațiunii și aceasta să stea în picioare. Ca să o poţi ţine 
vie în lumea ta, trebuie să o ţii ascunsă de rațiune. Nu o poţi analiza rațional și ea să 
rămână în picioare. Când acest focar cvadri-dimensional vine și-ți arată o nouă 
abordare a vieţii și-ți scoate din mintea ta proprie toate acele lucruri care te chinuiau, 
atunci ești curățat și îmbrăcat și întreg la minte. și stai la piciorul înțelegerii, sau la 
picioarele Învăţătorului. 


Îmbrăcat de-acum și în toate minţile, poţi învia morţii. Care morti? Copila din 
poveste nu e o copilă. Copila este ambiția ta, dorinţa ta, visele neîmplinite ale inimii 
tale. Aceasta e copila din casa minţii omului. 


Fiindcă, după cum am afirmat mai devreme, întreaga piesă a Bibliei este una 
psihologică. Biblia nu face trimiteri de niciun fel la vreo persoană care ar fi existat 
vreodată, sau la vreun eveniment care s-ar fi petrecut pe pământ. Toate poveștile 
biblice se desfășoară în mintea omului individual. 


În această poveste, lisus este intelectul trezit al omului. Când mintea ta 
funcționează în afara razei simţurilor tale, când mintea ta este vindecată de toate 
fostele limitări, atunci nu mai ești omul nebun; dar ești această prezenţă personificată 
drept lisus, puterea ce poate învia dorurile inimii omenești. 


Ești femeia cu o curgere de sânge acum. Ce e curgerea de sânge? Un pântec 
supurant nu e un pântec productiv. Avea curgerea aceea de 12 ani, era incapabilă de a 
purta rod. Nu-și putea da formă dorinţei din cauza curgerii de sânge. Ți se spune că a 
salvat-o, sau a mântuit-o credința ei. Cum pântecul se închide, poate da formă 
seminţei, ori ideii. 


Cum mintea îţi este curățată de fostul tău concept de Sine, îţi asumi că eşti 


ceea ce vrei să fii şi, rămânând credincios acestei asumpții, dai formă asumpţiei tale 
sau învii copila. Eşti femeia curățată de curgerea de sânge și te îndrepţi spre casa 


copilei moarte. 


Copila sau starea pe care o dorești este acum conceptul fixat despre tine. Dar 


acum, asumându-mi că sunt ceea ce doream mai devreme să fiu, nu pot continua să 
doresc ceea ce sunt conştient că sunt. Deci nu discut despre asta. Nu discut cu nimeni 


despre ceea ce sunt. Este limpede pentru mine că sunt ceea ce voiam să fiu, încât 
umblu ca și când as fi. 


Pășind ca și când sunt ceea ce mai devreme voiam numai să fiu, lumea mea a 
focarului limitat nu vede acel lucru și crede că nu-l mai doresc. Copila e moartă în 
lumea lor; dar eu, cel care cunosc legea, spun, „Copila n-a murit”. Copila nu a murit, ci 
doarme. O trezesc acum. Eu, prin asumpţia mea, trezesc și fac vizibil în lumea mea 
ceea ce asum, căci asumpţiile susținute trezesc invariabil ceea ce afirmă. 


Închid uşa. Care ușă? Ușa simţurilor mele. Pur şi simplu închid complet în 
afară tot ce mi-ar arăta simțurile mele. Neg evidența simțurilor mele. Întrerup 
rațiunea limitată a omului firesc şi păşesc în această afirmaţie îndrăzneață că sunt 
ceea ce simțurile mele neagă. 


Cu ușa simţurilor închisă, ce iau în acea stare disciplinată? Nu iau pe nimeni în 
acea stare în afara părinţilor copilei și a ucenicilor mei. Închid ușa în nasul mulțimii 
batjocoritoare ce râde. 

Nu mai am nevoie de confirmări. Neg complet evidenţa simţurilor mele și nu 
discut dacă asumpția mea e posibilă sau nu. 


Cine sunt părinţii? Am descoperit că tatăl-mama întregii creaţii este EU SUNT-ul 
omului. Conștienţa omului este Dumnezeu. Sunt conștient de stare. Sunt tatăl-mama 
tuturor ideilor mele și mintea mea rămâne fidelă acestui nou concept de Sine. Mintea 
mea e disciplinată. lau în acea stare ucenicii și închid în afara acelei stări orice ar 
putea-o nega. 


Acum, copila, neajutată de un om, este înviată. Condiţia pe care am dorit-o și 
am asumat că o aveam devine concretizată înlăuntrul lumii mele și poartă mărturie 
puterii asumpţiei mele. 


Judecă tu, nu te judec eu. Fie trăieşti acum în trecutul mort, fie trăiești ca 
femeia căreia i se oprise hemoragia. Ai putea să-mi răspunzi hotărât, dacă te-aș 
întreba, „Crezi acum că tu, fără ajutorul altora, trebuie numai să-ți asumi că ești ceea 
ce vrei să fii pentru a face adevărată acea asumpţie în lumea ta? Sau crezi că trebuie 
mai întâi să îndeplinești anumite condiţii impuse ţie de către trecut, că trebuie să fii de 
un anume fel, un anume ceva”? 


Nu sunt critic la adresa anumitor biserici ori grupuri, dar sunt dintr-aceia care 
cred că oricine e în afara bisericii sau grupului lor nu e încă mântuit. Eu m-am născut 
protestant. Vorbești cu un protestant, îţi va spune că e un singur fel de creștini, 
protestanții. Vorbești cu un catolic, oh, nimic nu e creștin pe lume în afara catolicilor. 
Vorbești cu un evreu și creștinii sunt dintr-odată păgâni iar evreii, cei aleși. Vorbești cu 
un mahomedan, evreii și creștinii sunt „necredincioșii”. Vorbești cu altul și acela e cel 
perfect. Nu contează cu cine vorbești, dar acela e întotdeauna cel ales. 

Dacă crezi că trebuie să fii unul dintre aceștia pentru a fi mântuit, ești încă un 
om nebun ascunzându-se pe după aceste superstiții și aceste prejudecăţi ale trecutului, 
și implori să nu fii curăţat. 


Unii îmi vor spune, „Nu-mi cere să renunţ la credința mea în lisus-omul, ori în 
Moise omul, ori în Petru, omul. Când îmi ceri să renunţ la credința mea în aceste 
personaje, pur și simplu îmi ceri prea mult. Lasă-mi credinţele astea, fiindcă ele îmi 
aduc alinare. Pot să cred că ei au trăit pe pământ și în același timp să urmez 
interpretările tale psihologice ale acestor istorisiri”. 

lar eu spun, „leși din trecutul mort. leși din cimitirul acela și umblă cunoscând 
că tu și Tatăl tău una sunteţi, iar Tatăl tău, Căruia oamenii îi spun Dumnezeu, este 
propria ta Conștienţă”. 

Aceasta este singura lege creativă din lume. 


De ce anume suntem conștienți a fi? Deşi nu-ţi poţi vedea obiectivul cu focarul 
limitat al minţii tale _tri-dimensionale, ești acum ceea ce ţi-ai asumat că ești. Mergi 


înainte în asumpţia aia şi rămâi credincios ei. 

Timpul în dimensiunea asta a ființei tale bate încet și s-ar putea, chiar și după 
ce ţi-ai concretizat asumpţia, să nu-ți amintești că a fost o vreme când această realitate 
actuală a fost numai o atitudine a minţii. Din cauza încetei treceri de aici a timpului, 
adesea nu reușești să vezi relația dintre natura ta lăuntrică și lumea exterioară ce-i 
aduce mărturie. 


)udecă tu asupra locului pe care-l ocupi acum în acest al cincilea capitol al lui 
Marcu. Înviezi tu copila moartă? Încă ai nevoie să ți se închidă acel pântec al minţii? 
Curge încă, neputând astfel fi roditor? Ești acum nebunul ce trăiește în trecutul mort? 

Numai tu poţi judeca și răspunde acestor întrebări. 

Acum ne întoarcem spre o poveste din cel de-al 5-lea capitol al Evangheliei lui 
loan. Aceasta vă va arăta cât de frumos exprimau povestitorii antici cele două 
perspective distincte asupra lumii - una, focarul tri-dimensional limitat, și cea de-a 
doua, focarul cvadri-dimensional. 


Această poveste ne înfățișează un bărbat neputincios care e vindecat rapid. 
lisus vine într-un loc numit Vitezda [Bethesda], care prin definiție înseamnă Casa celor 
Cinci Pridvoare. Pe aceste cinci pridvoare se află nenumărați neputincioşi - „orbi, 
șchiopi, uscați” [5:3] și alţii. Conform tradiţiei, la o vreme anume, un înger cobora și 
tulbura apa care era lângă aceste cinci pridvoare. Cum îngerul tulbura apa, cel dintâi 
care intra după tulburarea aceasta era întotdeauna vindecat. Dar numai cel dintâi, nu 
și ceilalți. lisus, văzând un om ce era șchiop încă din pântecele maicii sale, îi spune, 
„Noiești să te faci sănătos?”, loan 5:6. 

„Bolnavul l-a răspuns: Doamne, nu am om, care să mă arunce în scăldătoare, 
când se tulbură apa; că, până când vin eu, altul se coboară înaintea mea”, loan 5:7. 

„lisus i-a zis: Scoală-te, ia-ţi patul tău și umblă”, loan 5:8. 

„Și îndată omul s-a făcut sănătos, și-a luat patul și umbla. Dar în ziua aceea era 


v yn 


sâmbătă” [sărbătoare, „Sabatul”], loan 5:9. 


Citești această poveste și te gândești că un om misterios care posedă puteri 
miraculoase a spus brusc unui șchiop, „Scoală-te și umblă”. Nu pot repeta suficient de 
des că povestea, chiar și atunci când prezintă individualități nenumărate, are loc 
înlăuntrul minţii omului individual. 


Scăldătoarea este conștiența ta. Îngerul este o idee, numit mesager al 
Domnului [5:4]. 

Conștienţa fiind Dumnezeu, când ai o idee, întreţii un înger. În clipa în care ești 
conștient de o dorinţă, scăldătoarea ta a fost tulburată. Dorinţa tulbură mintea omului. 
A vrea ceva înseamnă a fi tulburat. 

Exact în momentul în care ai o ambiţie, ori un obiectiv lămurit, scăldătoarea a 
fost tulburată de îngerul care era dorinţa. Ți se spune că cel dintâi care intră în 
scăldătoarea tulburată este întotdeauna vindecat. 


Cei mai apropiați mie tovarăși din lumea asta, soția mea și fetița mea, sunt 
pentru mine, când mă adresez lor, „persoana a doua”. Trebuie să-i vorbesc soției mele 
prin „tu”. Trebuie să vorbesc oricui, indiferent cât de apropiaţi îmi sunt, prin „tu ești 
tu”. Și după aceea, a treia persoană, „el este”. Există o singură persoană în lumea asta 
cu care pot folosi persoana întâi prezent și aceea sunt eu însumi. „Eu sunt” poate fi 
spus numai despre mine, nu poate fi spus despre altul. 


Așadar, când sunt conștient de vreo dorință c-aș vrea să fiu ceva, dar aparent 
nu sunt, scăldătoarea fiind tulburată, cine poate intra în scăldătoare înaintea mea? 


Numai eu am puterea primei persoane. Eu sunt ceea ce vreau să fiu. Dacă nu 
cred că sunt ce vreau să fiu, rămân așa cum am fost și mor în limitarea aia. 


În această poveste, nu ai nevoie de nici un om să te arunce în scăldătoare în 
clipa în care conștienţa ta e tulburată de dorință. Tot ce îţi trebuie este să-ți asumi că 
deja ești ceea ce mai devreme voiai să fii - și ești în scăldătoare, niciun altul neputând 
intra înaintea ta. Care altul poate intra înaintea ta când tu devii conștient a fi ceea ce 
vrei să fii? Nimeni nu poate fi înaintea ta când numai tu singur ai puterea de a spune 
EU SUNT. 


Acestea sunt cele două perspective. Eşti acum ceea ce simţurile tale neagă. Eşti 
destul de îndrăzneţ să-ți asumi că deja ești ceea ce vrei să fii? Dacă îndrăznești să-ţi 
asumi că ești deja ceea ce rațiunea ta și simţurile tale neagă acum, atunci ești în 
scăldătoare și, fără ajutor omenesc, și tu te vei scula, îţi vei lua patul și vei umbla. 


Ți se spune că s-a întâmplat de sabat, într-o sâmbătă. Sabatul este numai simţul 
mistic al neclintirii, când ești nepreocupat, când nu ești neliniștit, când nu te mai uiţi 
după rezultate, știind că semnele urmează și nu preced. 


Sabatul este ziua neclintirii, când nu se lucrează. Când nu lucrezi pentru a face 
să fie, păstrezi sabatul. Când nu ești deloc preocupat de părerea altora, când umbli ca 
și când ai fi deja, nu poţi mișca un deget pentru a face ca să fie, ești în sabat. 


Nu pot fi preocupat de cum se va face și încă să spun că sunt conștient că sunt 
deja acel lucru. Dacă sunt conștient a fi liber, asigurat, sănătos și fericit, susțin aceste 
stări de conştientă fără efort ori muncă din partea mea. Așadar, sunt în sabat; și pentru 
că era sabatul, el s-a ridicat și a umblat. 

Povestea noastră următoare este din capitolul 4 al Evangheliei lui loan, și este 
una pe care ai auzit-o de nenumărate ori. 


lisus vine la o fântână și acolo e o femeie din Samaria, iar El îi spune, „Dă-Mi să 
beau”, loan 4:7. 

„Femeia samarineancă l-a zis: Cum Tu, care ești iudeu, ceri să bei de la mine, 
care sunt femeie samarineancă? Pentru că iudeii nu au amestec cu samarinenii”, loan 
4:9, 

„lisus a răspuns și i-a zis: Dacă ai fi știut darul lui Dumnezeu și Cine este Cel 
Ce-ţi zice: Dă-Mi să beau, tu ai fi cerut de la El, și ţi-ar fi dat apă vie”, loan 4:10. 

„Femeia l-a zis: Doamne, nici găleată nu ai, și fântâna e adâncă; de unde, dar, ai 
apa cea vie? Nu cumva ești Tu mai mare decăt părintele nostru lacov, care ne-a dat 
această fântână și el însuși a băut din ea și fiii lui și turmele lui?”, loan 4:11,12. 


„lisus a răspuns și i-a zis: Oricine bea din apa aceasta va înseta iarăși; Dar cel ce 
va bea din apa pe care i-o voi da Eu nu va mai înseta în veac, căci apa pe care i-o voi da 
Eu se va face în el izvor de apă curgătoare spre viață veșnică”, loan 4:13,14. 


„lisus i-a zis: Bine ai zis că nu ai bărbat. Căci cinci bărbaţi ai avut și cel pe care îl 
ai acum nu-ţi este bărbat. Aceasta adevărat ai spus”, loan 4:17,18. 

Femeia, știind că acestea erau adevărate, merge în piață și spune celorlalţi, 
„L-am întâlnit pe M esia” [„Nu cumva Acesta este Hristosul?”], loan 4:29. 

lar ei o întreabă de unde știa că L-a întâlnit pe Mesia. „[E] un om Care mi-a spus 
toate câte am făcut” [4:29], răspunde ea. 


lată aici un focar ce cuprinde cel puţin întregul trecut, iar acum vorbește despre 
viitor. 

Continuând cu povestea, ucenicii vin la lisus și Îi spun, „Învăţătorule, mănâncă”, 
loan 4:31. 

„lar El le-a zis: Eu am de mâncat o mâncare pe care voi nu o știți”, loan 4:32. 


Când ei vorbesc despre secerișul de peste patru luni, lisus răspunde, „Nu ziceţi 
voi că mai sunt patru luni și vine secerișul? lată zic vouă: Ridicaţi ochii voştri și priviţi 
holdele că sunt albe pentru seceriș”, loan 4:35. 


El vede lucruri pentru care oamenii așteaptă patru luni, ori pentru care 
așteaptă patru ani; El le vede ca fiind acum într-o lume dimensional mai largă, existând 
acum, având loc acum. 


să ne întoarcem la prima parte a poveștii. Femeia din Samaria este 
tri-dimensionalul tu, iar lisus la fântână este cvadri-dimensionalul tu. Conflictul începe 
între ceea ce vrei tu să fii și ceea ce rațiunea îţi spune că ești. Mai-marele tu îți spune 
că, dacă îndrăznești să-ți asumi că deja ești ceea ce vrei să fii, vei deveni acel lucru. 


Mai-micul tu, cu focarul său limitat, îți spune, „Oh, n-ai nici găleată, nici 
frânghie, mai e și adâncă rău fântâna asta... Cum ai putea vreodată atinge adâncul 
acestei stări fără mijloacele de a obţine acea finalitate?”. 

Tu răspunzi și zici, „De-ai fi știut cine îţi cere să bea, ai fi cerut tu de la el”. 

Dacă ai şti numai ce din tine te îndeamnă spre întruparea stării pe care acum 
o cauţi, ţi-ai suspenda slaba ta perspectivă și l-ai lăsa pe el să o facă în locul tău. 


Apoi îți spune că ai cinci soți, și tu negi. Dar el știe mult mai bine decât tine că 
cele cinci simţuri ale tale te însămânţează dimineaţă, prânz și seară cu limitările lor. Ele 
îți spun ce prunci vei purta în seara asta, mâine și în zilele ce vin. Fiindcă cele cinci 
simţuri ale tale funcţionează ca cinci soţi care îți însămânţează constant conștienţa, 
care este marele pântec al lui Dumnezeu; și dimineaţă, prânz și seară ele îți sugerează 
și îți dictează ceea ce tu trebuie să accepţi ca fiind adevărat. 


El îți spune că cel pe care ar trebui să-l ai de soț nu e soţul tău. Cu alte cuvinte, 
cel de-al șaselea [simţ] nu te-a însămânţat încă. 

Ceea ce ai vrea să fii este negat de către acești cinci, și ei deţin puterea, ei 
dictează ce vei accepta ca fiind adevărat. Ceea ce ai vrea să accepţi nu ţi-a penetrat 
încă mintea și nu ţi-a însămânţat-o cu realitatea ei încă. Cel căruia îi spui soț nu îţi e sot 
cu adevărat. Nu îi porți asemănarea. A-i purta asemănarea e dovada că tu ești soața 
lui, măcar l-ai cunoscut intim. Nu îi porți asemănarea celui de-al șaselea; porți numai 
asemănarea celor cinci. 

Apoi unul se întoarce spre mine și îmi spune tot ce am cunoscut vreodată. Mă 
întorc spre ochiul minţii mele și rațiunea îmi spune că pe toată durata vieţii mele, 
mereu am acceptat limitările simţurilor, mereu le-am privit ca realităţi; și, dimineaţă, 
prânz și seară, am dat naștere mărturiei acestei acceptări. 


Rațiunea îmi spune că le-am cunoscut numai pe acestea cinci încă din timpul în 
care m-am născut. Acum aș vrea să pășesc dincolo de limitările simţurilor mele, dar 
încă nu am găsit înlăuntrul meu curajul de a-mi asuma că sunt ceea ce aceste cinci 
simţuri neagă că sunt. Așa că rămân aici, conștient de sarcina mea, dar fără curajul de a 
păși dincolo de limitările simţurilor mele și ale celor pe care rațiunea mi le neagă. 


„lar El le-a zis: Eu am de mâncat o mâncare pe care voi nu o știți [loan 4:32]. Eu 
sunt pâinea cea vie, care s-a pogorât din cer [loan 6:41;51]. Eu sunt vița cea adevărată 
[loan 15:1]”. Eu știu ceea ce vreau să fiu, și fiindcă sunt pâinea, mă ospătez din ea. 
Asum că sunt, și în loc de a mă ospăta din faptul că sunt în această sală vorbindu-ţi ție 
și tu ascultându-mă, și că sunt în Los Angeles, mă ospătez din faptul că sunt altundeva 
și umblu pe aici ca și când aș fi altundeva. Și, gradual, devin acel lucru din care mă 


ospătez. 

Îngăduie-mi să-ți spun două povești personale. Când eram copil, trăiam într-un 
mediu foarte limitat, pe o mică insulă numită Barbados. Mâncare pentru animale 
găseai foarte, foarte rar și era foarte scumpă, fiindcă trebuia să o importăm. Provin 
dintr-o familie cu zece copii și bunica mea locuia cu noi, așa că eram treisprezece la 
masă. 

Îmi amintesc cum, iar și iar, mama mea îi spunea bucătăresei la începutul 
săptămânii, „Vreau să pui deoparte trei rațe pentru prânzul de duminică”. Asta 
însemna că trebuia să ia din cârdul din curte trei rațe, să le înghesuie într-un cotet 
foarte mic și să le îndoape, hrănindu-le dimineaţa, la prânz și seara cu porumb și alte 
lucruri care plac rațelor, să se ospăteze din ele. 

Aceasta era o dietă complet diferită de ceea ce dădeam de obicei rațelor, 
fiindcă tineam păsările alea în viață cu pește. Le țineam în viață și grase cu pește, 
fiindcă peștele era foarte ieftin și din belșug; dar nu puteai mânca o pasăre ce se 
hrănise cu pește, nu așa cum și ție și mie ne place carnea de pasăre. 


Bucătăreasa lua trei rațe, le punea în cotet și timp de șapte zile le îndopa cu 
porumb, lapte acru și toate lucrurile pe care voiam să le gustăm în acele păsări. Apoi, 
când erau tăiate și servite la prânz șapte zile mai târziu, erau gustoase, dulci și 
suculente - deh, păsări hrănite cu lapte, hrănite cu porumb. 

Dar, uneori, bucătăreasa uita să pună deoparte păsările și tatăl meu, știind că 
aveam rațe, și crezând că ea îndeplinise ordinul, nu trimitea altceva pentru prânz, iar 
pe masă ajungeau trei pești. Erau rațe, dar nu te puteai atinge de rațele alea, fiindcă 
ele erau cu întrutotul întruparea a ceea cu ce se hrăneau. 

Omul este o ființă psihologică, un gânditor. Nu acel lucru cu care se hrănește el 
fizic, ci acel lucru cu care se hrănește el mental, acel lucru devine. Devenim întruparea 
lucrului din care ne hrănim mental. 

Acuma, rațele alea nu puteau fi hrănite cu porumb dimineaţa și pește la prânz 
și cine mai știe ce seara. Trebuia să fie o schimbare completă de dietă. În cazul nostru, 
nu putem avea puţintică meditaţie dimineața, blesteme la prânz și să facem alte 
minuni seara. Trebuie să trecem pe o dietă mentală timp de o săptămână, trebuie să 
ne schimbăm complet hrana mentală. 


„Câte sunt adevărate, câte sunt de cinste, câte sunt drepte, câte sunt curate, 
câte sunt vrednice de iubit, câte sunt cu nume bun, orice virtute și orice laudă, la 
acestea să vă fie gândul”, Filipeni 4:8. 


„După cum gândit-a omul în inima lui, așa e el” [„As a man thinketh in his heart, 
so is he”, frază din Proverbe/Pildele lui Solomon 23:7, foarte dragă în lumea vorbitoare 
de |. engleză, tradusă cam fără echivalent în versiunile românești: „Căci el este ca unul 
care își face socotelile în suflet”, Cornilescu, „Căci el îți numără bucăţile din gură”, 
Biblia ortodoxă sinodală din 2008]. Dac-aș putea selecta acum felul de mâncare 
mentală pe care vreau să-l exprim în lumea mea și din care să mă ospătez, aș deveni 
exact aia. 

Îngăduie-mi să-ți spun de ce fac ceea ce fac în ziua de azi. A început în 1933, în 
orașul New York, unde studiasem ebraica timp de cinci ani cu bătrânul meu prieten 
Abdullah. Atunci s-a produs începutul erodării tuturor superstiţiilor mele. Când m-am 
dus la el, eram plin de superstiții. Nu mâncam carne, nu mâncam pește, nu mâncam 
pui, nu mâncam nimic din lucrurile astea care trăiesc pe lume. Nu beam, nu fumam și 
făceam un efort extraordinar de a trăi o viață cât se poate de castă. 

Abdullah mi-a zis, „Nu am să-ți spun că „ești nebun’, Neville, dar să știi că ești. 
Toate astea sunt prostii”. Dar nu puteam crede că erau prostii. 

În noiembrie 1933, schimbam un rămas-bun cu părinții mei în New York, ei 
plecând înapoi spre Barbados. Stătusem în țara asta timp de 12 ani fără vreo dorință de 
a mă duce acasă în Barbados. Nu mă găsise norocul pe aici și îmi era rușine să merg 
acasă, la membrii familiei mele, toți oameni de succes. După 12 ani în America, eram 
un ratat în proprii mei ochi. Eram la teatru, făceam bani un an și îi cheltuiam mai apoi 
în luna următoare. Nu eram, după standardele lor și ale mele, un om de succes. 


Ține minte, când îmi luam rămas-bun cu ai mei în noiembrie, nu aveam nicio 
dorință să plec în Barbados. Vasul a plecat și, mergând pe stradă spre casă, ceva a pus 
stăpânire pe mine cu dorinţa de a merge în Barbados. 


Era anul 1933, eu eram fără serviciu și n-aveam nicăieri unde să mă duc în afară 
de o cămăruţă pe Strada 72. Am mers glonţ la bătrânul meu prieten Abdullah și i-am 
spus, „Ab', mă muncește cea mai ciudată chestie. Pentru prima dată în 12 ani, vreau să 
plec în Barbados”. 

„Dacă vrei să pleci, Neville, ai plecat”, mi-a răspuns el. 


Asta era o limbă foarte ciudată pentru mine. Eu sunt în New York pe Strada 72 
și el îmi spune că am plecat în Barbados. l-am spus, „Cum adică „am plecat’, Abdullah?” 

El a zis, „Vrei „pe bune’ să pleci?” 

Am răspuns „da”. 

Atunci mi-a spus, „Cum ieși pe ușa asta acum, nu pășești pe Strada 72, pășești 
pe străzi umbrite de palmieri, străzi umbrite de cocotieri; ăsta-i Barbados. Nu mă 
întreba cum vei pleca. Ești în Barbados. Nu spui ,cum' când „ești acolo’. Ești acolo. 
Acum umblă ca și când ai fi acolo”. 


Am plecat de la el zăpăcit. Sunt în Barbados. N-am bani, n-am de lucru, n-am 
nici măcar haine de doamne-ajută, da' io-s în Barbados. 


Nu era tipul de om cu care să-ncepi contradicții, nu Abdullah. Două săptămâni 
mai târziu, nu eram mai aproape de țelul meu decât fusesem în prima zi când îi 
spusesem că voiam să plec în Barbados. l-am spus, „Ab', am încredere în tine, 
se-nțelege, da’ acu-i unul din momentele alea când chiar nu văd să iasă cum zici. N-am 
un chior pentru călătorie”, am început eu cu explicaţiile. 


Știi ce-a făcut? Era negru ca asul de pică, bătrânul meu prieten Abdullah, cu 
capul lui pe sub turban. Cum stăteam în livingul lui, s-a ridicat de pe scaun și s-a dus 
spre birou trântind ușa, ceea ce nu era o invitație de a-l urma. Când a trecut pe ușă, 
mi-a zis, „Am spus tot ce aveam de spus”. 


Pe 3 decembrie stăteam înaintea lui Abdullah și îi spuneam din nou că nu eram 
defel aproape de călătoria mea. El și-a repetat afirmaţia, „Eşti în Barbados”. 


Ultimul vas ce pleca spre Barbados, bătrânul Nerissa, cel care m-ar fi putut 
duce acolo pentru a mai prinde Crăciunul, ridica ancora pe 6 decembrie la prânz. 


În dimineaţa de 4 decembrie, neavând vreun job, neavând unde să merg, am 
dormit până târziu. Când m-am trezit, văd o scrisoare par avion din Barbados 
strecurată pe sub ușă. Deschizând scrisoarea, o foicică aterizează lin pe podea. O ridic 
și văd că era un cec pentru 50 de dolari. 


Scrisoarea era de la fratele meu Victor și zicea, „Nu te rog să vii, Neville, îți 
ordon să vii. N-am avut niciodată un Crăciun cu toată familia la un loc. Il putem avea de 
data asta dacă vii și tu”. 


Fratele meu cel mai mare, Cecil, a plecat de-acasă înainte ca cel mai mic să se fi 
născut și apoi am început să tot plecăm pe rând, așa că niciodată în istoria familiei 
noastre nu am fost toţi împreună în același timp. 


Scrisoarea continua, „Nu lucrezi, știu că n-ai nici un motiv ca să nu vii, așa că 
trebuie să fii aici înainte de Crăciun. Cei 50$ atașați sunt pentru a-ți cumpăra ceva 
cămăși ori vreo pereche de pantofi de ti-or fi trebuind pentru drum. Ce să-ţi mai spun - 
folosește barul de pe vapor dacă vrei să bei ceva. Am să v-aștept și-ți voi achita nota și 
cheltuielile adiacente. Am telegrafiat celor de la Furness, Withy & Co. în New York City 
și le-am spus să-ți oprească un bilet când apari la ei. Cei 50$ sunt numai pentru lucruri 
de bază. Te poţi îmbarca oricând vrei. Vă aștept și mă ocup eu de tot tacâmul”. 


Am mers în port la Furness, Withy & Co. și le-am arătat scrisoarea. Aceștia au 
spus, „Am primit telegrama, dle Goddard, dar, din păcate, nu mai avem nici un loc 
disponibil pentru cursa din 6 decembrie. Tot ce vă putem oferi este un bilet la clasa a 
treia între New York și St. Thomas. Când ajungem în St. Thomas, avem câţiva pasageri 
care coboară. Veţi putea lua un loc la clasa întâi între St. Thomas și Barbados. Dar între 
New York și St. Thomas, trebuie să mergeţi la clasa a treia, deși veți avea, desigur, 
privilegiile clasei întâi, masă și plimbări pe punţile clasei întâi”. 


Am spus, „Îl iau”. 

M-am dus iar la prietenul meu Abdullah în după-amiaza de 4 decembrie și i-am 
spus, „A funcţionat ca-ntr-un vis”. l-am povestit ce făcusem, crezând că va fi mulțumit. 

ştii ce-mi zice? Zice, „Cine ţi-a spus că vei merge la clasa a treia? Te-am văzut 
eu oare în Barbados, la omul care ești, mergând la clasa a treia? Ești în Barbados și ai 
ajuns acolo la clasa întâi”. 


N-am mai apucat să-l văd înainte de a mă îmbarca pe 6 decembrie, la amiază. 


Când am ajuns la docuri cu pașaportul și hârtiile pentru a mă sui pe vas, îmi 
spune agentul, „Avem vești bune pentru dvs., dle Goddard. A apărut o contramandare, 
așa că veţi călători la clasa întâi”. 


Abdullah m-a învăţat importanța de a rămâne credincios unei idei și de a nu 
face compromisuri. 

Eu am ezitat, dar el a rămas fidel asumpţiei că eram în Barbados și că 
ajunsesem acolo la clasa întâi. 

să revenim acum la semnificația celor două povești biblice. Fântâna e adâncă și 
tu nu ai găleată, nu ai frânghie. Mai sunt patru luni până la seceriș iar lisus spune, „Eu 
am de mâncat o mâncare pe care voi nu o știți. Eu sunt pâinea cea vie”. 


Ospătează-te din idee, devino identificat cu ideea ca şi când ai fi deja starea 
întrupată. Umblă în asumpţia că eşti ceea ce vrei să fii. Dacă te ospătezi din asta şi 
rămâi credincios acestei diete mentale, o vei cristaliza. Vei deveni acea idee în lumea 
asta. 

Când m-am întors în New York în 1934, după trei luni de vis în Barbados, beam, 
fumam și făceam de toate din cele din care nu mai făcusem de ani de zile. 

Îmi amintesc ce-mi spusese Abdullah, „După ce vei fi dovedit legea aceasta, vei 
deveni normal, Neville. Vei ieși din cimitir, vei ieși din acel trecut mort în care credeai 
că erai vreun sfânt sau ceva. Că, la cum ești acum, să știi, ești atât de bun, Neville, că 
ești bun de nimic”. 

M -am întors pășind pe acest pământ ca o persoană complet transformată. Din 
acea zi, una de februarie 1934, am început să trăiesc din ce în ce mai mult. Nu-ţi pot 
spune cu mâna pe inimă că am reușit de fiecare dată. Multele mele greșeli din lumea 
asta, multele mele eșecuri m-ar osândi dacă ţi-aș spune că mi-am stăpânit într-atât de 
bine mișcările atenţiei mele încât aș fi putut rămâne tot timpul fidel ideii pe care voiam 
să o întrupez. 

Dar îți pot spune, împreună cu învățătorul din vechime că, deși se pare că am 
eșuat în trecut, merg mai departe și mă străduiesc zi după zi să devin ceea ce vreau să 
întrupez în lumea aceasta [,„Fraţilor, eu încă nu socotesc să o fi cucerit, Dar una fac: 
uitând cele ce sunt în urma mea, și tinzând către cele dinainte, alerg la ţintă, la răsplata 
chemării de sus, a lui Dumnezeu, întru Hristos lisus”, Filipeni 3:13,14]. 


Suspendă-ți judecata, refuză să accepti ceea ce raţiunea şi simţurile îţi 


dictează acum și, dacă rămâi fidel noii diete, vei deveni întruparea idealului căruia 
i-ai rămas fidel. 


Dacă e vreun loc pe pământ care e cu totului altfel decât mica mea insulă 
Barbados, acela e New York City. În Barbados, cea mai mare clădire are trei etaje, iar 
străzile sunt umbrite de palmieri și cocotieri și tot soiul de lucruri tropicale. În New 
York City, trebuie să mergi într-un parc dacă vrei să afli un pom. 

Și totuși, pășeam pe străzile din New York de parcă pășeam pe străzile din 
Barbados. Imaginaţiei unuia îi sunt toate cu putință. Umblam, simțind că umblam de 
fapt pe străzile din Barbados și, în acea asumpţie, aproape că puteam mirosi parfumul 
cocotierilor de pe alee. Am început să creez înlăuntrul minţii mele atmosfera pe care aș 
fi întâlnit-o fizic de eram în Barbados. 

Rămânând fidel acestei asumpţii, cineva și-a anulat călătoria și i-am primit eu 
locul. Fratele meu din Barbados, căruia nici prin cap nu-i trecea ca eu să fi venit acasă, 
simte impulsul de a-mi trimite o scrisoare ciudată. Nu-mi mai dictase el mie niciodată 
nimic, dar de data asta mi-a dictat, și a și crezut că în el se născuse ideea venirii mele. 


Am mers acasă și am petrecut trei luni de vis, m-am întors la clasa întâi și am 
venit și cu o sumă frumușică în buzunare - un cadou. Călătoria mea, de-ar fi trebuit să 
plătesc eu, m-ar fi ajuns la 3000 de dolari, dar am făcut-o fără a cheltui vreun șfanţ. 


„Am căi pe care tu nu le cunoști” [aprox., Isaia 42:16]. „Căile Mele sunt de 
necuprins” [aprox., lov 9:10, Romani 11:33]. 

Sinele mai mare dimensional mi-a luat asumpţia și a influențat comportamentul 
fratelui meu, făcându-l să trimită acea scrisoare, a influențat comportamentul altuia 
determinându-l să-și anuleze biletul la clasa întâi, și a făcut toate cele necesare care 
duceau spre producerea ideii cu care mă identificasem. 


Eram identificat cu sentimentul de a fi acolo. Dormeam ca şi când eram acolo, 
şi întregul comportament al omului a fost modelat în armonie cu asumpţia mea. Nu a 
trebuit să merg la cei de la Furness, Withy & Co. și să mă milogesc pentru un bilet, 
cerându-le să anuleze ei pe al cuiva care își rezervase unul la clasa întâi. Nu a trebuit să 
scriu eu fratelui meu cerșindu-i bani de bilet. El a crezut că lui îi venise ideea. De fapt, 
până în zi de azi, el crede că el inițiase planul de a mă aduce acasă. 

Bătrânul meu prieten Abdullah mi-a spus simplu, „Ești în Barbados, Neville. Vrei 
să fii acolo; oriunde vrei să fii, acolo eşti. Trăieşte ca şi când eşti şi vei fi acel lucru”. 


Acestea sunt cele două perspective asupra lumii la dispoziția fiecărui om. Nu-mi 
pasă cine ești. Orice copil născut din femeie, indiferent de rasă, etnie ori credinţă, 
dispune de două perspective distincte asupra lumii. 

Ești fie omul firesc, cel care „nu primește cele ale Duhului lui Dumnezeu, căci 
pentru el”, în focarul său limitat, „sunt nebunie /și nu poate să le înțeleagă, fiindcă ele 
se judecă duhovnicește”]. Sau ești omul duhovnicesc, spiritual, cel care primește, 
percepe lucrurile dincolo de limitările simţurilor sale, fiindcă toate lucrurile sunt 
realități ACUM într-o lume dimensional mai mare. Nu trebuie să aștepți patru luni până 
la seceriș, 

Ești fie femeia samarineancă, fie lisus la fântână. Ești omul ce așteaptă pe cele 
Cinci Pridvoare pentru tulburare și cineva care să-l arunce în scăldătoare; sau ești cel 
care îți poruncește să te scoli și să umbli în ciuda altora care așteaptă. 

Eşti tu omul de după mormintele din cimitir, așteptând și implorând să nu fii 
curățat, fiindcă nu vrei să fii curățat de prejudecățile tale? Unul dintre cele mai grele 
lucruri pentru om... acela de a renunţa la superstițiile sale, la prejudecățile lui. Se 


agaţă de acestea de parcă ele ar fi comoara comorilor. 
Când devii curățat și ești liber, atunci pântecul, propria ta minte, este automat 


vindecat. Devine teren arat unde seminţele, dorințele tale, pot prinde rădăcină și 
crește în manifestare. Pruncul pe care îl porți acum în inima ta este obiectivul tău 
actual. Dorul tău actual este un prunc ce e ca și când ar fi beteag. Dacă-ţi asumi acum 
ceea ce ai vrea să fii, pruncul devine pentru o clipă mort, fiindcă nu mai e nicio 
tulburare. 


Nu poți fi tulburat când simti că ești ceea ce vrei să fii, deoarece, dacă simţi că 
eşti ceea ce _voiai să fii, eşti satisfăcut în acea asumpţie. Altora, care judecă 
superficial, le pare că nu-ţi mai doreşti acel lucru, aşa că pentru ei, dorința, sau 


copila, e moartă. Ei cred că ţi-ai pierdut ambitia fiindcă nu îţi mai discuţi ambitia 
secretă, 


Te-ai pliat complet ideii. Ţi-ai asumat că ești ceea ce vrei să fii. știi că „nu e 
moartă, ci doarme”. „Mă duc să o trezesc”. 

Umblu în asumpţia că sunt, și umblând astfel, o trezesc ușurel. Apoi, când ea se 
trezește, voi face lucrul firesc, natural, îi voi da să mănânce. Nu mă voi lăuda cu asta și 
nu voi spune altora, pur și simplu plec fără a spune nimănui. Hrănesc această stare, 
care acum îmi place, cu atenţia mea. O ţin vie în lumea mea devenind atent supra ei. 


Lucrurile asupra cărora nu sunt atent se estompează și se retrag înlăuntrul lumii 
mele, indiferent care sunt acestea. Ele încă nu s-au născut și rămân astfel nehrănite. Le 
dau naștere prin faptul că devin conștient de a fi acele lucruri. Când le întrupez 
înlăuntrul lumii mele, acesta nu este sfârșitul. Acesta este începutul. Acum sunt o 
mamă ce trebuie să-și țină vie această stare acordându-i atenţie. În ziua în care nu sunt 
atent, mi-am retras laptele dinspre ea și se estompează în lumea mea, pe măsură ce eu 
devin atent asupra altor lucruri în lumea mea. 


Poti ori să fii atent asupra limitărilor şi să le hrănești pe acestea, făcându-le 
cât muntii, ori să fii atent asupra dorinței tale; dar pentru a deveni atent, trebuie 
să-ți asumi că eşti deja ceea ce voiai să fii. 


Deși astăzi vorbim despre focarele tri-dimensional și cvadri-dimensional, să nu 
crezi nici pentru o secundă că acești învățători antici nu erau pe deplin conștienți de 
aceste două centre distincte de gândire dinlăuntrul minţilor tuturor oamenilor. Ei le-au 
personificat pe acestea două și au încercat să arate omului că singurul lucru care îl 
privează de a fi omul care ar putea fi este obisnuinta. 

Deși nu e lege, fiecare psiholog îţi va spune că obișnuinţa este cea mai 
inhibantă forță din lume. Limitează complet omul și îl leagă și îl face total orb la ceea 
ce, altfel, ar trebui să fie. 


Începe acum să te vezi mental și să te simți drept ceea ce vrei să fii, și 
ospătează-te din acea senzaţie dimineaţa, prânz și seara. 

Am periat de-a dreptul Biblia căutând după un interval de timp mai lung de trei 
zile și nu l-am găsit nicăieri. 

„lisus a răspuns și le-a zis: Dărâmaţi templul acesta și în trei zile îl voi ridica”, 
loan 2:19. 

„Pregătiți-vă merinde de drum, că după trei zile veți trece peste lordanul 
acesta, ca să mergeţi și să luaţi în stăpânire pământul pe care Domnul Dumnezeul 
părinţilor voştri are să vi-l dea”, losua 1:11. 


Dacă mi-aș putea satura mintea complet cu o senzație și aș umbla ca și când ar 
fi fost deja un fapt împlinit, mi se făgăduiește (și nu pot găsi nicio negare în această 
privință în această măreaţă carte) că nu e nevoie de mai mult de o dietă de trei zile, 
dacă îi rămân fidel acesteia. Dar trebuie să fiu onest în ceea ce o privește. Dacă-mi 
schimb dieta în cursul unei zile, extind intervalul de timp. 

Mă întrebi, „Dar cum pot ști care e intervalul?” 

Tu, numai tu determini intervalul. 


Avem azi, în lumea noastră modernă, un mic cuvânt care ne derutează pe cei 
mai mulți dintre noi. Știu că mă deruta și pe mine, până ce am început să sap mai 
adânc. Cuvântul este „acțiune”. Acţiunea se presupune a fi cel mai fundamental lucru 
din lume. Nu e un atom, e chiar mai fundamental. Nu e parte a unui atom, ca un 
electron de exemplu, este mai fundamental de atât. | se spune unitate 
cvadri-dimensională. Cel mai fundamental lucru din lume este acţiunea. 


Mă întrebi, „Ce e acțiunea?”. Fizicienii noștri ne spun că e energie înmulțită cu 
timp. Devenim și mai derutaţi și zicem, „„Energie ori timp’, OK, ce înseamnă asta?”. 

Ei răspund, „Nu există răspuns la un stimul, oricât de intens ar fi stimulul, decât 
dacă rezistă o anumită durată de timp”. Trebuie să fie o rezistență minimă la stimul, ori 
nu există răspuns. Pe de altă parte, nu există răspuns la timp, decât dacă există un grad 
minim de intensitate. 

Astăzi, cel mai fundamental lucru din lume se numește acțiune, ori pur și simplu 
energie înmulțită cu timp [vezi „constanta Planck” din domeniul mecanicii cuantice]. 

Biblia ne-o dă ca fiind trei zile; durata este de [maximum] trei zile pentru un 
răspuns în lumea aceasta. Dacă mi-aș asuma acum că sunt ceea ce vreau să fiu, și dacă 
sunt fidel acestei asumpţii și pășesc de parcă aș fi, cea mai lungă întindere pentru 
realizarea ei este de trei zile. 


Dacă este ceva în această seară ce ai vrea cu adevărat pe lumea asta, atunci 
experimentează în imaginaţie ce ai experimenta în carne şi oase de ţi-ai fi realizat 
deja scopul și apoi astupă-ti urechile și acoperă-ți ochii la toate cele care neagă 
realitatea asumpţiei tale. 


Dacă faci asta, vei fi capabil să-mi spui înainte de a pleca din acest oraș al Los 
Angeles-ului că ţi-ai realizat ceea ce era numai o dorință când ai venit aici. Va fi 
plăcerea mea să mă bucur împreună cu tine cunoscând că acea copilă ce era aparent 
moartă e acum vie. Această copilă într-adevăr nu era moartă, dormea numai. O 
hrănești în tăcerea ce va urma, fiindcă ai mâncare de care nimeni altcineva nu știe. 

Îi dai hrană și ea devine o realitate înviată înlăuntrul lumii tale. Apoi îţi poţi 
împărtăși bucuria cu mine și eu mă pot încânta de veselia ta. 

Scopul acestor lecţii este de a-ți reaminti despre legea ființei tale, legea 
conștienței; tu ești acea lege. Erai numai neconștient de acțiunea ei. Ai hrănit și ținut 
astfel în viață lucruri pe care nu voiai să le exprimi înlăuntrul lumii acesteia. 


Acceptă-mi provocarea și pune această filosofie la încercare. Dacă nu 
funcționează, nu ar trebui să o folosești drept mângâiere. Dacă nu este adevărată, 
trebuie să o lepezi complet. Eu însă știu că este adevărată. 

Tu nu o vei ști până ce nu vei fi încercat fie să o confirmi, fie să o demontezi. 


Prea mulţi dintre noi ne-am alăturat „ismelor” și ne temem să le punem la 
încercare, fiindcă simțim că am putea eșua; și, atunci, cum stăm? Nepreavrând de fapt 
să cunoaștem adevărul în privinţa sa, ezităm în a fi suficient de îndrăzneţi pentru a-l 
pune la încercare. Spui, „știu că ar funcţiona într-un fel sau altul. Nu prea vreau 
să-ncerc. Cât încă nu l-am infirmat, încă mă pot mângâia cu el”. 


Acuma nu te păcăli singur, nu crede nici pentru o clipă că ești înțelept. 


Confirmă sau infirmă această lege. Știu că, de vei încerca să o infirmi, o vei 
confirma de fapt, și eu voi fi cel mai câștigat din confirmarea asta a ta, nu în bani, nu în 
lucruri, ci pentru că devii și tu roada vie a ceea ce cred și predau eu în lumea asta. E 
mult mai bine să te am drept un om de succes și satisfăcut după aceste cinci zile de 
instruire decât să te văd plecând nesatisfăcut. Sper că vei fi suficient de îndrăzneţ să 
pui la încercare aceste instrucțiuni și fie să le dovedești, fie să le infirmi. 


Acum, înainte de a intra în perioada de tăcere, voi explica din nou tehnica pe 
scurt. Avem două tehnici în aplicarea acestei legi. Fiecare de aici trebuie să știe exact 
ce vrea. Trebuie să știi că, de nu îl vei obține în seara asta, mâine vei fi la fel de doritor 
în privinţa acestui obiectiv. 


Când ştii exact ce vrei, construieşte în ochiul minţii tale un singur eveniment 
simplu care implică împlinirea dorinţei tale, un eveniment în care predomină sinele. 
În loc de a sta în urmă şi de a privi la tine însuţi ca şi când ai fi pe un ecran, fii tu 
actorul din piesă. 


Rezumă evenimentul la o singură acțiune. Dacă urmează să dai mâna cu 
cineva pentru că asta implică împlinirea dorinţei tale, atunci fă asta, dar numai asta. 
Nu da mâna pentru ca apoi să mergi în imaginaţia ta la o petrecere sau cine mai știe 
ce. Limitează-ți acțiunea la o simplă strângere de mâini și fă-o iar și iar, până ce 
strângerea aceea dobândește soliditatea și distincția realității. 


Dacă simți că nu poți rămâne fidel unei acțiuni, vreau să-ți definești acum 
obiectivul și apoi să condensezi ideea, care este dorinţa ta, într-o singură frază, o 
frază care implică împlinirea dorinţei tale, o frază ca, „Nu-i așa că-i minunat?”. 

Sau, dacă m-aș simţi recunoscător fiindcă aș considera că cineva mi-a 
intermediat împlinirea dorinţei, aș putea spune, „Mulţumesc”, și aș repeta aceasta 
cu trăire iar și iar, ca pe un cântec de leagăn, până ce mintea mea ar fi învăluită de 
unica senzație a recunoștinţei. 


Acum vom sta tăcuţi în aceste scaune, cu ideea care implică împlinirea dorinţei 
noastre condensată într-o singură frază ori într-un singur gest. Ne vom relaxa și 
imobiliza trupurile fizice. Apoi, să experimentăm în imaginație senzaţia pe care fraza 
noastră condensată sau gestul o afirmă. 


Dacă te imaginezi dând mâna cu altă persoană, nu-ţi folosi mâna fizică, las-o să 
rămână nemișcată. Dar imaginează-ţi că în interiorul mâinii tale este o mână mai 
subtilă, mai adevărată, care poate fi scoasă în imaginaţia ta. Pune-ţi mâna imaginară în 
mâna imaginară a prietenului tău ce stă înaintea ta și simte strângerea. Ține-ţi corpul 
fizic nemișcat chiar dacă devii activ mental în ceea ce ești pe cale să începi. 


Acum vom intra în tăcere... 


Lecţia 4 - NIMENI DE SCHIMBAT ÎN AFARĂ DE SINE 


Aș vrea să clarific ceva din cele spuse aseară. O doamnă a simţit din cele ce am 
spus că aș fi împotriva unei etnii. Chiar sper că nu sunt împotriva niciunei naţii, rase ori 
credinţe. 

Dacă cumva am folosit o etnie, a fost numai pentru a ilustra o idee. 


Ceea ce am încercat să-ți spun a fost următorul lucru - devenim ceea ce 
contemplăm. Fiindcă e în natura iubirii, așa cum e în natura urii, să ne schimbe în 
asemănarea a ceea ce contemplăm. Seara trecută am menţionat un exemplu pentru 
a-ți arăta că atunci când credem că ne putem distruge imaginea spărgându-ne oglinda, 
ne amăgim singuri numai. 

Când, prin război ori revoluţie, distrugem titluri care pentru noi reprezintă 
aroganta și lăcomia, devenim în timp întruparea a ceea ce credeam că distrugem. 
Astfel că astăzi, oamenii care credeau că distrug tiranii sunt ei înșiși ceea ce credeau că 
distruseseră, 


Pentru a nu fi înţeles greșit, îngăduie-mi să așez încă o dată fundaţia acestui 
principiu. 

Conştienţa este una şi singura realitate. Suntem incapabili de a vedea altceva 
decât conținuturile propriei noastre constiente. 


Așadar, ura ne trădează în ceasul victoriei și ne condamnă să fim ceea ce 
condamnăm. Toată cucerirea rezultă într-o schimbare de caracteristici, astfel încât 
cuceritorul devine asemenea dușmanului cucerit. Îi urâm pe alţii pentru răul care este 
în_noi_ înşine. Rase, etnii și grupuri religioase au trăit timp de veacuri în strânsă 
dușmănie și este natura urii, aşa cum este natura iubirii, să ne schimbe în asemănarea 
a ceea ce contemplăm. 


Naţiunile se poartă cu alte naţiuni așa cum proprii lor cetăţeni se poartă unii cu 
alții. Când există sclavie într-un stat și acea naţiune atacă pe alta, este cu intenţia de a 
înrobi. Când există o competiție economică feroce între cetățean și cetățean, apoi 
într-un război cu alt stat, obiectul războiului este de a distruge comerțul inamicului. 
Războaiele de dominație sunt cauzate de voința acelora care, în interiorul unui stat, 
sunt dominatori peste avuturile celorlalți. 


Emanăm_ lumea care ne _ înconjoară prin __intensitatea __imaginaţiei şi 
sentimentelor noastre. Dar în această lume tri-dimensională a noastră, timpul bate 


încet. și astfel, nu observăm întotdeauna relația lumii vizibile cu firea noastră lăuntrică. 


Asta e deci ceea ce am vrut să spun. Am crezut că așa s-a și înțeles. Ca să nu fiu 


interpretat greșit, iată principiul meu. Tu şi cu mine putem contempla un ideal, și 
devenim acel ideal îndrăgostindu-ne de el. 


Pe de altă parte, putem contempla ceva ce ne displace profund și, 
condamnându-l, devenim acel lucru. Dar datorită încetinelii timpului în această lume 
tri-dimensională, când devenim ceea ce contemplam, am uitat că eram puşi fie pe 
adorat fie pe distrus acel lucru. 


Lecția din seara aceasta este capodopera Bibliei, așa că acordă-mi întreaga ta 
atenţie. Cea mai importantă întrebare pusă în Biblie se găsește în capitolul 16 al 
Evangheliei sfântului M atei. 

După cum știi, toate poveștile biblice sunt poveștile tale; personajele lor trăiesc 
numai în mintea omului. Ele nu fac nicio trimitere, în niciun fel, la vreo persoană care a 
trăit în timp și spaţiu, ori la vreun eveniment care s-ar fi petrecut vreodată pe pământ. 

Piesa relatată în M atei se desfășoară astfel: lisus se întoarce către ucenicii Săi și 
îi întreabă, 


„Cine zic oamenii că sunt Eu, Fiul Omului?” - Matei 16:13 


„lar ei au răspuns: Unii, loan Botezătorul, alţii Ilie, alții leremia sau unul dintre 
prooroci.” 

„ȘI le-a zis: Dar voi cine ziceţi că sunt?” 

„Răspunzând Simon Petru a zis: Tu ești Hristosul, Fiul lui Dumnezeu Celui viu.” 

„lar lisus, răspunzând, i-a zis: Fericit ești Simone, fiul lui Ilona, că nu trup și 
sânge ti-au descoperit ție aceasta, ci Tatăl M eu, Cel din Ceruri.” 

„Și Eu îţi zic ţie, că tu ești Petru și pe această piatră voi zidi Biserica Mea /și 
porțile iadului nu o vor birui].” Matei 16:14-18 


lisus întorcându-se către discipolii săi este omul întorcându-se către mintea 
disciplinată în auto-contemplare. 

Tu pui întrebarea, „Cine spun oamenii că sunt eu?”. 

M ai pe limba noastră, „Mă întreb, oare ce cred oamenii despre mine?”. 

Tu răspunzi, „Unii, loan Botezătorul, alţii Ilie, alții leremia sau unul dintre 
prooroci”. 


E foarte măgulitor să ţi se spună că ești, ori că semeni cu oameni măreţi ai 
trecutului, dar rațiunea luminată nu e înrobită opiniei publice. Este preocupată numai 
de adevăr, așa că își pune sieși o nouă întrebare, „Dar voi cine ziceți că sunt?”, în alte 
cuvinte, „Cine sunt eu?”. 


Dacă sunt suficient de îndrăzneț pentru a-mi asuma că sunt Hristos lisus, 
răspunsul se va întoarce, „Tu ești Hristosul”. 

Când mi-o pot asuma și o simt că așa e și o trăiesc îndrăzneţ, îmi voi spune mie 
însumi, „Trup și sânge nu-mi puteau descoperi mie aceasta, ci Tatăl Meu, Cel din Ceruri 
mi-a descoperit-o”. Apoi, fac acest concept despre Sine piatra pe care voi zidi biserica 
mea, lumea mea. 


„Căci dacă nu credeţi că Eu sunt [El], veţi muri în păcatele voastre”, loan 8:24. 


Deoarece conştiența este singura realitate, trebuie să-mi asum că sunt deja 


ceea ce doresc să fiu. Dacă nu cred că deja sunt ceea ce vreau să fiu, atunci rămân 
asa cum sunt si mor în această limitare. 


Omul mereu caută vreo proptea pe care să se sprijine. Mereu caută vreo 
scuză pentru a justifica eșecul. Această revelaţie nu-i mai dă omului nicio scuză 
pentru eșec. Conceptul său despre sine este cauza tuturor împrejurărilor din viața sa. 
Toate schimbările trebuie să vină mai întâi dinlăuntrul lui; și dacă nu se schimbă în 
afară, este numai din cauză că nu s-a schimbat în interior. Dar omului nu-i place să 
creadă că el e singurul responsabil de condiţiile vieţii sale. 


„Și de atunci mulţi dintre ucenicii Săi s-au dus înapoi și nu mai umblau cu El.” 

„Deci a zis lisus celor doisprezece: Nu vreţi și voi să vă duceti?” 

„Simon Petru l-a răspuns: Doamne, la cine ne vom duce? Tu ai cuvintele vieţii 
celei veșnice.” loan 6:66-68 


S-ar putea să nu-mi placă ce tocmai am auzit, că trebuie să mă întorc la 
propria mea conștiență ca spre singura realitate, singura fundație pe baza căreia 
toate fenomenele pot fi explicate. Era mai ușor să trăiesc pe când puteam da vina pe 
alții. Era mult mai ușor să trăiesc atunci când puteam da vina pe societate pentru 
neajunsurile mele sau să arăt cu degetul peste mări și să dau vina pe altă naţiune. Era 
mai ușor să trăiesc pe când puteam da vina pe vreme pentru felul în care mă simt. 


Dar să-mi spui că eu sunt cauza tuturor celor care mi se întâmplă mie, că îmi 
modelez pururi lumea în armonie cu firea mea lăuntrică... asta e mai mult decât e 
dispus omul să accepte. Dacă într-adevăr așa stau lucrurile, la cine mă voi duce? Dacă 
acestea sunt cuvintele vieții celei veșnice, trebuie să mă întorc asupra lor, chiar dacă 
ele par greu de digerat. Când omul înțelege asta, el știe că opinia publică nu 
contează, căci oamenii îi spun numai cine este. Purtarea oamenilor îmi spune mereu 
cine m-am conceput eu să fiu. 

Dacă accept această provocare și încep să trăiesc conform ei, ajung în sfârșit la 
punctul ce se numește marea rugăciune a Bibliei. Este relatată în capitolul 17 al 
Evangheliei sfântului loan: 

„Lucrul pe care Mi l-ai dat să-l fac, l-am săvârșit”, loan 17:4. 

„Și acum, preaslăvește-M ă Tu, Părinte, la Tine Însuţi, cu slava pe care am avut-o 
la Tine, mai înainte de a fi lumea”, loan 17:5. 

„Când eram cu ei în lume, Eu îi păzeam în numele Tău, pe cei ce Mi i-ai dat; și 
i-am păzit și n-a pierit nici unul dintre ei, decăt fiul pierzării”, loan 17:12. 


Este imposibil ca ceva să se piardă. În această economie divină, nimic nu poate 
fi pierdut, nu poate nici măcar apune. Micuța floare ce a înflorit odată înflorește 
veșnic. Îți este invizibilă ţie aici, cu focarul tău limitat, dar ea înflorește mereu într-o 
dimensiune mai largă a ființei tale, și mâine o vei întâlni. 

Pe cei ce mi i-ai dat i-am păzit în numele tău și n-a pierit niciunul, decăt fiul 
pierzării. Fiul pierzării înseamnă, simplu, credinţa în lipsă. Fiul este un concept, o idee. 

Pierzare e lipsă. Într-adevăr, tot ce am pierdut a fost conceptul de lipsă, căci 
nimic nu poate fi de fapt pierdut. 

Pot cobori din sfera unde lucrul în sine trăiește acum, și cum cobor în 
conștienţă la un nivel inferior înlăuntrul meu, apune din lumea mea. Spun, „Mi-am 
pierdut sănătatea. Mi-am pierdut averea. Mi-am pierdut poziția în societate. Am 
pierdut credința. Am pierdut o mie de lucruri”. 

Dar lucrurile în sine, fiind odată reale în lumea mea, nu pot înceta vreodată să 
fie. Ele nu devin niciodată nereale odată cu trecerea timpului. 

Eu, prin coborârea mea în conștientă spre un nivel inferior, am făcut ca aceste 
lucruri să dispară din vederea mea și spun, „S-au dus; s-au sfârșit de pe fața 
pământului”. Dar tot ce trebuie să fac este să mă înalt la nivelul unde ele sunt veșnice, 
și acestea se concretizează din nou și apar ca realități în lumea mea. 


Punctul crucial al întregului capitol 17 din Evanghelia lui loan se află în versetul 
19, „Pentru ei Eu Mă sfințesc pe M ine Însumi, ca și ei să fie sfinţiţi întru adevăr”. 

Până acum, am crezut că îi pot schimba pe ceilalți prin efort. Acum știu că nu 
pot schimba pe alții până ce nu mă schimb pe mine. Pentru a schimba pe altul în 
lumea mea, trebuie mai întâi să schimb conceptul meu despre acel altul; și pentru a o 
face cel mai bine, îmi schimb conceptul de sine. Căci conceptul pe care-l aveam 
despre sine era cel care mă făcea să-i văd pe alții așa cum îi vedeam. 


De aveam un concept nobil, demn despre mine, n-aș fi putut să văd ceva 
neplăcut în alții. 

În loc de a încerca să schimb pe alţii prin argument sau forță, mai bine mă 
înalt în conştientă la un nivel superior și îi voi schimba automat pe alţii 
schimbându-mă pe mine. 

„Nu există nimeni de schimbat în afara sinelui”; acel sine este pur și simplu 
conștiința ta de a fi, conștienţa ta, iar lumea în care trăiește aceasta este determinată 
de conceptul pe care îl menţii despre sine. Spre conștientă trebuie să ne întoarcem ca 
spre singura realitate. Căci nu există concepție mai clară despre originea 
fenomenelor decât aceea conform căreia conștienţa este tot și totul este conștientă. 


Nu ai nevoie de ajutor pentru a aduce ceea ce cauţi. Să nu crezi nici pentru o 
clipă că recomand evadarea din realitate când îţi cer să-ți asumi, pur și simplu, că ești 
acum omul care vrei să fii. 

Dacă tu și cu mine am putea simţi cum ar fi dacă eram acum ceea ce vrem să 
fim, şi am trăi în această atmosferă mentală ca şi când ar fi reală, atunci, într-un fel 
pe care noi nu îl ştim, asumpţia noastră s-ar întări în fapt. Asta e tot ceea ce trebuie 
să facem pentru a ne ridica la nivelul unde asumpţia noastră este deja o realitate 
obiectivă, concretă. 

Nu trebuie să schimb pe nimeni, mă sfințesc pe mine însumi și, făcând asta, îi 
sfințesc și pe ceilalți. Celui cu inima curată, îi apar cu toții a fi curaţi [Tit 1:15]. „Nimic 
nu este întinat prin sine, decât numai pentru cel care gândește că e ceva întinat; 
pentru acela întinat este”, Romani 14:14. Nimic nu e întinat în sine, dar tu, prin 
conceptul tău despre sine, vezi lucrurile fie curate, fie întinate. 


„lar Eu și Tatăl Meu una suntem.” loan 10:30 

„Dacă nu fac lucrările Tatălui M eu, să nu credeţi în Mine.” 

„lar dacă le fac, chiar dacă nu credeţi în Mine, credeţi în aceste lucrări, ca să 
știți și să cunoașteţi că Tatăl este în Mine și Eu în Tatăl.” loan 10:37,38 


„S-a făcut pe Sine una cu Dumnezeu și n-a socotit o știrbire în a face muncile lui 
Dumnezeu”. [aprox., Filipeni 2:6] 


Întotdeauna porţi roade în armonie cu ceea ce ești. E cel mai firesc lucru din 
lume pentru un păr să rodească pere, un măr să facă mere, și pentru om să modeleze 
împrejurările vieţii sale în armonie cu natura sa lăuntrică. 


„Eu sunt viţa, voi sunteţi mlădiţele”, loan 15:5. O mlădiţă nu are viață decât 
dacă e înrădăcinată în viță. Tot ce trebuie să fac pentru a schimba roada este să schimb 
viţa. 

Nu ai viață în lumea mea decât dacă sunt conștient de tine. Îţi ai rădăcinile în 
mine și, ca și roada, porţi mărturie asupra a ceea ce sunt eu. 


Nu există realitate în lume alta decât constienta ta. Deşi acum ai putea părea 
a fi ceva ce nu vrei să fii, tot ce trebuie să faci pentru a o schimba, și pentru a dovedi 
schimbarea prin împrejurări din lumea ta, este să îţi asumi tăcut că eşti ceea ce acum 
vrei să fii, şi într-un fel pe care nu îl ştii, vei deveni acel lucru. 

Nu există altă cale de a schimba această lume. „Eu sunt calea”. 

EU SUNT-ul meu, conştiența mea este calea prin care îmi schimb lumea. Cum 
îmi schimb conceptul de sine, îmi schimb lumea. Când bărbaţii şi femeile ne ajută sau 
ne întârzie, ei joacă numai rolul pe care noi, prin conceptul nostru de sine, l-am scris 


pentru ei, iar ei îl joacă automat. Ei trebuie să joace actele pe care le joacă fiindcă noi 
suntem ceea ce suntem. 


Vei schimba lumea numai când devii întruparea a ceea ce vrei ca lumea să fie. 
Ai un singur dar pe lumea asta care e cu adevărat al tău de dat şi acela ești tu însuţi. 
Până ce tu însuţi nu ești ceea ce vrei ca lumea să fie, nu vei vedea acel lucru în 
această lume. „Căci dacă nu credeţi că Eu sunt [El], veti muri în păcatele voastre.” 
loan 8:24 

știi tu oare că nu sunt doi în sala asta care să trăiască în aceeași lume? Mergem 
acasă în lumi diferite astă-seară. Ne închidem ușile în lumi complet diferite. Ne trezim 
dimineață și mergem la lucru, unde ne întâlnim și-i întâlnim și pe alţii, dar trăim în lumi 
mentale diferite, lumi fizice diferite. 

Pot da numai ceea ce sunt, nu am alt dar de oferit. Dacă vreau ca lumea să fie 
perfectă, şi cine nu vrea, am eşuat numai pentru că nu am ştiut că nu aş putea-o 
vedea vreodată perfectă până ce nu devin eu însumi perfect. Dacă eu nu sunt 
perfect, nu pot vedea perfecțiunea, dar în ziua în care voi deveni, îmi înfrumusețez 
lumea, căci o văd prin proprii mei ochi. „Toate sunt curate pentru cei curati”, Tit 1:15. 


Nicicare doi de-aici luaţi de-odată nu-mi pot spune că au auzit acelaşi mesaj în 
vreo seară. Singurul lucru pe care trebuie să-l faci este să auzi ce spun prin ceea ce eşti. 
Trebuie să fie filtrat prin prejudecățile, superstiţiile tale şi conceptul tău de sine. Orice 
eşti trebuie să vină prin acelea şi să fie colorat prin ceea ce eşti. 


Dacă eşti tulburat şi ai vrea ca eu să fiu ceva altceva decât par a fi, atunci tu 
trebuie să fii ceea ce vrei ca eu să fiu. Trebuie să devenim lucrul pe care vrem ca alții 
să-l fie, ori nu-i vom vedea niciodată pe ei ca fiind acel lucru. 


Conştienţa ta, conștiența mea, aceasta este unica adevărată temelie în lume. 
Aceasta e ceea ce se numește Petru în Biblie, nu un om, ci această fidelitate ce nu 
poate fi întoarsă de nimeni, ce nu poate fi măgulită când ţi se spune de către oameni 
că ești loan Botezătorul. Asta fiind ceva foarte măgulitor, să ţi se spună că ești loan 
Botezătorul sau marele proroc llie, ori leremia. 


Apoi îmi surzesc urechile în fața acestei foarte flatante știri pe care mi-ar da-o 
oamenii și mă întreb, „Dar, serios acum, cine sunt eu?”. 


Dacă îmi pot nega limitările nașterii mele, mediul meu și credinţa că sunt numai 
o extensie a arborelui meu genealogic, și simt înlăuntrul meu că sunt Hristos, și susțin 
această asumpţie până ce dobândește un loc central și formează centrul curent al 
energiei mele, voi face lucrările atribuite lui lisus. Fără gând ori efort, voi modela o 
lume în armonie cu acea perfecțiune pe care am asumat-o și o simt izvorând din mine. 


Când deschid ochii orbilor, dezleg urechile surzilor, „le pun pe cap cunună în loc 
de cenușă, untdelemn de bucurie în loc de veșminte de doliu” [Isaia 61:3], atunci și 
numai atunci voi fi fixat această viță adânc înlăuntru. Asta e ce aș face în mod automat 
dacă aș fi cu adevărat conștient de a fi Hristos. Se spune despre această prezenţă, a 
dovedit că era Hristos prin lucrările Lui [„Adevărat, adevărat zic vouă: cel ce crede în 
M ine va face și el lucrările pe care le fac Eu și mai mari decât acestea va face, pentru că 
Eu Mă duc la Tatăl”, loan 14:12]. 


Schimbările noastre obișnuite de conştientă, pe măsură ce trecem de la o stare 
la alta, nu sunt transformări, fiindcă fiecare dintre ele este atât de repede urmată de o 
alta în direcţie inversă; dar oricând asumpţia noastră devine atât de stabilă încât își 
alungă definitiv rivalii, atunci acel concept central obișnuit ne definește caracterul și 
este o transformare adevărată. 


lisus, ori rațiunea luminată, nu a văzut nimic întinat în femeia prinsă în adulter. 
l-a spus, „Nu te-a osândit nici unul?” loan 8:10 

„lar ea a zis: Nici unul, Doamne. și lisus i-a zis: Nu te osândesc nici Eu. Mergi; de 
acum să nu mai păcătuiești.” loan 8:11 


Indiferent ce se aduce înaintea prezenţei frumosului, acesta vede numai 
frumos. lisus era atât de complet identificat cu iubirea, încât era cu neputinţă să vadă 
ceva de neiubit. 


Când tu și cu mine devenim cu adevărat conștienți a fi Hristos, și noi vom întări 
brațele slăbănogilor și vom învia speranțele moarte ale oamenilor. Vom face toate 
lucrurile pe care nu le puteam face când ne simțeam limitați de arborele familiei 
noastre. E un pas îndrăzneţ și n-ar trebui făcut cu prea multă ușurință, fiindcă a-l face 
înseamnă „a muri”. loan, omul celor trei dimensiuni este decapitat, ori își pierde 
focarul tri-dimensional pentru ca lisus, sinele cvadri-dimensional, să trăiască. 


Orice lărgire a conceptului nostru de Sine implică o oarecare dureroasă 
separare de _adânc-înrădăcinatele concepții ereditare. Ligamentele ce ne ţin în 
pântecul limitărilor convenţionale sunt puternice. Tot ce ai crezut până atunci... nu 
mai crezi. Acum ştii că nu există putere în afara conștienţei tale. Aşadar nu te poți 
întoarce la nimeni în afara sinelui tău. Nu ai urechi pentru sugestia că altceva are 
putere în sine. Cunoşti că singura realitate este Dumnezeu, iar Dumnezeu este 
propria ta conştientă. Nu există alt Dumnezeu. 


Pe această piatră deci zidești biserica eternă și îți asumi cu îndrăzneală că ești 
această Fiinţă Divină, de-sine-făcută, fiindcă ai cutezat să-ţi însușești ceea ce nu ţi s-a 
dat din leagăn, un concept de-sine-conceput, din afara bucătăriei omenești. 


Povestea ne este minunat spusă în Biblie folosind cei doi fii ai lui Avraam: unul 
este binecuvântat, Isaac, născut dincolo de rosturile omenești și celălalt, Ismael, născut 
în robie [vezi Geneza/Facerea, cap. 17]. 

Sarra era mult prea bătrână pentru a da naștere unui prunc, așa că soţul ei 
Avraam a intrat la roaba Agar [Geneza/Facerea 16], slujnica [egipteancă], și aceasta i-a 
zămislit și i-a născut bătrânului un fiu numit Ismael. „Mâinile lui vor fi asupra tuturor și 
mâinile tuturor asupra lui” [16:12]. 


Fiecare prunc născut din femeie este născut în robie, născut în tot ceea ce 
mediul său reprezintă, indiferent c-ar fi tronul Angliei, Casa Albă sau oricare alt loc 
măreț din lume. Fiecare prunc născut din femeie este personificat prin acest Ismael, 
fiul lui Agar. 


Dar adormit în fiecare prunc este binecuvântatul Isaac, cel ce s-a născut dincolo 
de rosturile omenești, și acesta se naște din credinţă exclusiv. Acest al doilea prunc nu 
are tată pământesc. El este de-Sine-născut. 


Ce este a doua naștere? Mă descopăr bărbat în toată puterea, nu mă pot 
întoarce înapoi în pântecele maicii mele, și totuși trebuie să mă nasc din nou [sau, „de 
sus”]. [„Adevărat, adevărat zic ţie:] De nu se va naște cineva de sus, nu va putea să 
vadă împărăţia lui Dumnezeu”, loan 3:3. 


Îmi însușesc tăcut ceea ce niciun om nu-mi poate da, nicio femeie nu-mi poate 
da. Indrăznesc să-mi asum că sunt Dumnezeu. Asta trebuie făcută din credinţă, asta 
trebuie făcută din făgăduință. Apoi devin cel binecuvântat, devin Isaac. 


Cum încep să fac lucrările pe care numai această prezență le-ar putea face, știu 
că sunt născut din limitările lui Ismael, și am devenit moștenitorul împărăției. Ismael nu 
putea moșteni nimic, deși tatăl său era Avraam, ori Dumnezeu. Ismael nu avea ambii 
părinţi dumnezeiești; mama lui era Agar, roaba, astfel că el nu putea fi părtaș la avutul 
tatălui său. 


Tu ești Avraam și Sarra, și cuprins înlăuntrul conștienţei tale este unul ce 
așteaptă recunoaștere. In Vechiul Testament, este numit Isaac, iar în Noul Testament 
este numit lisus - iar acela este născut fără intervenţia omului. 


Niciun om nu-ţi poate spune că ești Hristos lisus, niciun om nu-ţi poate spune și 
să te și convingă că tu ești Dumnezeu. Trebuie să cochetezi cu ideea și să te întrebi cum 
ar fi să fii Dumnezeu. 


Nicio concepţie clară asupra originii fenomenelor nu este posibilă în afara celei 
potrivit căreia conștienţa este tot și totul e conștiență. Nimic nu poate evolua din om 
dacă nu a fost inclus în natura lui. Idealul căruia îi servim și pe care sperăm să-l atingem 
n-ar putea evolua vreodată din noi dacă n-ar fi fost inclus deja în natura noastră. 


Îngăduie-mi acum să-ţi reproduc și să accentuez o experienţă din cele ale mele, 
pe care am publicat-o acum doi ani sub titlul CĂUTAREA. Cred că te va ajuta să înţelegi 
această lege a conștienţei și-ți va arăta că nu ai pe nimeni de schimbat decât pe sine, 
fiindcă îţi este cu neputinţă să vezi altceva decât conţinutul propriei tale conștiente. 


Odată, într-un interval de odihnă pe mare, am meditat asupra „stării perfecte” 
și m-am întrebat ce aș fi, de aș fi avut ochi prea puri pentru a cuprinde nedreptatea, 
dacă pentru mine toate lucrurile ar fi fost curate, iar eu fără de vină. Pe când mă 
pierdeam în acest înfocat cuget, m-am trezit ridicat deasupra mediului întunecat al 
simţurilor. Atât de intensă era senzaţia, încât m-am simţit o ființă de foc sălășluind în 
trup de aer. Voci ca din coruri cerești, cu exaltarea celor ce ieșiseră învingători din 
lupta cu moartea, cântau „Se înalță - Se înalță”, și am știut intuitiv că se refereau la 
mine. 

Apoi părea că pășesc în noapte. Curând am ajuns într-un loc ce putea fi antica 
Scăldătoare a Vitezdei, căci aici stătea o mare mulţime de neputincioși - orbi, schilozi, 
paralitici - așteptând nu tulburarea apei din tradiţie, ci așteptându-mă pe mine. Pe 
când mă apropiam, fără vreun gând sau efort din partea-mi, unul după altul, se 
refăceau ca sub bagheta Magicianului Frumuseţii. Ochi, mâni, picioare - toate 
mădularele lipsă - erau trase din vreun rezervor invizibil și modelate în armonie cu 
acea perfecțiune pe care o simțeam izvorând în mine. Când toţi au fost făcuţi perfecţi, 
corul jubila, „S-a săvârșit”. 

Știu că viziunea aceasta era rezultatul meditării mele intense asupra ideii de 
perfecțiune, căci meditaţiile mele aduc invariabil uniunea cu starea contemplată. 
Fusesem atât de complet absorbit în idee că, pentru un timp, am devenit ceea ce am 
contemplat, iar scopul înalt cu care m-am identificat pentru o clipă a atras compania 
lucrurilor înalte și a ţesut viziunea în armonie cu natura mea interioară. Idealul cu care 
suntem uniți lucrează prin asociere cu ideea pentru a trezi o mie de dispoziţii care să 
creeze o dramă ce menţine ideea centrală. 


Experiențele mele mistice m-au convins că nu e altă cale de a aduce la viață 
perfecțiunea exterioară pe care o căutăm decât prin transformarea noastră. 

De îndată ce ne reuşim transformarea, lumea se va topi magic în faţa ochilor 
nostri şi se va remodela în armonie cu ceea ce transformarea noastră afirmă. 

Ne făurim lumea _ care ne înconjoară prin intensitatea imaginaţiei şi 
sentimentelor noastre, şi ne iluminăm sau întunecăm viețile prin conceptele pe care 
le păstrăm despre noi. Nimic nu ne e mai important decât concepţia despre noi, şi cu 


atât mai adevărat este acest lucru atunci când ne referim la conceptul nostru despre 
Cel ascuns, adânc, în noi. 


Cei care ne ajută ori îngreunează, fie că ştiu fie că nu, sunt servitori ai legii 
care făureşte împrejurările exterioare în armonie cu natura noastră interioară. Este 
concepţia noastră despre noi înşine cea care ne eliberează sau constrânge, deşi ea 
poate folosi mijloace materiale pentru a-şi atinge scopul. 


Pentru că viața modelează lumea exterioară pentru a reflecta aranjamentele 
interioare ale minţilor noastre, nu e altă cale de a ne însuşi perfecțiunea exterioară în 


afară de transformarea noastră. Nici un ajutor nu vine din afară; înălțimile spre care 
ne ridicăm ochii sunt cele din raza interioară. 


Este aşadar constienta noastră cea spre care trebuie să ne întoarcem ca fiind 
singura realitate, singurul fundament pe care toate fenomenele pot fi explicate. Ne 


putem baza absolut pe dreptatea acestei legi de a ne oferi numai ceea ce e în natura 
noastră de Sine. 


A încerca să schimbăm lumea înainte de a ne schimba conceptul despre noi 
înşine înseamnă a lupta împotriva firii lucrurilor. Nu poate fi vreo schimbare 
exterioară până ce nu e o schimbare interioară. 


Precum înăuntru, aşa şi afară. 


Nu propovăduiesc indiferenţă filosofică atunci când sugerez că ar trebui să ne 
imaginăm ca deja fiind ceea ce vrem să fim, trăind mai degrabă într-o atmosferă 
mentală a măreției, decât să folosim mijloace și argumente fizice pentru a produce 
schimbarea dorită. 

Tot ce facem, neînsoţit de schimbarea de conștiență, e numai reajustare 
inutilă a suprafeţei. 


Oricât ne trudim ori luptăm, nu putem primi mai mult decât presupunerile 
noastre subconştiente afirmă. A protesta împotriva a orice ni se întâmplă înseamnă a 


protesta Împotriva legii fiinţei noastre şi a conducerii noastre asupra propriului 
destin. 


Împrejurările vieţii mele sunt prea strâns legate de concepţia mea de Sine 
pentru a nu fi lansate de propriul meu spirit din vreo magazie dimensional mai mare a 
fiinţei mele. 


Dacă e suferință pentru mine în aceste întâmplări, trebuie să scotocesc în 
mine după cauză, fiindcă sunt împins încoace și încolo și făcut să trăiesc într-o lume 
armonizată propriului meu concept de sine. 


Dacă am deveni la fel de înflăcăraţi în privinţa ideilor noastre precât de 
înflăcăraţi suntem împotriva celor ce nu ne plac, ne-am înălța spre planul idealului 
nostru la fel de uşor pe cât coborâm la nivelul urilor noastre. 


lubirea şi ura au puteri transformatoare magice, și devenim prin exersarea lor 
asemănarea a ceea ce contemplăm. Prin intensitatea urii noastre, creăm în noi înșine 


caracterul pe care-l imaginăm în dușmanii noștri. Calitățile mor de dorul atenției, 
astfel că stările nedemne de iubit pot fi cel mai bine șterse imaginând „pe cap 
cunună în loc de cenușă, untdelemn de bucurie în loc de veșminte de doliu”, mai 
degrabă decât prin atacuri directe asupra stării de care vrem să ne eliberăm. 

„Câte sunt curate, câte sunt vrednice de iubit, câte sunt cu nume bun, la 
acestea să vă fie gândul”. [Filipeni 4:8] 


Nu există nimic de schimbat în afara conceptului de sine. De îndată ce reuşim 
în transformarea sinelui, lumea noastră se va dizolva si remodela în armonie cu ceea 


ce afirmă schimbarea noastră. 


Eu, prin coborâre în conştientă, am provocat imperfecțiunea pe care o văd. În 
economia divină, nimic nu se pierde. Nu putem pierde nimic decât prin coborâre în 
conștienţă din sfera unde lucrul își are viaţa sa firească. 

„Și acum, preaslăvește-M ă Tu, Părinte, la Tine Însuţi, cu slava pe care am avut-o 
la Tine, mai înainte de a fi lumea.” loan 17:5 


Cum mă înalt în conștiență, puterea și slava care erau ale mele se întorc la 
mine și voi spune și eu, „lucrul pe care Mi l-ai dat să-l fac, l-am săvârșit” [John 17:4]. 
Lucrul înseamnă să mă întorc din coborârea Mea din conştientă, de la nivelul de la 
care am crezut că sunt fiul omului, [inapoi] în sfera unde ştiu că sunt una cu Tatăl 
Meu şi că Tatăl Meu este Dumnezeu. 

Ştiu dincolo de orice îndoială că nu există nimic ce ar trebui să facă omul în 


afară de a-şi schimba propriul său concept despre sine pentru a-şi însuşi măreţia. 
Dacă pășim ca și când am fi deja idealul căruia îi servim, ne vom înălța până la nivelul 
asumpţiei noastre şi vom afla o lume în armonie cu asumpţia noastră. Nu va trebui să 
mişcăm un deget pentru a o face asa, fiindcă deja este aşa. A fost întotdeauna asa. 


Tu și cu mine am coborât în conştientă până la nivelul unde ne aflăm acum și 
vedem imperfecţiune din cauză că... am coborât! Când începem să ne înălțăm, cât încă 
aici, în lumea asta tri-dimensională, descoperim că ne mișcăm într-un mediu în 
întregime diferit, avem un cerc de prieteni diferit în întregime și o lume întreagă 
schimbată complet, acum, cât încă mai trăim aici. Cunoaștem marele mister al 
afirmației, „Eu sunt în lume dar nu din lume” [probabil loan 17:16, „Ei nu sunt din lume, 
precum nici Eu nu sunt din lume”]. 


A 


In loc de a schimba lucruri, aş sugera tuturor să se identifice pe sine cu idealul 
pe care-l contemplează. Cum ar fi sentimentul dacă ai avea ochi prea puri pentru a 
cuprinde nedreptatea, dacă pentru tine toate lucrurile ar fi fost curate iar tu fără de 
vină? Contemplează starea ideală și identifică-te cu aceasta și te vei înălța spre sfera 
în care tu ca Hristos îţi ai viaţa firească. 


Ești încă în acea stare în care erai înainte ca lumea să fi fost. Singurul lucru care 
a căzut este conceptul tău despre sine. Vezi părțile stricate care nu sunt de fapt 
stricate. Le vezi prin ochi distorsionațţi, ca și când ai fi într-unul din acele ciudate parcuri 
de distracţii unde omul pășește prin fața unei oglinzi și e alungit, deși el e același om 
care a intrat acolo. Ori se uită în altă oglindă și e mare-mare și gras. Lucrurile astea se 
văd așa în zi de azi, pentru că omul este ceea ce este. 

Cochetează cu ideea de perfecțiune. Nu cere nimănui să te asiste, dar ia 
rugăciunea din cel de-al 17-lea capitol al Evangheliei sfântului loan cu tine. Însușește-ţi 
starea care era a ta înainte de a fi lumea. 

Cunoaște adevărul afirmației, „N-a pierit nici unul dintre ei, decăt fiul pierzării”. 
Nimic nu e pierdut pe tot întregul muntelui meu sfânt. Singurul lucru pe care îl pierzi 
este credința ta în lipsă, ori fiul pierzării. 


„Pentru ei Eu Mă sfințesc pe Mine Însumi, ca și ei să fie sfinţiţi întru adevăr”, 
loan 17:19. 


Nu există nimeni de schimbat, doar sinele. Tot ce-ţi trebuie pentru a face 
bărbaţii și femeile sfinți în lumea aceasta este să te sfințești tu, Îți este cu neputinţă 
să vezi ceva nevrednic de iubit când ai stabilit înlăuntrul ochiului minţii tale faptul că 
tu ești vrednic de iubit. 

Este cu mult mai bine să cunoşti asta decât să cunosti orice altceva pe lumea 
asta. E nevoie de curaj, curaj fără limite, fiindcă mulţi, chiar şi-n seara aceasta, după 
ce au auzit acest adevăr, vor fi în continuare înclinați să dea vina pe altii pentru 
situaţiile lor penibile. Omului i se pare atât de greu să se-ntoarcă spre sine, spre 
conștiența lui proprie ca spre singura realitate. Ascultă cuvintele astea: 


„Nimeni nu poate să vină la Mine, dacă nu-l va trage Tatăl, Care M-a trimis.” 
loan 6:44 


„lar Eu și Tatăl Meu una suntem.” loan 10:30 
„Nu poate un om să ia nimic, dacă nu i s-a dat lui din cer.” loan 3:27 


„Pentru aceasta Mă iubește Tatăl, fiindcă Eu Îmi pun sufletul, ca iarăși să-l iau. 
Nimeni nu-l ia de la Mine, ci Eu de la Mine Însumi îl pun.” loan 10:17,18 


„Nu voi M-aţi ales pe Mine, ci Eu v-am ales pe voi.” [loan 15:16] 


Conceptul meu despre mine însumi modelează o lume în armonie cu sine și 
trage constant toți oamenii la mine prin purtarea lor, care sunt eu. 

Cel mai important lucru pentru tine în lumea asta este conceptul tău de sine. 
Când îți displac mediul, împrejurările vieţii și comportamentul oamenilor, 
întreabă-te, „Cine sunt eu?”. 


Răspunsul tău la această întrebare este cauza displăcerilor tale. 


Dacă nu te condamni pe sine, nu va exista niciun om în lumea ta care să te 


condamne. Dacă _ trăieşti în constienta idealului tău, nu vei vedea nimic de 


condamnat. „Toate sunt curate pentru cei curati.” [Tit 1:15] 


Acum aş vrea să petrec puţin timp clarificând cum pot mai bine prin ceea ce fac 
eu personal când mă rog, ce fac atunci când vreau să produc schimbări în lumea mea. 
Vei vedea că e interesant și vei vedea și că funcționează. 

Nimeni nu-mi poate spune că nu poate face la fel. Este atât de simplu încât 
oricine poate. Suntem ce ne imaginăm că suntem. 

Această tehnică nu e greu de urmat, dar trebuie să vrei să o faci. Nu o poţi 
aborda cu atitudinea mentală „Eh, iaca, voi încerca”. 

Trebuie să vrei să o faci, fiindcă motorul acţiunii e dorinţa. 

Dorinţa este motorul a toată acţiunea. Acuma, ce vreau? 

Trebuie să-mi definesc obiectivul. 


De exemplu, să presupunem că voiam să fiu altundeva. Chiar în acest moment, 
doresc cu adevărat să fiu altundeva. Nu trebuie să ies pe ușă, nu trebuie să mă așez. 
Nu trebuie să fac nimic altceva decât să stau exact unde sunt și, cu ochii închiși, să-mi 
asum că stau de fapt unde doresc să fiu. Apoi, rămân în această stare până ce are 
sentimentul realităţii. De aș fi fost acum altundeva, nu aș fi văzut lumea așa cum o văd 
de aici. Lumea se schimbă în relația sa cu mine în funcţie de cum îmi schimb poziția în 
spaţiu. 

Deci stau chiar aici, îmi închid ochii și îmi imaginez că văd ceea ce aș vedea dacă 
aș fi acolo. Rămân în starea aceasta suficient de mult pentru a-i permite să 
dobândească sentimentul realității. Nu pot atinge pereţii sălii acesteia de aici, dar 
atunci când închizi ochii și devii neclintit, îţi poţi imagina și simţi că îi atingi. Poţi sta 
unde ești și să-ți imaginezi că îți pui mâna pe perete. 

Pentru a dovedi asta, pune-o acolo și trece-o peste suprafaţa lemnăriei. Îţi poţi 
imagina asta fără a te ridica de pe scaun. O poţi face și poţi chiar simţi textura dacă 
devii suficient de neclintit și suficient de intens. Stau unde sunt și îngădui lumii pe care 
vreau să o văd și în care vreau să pătrund fizic să apară înaintea mea ca și când aș fi 
acolo acum. Cu alte cuvinte, aduc altundeva aici prin asumpţia că sunt acolo. 


Este clar? O las să se ridice, nu o fac să se ridice. Îmi imaginez pur şi simplu că 
sunt acolo şi apoi las asta să se întâmple. 


Dacă vreau o prezență fizică, mi-l imaginez ca stând aici și îl ating. Pe tot 
cuprinsul Bibliei găsesc următoarele sugestii, „Punându-și mâinile peste ei” [Matei 
19:15, Marcu 10:16 etc.]. „l-a atins” [Matei 8:15, 17:7, 20:34, Marcu 6:56, Luca 6:19, 
22:51 etc.]. 


Dacă vrei să consolezi pe cineva, care e impulsul automat? Să-ţi pui mâinile pe 
acela, nu te poţi abţine. Intâlnești un prieten și mâna se duce automat, fie dați mâna, 
fie ţi-o pui pe umărul lui. 


Să presupunem că urmează să te vezi cu un prieten pe care nu l-ai mai văzut de 
un an și el e unul la care ţii foarte mult. Ce ai face? L-ai îmbrăţișa, nu-i așa? Sau ţi-ai 
pune mâna pe el în vreun fel. 


În imaginaţia ta, adu-l suficient de aproape pentru a-ţi pune mâna pe el și 
simte-l a fi de un solid real. Rezumă acțiunea la numai atât. Vei fi uluit de ce se 
întâmplă. Din acel punct, lucrurile încep să se miște. Sinele tău dimensional mai mare 
va inspira, în ansamblu, idei și acțiuni necesare pentru a vă aduce în contact fizic. Așa 
funcționează. 


În fiecare zi, mă cufund într-o stare soporifică; este un lucru ușor de făcut. Dar 
obișnuinţa e un lucru tare ciudat în lumea oamenilor. Nu e lege, dar funcționează de 
parcă ar fi cea mai irezistibilă lege din lume. Suntem creaturi ale obiceiului. 


Dacă creezi un interval în fiecare zi în care te pui într-o stare soporifică, să 
zicem la 3 după-amiaza, știi că la vremea aia în fiecare zi te moleșești? 


Încearcă asta timp de o săptămână și vezi dacă nu am dreptate. 


Te așezi cu scopul de a crea o stare apropiată somnului, de parcă ai fi 
somnoros, dar nu împinge toropeala prea departe, doar suficient de mult pentru a te 
relaxa și a rămâne la controlul direcţiei gândurilor tale. Încearcă timp de o săptămână, 
și în fiecare zi la acea oră, indiferent de ceea ce faci, abia de-ți vei mai putea ţine ochii 
deschişi. Dacă știi ora când vei fi liber, poți face asta. Nu ţi-aș sugera să o iei în joacă, 
fiindcă vei fi foarte, foarte somnoros și poate că n-ai vrea. 


Am o altă modalitate de rugăciune. În acest caz, întotdeauna stau așezat și caut 
cel mai comod fotoliu posibil, ori mă întind pe spate și mă relaxez complet. Fă-te 
comod. Trebuie să nu fii în vreo poziţie în care corpului nu-i convine ceva. 


Pune-te întotdeauna într-o poziţie în care te simţi cel mai destins. Ăsta e 
primul pas. 


A şti ce vrei este începutul rugăciunii. 


În al doilea rând, construieşti în ochiul minţii tale un singur scurt eveniment 


care implică faptul că ţi-ai realizat dorinţa. Eu îmi las mintea mereu să hoinărească 
prin multe lucruri ce ar putea urma rugăciunii ascultate și selectez unul care e cel mai 


probabil să urmeze împlinirii dorinței mele. 


Un lucru simplu, ca o strângere de mână, o îmbrăţișare, primirea unei scrisori, 
scrierea unui cec sau orice ar implica faptul că dorinţa e împlinită. 

După ce te-ai decis asupra acţiunii care implică faptul că dorinţa ta a fost 
realizată, așează-te în scaunul tău confortabil ori întinde-te pe spate, închide-ți ochii, 


pentru simplul motiv că acest lucru îţi induce starea apropiată somnului. 


În clipa în care simţi această plăcută stare soporifică, ori senzaţia de apropiere a 
somului, în care simţi: „aș putea să mă mișc, dacă aș vrea, dar nu vreau, mi-aș putea 
deschide ochii dacă aș vrea, dar nu vreau”, când ajungi acolo deci, poţi fi perfect sigur 
că ești în starea ideală pentru a te ruga eficient. 


În acest sentiment e ușor să atingi orice pe lumea asta. Îți iei acţiunea simplă și 
concisă care implică împlinirea rugăciunii tale și o simţi, sau o interpretezi - o joci. 
Oricum ar fi, intri în acţiune ca și când ai fi un actor în rolul lui. Nu stai înapoi şi te 
vizualizezi făcând-o. O faci. Tu o faci. 


Cu trupul imobilizat, îți imaginezi că mai-marele tu dinlăuntrul corpului tău fizic 
iese afară din acesta și că acel tu interpretează de fapt acțiunea propusă. Dacă 
urmează să mergi, imaginezi că mergi. Nu te vedea mergând, SIM TE că mergi. 

Dacă urmează să urci scări, SIMTE că urci scările. Nu te vizualiza făcând-o, 
simte-te făcând-o. Dacă urmează să strângi mâna cuiva, nu te vizualiza strângând 
mâna cuiva anume, imaginează-ţi prietenul stând înaintea ta și strânge-i mâna. Dar 
lasă-ți mâinile fizice imobilizate și imaginează că mâna mai-marelui tu, care e mâna ta 
imaginară, strânge de fapt mâna celuilalt. 

Tot ce trebuie să faci este să imaginezi că tu o faci. Ești întins în timp, și ceea 
ce faci, ceea ce pare a fi un vis de zi controlat, este un act real în mai-marea 
dimensiune a fiinţei tale. Întâmpini în realitate un eveniment cvadri-dimensional 
înainte de a-l întâmpina aici, în tri-dimensiunile spaţiului, și nu trebuie să miști un 
deget pentru a face ca acea stare să se petreacă. 


Cea de-a treia modalitate de rugăciune pe care o practic este aceea de a mă 
simţi recunoscător, pur și simplu. Dacă vreau ceva, fie pentru mine fie pentru altul, 
îmi imobilizez corpul fizic, apoi produc o stare apropiată somnului și în acea stare 
doar mă simt fericit, mă simt recunoscător, o recunoștință ce implică realizarea a 
ceea ce vreau. Îmi asum sentimentul dorinţei împlinite și cu mintea dominată de 
această singură senzație, adorm. Nu trebuie să fac nimic pentru a determina lucrurile 
să fie așa, pentru că sunt așa. Sentimentul meu de dorință împlinită implică faptul că 
așa stau lucrurile. 


Poţi folosi toate aceste tehnici și le poți schimba în fel și chip pentru a se potrivi 
temperamentului tău. Dar trebuie să subliniez necesitatea inducerii stării soporifice în 
care poţi deveni atent fără efort. 


O singură senzație domină mintea, dacă te rogi eficient. 

Cum m-aș simţi, acum, de aș fi ceea ce vreau să fiu? Când știu cum ar fi 
sentimentul, atunci îmi închid ochii și mă pierd în acea singură senzaţie, iar mai-marele 
meu Sine dimensional construieşte apoi o punte de incidente ce mă vor duce din acest 
moment actual spre împlinirea dispoziţiei mele. Asta e tot ce trebuie să faci. Dar 
oamenii au un obicei din a subestima importanţa lucrurilor simple. 


Suntem creaturi ale obișnuinţei și învăţăm greu să renunțăm la conceptele 
noastre vechi, iar lucrurile după care am trăit în trecut încă ne mai influențează în 
vreun fel comportamentul. lată o poveste din Biblie care-mi ilustrează observaţia. 


S-a consemnat că lisus le-a spus ucenicilor Săi să meargă la o răscruce [la 
intrarea într-un sat] și că acolo vor găsi „un mânz legat pe care nimeni dintre oameni 
n-a șezut vreodată”. Să-l aducă acel mânz și, dacă va întreba vreun om, „Pentru ce-l 
dezlegați?”, ei să spună „Pentru că Domnul are trebuinţă de el”. 

Ei s-au dus la răscruce și au găsit mânzul și au făcut exact cum li s-a spus. Au 
adus mânzul neînșeuat la lisus și El a intrat triumfător în lerusalim. [M atei 21, M arcu 
11, Luca 19] 


Povestea nu are nimic de-a face cu un om călărind un măgăruș. Tu ești lisus Cel 
din poveste. 

M ânzul este dispoziția pe care urmează să ţi-o asumi. lată animalul neîncălecat 
încă de către tine. Cum ar fi sentimentul ce ar veni odată cu realizarea dorinţei tale? 
Un sentiment nou, ca și un mânz tânăr, este ceva dificil de călărit - dacă nu călărești cu 
mintea disciplinată. Dacă nu rămân fidel dispoziţiei, tânărul mânz mă poate trânti la 
pământ. De fiecare dată când devii conștient că nu ești fidel acestei dispoziţii, ai fost 
aruncat din spinarea mânzului. 

Disciplinează-ți mintea, ca să poţi rămâne fidel unei dispoziţii sufletești înalte și 
călărește triumfător în lerusalim, care reprezintă împlinirea, ori orașul păcii. 


Această poveste precede sărbătorirea Paştilor [a „trecerii”]. Dacă va fi să 
trecem de la starea noastră actuală în cea a idealului nostru, trebuie să ne asumăm că 
suntem deja ceea ce dorim să fim și să rămânem credincioși asumpţiei noastre, căci 
trebuie să ne menţinem o dispoziție înaltă de va fi să umblăm alături de cei înalți. 


O atitudine fixă a minţii, un sentiment că s-a îndeplinit - acestea vor face ca 
aşa să fie. Dacă umblu ca şi când așa ar fi, dar când și când mă uit să văd dacă chiar e 
aşa, atunci cad de pe dispoziţie (ori de pe mânz). 

Dacă mi-aș putea suspenda judecata precum Petru, aș putea umbla pe apă. 
Petru începe să meargă pe apă [Matei 14:29], dar apoi începe să privească în propria 
sa putere de înțelegere și odată cu asta, să se scufunde. Vocea îi spune, „Uită-te-n sus, 
Petre”. Petru privește în sus și continuă să meargă pe apă. 


În loc să priveşti în jos pentru a vedea dacă acest lucru chiar se va întări în 


fapt, tu ştii pur și simplu că deja este așa, sustii acea dispoziție și vei călări mânzul 
neînșeuat în orașul lerusalimului. Cu toţii trebuie să învăţăm să călărim dobitocul direct 


în lerusalim fără ajutorul omului. Nu ai nevoie de altcineva care să te ajute. 


Lucrul ciudat este că, pe măsură ce îmi menţin dispoziţia înaltă și nu cad, alții 
îmi amortizează eventuala cădere. Ei întind frunze de palmier înaintea mea, pentru 
a-mi proteja călătoria. Dar eu nu trebuie să mă îngrijesc. Șocurile vor fi absorbite pe 
măsură ce pătrund în împlinirea dorinței mele. Dispoziția mea înaltă trezește în alţii 
idei și acțiuni care tind spre întruparea dispozitiei mele. 

Dacă mergi credincios unei dispoziţii înalte, nu va exista opoziţie și nici 
competiţie. 


Proba învățătorului, ori a învățăturii, se găsește în credinţa în cele predate. 

Eu am să plec de aici duminică-seara. Rămâi credincios învățăturii acesteia. 
Dacă tot ai să mai cauţi cauze în afara conștienţei omului, atunci nu te-am convins de 
realitatea conștienţei. 

Dacă vei căuta scuze pentru eşecul tău, le vei găsi întotdeauna, fiindcă găsești 
ceea ce cauţi. Dacă vei căuta o scuză pentru eșec, o vei găsi în stele, în numere, în 
ceașca de ceai ori în mai tot locul. Scuza nu va fi acolo, dar tu o vei găsi pentru a-ţi 
justifica eșecul, 

Bărbaţii și femeile de afaceri și profesioniștii de succes știu că această lege 
funcționează. Nu o vei găsi în grupurile bârfitorilor, dar o vei afla în inimile îndrăzneţe. 


Călătoria eternă a omului este pentru un singur scop: acela de a-L descoperi 
pe Tatăl. El vine pentru a-și face Tatăl vizibil. Şi Tatăl său este făcut vizibil în toate 
lucrurile demne de iubit ale lumii acesteia. Toate cele vrednice de iubit, toate cele cu 


nume bun - călăreşte aceste lucruri şi nu-ţi fă vreme pentru cele nedemne de iubit 
din lumea asta, indiferent care or fi fiind acelea. 


Rămâi credincios cunoaşterii că propria ta conştientă, EU _ SUNT-ul tău, 
conştiinţa ta de a fi constient este singura realitate. Este piatra pe care toate 
fenomenele pot fi explicate. Nu există vreo explicație în afara acesteia. Nu am 
cunoștință de vreo concepţie asupra originii fenomenelor decât aceasta: conștienţa e 
tot şi totul e conștiență. 

Ceea ce cauţi e găzduit deja înlăuntrul tău. De n-ar fi fost deja în tine, [nici] 
veșnicia n-ar fi putut să o facă să crească. Nicio întindere de timp n-ar fi suficient de 
lungă pentru a dezvolta ceva ce nu e deja însămânţat în tine. 


Pur și simplu o îngădui întru ființă asumându-ți că este deja vizibilă în lumea 
ta şi, rămânând fidel asumptiei tale, se va întări în fapt. Tatăl tău are nenumărate căi 
de a-ţi descoperi asumpţia. Fixează-ţi asta în minte şi amintește-ţi mereu, „O 
asumpţie, deși falsă, dacă e susținută, se va întări în fapt”. 


Tu și Tatăl tău sunteţi una și Tatăl tău este tot ce a fost, este și va fi. 
Așadar ceea ce cauţi ești deja, nu poate fi niciodată prea departe, așa cum nu 
poate fi nici aproape, căci însăși apropierea implică separare. 


Marele Pascal a spus, „Nicicând nu m-ai fi căutat de nu m-ai fi găsit deja”. 

Ceea ce vrei acum, deja ai și îl cauţi numai fiindcă deja l-ai găsit. L-ai găsit în 
formă de dorinţă, Este la fel de real în formă de dorință precum va fi organelor tale 
trupești. 

Eşti deja ceea ce cauţi și nu ai pe nimeni de schimbat în afară de Sine pentru a 
exprima acel lucru, 


Lecţia 5 - RĂMÂI CREDINCIOS IDEII TALE 


Seara aceasta avem cea de-a cincea și ultima lecţie din acest curs. Mai întâi, vă 
voi oferi un fel de rezumat al celor de până acum. Apoi, cum atât de mulți m-au rugat 
să elaborez asupra lecției 3, voi mai prezenta câteva idei în privința gândirii 
cvadri-dimensionale. 


știu că atunci când un om vede clar un lucru, îl poate defini, îl poate explica. 
larna trecută în Barbados, un pescar al cărui vocabular nu cred că depășea o mie de 
cuvinte mi-a spus în cinci minute mai multe lucruri despre comportamentul delfinului 
decât mi-ar fi putut spune Shakespeare, cu tot vastul său vocabular, dacă n-ar fi 
cunoscut obiceiurile delfinului. 


Acest pescar mi-a spus cum delfinul adoră să se joace cu o bucată de lemn 
plutitor și, ca să-l prinzi, arunci lemnul și-l momești cum ai momi copiii, fiindcă îi place 
să simuleze ieșirea din apă. După cum spuneam, vocabularul acestui om era foarte 
limitat, dar el își cunoștea peștii, și cunoștea și marea. Cum cunoștea și delfinii, putea 
să-mi spună despre obiceiurile lor și cum să-i prinzi. 


Când spui că ştii un lucru dar nu îl poţi explica, eu îţi spun că nu-l ştii, fiindcă 
atunci când îl ştii cu adevărat, îl exprimi. 


Dacă ţi-aș cere acum să-mi definești rugăciunea, și-ţi spun, „Cum ai aborda, prin 
rugăciune, realizarea unui obiectiv, a oricărui obiectiv?”, și îmi poţi spune, atunci știi; 
dar dacă nu-mi poţi spune, atunci nu știi. Când îl vezi clar în ochiul minţii, mai-marele 
tu va inspira cuvintele care sunt necesare pentru a îmbrăca ideea şi a o exprima 


frumos, iar tu vei exprima ideea mult mai bine decât altul cu un vast vocabular dar care 
nu-l vede la fel de clar ca tine. 


Dacă ai ascultat cu atenţie de-a lungul ultimelor patru zile, știi acum că Biblia nu 
are nicio referință de niciun fel la vreo persoană care ar fi existat vreodată, ori vreun 
eveniment ce s-ar fi petrecut cândva pe pământ. 


Autorii Bibliei nu scriau istorie, ei scriau o măreață dramă a minţii pe care au 
învelit-o în haina istoriei și au adaptat-o capacităţii maselor necritice, lipsite de opinii. 


ştii că fiecare poveste din Biblie este povestea ta, că atunci când scriitorii 
introduceau zeci de personaje în aceeași poveste, încercau să-ți înfățișeze diferite 
atribute ale minţii pe care le-ai putea folosi. Ai văzut asta în timp ce am luat probabil o 
duzină de povești, dacă nu mai mult, și le-am interpretat pentru tine. 


De exemplu, mulţi se întreabă cum ar fi putut lisus, cel mai plin de graţie, cel 
mai iubitor om din lume, de ar fi fost om, să spună mamei Sale ce se presupune că i-ar 
fi spus în consemnarea din cel de-al doilea capitol al Evangheliei sfântului loan. 

lisus e făcut să spună mamei Sale, „Ce ne privește pe Mine și pe tine, femeie?” 
[„Femeie, ce treabă am Eu cu tine?” în original, cf. versiunii King James] - loan 2:4. 


Tu și cu mine, care nu suntem încă identificaţi cu idealul căruia îi servim, nu am 
da o astfel de replică mamei noastre. și totuși, iată întruchiparea iubirii spunându-i 
mamei Sale, „Femeie, ce am Eu de-a face cutine?”. 


Tu ești lisus, iar mama ta este propria ta conștiență. Căci conștiența e mama a 
toate cele, așadar, este măreţul [cuplu] Tată-M amă al tuturor fenomenelor. 


Tu și cu mine suntem creaturi ale obișnuinţei. Intrăm în rutina de a accepta ca 
fiind definitivă evidenţa simţurilor noastre. Trebuie vin pentru oaspeţi și simţurile mele 
îmi spun că nu există, iar eu, din obișnuinţă, sunt pe cale de a accepta această lipsă ca 
fiind definitivă. Când îmi amintesc însă că propria mea conștienţă este una și singura 
realitate, așadar dacă neg evidenţa simţurilor mele și-mi asum conștienţa de a avea 
suficient vin, mi-am mustrat într-un sens mama ori conștiența ce sugerase lipsa; și, prin 
asumarea conștienţei de a avea ce doream pentru oaspeţii mei, vinul este produs 
într-un fel pe care noi nu îl știm. 


Tocmai am citit un bilet de la un drag prieten de-ai mei din auditoriu. Duminica 
trecută, avea de mers la biserică pentru o nuntă; ceasul îi spunea că era în întârziere, 
totul îi spunea că era în întârziere. 

Stătea la un colț de stradă așteptând un tramvai. Nu se vedea niciunul. Își 
imagină că, în loc să fie la colţ de stradă, era în biserică. În acel moment se opri o 
mașină în dreptul lui. Prietenul meu îi spuse șoferului despre situaţia lui delicată, iar 
șoferul i-a răspuns, „Nu mergeam în direcţia aia, dar am să te duc totuși acolo”. 
Prietenul meu a urcat în mașină și a ajuns la biserică la timp pentru slujbă. 

Asta înseamnă să aplici legea corect: neacceptare a sugestiei de întârziere. 


Nu accepta niciodată sugestia lipsei. 
In acest caz, îmi spun, „Ce treabă am eu cu tine?”. 


Ce treabă am eu cu evidenţa simţurilor mele? „Aduceţi-Mi toate vasele și 
umpleţi-le” [loan 2:7]. Cu alte cuvinte, îmi asum că am vin și tot ce doresc. Apoi, 
mai-marele meu Sine dimensional inspiră în toți gândurile și acţiunile care ajută la 
întruparea asumpţiei mele. 

Nu e un om spunând unei mame, „Femeie, ce am eu de împărţit cu tine?” 

Este fiecare om care cunoaște această lege și care-și va spune sieși, atunci când 
simţurile sugerează lipsa, „Ce am eu de împărţit cu voi? Daţi-vă-napoi. Nu voi mai 
asculta vreodată la o voce ca asta, deoarece, dacă o fac, atunci mă impregnez cu 
sugestia aceea și voi zămisli roada lipsei”. 


Ne îndreptăm spre o altă poveste din Evanghelia sfântului Marcu, unde lisus 
este flămând. 


„Și văzând de departe un smochin care avea frunze, a mers acolo, doar va găsi 
ceva în el; și, ajungând la smochin, n-a găsit nimic decât frunze. Căci nu era timpul 
smochinelor.” 

„Și, vorbind, i-a zis: De acum înainte, rod din tine nimeni în veac să nu 
mănânce. și ucenicii Lui ascultau.” M arcu 11:13,14 

„Dimineaţa, trecând pe acolo, au văzut smochinul uscat din rădăcini.” Marcu 
11:20 


Ce pom pustiesc? Nu un pom din afară. Este propria mea conștientă. 
„Eu sunt viţa [cea adevărată]”, loan 15:1. 


Conștienţa mea, EU SUNT-ul meu este măreţul arbore, iar obișnuinţa din nou 
sugerează vidul, sugerează sterilitatea, sugerează patru luni până mă voi putea 
ospăta. Dar eu nu pot aștepta patru luni. Îmi dau mie însumi această puternică 
sugestie că în veac nu mă voi mai consola, fie și pentru o clipă, cu ideea că ar fi 
necesare patru luni pentru a-mi realiza dorința. Credinţa în lipsă trebuie din această 
zi mai departe să se pustiască şi să nu se mai reproducă vreodată în minte. 


Nu e un om pustiind un pom. Toate cele din Biblie au loc în mintea omului: 
pomul, cetatea, oamenii, totul. Nu e nici măcar o singură afirmaţie făcută în Biblie care 
să nu reprezinte vreun atribut de-ale minţii omenești. Toate sunt personificări ale 
minţii și nu lucruri din lume. 


Conştienţa este una şi singura realitate. Nu e nimeni la care să mai apelăm 
după ce am descoperit că propria noastră conștiință este Dumnezeu. Căci Dumnezeu e 


cauza a toate și nu e nimic afară de Dumnezeu. Nu poţi spune că un diavol cauzează 
unele lucruri și Dumnezeu altele. la aminte la aceste cuvinte: 


„Așa zice Domnul unsului Său Cirus, pe care îl ţine de mâna lui cea dreaptă, ca 
să doboare neamurile înaintea lui și ca să dezlege cingătorile regilor, să deschidă 
porțile înaintea lui și ca ele să nu mai fie închise:” 

„Eu voi merge înaintea ta și drumurile cele muntoase le voi netezi, voi zdrobi 
porţile cele de aramă și zăvoarele cele de fier le voi sfărâma.” 

„Și îţi voi da ţie vistierii ascunse, bogății îngropate în pământ, ca să știi că Eu 
sunt Domnul Cel Care te-a chemat pe nume, Eu sunt Dumnezeul lui Israel.” Isaia 45:1-3 


„Eu întocmesc lumina și dau chip întunericului, Cel ce sălășluiește pacea și 
restriștei îi lasă cale: Eu sunt Domnul Care fac toate acestea.” Isaia 45:7 

„Eu am făcut pământul și omul de pe el Eu l-am zidit. Eu cu mâinile am întins 
cerurile și la toată oștirea lor Eu îi dau poruncă.” 

„Eu l-am ridicat întru dreptatea Mea și toate căile lui le voi netezi. El va zidi 
cetatea Mea și va libera pe robii Mei, fără răscumpărare și fără daruri, zice Domnul 
Savaot.” Isaia 45:12,13 


„Eu sunt Domnul și nimeni altul! Afară de Mine nu este dumnezeu.” Isaia 45:5 


Ascultă aceste cuvinte cu atenţie. Nu sunt cuvintele mele, sunt cuvinte 
inspirate ale oamenilor care au descoperit că singura realitate este conștiența. Dacă 
sunt rănit, m-am rănit singur. Dacă e întuneric în lumea mea, eu am creat întunericul 
și întunecimea și afundarea. Dacă e lumină și bucurie, eu am creat lumina și bucuria. 
Nu există nimic altceva în afara acestei EU SUNT-imi care le face pe toate. 


Nu poti găsi o cauză în afara propriei tale constiente. Lumea ta este o mare 
oglindă ce-ţi spune neîncetat cine esti tu. Pe măsură ce întâlneşti oameni, ei îți spun 
prin comportamentul lor cine ești tu. 

Rugăciunile tale nu vor fi cu nimic mai puţin pioase fiindcă te întorci spre 


propria ta conştientă după ajutor. 
Nu cred că cineva, rugându-se, este cuprins de mai multă bucurie, pietate și 


sentiment de adoraţie decât mine când mă simt recunoscător, pe măsură ce-mi asum 


sentimentul dorinţei mele împlinite, ştiind în același timp că spre mine însumi mă 
întorc. 


A 


In rugăciune, ţi se cere să crezi că ai ceea ce raţiunea şi simțurile tale neagă. 
Când te rogi, crede că ai, şi vei primi. Biblia o spune în felul următor: 


„De aceea vă zic vouă: Toate câte cereți, rugându-vă, să credeți că le-aţi 
primit și le veți avea.” 

„lar când staţi de vă rugați, iertați orice aveți împotriva cuiva, ca și Tatăl 
vostru Cel din ceruri să vă ierte vouă greșealele voastre.” 

„Că de nu iertaţi voi, nici Tatăl vostru Cel din ceruri nu vă va ierta vouă 
greșealele voastre.” M arcu 11:24-26 


Asta e ceea ce trebuie să facem atunci când ne rugăm. Dacă ţin ceva 
împotriva altuia, fie că e o credinţă în boală, sărăcie sau orice altceva, trebuie să scap 
de aceasta, să las de la mine, nu folosind cuvinte ale negării, ci crezându-l a fi ceea ce 
doreşte să fie. În acest fel, îl iert pe deplin. M i-am schimbat conceptul despre el. Am 
avut un dinte împotriva lui şi l-am iertat. Uitarea deplină este iertare. Dacă nu uit, 
atunci nu am iertat. 

lert ceva numai atunci când într-adevăr uit. Îți pot spune până la sfârşitul 
vremurilor, „Te iert”. Dar, dacă de fiecare dată când te văd ori mă gândesc la tine îmi 
aduc aminte de cele pe care le am împotriva ta, nu te-am iertat defel. lertarea e 


uitare completă. 
Te duci la un doctor și îţi dă ceva pentru boala ta. El încearcă să o ia de latine, 


așa că îți dă ceva în schimbul acesteia. 


Dă-ţi ţie însuţi un nou concept de sine în locul celui vechi. Descotoroseşte-te 
complet de cel vechi. 


O rugăciune la care s-a răspuns implică faptul că ceva s-a făcut ca urmare a 
rugăciunii, ceva ce, altfel, nu s-ar fi făcut. Așadar, eu însumi sunt elanul acțiunii, 
mintea directivă, și cel care răspunde rugăciunii. 

Oricine se roagă eficient se întoarce spre înlăuntrul său și își însușește starea 
căutată, N-ai niciun sacrificiu de făcut - n-ai de adus nicio jertfă. Nu lăsa pe nimeni 
să-ți spună că trebuie să te lupti și să suferi. Nu trebuie să te lupţi pentru realizarea 
dorinţei tale. Citește ce se spune în Biblie. 


„Ce-mi folosește mulțimea jertfelor voastre?, zice Domnul. M-am săturat de 
arderile de tot cu berbeci și de grăsimea vițeilor grași și nu mai vreau sânge de tauri, de 
miei și de ţapi!” 

„Când veneaţi să le aduceţi, cine vi le ceruse? Nu mai călcați în curtea templului 
Meu!” 

„Nu mai aduceţi daruri zadarnice! Tămâierile Îmi sunt dezgustătoare; lunile noi, 
zilele de odihnă și adunările de la sărbători nu le mai pot suferi. Însăși prăznuirea 
voastră e nelegiuire!” 

„Urăsc lunile noi și sărbătorile voastre sunt pentru Mine o povară. Ajunge!” 
Isaia 1:11-14 


„Voi veţi cânta atunci, ca în noaptea cea de praznic, cu bucurie în inimi, în 
sunetul de flaut, ca să mergeţi în muntele Domnului, vârtutea lui Israel.” Isaia 30:29 

„Cântaţi Domnului cântare nouă, cântaţi în strune laudele Lui până la marginile 
pământului!” Isaia 42:10 

„Cântaţi voi ceruri, că Domnul a făcut aceasta; răsunaţi adâncuri ale 
pământului; munţilor, tresăltați de bucurie, voi toți copacii pădurii, cântaţi, că a 
răscumpărat Domnul pe lacov și în Israel și-a dat pe față slava Sa!” Isaia 44:23 


„Și astfel cei mântuiţi ai Domnului se vor întoarce și vor veni în Sion, în cântări 
de biruință și o bucurie veșnică va încununa capul lor. Bucuria și veselia vor veni peste 
ei, iar durerea, întristarea și suspinarea se vor depărta de la ei.” Isaia 51:11 


Singurul dar acceptabil este o inimă veselă. Vino în cântări și aduceri de 
laude. Aşa se vine înaintea Domnului - propria ta conştientă. Asumă-ţi sentimentul 
dorinței tale împlinite şi vei fi adus singurul dar de primit. Toate stările mentale, 


altele decât cea a dorinței împlinite, sunt „dezgustătoare”; sunt superstiții şi nu 
înseamnă nimic. 


Când vii înaintea Mea, veselește-te, fiindcă veselirea implică faptul că s-a 
întâmplat ceva ce ai dorit. Vino înaintea Mea cântând, aducând laude și aducând 
mulțumiri, fiindcă aceste stări mentale implică acceptarea stării căutate. Pune-te în 


dispoziția adecvată și propria ta conștienţă o va întrupa. 

Dacă aş putea defini rugăciunea pentru oricine şi aş face-o cât mai limpede 
mi-ar sta în putere, aş spune simplu, „Este sentimentul dorinţei împlinite”. 

Dacă întrebi, „Ce vrei să spui prin asta?”, aș spune, „M-aş simţi în situaţia 
rugăciunii ca şi când i s-a răspuns deja și apoi aş trăi şi m-aş purta conform acelei 
convingeri”. Aş încerca să susțin sentimentul acesta fără efort, adică aș trăi şi m-aş 
purta de parcă ar fi deja o realitate, ştiind că umblând în această atitudine fixă, 
asumpţia mea se va întări în fapt. 


Timpul nu-mi permite să continui demonstraţia că Biblia nu e istorie. 
Dar dacă ai ascultat cu atenţie mesajul meu în ultimele patru seri, nu cred că 
mai ai nevoie de vreo dovadă că Biblia nu e istorie. Aplică ce ai învățat și îți vei realiza 


dorinţele tale. 
XXX XXX XX XXX XXX 


„Și acum v-am spus acestea înainte de a se întâmpla, ca să credeţi când se vor 
întâmpla”, loan 14:29. 


Mulţi oameni, eu inclusiv, am observat evenimente înainte ca acestea să se fi 
produs; adică, înainte ca ele să se fi petrecut în această lume tri-dimensională. Din 
moment ce omul poate observa un eveniment înainte ca el să se petreacă în cele trei 
dimensiuni ale spaţiului, atunci viața pe pământ progresează conform unui plan; și 
acest plan trebuie să existe altundeva, în altă dimensiune, și se desfășoară lent prin 
spaţiul nostru. 

Dacă evenimentele ce se petreceau nu existau încă în lumea asta când erau 
observate, atunci, urmând logica, ele trebuie să fi fost din afara acestei lumi. și orice e 
de văzut ACOLO înainte de a se petrece AICI trebuie să fie „pre-determinat” din 
punctul de vedere al omului treaz într-o lume tri-dimensională. și totuși, învățătorii 


antici ne-au arătat că putem altera viitorul, iar experiența mea proprie confirmă 
adevărul învățăturii lor. 


Așadar, obiectul acestui curs este acela de a indica posibilităţile intrinseci ale 
omului, de a arăta că omul își poate altera viitorul său; iar, astfel alterat, formează din 
nou o secvenţă determinantă ce începe din punctul de interferenţă - un viitor ce va fi 
compatibil cu alterarea. 


Cea mai remarcabilă caracteristică a viitorului omului este flexibilitatea 


acestuia. Viitorul, deşi pregătit în avans în cele mai mici detalii, are mai multe urmări. 


Avem în faţa noastră în fiecare clipă a vieţii posibilitatea de a alege pe care dintre 
diferitele viitoruri îl vom avea. 


Sunt de fapt două perspective asupra lumii, pe care le are fiecare - un focar 
„firesc”, natural și unul „duhovnicesc”, spiritual. Învăţătorii antici îi spuneau celui 
natural „mintea carnală” și celuilalt, „mintea lui Hristos”. Le putem clasifica drept 
conștiență trează obișnuită, guvernată de simţurile noastre, și o imaginaţie controlată, 
guvernată de dorinţă. 

Recunoaștem acești doi centri distincți de gândire în afirmaţia, „Omul firesc nu 
primește cele ale Duhului lui Dumnezeu, căci pentru el sunt nebunie și nu poate să le 
înțeleagă, fiindcă ele se judecă duhovnicește”, 1Corinteni 2:14. 

Viziunea naturală limitează realitatea la momentul numit ACUM. Pentru 
viziunea naturală, trecutul și viitorul sunt pur imaginare. Viziunea spirituală, pe de altă 
parte, vede conținuturile timpului. Trecutul și viitorul sunt un întreg actual pentru 
viziunea spirituală. Ce e mental și subiectiv pentru omul natural este concret și obiectiv 
pentru omul spiritual. 


Obisnuinta de a vedea numai ceea ce ne permit simțurile noastre ne lasă orbi 
la ceea ce, altfel, am putea vedea. Pentru a cultiva abilitatea de a vedea nevăzutul, ar 
trebui să ne dezlegăm deliberat si frecvent minţile de evidenta simțurilor şi să ne 
focalizăm atenţia asupra unei stări invizibile, simțind-o mental și percepând-o până 
ce dobândeşte întreaga claritate a realităţii. 


Gândul zelos, concentrat, focalizat într-o anumită direcţie, închide în afară 


alte senzaţii şi le face să dispară. Trebuie numai să ne concentrăm asupra stării dorite 
pentru a o vedea. 

Obiceiul retragerii atenţiei dinspre zona senzorială şi concentrarea ei asupra 
nevăzutului ne dezvoltă perspectiva spirituală şi ne face capabili să trecem dincolo de 
lumea simţurilor, pentru a vedea ceea ce altfel e invizibil. „Cele nevăzute ale Lui se 


văd de la facerea lumii”, Romani 1:20. Această viziune este complet independentă de 
facultățile naturale, Deschide-o si însufleteste-o! 


O simplă practică ne va convinge că putem, controlându-ne imaginaţia, să ne 
remodelăm viitorul în armonie cu dorinţa noastră. Dorinţa este motorul acţiunii. Nu 
am putea mișca un singur deget dacă nu am avea o dorință de a-l mișca. Indiferent ce 
facem, urmăm dorinţa care ne domină mintea la un moment-dat. Când rupem un 
obicei, dorința noastră de a-l rupe e mai mare decât dorinţa de a continua obiceiul. 


Dorinţele care ne împing la acţiune sunt acelea care ne ţin atenţia. O dorință 
este numai o conștientizare a ceva ce ne lipsește și de care avem nevoie pentru a ne 
face viața mai plăcută. 

Dorinţele au întotdeauna un câștig personal în vedere, cu cât mai mare 
câștigul anticipat, cu atât mai intensă dorința. Nu există dorință absolut neegoistă. 
Când nu e nimic de câștigat, nu există dorință și, prin urmare, nici acțiune. 


Omul spiritual vorbește omului natural prin limbajul dorinței. Cheia de a 
progresa în viață și de a-ţi împlini visele stă în supunerea voită vocii acestuia. 

Supunere neșovăielnică în fața vocii acestuia înseamnă o asumpţie imediată a 
dorinţei împlinite. A dori o stare înseamnă a o avea. Cum spunea Pascal, „Nu m-ai fi 
căutat dacă nu m-ai fi găsit deja”. 


Omul, asumându-și sentimentul dorinţei sale _împlinite, şi apoi trăind şi 
purtându-se conform acestei credințe, își alterează viitorul în armonie cu asumpţia 
sa. Asumpțţiile trezesc ceea ce afirmă. De îndată ce omul își asumă sentimentul 
dorinței sale _împlinite, Sinele său _cvadri-dimensional găsește căi pentru atingerea 
scopului, descoperă metode pentru realizarea acestuia. 


Nu ştiu definiţie mai clară a mijloacelor prin care ne realizăm dorinţele decât 
de A EXPERIMENTA ÎN IMAGINATIE CEEA CE AM EXPERIMENTA ÎN CARNE ȘI OASE 
DACĂ _NE-AM_ATINGE SCOPUL. Această experimentare imaginară a finalului, prin 
recunoaștere, determină mijloacele. Sinele cvadri-dimensional construieşte apoi cu 
perspectiva sa mai largă mijloacele necesare pentru realizarea finalului recunoscut. 


M inţii nedisciplinate îi pare dificil să-și asume o stare care e negată de simţuri. 


Dar iată o tehnică ce face simplă „chemarea la ființă a celor ce încă nu sunt” 
[Romani 4:17], adică, de a întâlni un eveniment înainte ca acesta să se petreacă. 


Oamenii au obiceiul de a bagateliza importanţa lucrurilor simple. Dar această 
formulă simplă de schimbare a viitorului a fost descoperită după ani de căutare și 
experimentare. 


Primul pas În schimbarea viitorului este DORINȚA, adică, 
definește-ți obiectivul - să știi precis ce vrei. 


Al doilea, construiește un eveniment pe care crezi că-l vei petrece 
IMEDIAT DUPĂ împlinirea dorinţei tale - un eveniment care sugerează 
împlinirea dorinţei tale - ceva în care va predomina acțiunea Sinelui. 


Al treilea, imobilizează-ţi corpul fizic și indu-ţi o_ stare 
asemănătoare somnului, imaginându-ți că îți este somn. Întinde-te pe 
pat sau relaxează-te pe un scaun. Apoi, cu pleoapele închise şi atenţia 


ta focalizată asupra _ acţiunii pe care vrei să o _ experimentezi în 
imaginaţie, simte-te mental în însăşi acea acţiune, imaginând în tot 
acest timp că tu îndeplineşti acțiunea aici şi acum. 


Trebuie ca întotdeauna să participi în acțiunea imaginară; nu numai să stai 
înapoi şi să priveşti, ci să simţi că tu îndeplineşti într-adevăr acţiunea, astfel încât 
senzația imaginară este reală pentru tine. 


Este important să-ți amintești mereu că acţiunea propusă trebuie să fie una 
care URMEAZĂ împlinirii dorinţei tale. De asemenea, trebuie să te simţi în acţiune 
până ce dobândește în întregime dinamismul şi distincţia realității. 


De exemplu, să presupunem că dorești o promovare la serviciul tău. A fi 
felicitat ar fi un eveniment pe care l-ai petrece imediat după împlinirea dorinţei tale. 
După ce ţi-ai ales această acțiune ca fiind cea pe care o vei experimenta în imaginaţie, 
imobilizează-ți corpul fizic și indu-ţi o stare asemănătoare somnului, o stare soporifică, 
dar una în care încă ești capabil să-ți controlezi direcția gândurilor, o stare în care ești 
atent fără efort. 

Apoi vizualizează-ți un prieten stându-ţi înainte. 

Pune-ţi mâna imaginară într-a lui. Simte-o ca fiind solidă și reală, și poartă cu el 
o conversaţie imaginară în armonie cu acţiunea. 


Nu te vizualizezi pe tine la o oarecare distanţă în spaţiu și la o oarecare 
distanță în timp fiind felicitat pentru norocul ce a dat peste tine. În schimb, faci 
altundeva AICI și viitorul ACUM. Evenimentul viitor este o realitate ACUM într-o 
lume dimensional mai mare și, surprinzător, acum-ul din lumea dimensional mai 
mare este echivalentul lui AICI în spatiul obişnuit tri-dimensional al vieţii de zi cu zi. 


Diferenta dintre A TE SIMŢI pe tine în acțiune, aici ṣi acum, și a te vizualiza pe 


tine în acțiune, ca ṣi când ai fi pe un ecran de cinematograf, este diferența dintre 
succes şi esec. Diferenţa va fi sesizată dacă te vei vizualiza acum urcând o scară. 


Așadar, cu pleoapele închise, imaginează-ți că scara aceea este chiar în faţa ta și 
SIM TE-TE urcând-o în fapt. 


Dorința, imobilitatea fizică apropiată somnului și acțiunea imaginară în care 
Sinele predomină AICI și ACUM nu sunt numai factori importanţi în alterarea 
viitorului, ci sunt și condițiile esenţiale în proiectarea conștientă a Sinelui spiritual. 


Când corpul fizic este imobilizat şi devenim stăpâniţi de ideea de a face ceva - 
dacă ne imaginăm că o facem AICI șI ACUM şi menţinem acţiunea imaginară în 
desfăşurare până ce adormim - e destul de probabil să ne trezim în afara corpului fizic 
şi să ne descoperim având un focar mai mare dimensional, făcând real ceea ce doream 
şi imaginam că făceam în carne şi oase. 


Dar fie că ne trezim, fie că nu, interpretăm într-adevăr acțiunea în lumea 
cvadri-dimensională, și o vom reinterpreta în viitor și aici, în lumea tri-dimensională. 


Experienţa m-a învăţat să limitez acţiunea imaginară, să condensez ideea ce va 
fi obiectul meditaţiei mele într-un singur act şi să-l rejoc iar şi iar, până ce dobândeşte 
sentimentul realităţii. Altfel, atenţia va hoinări pe drumuri lăturalnice şi grămezi de 
imagini asociate se vor înfățișa atenţiei, iar în câteva secunde acestea mă vor purta la 
sute de kilometri de obiectivul meu în termeni spaţiali şi la ani depărtare în cei 
temporali. 


Dacă ne hotărâm să urcăm scările dintre două anumite etaje, fiindcă acest 
eveniment va urma cel mai probabil realizării dorinței noastre, atunci trebuie să ne 
limităm acţiunea la urcatul acelor anumite scări. Dacă ne va hoinări atenţia, o aducem 
înapoi la sarcina ei de a urca acele trepte și continuăm să le urcăm până ce acțiunea 
imaginară are întreaga soliditate și distincţie a realității. Ideea trebuie să fie menţinută 
în câmpul prezentării fără niciun sensibil efort din partea noastră. Trebuie, cu 
minimum de efort, să ne îmbibăm mintea cu sentimentul dorinței împlinite. 


Somnolenţa facilitează schimbarea, deoarece favorizează atenţia fără efort, dar 
nu trebuie împinsă în starea de somn, cea în care nu mai suntem capabili să ne 
controlăm mișcările atenţiei, ci doar într-un grad moderat de somnolenţă în care 
suntem încă în stare să ne dirijăm gândurile. 


Un foarte eficient mod de a întrupa o dorință este acela de a asuma 
sentimentul dorinței împlinite şi apoi, într-o stare relaxată şi soporifică, să repetăm 
iar_şi_ iar, ca pe un cântec de leagăn, orice frază scurtă care implică împlinirea 
dorinţei, precum „Mulţumesc, mulțumesc, mulțumesc”, până ce numai senzaţia de 
recunoştinţă domină mintea. 

Rosteşte aceste cuvinte ca şi când te adresezi unei puteri superioare pentru 
că a făcut lucrul acela pentru tine. 


Dacă, totuși, căutăm o proiecție conștientă într-o lume dimensional mai 
mare, atunci trebuie să menţinem acțiunea în desfășurare până în momentul în care 
adormim. Experimentăm în imaginaţie, cu toată distincția realității, ceea ce am 
experimenta în carne și oase când ne vom atinge scopul și vom întâlni acel prilej, în 
viitor, așa cum l-am întâlnit în imaginaţia noastră. 


Hrăneşte mintea cu premise - adică, afirmaţii presupus a fi adevărate, 
deoarece _asumpţiile, deşi false, dacă se persistă în ele până ce dobândesc 
sentimentul realității, se vor întări în fapt. 


Pentru o asumpţie, toate mijloacele care promovează realizarea ei sunt bune. 
influențează comportamentul tuturor, _inspirând_în_toți mutările, acţiunile şi 
cuvintele care duc spre împlinirea ei. 


Pentru a înțelege cum își modelează omul viitorul în armonie cu asumpţia sa - 
prin simpla experimentare în imaginaţia lui a ceea ce ar experimenta în realitate dacă 
ar fi să-și realizeze scopul - trebuie să știm ce înțelegem printr-o lume dimensional mai 
mare, căci într-o lume dimensional mai mare intrăm pentru a ne altera viitorul. 


Observarea unui eveniment înainte de a se petrece implică faptul că 
evenimentul este predeterminat din punctul de vedere al omului din lumea 
tri-dimensională. Așadar, pentru a schimba condiţiile de aici, în cele trei dimensiuni ale 
spaţiului, trebuie mai întâi să le schimbăm în cele patru dimensiuni ale spaţiului. 


Omul nu știe exact ce se înțelege printr-o lume dimensional mai mare, și va 
nega, fără îndoială, existența unui dimensional mai-mare Sine. El e destul de 
familiarizat cu cele trei dimensiuni - lungime, lățime și înălțime - și crede că, de ar fi o 
cvadri-dimensiune, ar trebui să fie la fel de evidentă pentru el precum dimensiunea 
lungimii, lățimii și înălțimii [ori „a mărimii și formei”, n.tr.]. 


Acuma, o dimensiune nu e o linie. E orice fel în care poate fi măsurat un lucru, 
complet diferit de toate celelalte feluri. Adică, pentru a măsura un corp 
cvadri-dimensional, îl măsurăm pur și simplu oricum altfel decât după lungime, lățime 
și înălțime. la să vedem, există vreun fel de a măsura un obiect în afară de lungime, 
lățime și înălțime? 


Timpul îmi măsoară viața fără a se folosi de cele trei dimensiuni ale lungimii, 
lățimii și înălțimii. Nu există un așa-zis „obiect instantaneu”. Apariţia și dispariția 
acestuia sunt măsurabile. Rezistă pentru o lungime definită de timp. Îi putem măsura 
durata vieţii fără a folosi dimensiunea lungimii, lățimii și înălțimii. Timpul este categoric 
al patrulea fel de a măsura un obiect. 


Cu cât are mai multe dimensiuni, cu atât devine mai plin de substanţă și de 
realitate. O linie dreaptă, care se află în întregime într-o singură dimensiune, 
dobândește formă, masă și substanţă prin adăugire de dimensiuni. Ce calitate nouă i-ar 
da timpul, a patra dimensiune, calitate care ar face-o la fel de vast-superioară 
corpurilor, precum superioare sunt corpurile suprafeţelor și suprafeţele liniilor? 

Timpul este un mijloc de schimbare în experienţă, fiindcă orice schimbare 
necesită timp. 


Noua calitate este schimbarea. Observă că, dacă tăiem un corp oarecare, 
secțiunea sa transversală va fi o suprafaţă; tăind o suprafaţă, obținem o linie, și tăind o 
linie obținem un punct. 

Aceasta înseamnă că un punct este numai o secţiune transversală a unei linii; 
care e, la rândule ei, doar o secţiune transversală a unei suprafețe; care e, la rândul 
său, numai o secțiune transversală a unui corp; care este, la rândul lui, dacă îl ducem 
spre concluzia logică, numai o secţiune a obiectului cvadri-dimensional. 


Nu putem evita deducția că toate obiectele tri-dimensionale sunt numai 
secțiuni transversale ale corpurilor cvadri-dimensionale. Ceea ce înseamnă: când te 
întâlnesc pe tine, întâlnesc o secțiune transversală a cvadri-dimensionalului tu - 
cvadri-dimensionalul Sine care nu e văzut. Pentru a vedea Sinele cvadri-dimensional, 
trebuie să văd fiecare secțiune transversală, ori viața ta de la naștere până la moarte, și 
să le văd pe toate co-existând. 

Focarul meu ar trebui să ia întreaga dispunere de impresii senzoriale pe care 
le-ai experimentat pe pământ, plus acelea pe care le-ai putea experimenta. Ar trebui să 
le văd, nu în ordinea în care au fost experimentate de tine, ci ca un întreg actual. 
Fiindcă SCHIM BAREA este caracteristica celei de-a patra dimensiuni, ar trebui să le văd 
în starea de flux - ca un întreg viu, animat. 


Acuma, dacă avem toate astea clar fixate în minţile noastre, ce înseamnă 
aceasta pentru noi în această lume tri-dimensională? Inseamnă că, de ne-am putea 
mișca pe lungimea timpului, am putea vedea viitorul și l-am putea altera dacă am dori. 


Lumea aceasta, pe care o credem atât de real de solidă, este o umbră din care, 
și dincolo de care, putem oricând trece. Este o abstracție, o separare dintr-o lume 
fundamental și dimensional mult mai mare - o lume mult mai fundamentală extrasă 
dintr-o lume încă și mai mare fundamental și dimensional - și tot așa spre infinit. 
Fiindcă infinitul este de neatins prin orice mijloc de analiză, indiferent cât de multe 
dimensiuni adăugăm lumii. 


Omul poate dovedi existența unei lumi dimensional mai mare prin simpla 
focalizare a atenţiei sale asupra unei stări invizibile și imaginându-și că o vede și că o 
simte. Dacă rămâne concentrat în această stare, mediul său actual se va petrece, iar 
el se va trezi într-o lume dimensional mai mare, unde obiectul contemplării sale va fi 
văzut ca o realitate concret-obiectivă. 

Simt intuitiv că, de și-ar separa gândurile de această lume dimensional mai 
mare și s-ar retrage încă și mai departe înlăuntrul minţii lui, ar provoca o externalizare 
a timpului. Ar descoperi că, de fiecare dată când se retrage înlăuntrul minţii sale și ar 
provoca o externalizare a timpului, spaţiul devine dimensional mai mare. și el ar 
concluziona astfel că atât timpul cât și spaţiul sunt seriale, iar drama vieţii este numai o 
cățărare pe grămada de timp dimensional multiplu. 


Savanţii vor explica într-o bună zi DE CE există un Univers Serial. Dar în practică, 
mai important este CUM folosim acest Univers Serial pentru a ne schimba viitorul. 


Pentru a schimba viitorul, trebuie să ne preocupe numai două lumi din seria infinită: 
lumea pe care o cunoaştem prin rațiunea organelor noastre trupeşti şi lumea pe care 
o percepem independent de organele noastre senzoriale. 


Am afirmat că omul are înaintea lui în fiecare moment din timp posibilitatea de 
a alege care din cele mai multe viitoruri va avea. Dar se ridică întrebarea: „Cum se 
poate una ca asta, din moment ce experiențele omului, treaz în lumea 
tri-dimensională, sunt predeterminate?” - așa cum sugerează observarea de către el a 
unui eveniment înainte ca acesta să se producă. Această abilitate de a schimba viitorul 
va fi înțeleasă dacă asemănăm experienţele vieții pe pământ cu rândurile acestei 
pagini. Omul experimentează evenimente pe pământ separat și succesiv, în același fel 
în care experimentezi tu acum cuvintele acestei pagini. 

Imaginează-ți că fiecare cuvânt de pe această pagină reprezintă o singură 
impresie senzorială. Pentru „a prinde” contextul, pentru a înțelege ce vreau să spun, îţi 
focalizezi vederea pe primul cuvânt din colţul stânga-sus și apoi ţi-o plimbi de-a lungul 
paginii, de la stânga la dreapta, lăsând-o să cadă pe cuvinte separat și succesiv. Până 
când ochii tăi ajung la ultimul cuvânt de pe această pagină, ai extras înțelesul. 

Dar să presupunem că, uitându-te la pagină, cu toate cuvintele tipărite, prin 
urmare la fel de prezente, hotărăști să le rearanjezi. Ai putea, rearanjându-le, să spui o 
poveste diferită în întregime - de fapt ai putea să spui mai multe povești diferite. 


Un vis nu e nimic mai mult decât gândire cvadri-dimensională necontrolată, sau 
rearanjare a impresiilor senzoriale atât ale trecutului cât și ale viitorului. Omul rar 
visează evenimente în ordinea în care le experimentează când e treaz. 

El visează de obicei două sau mai multe evenimente care sunt separate în timp 
fuzionând într-o singură impresie senzorială; ori, într-atât de complet își rearanjează 
singurele impresii senzoriale din perioada de trezie încât nu le mai recunoaște când și 
le amintește, odată trezit. 

De exemplu, am visat că am livrat un pachet restaurantului din clădirea mea de 
apartamente. Recepţionera mi-a spus, „Nu-l poţi lăsa aici”, după care, operatorul de la 
lift mi-a dat câteva scrisori iar eu i-am mulțumit pentru ele, el, la rândul său, 
mulțumindu-mi. În acest moment apare operatorul din schimbul de noapte și-mi face 
cu mâna un salut. 

A doua zi, ieșind din apartament, am luat câteva scrisori ce-mi fuseseră lăsate la 
ușă. Coborând cu liftul, i-am înmânat operatorului de zi un bacșiș și i-am mulțumit 
pentru că s-a ocupat de corespondenţa mea, după care el mi-a mulțumit pentru bacșiș. 
Revenind acasă, în aceeași zi, am auzit un portar spunând unui curier, „Nu poți lăsa aia 
acolo”. Când să intru în lift, văd o față familiară în restaurant, mă opresc și 
recepționera mă salută zâmbind. Seara, conducându-mi musafirii până la lift și 

luându-ne rămas-bun, operatorul de noapte îmi flutură un „noapte bună”. 


Prin simpla rearanjare a câtorva dintre impresiile senzoriale unice, am fost 
sortit să le întâlnesc, iar fuzionând două sau mai multe dintre acestea într-una singură, 
am construit un vis care a diferit simţitor de experiența mea din starea de trezie. 


Când vom fi învățat să controlăm mișcările atenţiei noastre în lumea 
cvadri-dimensională, vom fi capabili să creăm conștient circumstanţe în lumea 
tri-dimensională. Învățăm acest control prin intermediului visului din starea de trezie, 
când atenţia noastră poate fi menţinută fără efort, fiindcă atenţia minus efort este 
indispensabilă pentru schimbarea viitorului. 


Putem, într-un vis în stare de trezie controlat, să construim conştient un 
eveniment pe care dorim să îl experimentăm în lumea tri-dimensională. 


Impresiile senzoriale pe care le folosim pentru a ne construi visul din stare de 
trezie sunt realități actuale dislocate în timp, sau lumea cvadri-dimensională. Tot ceea 
ce facem prin construirea visului din stare de trezie este să selectăm dintr-o mare 
varietate de impresii senzoriale pe cele care, atunci când sunt aranjate corespunzător, 
implică faptul că ne-am realizat dorinţa. Cu visul clar definit, ne relaxăm într-un scaun 
și ne inducem o stare de conștienţă asemănătoare somnului. 

O stare ce, deși la granița somnului, ne lasă la controlul conștient al mișcărilor 
atenţiei noastre. Apoi, experimentăm în imaginaţie ce am experimenta în realitate 
dacă acest vis în stare de trezie ar fi un fapt obiectiv. 


În aplicarea acestei tehnici de schimbare a viitorului, este important să ţinem 
minte mereu că singurul lucru care ocupă mintea în timpul visului din starea de trezie 
este VISUL DIN STARE DE TREZIE, acțiunea predeterminată și senzația ce implică 
împlinirea dorinței noastre. 


Cum devine visul din stare e trezie un fapt fizic nu e grija noastră. 
Recunoașterea de către noi a visului din stare de trezie ca fiind o realitate fizică 


determină mijloacele pentru împlinirea lui. 


Îngăduie-mi să așez din nou temelia rugăciunii, care nu e nimic mai mult decât 
un vis în stare de trezie controlat: 


1. Definește-ţi obiectivul, să știi precis ce vrei. 


2. Construiește un eveniment pe care crezi că îl vei petrece CA 


URMARE a împlinirii dorinței tale - ceva ce va avea predominant acțiunea 
Sinelui - un eveniment ce implică împlinirea dorinţei tale. 


3. Imobilizează-ți corpul fizic și indu-ți o stare de conștiență 
asemănătoare somnului. Apoi, simte-te mental chiar în acțiunea 
propusă, până ce numai senzația de împlinire domină mintea, imaginând 


în tot acest timp că tu ești cel care face acţiunea AICI ȘI ACUM, astfel 
încât experimentezi în imaginație ce ai experimenta în carne și oase dacă 
ţi-ai atinge scopul. 


Experienţa m-a convins că aceasta este cea mai simplă cale de a-ţi atinge 
obiectivul. Totuși, propriile mele multe eșecuri m-ar condamna dacă aș insinua că am 
ajuns să-mi stăpânesc complet mișcările atenției mele. Dar pot spune, alături de 
învățătorul antic, 


„Fraţilor, eu încă nu socotesc să o fi cucerit, dar una fac: uitând cele ce sunt în 
urma mea, și tinzând către cele dinainte, alerg la ţintă, la răsplata chemării de sus”, 
Filipeni 3:13,14. 

Încă o dată vreau să îti reamintesc faptul că responsabilitatea de a face real în 
lumea aceasta ceea ce ai făcut real în imaginaţie nu apasă pe umerii tăi. Nu te 
preocupa în privinţa CUM -ului; ţi-ai asumat că s-a făcut, acum asumpţia are propriile 


sale căi de a se concretiza pe sine. Responsabilitatea de a face ca așa să fie e luată de 
la tine. 


Există o scurtă referire în cartea Exodului/leșirii care confirmă asta. Milioane de 
oameni au citit-o sau au auzit-o de-a lungul veacurilor și mereu greșit au înțeles-o. Se 
spune, „Să nu fierbi iedul în laptele mamei lui” (23:19). 


Nenumărate milioane de oameni, înțelegând greșit această afirmaţie, refuză să 
mănânce, până în această zi a luminatului an 1948, orice produs lactat împreună cu un 
fel de carne. Cică „nu se face”. 


Ei cred că Biblia e istorie și, când se spune „Să nu fierbi iedul în laptele mamei 
lui”, fie că e lapte, fie că e vreun produs din lapte, unt și brânză, nici nu se gândesc să 
se atingă de acesta dacă în acea zi mănâncă vreun ied sau orice fel de carne. De fapt, 
au chiar și oale separat pentru a găti carnea. 


Dar tu ești acum pe cale să o aplici psihologic. Ţi-ai făcut meditaţia și ţi-ai 
asumat că ești ceea ce vrei să fii. Conștienţa este Dumnezeu, atenţia ta este precum 
însăși izvorul vieţii, ori laptele ce nutrește și ţine în viață ceea ce îți captează atenția. Cu 
alte cuvinte, ceea ce beneficiază de atenţia ta are viața ta. 


De-a lungul veacurilor, un ied a tot fost folosit ca simbol al sacrificiului. Tu ai dat 
viaţă la tot ce e în viața ta. Dar sunt lucruri pe care nu vrei să le mai ţii în viață, deși 
le-ai fost mamă și tată. Ești un tată gelos ce-și poate cu ușurință devora, precum 
Cronos, proprii copii. Este dreptul tău să devorezi ceea ce ai exprimat în trecut, când 
nu știai prea multe. 


Acum ești detașat în conștiență de acea veche stare. Era iedul tău, era pruncul 
tău, tu l-ai întrupat și exprimat în lumea ta. Dar acum, că ţi-ai asumat că ești ceea ce 
vrei să fii, nu mai privești înapoi la fosta stare și te întrebi CUM are să dispară din 
lumea ta. Deoarece, dacă privești înapoi și îi acorzi atenţia ta, fierbi din nou iedul în 
laptele mamei lui. 


Nu-ţi spune, „Mă întreb dacă sunt într-adevăr detaşat de starea aceea”, ori 
„Mă întreb dacă aia şi ailaltă sunt adevărate”. Oferă-ţi întreaga atenţie asumpției că 
lucrul aşa e, fiindcă întreaga responsabilitate de a-l face să fie aşa e ridicată în 
întregime de pe umerii tăi. Nu trebuie să îl faci să fie aşa, ESTE așa. Îţi însușeşti ceea 


ce e deja un fapt, şi umbli în asumpţia că aşa este, iar într-un fel pe care tu nu îl 
cunoşti, nici eu nu îl cunosc, nimeni nu îl cunoaște, devine concretizat în lumea ta. 


Nu te preocupa în privinţa CUM -ului și nu privi înapoi la vechea ta stare. 


„Nimeni care pune mâna pe plug și se uită îndărăt nu este potrivit pentru împărăţia 
lui Dumnezeu”, Luca 9:62 


Asumă-ți pur şi simplu că s-a făcut şi suspendă-ţi rațiunea, suspendă toate 
argumentele _mintții conştiente __tri-dimensionale. Dorinţa ta este dincolo _de 
priceperea minţii tri-dimensionale. 


Asumă-ţi că eşti ceea ce doreşti a fi; umblă ca şi când ai fi; şi rămânând 


credincios asumpției tale - se va întări în fapt. 


ÎNTREBĂRI ȘI RĂSPUNSURI 
1. Întrebare: Care e semnificația emblemei de pe copertele cărţii tale? 


Răspuns: Este un ochi fixat într-o inimă care, la rândul ei, este fixată într-un 
pom încărcat cu fructe, semnificând că lucrul de care ești conștient și îl accepti ca fiind 
adevărat, îl vei realiza. Cum gândit-a omul în inima lui, așa e el. 


2. Întrebare: Mi-ar plăcea să fiu căsătorită, dar n-am găsit bărbatul potrivit. 
Cum imaginez un soț? 


Răspuns: Mereu îndrăgostită de idealuri, starea ideală e cea care cuprinde 
mintea. Nu limita starea de a fi căsătorită la un anumit bărbat, ci la o viaţă plină, 
bogată și abundentă. Dorești să experimentezi bucuria căsătoriei. Nu-ţi modifica visul, 
ci îmbunătățește-l, făcându-l încă și mai plăcut. Apoi condensează-ți dorința într-o 
singură senzație ori gest ce implică împlinirea acesteia. 

În această lume occidentală, o femeie poartă un inel de cununie pe cel de-al 
treilea deget al mâinii ei stângi. 

Maternitatea nu implică vreo căsătorie; intimitatea nu implică nici ea căsătoria 
în mod necesar, dar un inel exact asta face. 

Relaxează-te într-un scaun confortabil, ori întinde-te pe spate și indu-ți o stare 
asemănătoare somnului. 

Apoi asumă-ţi sentimentul de a fi măritată. Imaginează-ţi o verighetă pe deget. 
Atinge-o. Întoarce-o pe deget. Trage-o peste încheieturile degetului. Continuă acțiunea 
până ce inelul are distincția și sentimentul realităţii. Devino atât de pierdută în senzaţia 
pe care ţi-o oferă inelul pe degetul tău încât, atunci când îţi deschizi ochii, vei fi 
surprinsă că nu e acolo. 

Dacă ești un bărbat ce nu poartă inele, îți poţi asuma o mai mare 
responsabilitate. Cum te-ai simţi dacă ai avea o soţie căreia să-i porţi de grijă? Asumă-ţi 
sentimentul de a fi un bărbat însurat fericit chiar acum. 


3. Întrebare: Ce trebuie să fac pentru a inspira gânduri creative precum cele 
necesare pentru scris? 


Răspuns: Ce trebuie să faci? Asumă-ţi că povestea a fost deja scrisă și acceptată 
de o editură importantă. Redu ideea de a fi scriitor la senzaţia de satisfacție. 

Repetă fraza, „Nu-i așa că-i minunat?”, ori „Mulţumesc, mulțumesc, 
mulțumesc!”, iar și iar, până când te simţi [un scriitor] de succes. Ori, imaginează-ţi un 
prieten felicitându-te. Sunt nenumărate căi de a insinua succesul, dar mergi 
întotdeauna direct în final. Recunoașterea de către tine a finalului determină realizarea 
acestui final. Nu te gândi la a intra în dispoziția favorabilă scrisului, ci trăiește și 
poartă-te ca și când ești acum autorul care te dorești a fi. 


Asumă-ţi că ai talentul pentru a scrie. Gândește-te la tiparul pe care-l vrei afișat 
în afară. Dacă scrii o carte și nimeni nu e interesat să o cumpere, nu există nicio 
satisfacție. Poartă-te ca și când oamenii sunt avizi după lucrările tale. Trăiește ca și 
când nu poţi produce povestiri sau cărți atât de rapid pe cât de mare e cererea. 
Persistă în această asumpţie și tot ce e necesar pentru dobândirea acestui ţel va 
îmboboci imediat, iar tu îl vei exprima. 


4. Întrebare: Cum imaginez audienţe mai largi pentru prelegerile mele? 


Răspuns: Îți pot răspunde cel mai bine împărtășindu-ţi tehnica folosită de un 
orator foarte abil pe care-l cunosc. Când acest om a venit pentru întâia oară în această 
ţară, a început să conferenţieze într-o mică sală în New York City. Deși numai vreo 
cinzeci sau șaizeci de oameni participau la întâlnirea cu el de duminică dimineaţa și ei 
stăteau în față, acest orator stătea pe podium și-și imagina o vastă audienţă. Apoi, el 
spunea spaţiului gol, „Mă puteţi auzi acolo, în spate?”. 

Astăzi, acest om ţine discursuri la Carnegie Hall în New York City la aproximativ 
2500 de oameni în fiecare duminică dimineaţa și miercuri seara. Voia să vorbească 
mulțimilor. Nu era modest. Nu încerca să se păcălească singur construind mulțimi în 
propria lui conștiență - mulțimile au apărut. Stai în fața unei audiențe mari. 
Adresează-te acestei audiențe în imaginaţia ta. Simte că tu ești pe scena aceea și 
sentimentul tău va furniza mijloacele. 


5, Întrebare: Este posibil să imaginez mai multe lucruri în același timp, ori 
trebuie să-mi reduc imaginarea la o singură dorință? 


Răspuns: Personal, prefer să-mi reduc actul imaginar la un singur gând, dar asta 
nu înseamnă că mă voi opri acolo. Pe parcursul zilei, ne-am putea imagina multe 
lucruri, dar în loc de a-ţi imagina o mulțime de lucruri mici, ţi-aș sugera să-ți imaginezi 
ceva atât de mare încât include toate lucrurile alea mărunte. În loc de a imagina avere, 
sănătate și prieteni, imaginează-ți că ești extaziat. 

Nu ai putea fi în extaz și în suferință. Nu ai putea fi în extaz și ameninţat cu un 
ordin de evacuare. Nu ai putea fi extatic dacă nu te-ai bucura din plin de prietenie și 
dragoste. 

Cum ar fi sentimentul de a fi extatic fără a ști ce s-a întâmplat de ţi-a produs 
extazul? Redu ideea de extaz la o singură senzație, „E minunat!” 

Nu permite minţii conștiente, raționale, să întrebe de ce, deoarece, dacă o face, 
va începe să caute cauze vizibile și apoi senzaţia va fi pierdută. Mai degrabă, repetă-ţi 
iar și iar, „Ce minunat!”. 

Suspendă-ţi judecata în privința „minunăţiei”. Prinde unica senzație de 
minunare dintre toate celelalte și apoi lucruri vor începe să se întâmple pentru a aduce 
mărturie veracității acestei senzații. Și, îți promit, aceste lucruri vor include pe toate 
cele mărunte. 


6. Întrebare: Cât de des ar trebui să reproduc actul imaginar - câteva zile, 
câteva săptămâni? 


Răspuns: În cartea Genezei/Facerii, se spune povestea lui lacov luptându-se cu 
un înger. Această poveste ne dă indiciile pe care le căutăm: atunci când se atinge 
satisfacția, urmează impotenţa. 

Când ai dobândit sentimentul realității, măcar pentru un moment, eşti 
impotent mental. 

Dorinţa de a repeta actul rugăciunii se pierde, fiind înlocuită de sentimentul 
reuşitei. Nu poţi persista în a dori ceea ce deja ai. 

Dacă-ţi asumi că eşti ceea ce doreşti să fii până la punctul extazului, nu mai vrei 
acel lucru. 

Actul tău imaginar e la fel de creativ precum cel fizic, în care omul se oprește, 
se dă înapoi şi apoi e binecuvântat, fiindcă aşa cum omul creează în asemănarea lui, la 
fel se transformă actul tău imaginar în asemănarea asumpţiei tale. 

Dacă, pe de altă parte, nu atingi punctul satisfactiei, repetă acţiunea iar şi iar 
până ce te simţi ca și când ai fi atins-o și „o putere a ieşit din tine”. 


7. Întrebare: Am fost învăţat să nu cer lucruri pământești, numai creștere 
spirituală, și totuși, banii sunt cei de care am nevoie. 


Răspuns: Trebuie să fii sincer cu tine însuţi. Peste tot în scripturi se pune 
întrebarea, „Ce voiești de la Mine?”. 

Unii voiau să vadă, alții să mănânce și tot așa alții voiau să fie îndreptaţi, sau 
„Să-mi trăiască pruncul”. 

Sinele tău mai mare dimensional îţi vorbeşte prin limbajul dorinţei. Nu te 


amăgi, Știind ce vrei, revendică-te ca având deja, căci e deosebita plăcere a Tatălui 
tău să-ţi dea şi aminteşte-ţi, ceea ce doreşti, aia ai. 


8. Întrebare: Când ai o dorință deja asumată, păstrezi mereu în minte prezenţa 
continuă a acestui mai-mare Sine protejându-te și dându-ţi ceea ce ţi-ai asumat? 


Răspuns: Recunoașterea finalului determină mijloacele. Asumă-ţi sentimentul 
dorinţei tale împlinite şi mai-marele tău Sine dimensional va determina mijloacele. 

Când îţi însuşeşti o stare ca şi când ai avea-o, activităţile de peste zi îţi vor devia 
mintea de la gândurile nerăbdătoare, astfel încât nu vei căuta semne. 

Nu trebuie să duci cu tine sentimentul că o prezenţă va face lucruri pentru tine, 
mai degrabă ştii că lucrurile sunt făcute. Știind că sunt deja realităţi, umbli ca şi când ar 
fi, iar lucrurile se vor întâmpla întocmai pentru ca aşa să fie. Nu trebuie să fii preocupat 
de vreo prezenţă care face lucruri pentru tine. Mai-adâncul, mai-marele dimensional tu 
deja le-a făcut. 

Tot ce faci este să te îndrepţi spre locul unde le vei întâlni. 


Adu-ţi aminte de povestea omului care, după ce s-a despărţit de Învățător și era 
pe drum spre casă, și-a întâlnit slugile și acestea i-au spus, „Copilul tău trăiește” [loan 
4:46-54]. și când a întrebat despre „ceasul în care i-a fost mai bine”, slugile au spus, „în 
ceasul al șaptelea”. Însăși acea oră la care el își asumase că dorinţa lui fusese realizată 
pentru el, fiindcă la ora șapte i-a spus Învățătorul, „Copilul tău trăiește”. 

Dorinţa ta este deja împlinită. Umblă ca şi când ar fi, şi cu toate că timpul 
bate încet în această dimensiune a ființei tale, îți va aduce negresit confirmarea 
asumpției tale. Îţi cer să nu fii nerăbdător, totusi. 

Dacă e un singur lucru de care ai într-adevăr nevoie, acela este răbdarea. 


9. Întrebare: Nu există oare o lege care spune că nu poți primi ceva fără să dai 
altceva în schimb? Nu trebuie oare să câștigăm ceea ce dorim? 


Răspuns: Creaţia e săvârşită [încheiată]! Este deosebita plăcere a Tatălui tău 
să-ți ofere împărăţia. 

Parabola fiului risipitor [Luca 15:11-32] este răspunsul tău. 

În ciuda risipei omului, când acesta „își vine în sine” și-și amintește cine e, se 
hrănește din vițelul cel îngrășat al abundenței și poartă haina și inelul autorității. 

Nu e nimic ce trebuie câștigat. 

Creaţia s-a săvârşit la întemeierea lumii. Tu, ca om, ești Dumnezeu făcut trup 
cu rostul de a înfățișa ceea ce e, nu ce are să fie. 

Nu crede că trebuie să-ți obţii mântuirea prin sudoarea frunţii. Nu sunt încă 
patru luni până la seceriș, lanurile sunt deja albe, încrede-te numai în seceră. 


10. Întrebare: Ideea conform căreia creaţia e încheiată nu privează oare omul 
de inițiativă? 


Răspuns: Dacă observi un eveniment înainte de a se produce, atunci 
producerea evenimentului trebuie să fie predeterminată din punctul de vedere al 
fiinţei trezite în această lume tri-dimensională. 

Totuși, nu e obligatoriu să întâlnești ceea ce ai observat. 


Poţi, prin schimbarea conceptului de sine, să interferezi cu viitorul tău și să-l 
modelezi în armonie cu acel concept schimbat despre sine. 


11. Întrebare: Nu neagă oare această abilitate de a schimba viitorul ideea 
conform căreia creaţia e terminată? 


Răspuns: Nu. Tu, prin schimbarea conceptului de sine, îţi schimbi relaţia cu 
lucrurile. Dacă rearanjezi cuvintele unei piese pentru a scrie una diferită, nu ai creat 
cuvinte noi, ci pur şi simplu ai experimentat bucuria de a le rearanja. 

Conceptul tău de sine determină ordinea evenimentelor pe care le întâlneşti. 

Ele sunt temelia lumii, dar nu ordinea lor de aranjare. 


12. Întrebare: De ce unii care se adâncesc în metafizică mai întotdeauna par a 
trăi în lipsuri? 

Răspuns: Pentru că nu au aplicat cu adevărat metafizica. Nu mă refer la 
abordările prostești asupra vieţii, ci la o aplicare zilnică a legii conștienței. Când îţi 
însușești binele, nu e nevoie de oameni, ori stări, ca mijloace prin care va veni binele. 

Trăind într-o lume a oamenilor, banii îmi sunt necesari în viaţa de zi cu zi. Dacă 
te invit mâine la prânz, trebuie să achit nota de plată. Când plec de la hotel, trebuie să 
achit nota. Pentru a lua trenul înapoi spre New York, biletul trebuie plătit. Am nevoie 
de bani și trebuie să-i am. N-am să spun, „Dumnezeu știe mai bine, și El știe că am 
nevoie de bani”. 

M ai degrabă, îmi voi însuși banii ca și când i-aș avea! 

Trebuie să trăim îndrăzneţ! Trebuie să mergem prin viață ca și când am avea 
ceea ce vrem să avem. Să nu crezi că, ajutându-l pe altul, Cineva din afara ta ţi-a 
văzut fapta bună și-ţi va da ceva în schimb, pentru a-ți ușura povara. Nu e nimeni 
care s-o facă în locul tău. Tu însuţi trebuie să îţi însușești cu îndrăzneală ceea ce Tatăl 
tău deja ţi-a dat. 


13. Întrebare: Poate cineva fără prea multă școală să se educe asumându-și 
sentimentul de a fi educat? 


Răspuns: Da. Un interes crescut e recompensat cu informaţii din toate părțile. 
Trebuie să dorești sincer să fii școlit. Dorinţa de a fi „citit”, urmată de asumpțţia că ești, 
te face selectiv în privința lecturilor tale. Pe măsură ce progresezi în educaţia ta, devii 
automat mult mai selectiv, mai plin de discernământ în tot ce faci. 


14. Întrebare: Soţul meu și cu mine participăm la acest curs împreună. Ar trebui 
să ne discutăm dorinţele unul cu celălalt? 


Răspuns: Sunt două ziceri ce străbat Biblia. Una este, „Nu spune nimănui”, iar 
cealaltă e „Și acum v-am spus acestea înainte de a se întâmpla, ca să credeţi când se 
vor întâmpla”. E nevoie de îndrăzneală spirituală să spui altcuiva că dorinţa ta e 
împlinită înainte de a putea fi văzută din afară. Dacă nu ai o asemenea îndrăzneală, 
atunci mai bine păstrează tăcerea. 

Mie, personal, îmi place să-mi dezvălui planurile soţiei mele, fiindcă amândoi 
ne bucurăm fantastic atunci când acestea se realizează. Prima persoană căreia vrea 
omul să-i dovedească această lege este consoarta sa. Se spune că Mohamed e veșnic 
măreț tocmai fiindcă cel dintâi ucenic de-ai săi a fost soţia lui. 


15. Întrebare: Ar trebui ca soţul meu și cu mine să lucrăm la același proiect ori 
la unele separate? 


Răspuns: Asta e în întregime la alegerea voastră. 


Soţia mea și cu mine avem preocupări diferite, și totuși, avem multe în comun. 
își amintești cum am povestit despre întoarcerea noastră în State, în primăvară? Am 
considerat că era datoria mea, ca soţ, să fac aranjamentele de călătorie, așa că mi-am 
luat rolul în serios. 

Consider, de asemenea, că anumite lucruri aparțin, contractual, dacă vrei, soţiei 
mele, cum ar fi menţinerea unui cămin curat, primitor, precum și găsirea unei școli 
potrivite pentru fiica noastră - așa că ea se ocupă de acestea. 

Destul de des, soția mea îmi cere să imaginez diverse în ceea ce o privește, de 
parcă ar avea o mai mare încredere în abilitatea mea de a o face decăt în a ei. Asta mă 
flatează, fiindcă fiecare bărbat demn de acest titlu vrea să simtă că familia lui are 
încredere în el. Dar nu văd nimic greșit în comuniunea între doi oameni care se iubesc. 


16. Întrebare: Mi se pare că, dacă te adâncești prea mult în starea de 
somnolenţă, devine dificil „să simţi”. 


Răspuns: Când vorbesc de sentiment, nu mă refer la emoție, ci la 
recunoașterea faptului că dorința este împlinită. Când te simți recunoscător, împlinit, 
mulțumit, este simplu să spui „Mulţumesc”, „Ce minunat!” ori „S-a rezolvat”. Când 
intri în starea de recunoștință, poţi fie să te trezești știind că s-a rezolvat, fie să 
adormi în sentimentul dorinţei împlinite. 


17. Întrebare: Este iubirea un produs al propriei noastre conştiente? 


Răspuns: Toate lucrurile există în constienta ta, fie că e dragoste, fie că e ură. 
Nimic nu vine din afară. 


Dealurile spre cauţi după ajutor sunt cele din raza interioară. Sentimentele tale 
de iubire, ură sau indiferenţă, toate izvorăsc din propria ta conștienţă. Ești infinit mai 
mare decât ai putea vreodată să te concepi a fi. Niciodată, în întreaga eternitate, nu ai 
putea să-ți atingi limitele. Într-atât de minunat ești. 

lubirea nu este un produs al tău, tu ești iubire, căci asta e ceea Dumnezeu 
este şi numele lui Dumnezeu este EU SUNT, însuşi numele cu care te chemi tu înainte 
de a face revendicarea stării în care ești acum. 


18. Întrebare: Presupunând că vrerile mele nu se pot materializa mai devreme 
de șase luni sau un an, aștept până să încep să le imaginez? 


Răspuns: Când dorința este asupra ta, atunci e vremea să o accepți în 
plinătatea ei. 

Poate că e un motiv pentru care ţi se dă imboldul acum. Fiinţa ta 
tri-dimensională ar putea crede că nu se poate întâmpla acum, dar mintea ta 
cvadri-dimensională știe că deja s-a întâmplat, așa că dorinţa ar trebui acceptată de 
către tine ca fapt fizic acum. 


să presupunem că ceea ce voiai este să construiești o casă. Imboldul de a o 
avea este acum, dar va lua ceva timp copacilor să crească și tâmplarilor să o 
înjghebeze. Deși imboldul pare uriaș, nu aștepta să te adaptezi lui. Revendică posesia 
acum și las-o să se concretizeze singură în felul ei necunoscut. Nu spune că va lua șase 
luni ori un an. În clipa în care dorința vine peste tine, asumă-ţi-o ca fiind deja un fapt! 
Tu și numai tu ai dat dorinţei tale un interval de timp, iar timpul e relativ când vorbim 
de lumea aceasta. Nu aștepta după nimic să înceapă să se petreacă, acceptă-ţi dorința 
ca fiind realizată acum și vezi ce se întâmplă. 

Când ai o dorinţă, mai-profundul tu, căruia oamenii îi spun Dumnezeu, îţi 
vorbeşte. Te îmboldește, prin limbajul dorinţei, să accepti ceea ce nu e și care va fi! 
Dorinţa e pur și simplu comuniunea lui cu tine, spunându-ţi că dorinţa ta îți aparține, 
acum! Recunoașterea de către tine a acestui fapt este dovedită prin potrivirea ta la 
aceasta ca și când ar fi o realitate. 


19. Întrebare: De ce unii dintre noi mor tineri? 
Răspuns: Vieţile noastre nu sunt, retrospectiv, măsurate în ani, ci în conţinutul 
acelor ani. 


20. Întrebare: Ce ai numi tu o viață plină? 


Răspuns: O varietate de experiențe. Cu cât mai variate sunt, cu atât mai bogată 
e viața ta. În moarte, funcţionezi într-o lume dimensional mai mare și îţi joci rolul de la 
butoanele unei vieți întregi de experiențe omenești. Așadar, cu cât mai variate 
experienţele tale, cu atât mai de calitate instrumentul tău și mai bogată viața ta. 


21. Întrebare: Dar cum rămâne cu cei care mor la naștere? 


Răspuns: Pruncul ce se naște trăiește veșnic, după cum nimic nu moare. 

Ar putea părea că pruncul ce moare la naștere nu are butoanele experienţei 
umane, dar, după cum spunea un poet cândva, „A tras un cerc ce m-a închis-afară, 
Necredincios [,„Eretic”, în poemul original], ticălos [„rebel”, în poemul original], un lucru 
de nimic. Dar lubirea și cu mine am avut tăria de a învinge! Am tras un cerc ce l-a 
cuprins și pe el înăuntru” [Edwin M arkham, „Outwitted”]. 

Cel iubit are acces la experienţele senzoriale ale celui ce-l iubește. Dumnezeu e 
iubire; așadar, până la urmă, cu toţii avem un instrument, ale cărui butoane sunt 
impresiile senzoriale ale tuturor oamenilor. 


22, Întrebare: Care e tehnica ta de rugăciune? 


Răspuns: Începe cu dorința, căci dorinţa este motorul acţiunii. Trebuie să-ți 
cunoşti şi să-ți defineşti obiectivul, apoi să-l condensezi într-o senzaţie care implică 
împlinirea. Când dorința ta este clar definită, imobilizează-ți corpul fizic şi 
experimentează, în imaginaţia ta, acțiunea ce implică împlinirea ei. 


Repetă acest act iar şi iar până ce dobândeşte culorile şi sentimentul realităţii. 
Ori, condensează-ţi dorinţa _într-o_singură frază care implică împlinirea, precum 
„Mulţumescu-Ți Tie, Tată”, „Ce minunat!”, sau „S-a săvârşit”. Repetă fraza sau 
acţiunea aceea condensată în imaginaţia ta iar și iar. Apoi fie te trezești din acea 
stare, ori te adânceşti în somn. Nu are importanţă, căci actul este încheiat când îl 
accepti complet ca fiind încheiat în acea stare de somnolență sau soporifică. 


23. Întrebare: Doi oameni vor aceeași funcţie. Unul o are. Celălalt o avea și 
acum o vrea înapoi. 


Răspuns: Tatăl tău (mai-marele dimensional tu) are căi şi mijloace de care tu 


nu ştii. Recunoaște-i înțelepciunea. Simte că dorinţa ta este împlinită, apoi îngăduie 
Tatălui tău să ţi-o aştearnă. Cel de acum ar putea fi promovat într-o funcţie 


superioară, ori s-ar putea căsători cu cineva atât de avut încât ar renunţa la slujbă. Ar 
putea intra în posesia unei mari sume de bani ori ar alege să se mute în alt stat. 

Mulţi oameni spun că vor să muncească, dar eu pun serios asta la îndoială. Ei 
vor securitate și condiționează securitatea printr-o slujbă. Dar eu mă întreb dacă 
cineva chiar moare de dragul trezitului dimineaţa pentru a merge la serviciu. 


24. Întrebare: Care e cauza bolii și a suferinţei? 


Răspuns: Corpul fizic este un filtru emoțional. Multe afecțiuni de-ale omului 
până acum considerate pur fizice sunt recunoscute acum ca provenind din tulburări 
emoţionale. Durerea vine din lipsă de relaxare. Când dormi, nu există durere. Dacă 
ești sub un anestezic, nu simţi durere fiindcă ești relaxat, cu toate că ea încă e acolo. 
Dacă simți durere este numai pentru că ești încordat și încerci să fortezi ceva. 


Nu poți forţa o idee să se întrupeze, ţi-o însușeşti pur şi simplu. Este atenţie 


minus efort. Numai practica te va aduce la punctul în care poți fi atent şi totuşi 
relaxat. 


Atenţia este încordare în direcţia finalului, iar relaxarea este exact opusul. lată 
două idei complet opuse pe care trebuie să le îmbini până ce vei fi învăţat, prin 
practică, să fii atent fără a fi încordat. Cuvântul „mulțumire”, satisfacție, înseamnă 
„atenţie minus efort”. În starea de mulțumire, ești în sfera ideii fără efort. 


25. Întrebare: Indiferent cât de mult încerc să fiu fericit, dedesubt, am un 
sentimentul melancolic de a fi fost lăsat deoparte. De ce? 


Răspuns: pentru că te simţi nedorit. De-aș fi în locul tău, mi-aș asuma că sunt 
dorit. știi tehnica. Asumpţia că ești dorit ar putea părea falsă când ţi-o asumi la 
început, dar dacă te vei simţi dorit și respectat, și vei persista în acea asumpţie, vei fi 
uluit de cât de căutat vei fi. Alţii vor începe să vadă în tine calități pe care nu le-au mai 
remarcat până acum. Îţi promit asta. Dacă îţi vei asuma numai că ești dorit, vei fi. 


26. Întrebare: Dacă securitatea financiară ar veni la mine prin moartea cuiva 
drag, ar însemna asta că eu i-am provocat moartea? 


Răspuns: Nu crede nici pentru o secundă că ai adus moartea cuiva 
asumându-ţi siguranță financiară. Mai-marele tu nu va vătăma pe nimeni. El vede 
tot, cunoaște lungimea anilor tuturor, îi poate inspira pe alții să-ți ofere ceea ce ti-ar 
putea împlini asumpţia. 

Nu ai omorât tu pe cel care te-a adăugat în testamentul lui. Dacă, la câteva zile 
după recunoașterea ta completă a ideii de securitate, unchiul lon își face ieșirea din 
acest plan tri-dimensional și-ți lasă averea lui, asta e numai și numai pentru că a sosit 
ceasul ca unchiul lon să plece. Nu a murit nici cu o secundă înainte de vremea lui. 
M ai-marele tu a văzut ceasul plecării unchiului lon și l-a folosit ca mijloc de a aduce 
împlinirea sentimentului tău de securitate financiară. 

Recunoașterea finalului determină mijloacele ce duc la împlinirea acelui final. 
Nu te îngriji de nimic altceva decât de final. Ține minte mereu că responsabilitatea de 
a împlini acel lucru este complet ridicată de pe umerii tăi. Este deja al tău, pentru că 
l-ai recunoscut, l-ai acceptat, l-ai primit ca fiind al tău! 


27. Întrebare: Am mai mult de un obiectiv. Ar fi ineficient să mă concentrez pe 
obiective diferite în perioade diferite? 


Răspuns: Mie îmi place să iau o ambiţie arzătoare, să o rezum într-o singură 
frază sau gest scurte care implică împlinirea, dar nu-mi limitez ambiția. Știu numai că 
obiectivul meu real le va include pe toate celelalte. 


28. Întrebare: Găsesc dificil în a-mi schimba conceptul de sine. De ce? 


Răspuns: Deoarece dorinţa ta de schimbare nu e într-adevăr stârnită. Dacă te-ai 
îndrăgosti de cel care ai vrea să fii cu adevărat, ai deveni acela. E nevoie de o sete 
intensă pentru a realiza transformarea sinelui. 

„În ce chip dorește cerbul izvoarele apelor, așa Te dorește sufletul meu pe Tine, 
Dumnezeule” [Psalmi 41/42:1]. 

Dacă ai deveni atât de însetat după perfecțiune precum este cerbul după apă, 
încât înfruntă furia tigrului din pădure, ai deveni perfect. 


29. Întrebare: Intenţionez o afacere riscantă. Înseamnă mult pentru mine, dar 
nu-mi prea pot imagina sorți de izbândă. 


Răspuns: Eşti scutit de responsabilitatea aceea. Nu trebuie să o faci tu o 
realitate, deja este! Deși conceptul tău de sine pare foarte departe de aventura pe care 
o contemplezi acum, aceasta există acum ca o realitate înlăuntrul tău. Întreabă-te cum 
te-ai simţi și ce ai face dacă afacerea ta riscantă ar fi un mare succes. Devino identificat 
cu acel personaj și cu acel sentiment și vei fi uluit cât de repede îţi vei realiza visul. 


Singurul sacrificiu pe care ești chemat să-l faci este acela de a renunța la 
conceptul tău de sine actual şi să-ţi însuşești dorința pe care vrei să o exprimi. 


30. Întrebare: Ca învățăcel într-ale metafizicii, am fost îndrumat să cred că 
asumpţiile universale și prejudecățile rasiale mă afectează. Vrei să spui că numai în 
măsura în care dau acestor credinţe universale putere asupra mea mă influențează? 


Răspuns: Da. Este numai punctul tău de vedere individual, iar lumea ta veșnic 
poartă mărturie conceptului tău de sine actual. Dacă cineva te jignește, schimbă-ţi 
conceptul de sine. 

Acesta e singurul mod de a-i schimba pe ceilalți. Ziarul din seara aceasta 
poate fi citit de oricare șase oameni din sala asta și nici măcar doi nu vor interpreta 
același articol în același fel. Unul va fi în culmea fericirii, altul deprimat, al treilea 
indiferent și așa mai departe, și totuși, este același articol. 

Asumpţii universale, credințe rasiale, numește-le cum vrei, ele n-au nicio 
însemnătate în ceea ce te privește. Ceea ce este important pentru tine este 
conceptul tău, nu despre altul, ci despre tine însuţi, căci conceptul pe care-l menții 
determină conceptul pe care îl ai despre alții. Lasă-i pe ceilalți în pace. Ce sunt ei 
pentru tine? Urmează-ţi propriile dorinţe. 

Legea e mereu în acțiune, mereu absolută. Conștienţa ta este piatra pe care 
se reazemă întreaga structură, Îngrijește-te de cele de care ești conștient. Nu trebuie 
să te preocupe alţii, fiindcă tu ești susținut de absolutul acestei legi. Niciun om nu 
vine la tine din proprie inițiativă, fie el bun, rău sau indiferent cum. Nu el te-a ales! 
Tu l-ai ales! El a fost atras către tine datorită, sau din cauza a ceea ce ești tu. 

Nu poţi distruge starea pe care o reprezintă altul prin forță. Mai degrabă, lasă-l 
în pace. 

Ce e el pentru tine? Ridică-te la un nivel de conștiență mai înalt și vei găsi o 
lume cu totul nouă așteptându-te, și, sfințindu-te pe tine, și alții vor fi sfintiti. 


31, Întrebare: Cine a scris Biblia? 


Răspuns: Biblia a fost scrisă de oameni inteligenţi care au folosit mituri falice și 
solare pentru a revela adevăruri psihologice. Dar noi am confundat alegoria lor cu 
istoria și, prin urmare, am eșuat în a vedea adevăratul lor mesaj. 

E ciudat, dar când Biblia și-a făcut intrarea în lume, iar sensul ei părea a fi la 
vedere, uriașa librărie din Alexandria a ars până-n temelii, nelăsând niciun indiciu în 
privința apariţiei acesteia. Puţini oameni pot citi în alte limbi, așa că nu-și prea pot 
compara credinţele cu ale altora. 

Bisericile noastre nu ne încurajează să comparăm. Câţi oare dintre milioanele 
care acceptă Biblia ca fapt au pus-o vreodată la îndoială? Crezând că e cuvântul lui 
Dumnezeu, ei acceptă orbește cuvintele și pierd astfel esența pe care cuvintele o 
conţin. Acceptând vehiculul, ei nu înțeleg ce transmite vehiculul. 


32. Întrebare: Folosești texte apocrife? 


Răspuns: Nu în prelegerile mele. Am câteva volume dintr-acestea la mine 
acasă. Nu sunt cu nimic mai măreţe decât cele șaizeci și șase de cărţi ale Bibliei actuale. 
Acestea spun, pur și simplu, același adevăr, în moduri diferite. 

De exemplu, se spune povestea lui lisus în copilărie, privind cum alţi copii 
făceau păsări din noroi. Ținând păsările în mâini, aceștia se prefăceau că ele zboară. 

Se apropie lisus și le aruncă păsările din mâini. Cum ei încep să plângă, El ridică 
una dintre păsările sparte și o remodelează. Înălțând-o, suflă asupra ei și pasărea își ia 
zborul. 

lată povestea Unuia Ce a venit să spargă idolii din minţile oamenilor, apoi să le 
arate cum să folosească aceeași substanţă și să o refacă în forme frumoase și să le dea 
viață. Asta e ceea ce povestea cu pricina vrea să transmită. 

„N-am venit să aduc pace, ci sabie” [M atei 10:34]. 

Adevărul ucide păsărelele din noroi ale minţii; ucide iluziile și apoi le 
remodelează într-un nou tipar care-l face liber pe om. 


33. Întrebare: Dacă lisus a fost un personaj fictiv creat de scriitori antici cu 
scopul de a ilustra anumite drame psihologice, cum explici faptul că El și filosofia Lui 
apar menţionaţi în istoria non-religioasă și non-creștină a acelor vremuri? Oare nu au 
fost Pontiu Pilat și Irod oficialități romane în carne și oase în acele timpuri? 


Răspuns: Povestea lui lisus este identică celei a mântuitorului hindus, Krishna 
[ori a lui Atis din Frigia, Dionysos al grecilor, Horus/Osiris la egipteni, Mitra persanul 
sau chiar Zoroastru, n.tr.]. Sunt aceleași personaje psihologice. Ambii se presupune că 
s-ar fi născut din mame-fecioare. Stăpânitorii vremii au căutat să îi distrugă când erau 
copii. Ambii au lecuit bolnavii, au înviat morții, au predat evanghelia iubirii și au murit 
martiri pentru omenire. Hindușii, ca și creștinii, își consideră Mântuitorul a fi zeu în 
trup de om. 

Astăzi, oamenii îl citează pe Socrate, și totuși, singura dovadă că Socrate ar fi 
existat vreodată este în opera lui Plato. Se spune că Socrate a băut cucută, dar eu te 
întreb, cine e Socrate? Am citat odată un vers din Shakespeare și o doamnă îmi spune, 
„Dar asta a spus-o Hamlet”. Nu a spus nimic Hamlet, Shakespeare a scris acel vers și a 
pus cuvintele în gura personajului pe care el l-a creat și numit Hamlet. Sf. Augustin a 
spus cândva, „Ceea ce se cheamă acum religie creștină a existat printre antici. Ei au 

început să-i spună creștinismului adevărata religie, și totuși nu a existat vreodată”. 
34. Întrebare: Folosești afirmaţii și negații? 


Răspuns: Haideţi să lăsăm deoparte aceste școli de gândire care folosesc 


afirmaţii și negații. Cea mai bună afirmaţie şi singura eficientă este o asumpţie care, 
în sine, implică negarea fostei stări. 


Cea mai bună negare este indiferența totală. Lucrurile se ofilesc și mor prin 
indiferență. Ele sunt ținute în viață prin atenție. Nu negi un lucru spunând că el nu 


există. Mai degrabă pui sentiment în el recunoscându-l, și ceea ce recunoști ca fiind 
real este real pentru tine, fie acesta bun, rău sau indiferent. 


35, Întrebare: Este posibil ca cineva să pară mort și totuși să nu fie mort? 


Răspuns: Se presupune că generalul Lee s-a născut la doi ani după ce mama lui, 
crezându-se a fi moartă, fusese îngropată - îngropată practic de vie. Din fericire pentru 
ea, nu a fost îmbălsămată sau îngropată în pământ, ci într-o criptă de unde cineva a 
auzit-o ţipând și astfel a eliberat-o. Doi ani mai târziu, dna Lee a dat naștere unui prunc 
ce avea să devină generalul Lee. Aceasta e o bucată din istoria acestei ţări. 


36. Întrebare: Cum ar putea cineva crescut în lipsuri să devină un om de succes 
în viață? 


Răspuns: Suntem creaturi ale obişnuinţei, creând tipare ale minţii care se 
repetă iar şi iar. Deşi obişnuinţa funcţionează ca o lege irezistibilă ce sileşte omul să 


repete un tipar, nu e o lege, căci tu şi cu mine putem schimba tiparele. 
Mulţi oameni de succes, precum Henry Ford, Rockefeller și Carnegie au crescut 


în medii nevoiașe. Multe dintre numele măreţe ale acestei țări au provenit din familii 
modeste, și totuși au lăsat în urma lor realizări extraordinare în lumea politică, artistică 
și financiară. 

Într-o seară, un prieten de-ai mei a participat la o întâlnire pentru tineri 
directori din publicitate. Oratorul serii le-a spus acestor tineri, „Am un singur lucru să 
vă spun în această seară, și acela este: faceți-vă pe voi mari și nu veţi rata”. 

Luând un borcan obișnuit, l-a umplut cu ce avea în două pungi, una cu nuci 
englezești iar cealaltă cu boabe de fasole mică. Amestecându-le cu mâna, a început să 
agite borcanul și a spus: „Acest borcan e viaţa. Nu-i poţi opri hurducăitul, căci viaţa 
pulsează constant, într-un ritm vioi, dar, priviţi”. și cum ei priveau, nucile mari s-au 
ridicat la suprafață și boabele de fasole s-au lăsat pe fundul borcanului. 

Arătând borcanul, i-a întrebat, „Care se tot plânge, întrebând „de ce' întruna?”. 

Apoi a adăugat, „Nu vi se pare ciudat, sunetul vine din borcan și nu din afară. O 
boabă de fasole se văicărește că, de-ar fi trăit în același mediu ca și nuca, și ea ar fi 
făcut lucruri mari, dar ea, săraca, n-a avut nicio șansă”. Apoi a luat o mică boabă de pe 
fundul borcanului și a pus-o deasupra, spunând, „Pot muta boaba de fasole prin simplă 
intervenţie, dar nu pot opri borcanul vieţii din zguduit” și, de cum a scuturat borcanul 
din nou, mica boabă a ajuns iar la fund. 

Simulând o altă văicăreală, a întrebat, „Ce aud? Spui că ar trebui să iau unul 
dintre barosanii care se cred mari și tari și să-l pun la fund, să vedem atunci ce păţește? 
Crezi că va fi la fel de limitat ca și tine și va fi privat de șansa de a fi mare, așa cum ești 
tu? la să vedem”. 


Apoi, oratorul a luat una din nucile mari și a împins-o până la fundul borcanului, 
spunând, „Tot nu pot opri borcanul din zguduit”, și, sub ochii celor ce asistau, nuca cea 
mare a ajuns la suprafață din nou. Apoi oratorul a adăugat: 

„Domnilor, dacă vreţi cu adevărat să fiți oameni de succes în viață, faceţi-vă pe 
voi mari”. 

Prietenul meu a luat acest mesaj direct în inima lui și a început să-și asume că 
era un om de afaceri de succes. Astăzi, el e într-adevăr un om de succes, dacă judeci 
succesul după dolari. Are peste o mie de angajaţi în orașul New York. Fiecare dintre voi 
poate face același lucru pe care l-a făcut el. 


Asumă-ţi că esti ceea ce vrei să fii. 


Umblă în acea asumpție și se va întări în fapt. 

(27-09-1968) 
NERUȘINARE CRASĂ 


O nouă idee nu va deveni parte a arealului tău de gândire obişnuit până ce nu 
va fi fost repetată iar şi iar și tu nu începi să trăieşti conform ei. 


Ai fost învățat să crezi că Dumnezeu există în afara ta, dar eu îţi spun că tu 
eşti imaginaţie în întregime. Că Dumnezeu există în noi şi noi în El. Că trupul nostru 


este Imaginaţie, iar aceasta e Dumnezeu Însuși. Vorbesc serios prin fiecare cuvânt pe 
care tocmai l-ai auzit, chiar dacă pentru tine este un nou fel de gândire. Până ce 


această nouă idee nu devine parte din gândirea ta, de fiecare dată când vei auzi 
cuvântul „Dumnezeu”, mintea ta va fugi undeva departe spre ceea ce obișnuiai să 
înţelegi tu prin „Dumnezeu”. 


Când spun „Eu sunt”, vorbesc de Domnul lisus Hristos al Noului Testament și de 
lehova celui Vechi. Când mergi la culcare în seara aceasta și îți pui capul pe o pernă, 
ești conștient de a fi. Acea conștiință [de a fi] este Dumnezeu! Vreau să-ți arăt cum 
să-ți folosești conștiința de a fi cu nerușinare crasă. 


În capitolul 11 al lui Luca, se spune că lisus Se ruga, când unul dintre ucenicii Săi 
spune, „Doamne, învață-ne să ne rugăm”, la care El le oferă Rugăciunea Domnească. 
Acuma, Rugăciunea Domnească pe care o știm tu și cu mine este tradusă din latină, 
care nu are diateza pasivă a modului imperativ, necesară pentru a transmite înțelesul 
rugăciunii. 

În greaca sa originală, rugăciunea e de-a dreptul nerușinare crasă, căci modul 
imperativ este un regulament, ceva ce trebuie făcut întru totul și continuu. Cu alte 
cuvinte, „Facă-se voia Ta” devine „Voia ta trebuie să fie făcută”. lar „Vie [„vină”, „să 
vină”] împărăţia ta” devine „Împărăţia ta trebuie să fie restabilită” [Luca 11:2]. 


Totuși, nu asta e ceea ce se sugerează, fiindcă El i-a învăţat în forma unei 
parabole precum: 


„Cine dintre voi, având un prieten și se va duce la el în miez de noapte și-i va 
zice: Prietene, împrumută-mi trei pâini, Că a venit, din cale, un prieten la mine și n-am 
ce să-i pun înainte, lar acela, răspunzând dinăuntru, să-i zică: Nu mă da de osteneală. 
Acum ușa e încuiată și copiii mei sunt în pat cu mine. Nu pot să mă scol să-ţi dau. Zic 
vouă: Chiar dacă, sculându-se, nu i-ar da pentru că-i este prieten, dar, pentru 
îndrăzneala lui, sculându-se, îi va da cât îi trebuie.” [Luca 11:5-8] 

Cuvântul „îndrăzneală” e un eufemism pentru „nerușinare crasă”. 
Cu alte cuvinte, el n-ar accepta un refuz în ruptul capului! 


lisus nu învăţa un ucenic din afară cum să se roage. El îți spunea ţie cum să-ţi 
ajustezi gândirea, astfel încât să nu accepţi un refuz drept răspuns. In poveste, 
prietenul ştia ce voia. El îşi asumase că avea acel lucru şi a continuat să-şi asume că îl 


are până ce asumptia lui a dobândit sentimentul realităţii și într-adevăr l-a primit. În 


acest fel îl găseşti pe Dumnezeu în tine însuţi, persistând, stăruind în asumpţia ta. 
Apoi, se spune această poveste pentru a-ți arăta cum ar trebui să te rogi și să 


nu-ţi pierzi speranţa: „Într-o cetate era un judecător care de Dumnezeu nu se temea și 
de om nu se rușina. Și era, în cetatea aceea, o văduvă, care venea la el, zicând: Fă-mi 
dreptate față de potrivnicul meu. și un timp n-a voit, dar după acestea a zis întru sine: 
Deși de Dumnezeu nu mă tem și de om nu mă rușinez, Totuși, fiindcă văduva aceasta 
îmi face supărare, îi voi face dreptate, ca să nu vină mereu să mă supere.” [Luca 
18:2-5] 

Din nou vedem nevoia stăruinței în rugăciune. 

Când știi cum să te rogi, vei descoperi că oricine de pe lume poate fi folosit ca 
instrument pentru a ajuta nașterii rugăciunii tale. Ei ar putea fi osândiţi în timpul 
acestui proces, iar tu mântuit; și totuși, tu ești cauza acțiunii lor. 


Voi împărtăși cu tine acum o poveste foarte personală. Ți-o spun pentru a 
ilustra un principiu. Societatea o învinovăţea pe această doamnă pentru ce a făcut, iar 
ea a plătit prețul, dar eu fusesem cauza nenorocului său. Nu am să mă justific prea 
mult, iar dacă ţi se va părea mai mult decât poţi înțelege, asta este. Când am spus-o 
întâia oară, o doamnă s-a simţit foarte supărată și îmi pare rău pentru asta; dar am 
observat că atunci când cineva a renunţat recent la alcool, tutun, carne sau sex, ei 
condamnă invariabil starea la care tocmai au renunţat. Se simt prea apropiaţi ei pentru 
a fi în siguranță. Nu spun că doamna cu pricina a avut vreo experienţă similară, în care 
ea să fi fost victima; vorbesc numai de un principiu. lată povestea acum: 

Am aplicat acest principiu când m-am hotărât să mă-nsor cu doamna care acum 
îmi poartă numele. La vremea aceea, eram într-o mare încâlceală. Mă însurasem la 18 
ani și am devenit tată la 19. Ne-am separat în același an, dar n-am fost interesat de 
divorţ; așadar, separarea noastră nu era legală în statul New York. Șaisprezece ani mai 
târziu, când m-am îndrăgostit și am vrut să mă însor cu actuala mea soţie, am hotărât 
să mă culc de parcă am fi fost căsătoriţi. În timp ce dormeam fizic în camera mea de 
hotel, dormeam imaginar într-un apartament, ea într-un pat și eu în celălalt. Partenera 
mea de dans îi spusese soţiei mele că voiam divorţul și aceasta, ca să îmi îngreuneze 
situația, s-a mutat în alt stat. Dar eu am stăruit! Noapte după noapte, dormeam în 
asumpţia că eram fericit-căsătorit cu fata pe care o iubeam. 

Cam într-o săptămână, primesc un telefon ce-mi cere să fiu la tribunal martea 
următoare la 10 dimineața. Nedându-mi-se vreo explicație în privinţa asta, nu am luat 
în seamă apelul, crezând că e o farsă de-ale unui prieten. Așa că marţi-dimineața 
următoare la ora 9:30, eram nebărbierit și îmbrăcat ca de stat prin casă, când sună 
telefonul și o doamnă îmi zice, „Ar fi în interesul tău, ca persoană publică, să fii în sală 
dimineaţa asta, fiindcă e procesul soţiei tale”. 


Ce șoc! Am mulţumit repede acelei doamne, am prins un taxi și am ajuns chiar 
când era pe cale să înceapă. 

Soţia mea fusese prinsă luând câteva articole dintr-un magazin din New York 
City fără să mai și plătească. Cerându-mi-se să vorbesc în numele ei, am spus: „Ea e 
soția mea și mama fiului meu. Deși suntem separați de șaisprezece ani, din câte știu 
eu, n-a mai făcut una ca asta până acum și nu cred că o va mai face vreodată. Avem un 
fiu minunat. Vă rog să nu-i faceți ei ceva ce s-ar putea răsfrânge asupra copilului 
nostru, care locuiește cu mine. Dacă-mi permiteti să mai adaug, ea e cu opt ani mai în 
vârstă decât mine și e posibil să treacă printr-o anume stare emoţională care să o fi 
împins să facă ce a făcut. Dacă trebuie să o condamnaţi, suspendaţi, vă rog, sentinţa”. 

Judecătorul mi-a spus apoi, „În toţi anii mei de exercițiu, n-am mai auzit o 
petiție ca asta. Soția dvs. îmi spune că dvs. vreţi un divorţ, iar acesta ar putea fi un 
motiv serios în sprijinul dvs., și totuși, pledaţi pentru exonerarea ei”. 

A condamnat-o apoi la șase luni cu suspendare. Soția mea mă aşteptă în 
spatele sălii și-mi spuse, „Neville, ăsta a fost un lucru într-adevăr cumsecade din partea 
ta. Dă-mi citaţia și ţi-o semnez”. Am luat un taxi împreună și am făcut ceea ce nu era 
legal: am redactat din nou acţiunea și ea a semnat-o. 

Acuma, cine a fost cauza nenorocului ei? Trăia într-un alt stat, dar a venit în 
New York City pentru a face un gest pentru care avea să fie prinsă și judecată. Spun, 
așadar: orice ființă de pe lume va servi scopului tău, astfel încât la sfârșit vei spune: 
„Părinte, iartă-le lor, că nu știu ce fac” [Luca 23:34]. Vor fi împinși de constrângerea de 
a-ţi face voia, exact așa cum a fost soția mea. 


Spun această poveste numai pentru a ilustra un principiu. Nu trebuie să ceri 
nimănui să te ajute în răspunsul unei rugăciuni, pentru simplul motiv că Dumnezeu 
este omnipotent și omniscient. El este în tine ca minunata ta EU SUNT-ime. Oricine în 
afara ta este servitorul tău, sclavul tău, pregătit și capabil să-ți facă voia. Tot ce trebuie 
să faci este să știi ce vrei. Construiește o scenă care ar implica împlinirea dorinţei tale. 
Intră în scenă și rămâi acolo. 

Când consilierul tău imaginar (sentimentul tău de împlinire) se va pune de 
acord cu ceea ce ai folosit pentru a-ţi ilustra dorința împlinită, fantezia ta va deveni un 
fapt. Dacă nu o face, ia-o de la capăt, creând o nouă scenă, și intră în aceasta. Nu te 
costă nimic să imaginezi conștient! 


În propriul meu caz, scena fusese un dormitor al unui apartament, cu soția mea 
într-un pat și eu în celălalt, indicând că nu mai locuiam singur la hotel. 


Am adormit în starea aceea, și într-o săptămână aveam hârtiile necesare pentru 
a începe acțiunea de divorţ. 


Asta e ceea ce învață Biblia. E manualul meu. „Toate câte cereti, rugându-vă, 
să credeţi că le-aţi primit şi le veți avea.” [M arcu 11:24] 


Nu există limite ale puterii credintei ori ale posibilităţilor rugăciunii, dar tu 
trebuie să fii de o neruşinare crasă şi să nu accepti un refuz drept răspuns. Încearcă! 
Când spun că ești imaginaţie în întregime, vorbesc serios. Stând aici pe podium, pot, 
într-o fracțiune de secundă, să-mi imaginez că stau undeva afară, privind la clădirea 
asta. Ori, într-altă secundă, să fiu în Londra și să văd lumea de acolo. Spui că astea-s 
doar halucinaţii? Că totul e numai în imaginaţia mea? Bine, îngăduie-mi atunci să 
împărtășesc o altă experienţă cu tine. 


Eram în New York City când am auzit că nepotul meu de 17 ani, fiul cel mare al 
surorii mele, era într-o fază terminală a cancerului. știam cum se va fi simţit ea și mă 
întrebam ce aș putea face să o mângâi - să-i arăt că băiatul pe care îl iubea atât de 
mult nu era trup și sânge, ci spirit. Așadar, fiind în New York City, m-am dus în 
dormitor, am închis ușa și m-am așezat pe pat. Știind că sora mea locuia în casa 
părintească din Barbados, mi-am asumat că eram pe patul în care știam că trebuia să fi 
zăcut Billy. Mi-am asumat că sora mea intra pe ușă dar nu-și vedea fiul, ci fratele, 
Neville. M-am pierdut în acea asumpţie până ce sora mea, Daphne, a intrat în cameră. 

Arătând uluită, s-a apropiat, m-a fixat cu privirea, apoi s-a întors și a părăsit 
camera. Când am fost satisfăcut că o văzusem, și ea mă văzuse pe mine și pe fiul ei, am 
întrerupt experimentul și m-am întors în camera noastră de zi pentru a fi cu soția mea 
și cu un prieten care venise la un cocktail. 

Zece zile mai târziu, am primit o scrisoare de la sora mea, în care spunea: „Nev, 
pur și simplu nu înțeleg”. Numind ziua și ora care coincideau cu ale mele din New York, 
continua: „Am mers în camera lui Billy și am fost uluită să te văd pe tine acolo. știam că 
ești în New York City, și totuși nu-l vedeam pe Billy pe pat, numai pe tine. Trebuie să 
mărturisesc că am fost un pic speriată, așa că am ieșit din cameră și, când m-am întors, 
l-am văzut pe Billy din nou”. Putea să-l vadă pe Billy deoarece, până atunci, plecasem. 
Dacă sunt imaginaţie în întregime, trebuie să fiu unde sunt în imaginaţie. Când am 
dat scenei dinamism senzorial, cu toate culorile realităţii, am fost văzut de sora mea la 
peste trei mii de kilometri depărtare. 


Nu, nu l-am salvat pe Billy. A murit, dar prezența mea mi-a convins sora că fiul 
său nu era trup și sânge. Dacă fratele ei, din New York City, i se putea înfățișa în 
Barbados, acum știa că exista ceva ce locuia trupul și nu putea trece într-o moarte 
veșnică. Îţi spun: există un tu nemuritor ce nu poate muri. În acea seară, i-am oferit 
surorii mele convingerea unei realități din fiul ei care va supraviețui atunci când 
doctorul îi spune că s-a dus. S-a dus unde? Restabilit unei lumi terestre precum 
aceasta, ca tânăr flăcău, pentru a-și continua o călătorie ce i se pregătise încă la 
începuturi. și asta înseamnă să formezi imaginea lui lisus Hristos în el. Când asta se va 
fi întâmplat, Billy se va trezi ca lisus Hristos, ființa care este Dumnezeu Tatăl. 


Practică arta mișcării. În New York City, telefonul meu era în hol și scaunul meu 
în camera de zi. Stând pe scaun, Îmi asumam că eram la telefon. 


Apoi îmi asumam că priveam spre camera de zi. Am practicat acest exercițiu 
până ce am descoperit că mă puteam muta oriunde într-o fracțiune de secundă. 
Încearcă și poate, ca și sora mea, cineva o să aibă strania experiență de a te vedea 
unde nu ai fost fizic. Fă-o din amuzament. Eu o fac tot timpul. 


O doamnă, crezând că sunt încă în Barbados - unde mă văzuse ultima dată, 
dureros de slab și cântărind numai vreo șaizeci de kilograme - spera că mă simțeam 
mai bine, când, am apărut brusc în sufrageria ei. Eram bronzat de la soarele din 
Barbados, purtând un costum gri (pe care nu îl aveam când plecasem de acolo, ci l-am 
cumpărat în New York City), și i-am spus: „Nu-i vreme”, dispărând apoi. Ei bine, ea e 
obișnuită cu astfel de lucruri, așa că nu s-a speriat. 


Te îndemn să nu te limitezi la micul trup de carne și oase, căci tu ești spirit. 
Trupul de carne nu poate moșteni împărăția lui Dumnezeu, așa că într-o zi va trebui 
să ţi-l scoţi. lar cel care și-l scoate e nemuritor. Acela e propria ta minunată 
imaginație omenească, Dumnezeu, Tatăl a tot viul. Când înveţi să trăiești astfel, viața 
devine atât de captivantă! Zilele tale sunt pline și tu nu ești niciodată singur. 


Îmi petrec întreaga zi stând acasă, citind Biblia și meditând. Îmi închid ochii și 
călătoresc prin lume. E atât distractiv cât și educativ. Mă expandează și mă face să 
devin mai conștient de fiinţa infinită care sunt cu adevărat. 


Acum, cele două povești din scripturi pe care le-am prezentat arată importanţa 


persistenței, a stăruirii. Când te rogi, nu te lăsa în genunchi pentru a chema un 
Dumnezeu necunoscut. În schimb, întinde-te pe pat şi îndrăzneşte să-ți asumi că ești 


acum ceea ce vrei să fii. Adormi asumându-ţi că e adevărat şi vei fi pe drumul spre 
succes, căci acesta e modul în care lucrurile sunt aduse întru fiinţă. 


Chiar acum, imaginează ceva demn de iubit pentru altcineva. Acela nu va trebui 
să știe niciodată care a fost cauza norocului lui - dar tu vei ști. 


Prima mea soţie nu știa că eu fusesem cauza acţiunii sale. Dacă știa că gestul ei 
va însemna libertatea mea și dezonoarea ei, crezi că l-ar mai fi făcut? A acţionat sub 
impuls, iar eu eram forța ce a constrâns-o. Când realizezi asta, îi ierti pe toţi pentru tot 
ce îți vor fi făcut vreodată, fiindcă se prea poate ca tu să fi fost cauza acţiunilor lor. 


Blake spunea: „De ce stăm aici cutremurându-ne, strigând la Dumnezeu după 
ajutor și nu la noi, cei în care sălășluiește Dumnezeu?”. 

De ce să chemi orice zeu, când singurul Dumnezeu sălășluiește în tine? El nu se 
preface, el chiar a devenit tu. Când te limitezi măruntului veșmânt pe care îl porţi, îl 
limitezi pe Dumnezeu, fiindcă El este Cel Care îl poartă. 


Nu ai nevoie de intermediar între tine și tine însuţi, Cel Care e Dumnezeu. 


Nu fugi din orașul acesta în altul cu speranţa că vei găsi ceva mai bun, fiindcă 
singura persoană pe care o vei lua cu tine ești tu însuți; rezolvă-ți așadar problemele 
aici, 

Nu fă compromisuri. Decide exact ce vrei şi asumă-ți că eşti acel lucru. 

De-ar fi să ţi se schimbe lumea, hotărăște cum ar arăta; apoi, construiește o 
scenă care ar implica faptul că ești acolo. Dacă imaginea construită de tine se apropie 
de cea a dorinţei tale împlinite, micul tău vis de zi va deveni fapt! și când va deveni, 
va mai conta ce cred alții despre principiul tău? 


Dovedind-o prin rezultate, împărtășește-ți experiența cu alţii, ca și ei să și le 
poată împărtăși. Dă tot mai departe acest principiu, deoarece, în final, cu toţii suntem 
unica ființă Care este Domnul lisus Hristos. Un trup, un Domn, un Spirit, un Dumnezeu 
și Tată tuturor. Nu te rușina revendicându-L. Omul îl vede pe Domnul lisus Hristos 
drept o fiinţă firavă undeva în afară; dar El este în tine, și când ÎI vezi, El va arăta exact 
ca tine! 

O amică și-a împărtășit această drăguță viziune cu mine de curând. Mi-a spus, 
„Am văzut un om într-o robă albă stând pe un deal, construind un umbrar peste 
intrarea unui templu. Cum m-am apropiat, am putut vedea că nuielele folosite erau de 
un verde transparent și am remarcat cât de radios de frumoase erau. Omul s-a întors 
ca să mă privească și am observat că erai tu, Neville, și totuși, erai Michelangelo. Apoi 
mi te-ai adresat spunând, „Lucrez la asta de o veșnicie și încă rămâne invizibilă altora”. 
Luând nuielele, le-am împletit în forma unui coș iar tu mi-ai mulțumit și mi-ai zis, „Bună 
treabă', după care m-am trezit”. 


Frumos vis. Tot spun povestea învierii prin veșnicie, dar încă nu a fost pusă în 
formă vie. Încă rămâne moartă, precum Pietà a lui Michelangelo, ori al său David, făcut 
din piatră. 

Lasă-l pe David să învie în minţile altora. Dă viață scenei Pietà, Răstignitului din 
poala maicii Sale. 


Povestea aparține domeniului public, acum un cod scris mort așteptând viață în 
imaginaţia oamenilor. 

Dramatizează povestea mântuirii. Transpune-o într-o piesă de teatru ori într-un 
spectacol de televiziune și lasă Pietă, opera lui Michelangelo, să prindă viață. Am dat 
viaţă poveștii fiindcă am experimentat-o. 

Michelangelo, cu uriașele lui cunoștințe într-ale formei umane, a creat forme 
moarte făcute din marmură. Vin și eu, incapabil să modelez un băț, să găsesc forma 
moartă prinzând viață în mine. Este speranța mea că într-o bună zi, această poveste 
minunată va fi spusă așa cum este ea de fapt, în schimbul poveștii pe care o tot auzim 
de peste două mii de ani. 


Acum, să intrăm în tăcere. 


DISCURSURI RADIOFONICE 
FII CEEA CE DOREȘTI; FII CEEA CE CREZI 


Discurs radiofonic, Postul KECA, Los Angeles 
lulie, 1951 


Un ziarist mi-a povestit că marele nostru savant, Robert Millikan, i-a spus odată 
că el își fixase un scop la o vârstă fragedă, când era încă foarte sărac și nerecunoscut în 
domeniul în care avea să-și facă mai târziu un mare nume. și-a condensat visul de 
măreție și siguranţă într-o afirmaţie simplă, afirmaţie ce implica faptul că visul său de 
măreție și siguranţă era deja realizat. Apoi, și-a repetat afirmaţia lui însuși iar și iar, 
până ce ideea de măreție și siguranţă i-a umplut mintea și a alungat toate celelalte idei 
din conștienţa lui. 


Se poate ca aceste cuvinte să nu fi fost ale dr. Millikan întocmai, dar sunt cele 
care mi s-au transmis mie și citez, „Am un venit generos, regulat și sigur, pe măsura 
integrității și avantajelor reciproce”. După cum am spus în mod repetat, totul depinde 
de atitudinea noastră faţă de noi înşine. Ceea ce nu afirmăm ca fiind adevărat nu se 
poate dezvolta în viaţa noastră. Dr. M illikan și-a scris visul de măreție și siguranță la 
persoana întâi, timpul prezent. El nu a spus, „Voi fi măreț; voi fi asigurat”, căci asta ar fi 
sugerat că nu era măreț și asigurat. În schimb, și-a făcut visul de viitor un fapt actual. 
„Am”, spunea el, „un venit generos, regulat și sigur, pe măsura integrităţii și 
avantajelor reciproce”. 


Visul de viitor trebuie să devină un fapt actual în mintea celui care caută să îl 
realizeze. 


Trebuie să experimentăm în imaginaţie ceea ce am experimenta în realitate 
atunci când ne vom realiza scopul, fiindcă sufletul ce se imaginează pe sine într-o 
situație acceptă rezultatul actului imaginar. Dacă nu se imaginează pe sine într-o 
situație, va fi veşnic lipsit de rezultate. 


Este scopul acestor învățături acela de a ne ridica la o stare de conștiență mai 
înaltă, de a stârni mai-marele din noi în credinţă și afirmare-de-sine, căci stârnindu-ne 
mai-marele din noi, devenim învățătorul și vindecătorul nostru. Cel dintâi cuvânt al 
îndreptării ori vindecării este întotdeauna, „Ridică-te”. Dacă va fi să înțelegem motivul 
acestui îndemn constant al Bibliei, să „ne ridicăm”, trebuie să recunoaștem că 
universul, înteles lăuntric, este o serie infinită de niveluri, iar omul este ceea ce este 
potrivit locului în care se află în acea serie. Pe măsură ce ne înălțăm în conștientă, 
lumea noastră se remodelează pe sine în armonie cu nivelul la care ne situăm. Celui 
ce se ridică din rugăciune un om mai bun, rugăciunea înseamnă că i-a fost ascultată. 


Pentru a ne schimba starea actuală, și noi, precum dr. Millikan, trebuie să ne 
înălțăm la un alt nivel de conștiență. Această înălțare se realizează prin afirmarea că 
suntem deja ceea ce vrem să fim, prin asumarea sentimentului dorinței împlinite. 


Drama vieţii este una psihologică, pe care o facem să se desfăşoare prin atitudinile 
noastre, mai degrabă decât prin faptele noastre. Nu e scăpare din situația noastră 
actuală, oricare ar fi aceea, decât printr-o transformare psihologică radicală. 


Totul depinde de atitudinea noastră faţă de noi înșine. Ceea ce nu vom afirma 
ca fiind adevărat despre noi nu se va dezvolta în viețile noastre. 


Auzim multe despre omul umil, „cel blând” sau „cel sărac cu duhul”, conform 
Bibliei - dar ce se înţelege printr-un om blând? El nu e preșul proverbial cel sărac și 
aplecat, așa cum e el conceput în general. Oamenii care se fac a fi precum viermii în 
proprii lor ochi și-au pierdut viziunea asupra vieţii în asemănarea căreia cu adevărat 
este rostul spiritului de a-și transforma viaţa aceasta. 

Oamenii ar trebui să-și ia măsurile nu din viaţa așa cum se vede, ci de la oameni 
precum dr. Millikan, care, deși sărac și neconsacrat, a îndrăznit să-și asume că avea „un 
venit generos, regulat și sigur, pe măsura integrității și avantajelor reciproce”. 
Asemenea oameni sunt blânzii din evanghelii, cei care vor moșteni pământul. Orice 
concept de sine mai prejos decât însuși idealul ne privează de această moștenire. 
Făgăduinţa este, „Fericiţi cei blânzi, că aceia vor moșteni pământul” [M atei 5:5, Psalmi 
36/37:11]. 

În textul original, cuvântul tradus prin blând este opusul cuvintelor ranchiunos, 
mânios. Are înțelesul de a deveni „imblânzit” precum se îmblânzește un animal 
sălbatic. După ce mintea e îmblânzită, poate fi asemănată unei vite, despre care se 
spune, „lată vița aceasta. Am aflat-o arbust sălbatic, a cărui grozavă putere s-a răsucit 
în rămurele răzlețe. Dar am tuns sadul și s-a domolit din risipa de frunze fără rost, și s-a 
legat precum îl vezi în acești ciorchini curati și plini, pentru a răsplăti mâna ce cu 
înțelepciune l-a rănit” [Robert Southey, „Thalaba the Destroyer: A Rhythmical 
Romance”, 1801]. 


Un om blând este un om auto-disciplinat. Este într-atât de disciplinat încât vede 
numai ce-i mai frumos, gândește numai ce-i mai bun. El este cel care împlinește 
îndemnul, „fraților, câte sunt adevărate, câte sunt de cinste, câte sunt drepte, câte 
sunt curate, câte sunt vrednice de iubit, câte sunt cu nume bun, orice virtute și orice 
laudă, la acestea să vă fie gândul” [Filipeni 4:8]. 


Ne înălțăm la un alt nivel de conştientă, nu fiindcă ne-am înfrânat patimile, ci 
fiindcă ne-am cultivat virtutile. Cu adevărat, un om blând este un om ce are control 


complet asupra dispozițiilor sale, iar dispozițiile sale sunt cele mai înalte, fiindcă el 
știe că trebuie să-și mențină o dispoziție înaltă de va fi să umble în tovărășia celor 
înalți. 


Este credința mea că toți oamenii pot, asemenea dr. Millikan, să-și schimbe 
cursul vieților lor. Cred că tehnica dr. Millikan de a face din dorinţa sa un fapt actual 
pentru el însuși este de mare importanţă pentru orice căutător al „adevărului”. Este, 
de asemenea, scopul său înalt în a produce „avantaje reciproce”, adică, inevitabil, 
scopul nostru, al tuturor. Este cu mult mai simplu să imaginăm binele tuturor decât să 


fim pur egoiști în imaginarea noastră. Prin imaginaţia noastră, prin afirmațiile noastre, 
ne putem schimba lumea, ne putem schimba viitorul. Pentru omul telurilor înalte, 
pentru omul disciplinat deci, aceasta e măsura firească, aşa că haideţi să devenim cu 
toții oameni disciplinati. 


Duminică-dimineaţa următoare, 15 iulie, voi vorbi ca invitat al dr. Bailes la ora 
10:30, la Fox-Wilshire Theater, pe Wilshire Boulevard, lângă La Cienega. Subiectul de 
duminica viitoare este „Schimbarea viitorului”. Este un subiect drag nouă tuturor. 
Nădăjduiesc că mă vei însoți duminică, pentru a învăța cum să fii un om disciplinat, un 
om blând care „iși schimbă viitorul” și în avantajul aproapelui său. 


Dacă ești atent, vei observa în acest mesaj ecoul sau răspunsul rapid la fiecare 
dispoziție de-ale tale și vei fi capabil să-l aplici în împrejurările vieţii tale zilnice. Când 
suntem siguri de relația dintre dispoziţii și împrejurările din viața noastră, primim cu 
drag ceea ce ne iese în cale. știm că tot ce întâlnim este parte din noi. În crearea unei 
noi vieti, trebuie să începem cu începutul, cu o schimbare de dispoziţie. Fiecare 
dispoziţie înaltă a omului este deschiderea uşii spre un nivel superior pentru el. 
Haideţi să ne modelăm viețile după o dispoziţie înaltă, ori după un grup de dispoziţii 
înalte. Individualitățile, la fel ca și grupurile, cresc spiritual proporţional pe măsură ce 
se poziţionează pe un nivel și mai înalt. Dacă idealul lor este coborât, și ei se cufundă în 
adâncurile acestuia; dacă idealul lor este pe culmi, ei sunt ridicați la înălțimi de 
neimaginat. Trebuie să ne menţinem o dispoziţie înaltă de va fi să pășim alături de cei 
înalți; și înălțimile au fost menite locuirii. 


Toate formele de imaginaţie creativă implică elemente de trăire lăuntrică, de 
simtire. 

Trăirea lăuntrică este fermentul fără de care nicio creație nu e posibilă. Nu e 
nimic greșit în a dori să ne transcendem starea actuală. Nu ar exista progres în lumea 
asta, de n-ar fi insatisfacția omului în ceea ce-l privește. E firesc să căutăm o viață 
personală mai frumoasă; e bine că ne dorim o mai mare înțelegere, o mai bună 
sănătate, o mai solidă siguranţă. Este consemnat în capitolul șaisprezece al Evangheliei 
Sfântului loan, „Până acum n-aţi cerut nimic în numele Meu; cereţi și veți primi, ca 
bucuria voastră să fie deplină.” [:24] 


O reînviere spirituală este necesară omenirii, dar prin reînviere spirituală 
înţeleg o atitudine religioasă adevărată, una în care fiecare individ, el însuși, acceptă 
provocarea întrupării unei mai înalte valori de sine, așa cum a făcut dr. M illikan. 


O naţiune nu poate da dovadă de o înțelepciune mai mare în întregul ei decât 
cea care generează din oamenii care o alcătuiesc. Din acest motiv, eu personal am 
propovăduit mereu auto-perfecționarea [„self-help” în I. engleză în original], știind că, 
de ne vom strădui în acest tip de auto-ajutorare, adică să întrupăm un nou și mai înalt 
concept de sine, atunci orice ajutor de altă natură ne va fi la dispoziţie. 


Idealul căruia îi servim și pe care sperăm să îl obținem este pregătit pentru o 
nouă încarnare; dar, dacă nu-i oferim descendență umană, e incapabil de a se naște. 


Trebuie să afirmăm că suntem deja ceea ce sperăm să fim și să trăim ca şi când am fi, 
ştiind, precum dr. Millikan, că asumpţia noastră, deși falsă pentru lumea de afară, 
dacă persistăm în ea, se va întări în fapt. 


Omul perfect nu judecă după aparenţe; el judecă „după judecata dreaptă” 
[loan 7:24, 8:15; Galateni 2:6; 1Samuel/1Regi 16:7 etc.]. El se vede pe sine şi pe alții 


aşa cum doreşte ca el şi alţii să fie. El aude ce vrea să audă. El vede şi aude numai 
binele. El cunoaşte adevărul, și adevărul îl face liber și îl conduce spre bine. Adevărul 
va elibera întreaga omenire. Asta e reînvierea noastră spirituală. Caracterul este în 
mare măsură rezultatul direcţiei și persistenţei atenţiei voluntare. 


„Gândește drept, și gândurile tale vor sătura foamea lumii; 
Vorbește drept, și fiece cuvânt de-ale tale va fi o sămânță roditoare; 
Trăiește drept, și viaţa ta va fi un crez nobil și măreț.” 

[Horatio Bonar, 1808-1889] 


PRIN IM AGINAȚIE DEVENIM 


Discurs radiofonic, Postul KECA, Los Angeles 
(Iulie, 1951) 


De câte ori n-am auzit pe careva spunând, „Oh, e numai în imaginaţia lui!"? 

Numai imaginaţia lui - imaginaţia omului este omul însuși. Niciun om nu are 
prea puţină imaginaţie, dar numai puţini și-au disciplinat propria imaginaţie. Imaginaţia 
este indestructibilă ea însăși. În asta stă oroarea folosirii sale greșite. Zilnic trecem pe 
stradă pe lângă careva care mormăie, purtând o discuţie imaginară cu cineva care nu e 
de față. Se ceartă uneori vehement, cu teamă ori cu furie, nerealizând că pune astfel în 
mișcare, prin imaginaţia sa, o împrejurare neplăcută pe care o va petrece curând. 


Lumea reală este lumea așa cum o vede imaginația. Nu faptele, ci produsul 
imaginaţiei ne modelează viețile de zi cu zi. Cel cu mintea exactă și literală este cel 
care trăiește într-o lume fictivă. Numai imaginația poate reface Edenul din care 
experiența de viață ne-a alungat. Imaginaţia este simțul prin care percepem 
prea-înaltul, puterea prin care transpunem viziunea în ființă. Fiecare etapă a 
progresului omenesc este făcută prin exercițiul imaginaţiei. 


Numai din cauză că oamenii nu imaginează perfect și nu cred în ele, 
rezultatele lor sunt uneori neclare, pe când ar putea fi întotdeauna clare ca lumina 
zilei. Imaginarea hotărâtă este începutul tuturor operaţiunilor reușite. Imaginaţia 
singură este mijlocul împlinirii intenţiei. Pe omul care poate chema, la dorinţă, orice 
imagine voiește, prin virtutea puterii imaginaţiei sale, soarta nu-l poate supune. 
Singuraticul ori prizonierul pot, prin intensitatea imaginării și simţirii, afecta miriade 
de oameni, putând acţiona și vorbi astfel prin vocile acestora. 


yn 


„Nu vom ști niciodată”, scria William Butler Yeats în ale sale „Idei despre bine si 
rău”, „dacă nu cumva a fost vreo femeie ce călca prin teasc cea care a pornit acea 
schimbare subtilă din minţile oamenilor, ori dacă patima nu s-o fi născut în mintea 
vreunui ciobănaș ai cărui ochi s-au luminat pentru o clipă înainte ca s-o fi pornit la 
drum.” 


Îngăduie-mi să-ţi spun povestea unei foarte drage amice de-ale mele, la vremea 
aceea costumieră la Music Hall în New York. Mi-a vorbit într-o zi despre dificultăţile ei 
în a colabora cu unul dintre producători, care o critica tot timpul și îi respingea 
nejustificat cele mai bune creaţii, era în mod deliberat nepoliticos și nedrept cu ea. 

Auzindu-i povestea, i-am amintit, așa cum îţi amintesc acum și ţie, că oamenii 
doar ne reflectă, ca un ecou, ceea ce le șoptim noi în secret. N-aveam nicio îndoială că 
se certa cu el în tăcere, nu față în față, ci în imaginaţia sa, când era singură. 


A recunoscut că exact asta făcea în fiecare dimineață în drum spre teatru; îi 
spunea exact ceea ce credea despre el într-un mod în care nu ar fi îndrăznit vreodată 
să-i spună în față. Intensitatea și forța argumentelor ei mentale au stabilit automat 
comportamentul lui față de ea. l-am cerut să-și schimbe atitudinea faţă de el, să-și 
asume că el o felicita pentru croielile ei deosebite iar ea, la rândul ei, îi mulțumea 
pentru laude și amabilitate. Această tânără creatoare mi-a urmat sfatul și, pășind spre 
teatru, își imagina de-acum o relație perfectă cu producătorul. 

A făcut asta dimineaţă după dimineață și, în scurt timp, a descoperit că propria 
ei atitudine determina scenariul existenței sale. Comportamentul producătorului s-a 
schimbat complet. Acesta a devenit cel mai agreabil angajator pe care îl întâlnise 
vreodată. Comportamentul lui doar reflecta ca un ecou schimbările pe care ea le 
făcuse în sine însăși. și ceea ce a făcut a făcut prin puterea imaginaţiei. Fantezia ei a 
condus fantezia lui; iar ea, ea însăși, i-a dictat discursul ce a urmat în realitate - i l-a 
dictat în timp ce mergea singură pe stradă. 


Haideţi să ne fixăm, aici și acum, un exerciţiu zilnic de control și de disciplinare 
a imaginaţiei noastre. Ce alt început mai bun decât acela de a imagina cum putem mai 
bine pentru un prieten. Nu există cărbune de caracter într-atât de mort încât să nu 
strălucească și să ardă, de e numai ușor aprins. 


Nu acuza; rezolvă numai. Viața, precum muzica, poate, printr-o schimbare de 
ton, să-și transforme dezacordurile în armonii. Reprezintă-ţi prietenul ca exprimând 
deja ceea ce dorește să fie. Haideţi să ne demonstrăm nouă înșine că, prin indiferent 
ce atitudine îi abordăm pe alţii, cu aceeași atitudine suntem abordați. 

Cum putem face asta? Să facem așa cum a făcut amica mea. Pentru a stabili un 
raport, cheamă-ţi prietenul, mental. Focalizează-ți atenţia asupra lui și strigă-l mental 
pe nume exact așa cum ai face dacă ai vrea să-i atragi atenţia de l-ai vedea pe stradă. 
Imaginează-ți că a răspuns, auzi mental vocea lui - imaginează-ţi că îți spune despre 
binele care a dat peste el, bine pe care i l-ai dorit. Tu, la rândul tău, îi spui despre 
bucuria ta la aflarea acestei vești. Auzind mental ceea ce voiai să auzi și simțind bucuria 
veștilor auzite, vezi-ți mai departe de treburile tale zilnice. 

Conversația pe care ai imaginat-o trebuie să trezească ceea ce a afirmat; 
recunoașterea finalului va determina mijloacele. și nici chiar cea mai înțeleaptă dintre 
rațiuni n-ar putea născoci mijloace mai eficiente decât cele pe care le va hotări această 
recunoaștere a finalului. Totuși, conversaţia ta cu prietenul tău trebuie să se producă 
într-un mod care nu îngăduie nici cea mai mică îndoială în privința adevărului a ceea ce 
ai imaginat că auzi și spui. Dacă nu-ți controlezi imaginaţia, vei descoperi că vei imagina 
doar pe baza celor care ești obișnuit să auzi și să spui - pe baza amintirilor tale. 

Suntem creaturi ale obișnuinţei; iar obișnuinţa, deși nu e lege, funcţionează ca 
și când ar fi cea mai necruțătoare lege de pe lume. Cunoscând de-acum această putere 
a imaginaţiei, fii precum omul disciplinat și transformă-ţi lumea imaginând și simțind 
numai ce e demn de iubit și cu nume bun. 


Frumoasa idee pe care o trezești în tine nu va eșua în a-și trezi asemănarea în 
alții. Nu aștepta patru luni până la seceriș. Astăzi este ziua cea mai potrivită pentru a 
exersa controlul și disciplina imaginaţiei tale. Marele secret este o imaginaţie 
controlată și o atenţie bine-susținută, focalizată ferm și repetat asupra obiectului ce 
trebuie atins. 


„Acum e vremea potrivită să le pun frumuseţe în loc de cenușă, bucurie în loc 
de doliu, slavă în loc de deznădejde; ca să poată fi numiţi arbori ai dreptăţii, sad al 
Domnului întru slăvirea Lui” [aprox., Isaia 61:3]. 


Acum este vremea să ne controlăm imaginaţia și atenţia. Prin control, nu 
înţeleg constrângeri prin forță, ci mai degrabă o cultivare prin iubire și înțelegere. Cu 
atât de multe în dezacord pe lumea asta, nici nu putem sublinia prea tare puterea 
iubirii imaginative. 


lubirea imaginativă, acesta este subiectul prelegerii mele de duminica viitoare, 
când voi vorbi în locul dr. Bailes, el fiind în vacanţă. Slujba se va ţine, ca de obicei, la 
Fox Wilshire Theater, pe Wilshire Boulevard, lână La Cienega, de la 10:30. 


„Cum e lumea, așa-i omul” ar trebui schimbat în „Cum e omul, așa-i și lumea”. 


și sper că voi reuși să aduc fiecăruia dintre cei prezenți adevăratul înțeles al 
cuvintelor lui Zaharia, „Să spună omul adevărat aproapelui său. ] udecaţi și dați hotărâri 
drepte la porțile voastre” [Zaharia 8:16]. 

Ce minunată provocare, atât ţie cât și mie. 


„Cum gândit-a omul în inima lui, așa e el” [parafrazare a Proverbelor/Pildelor lui 
Solomon 23:7]. 

Cum imaginează omul, așa e el. Persistă în iubire în imaginaţia ta. Creând un 
ideal înlăuntrul sferei tale mentale, te poţi asemăna pe tine acestei „imagini-ideal” 
până ce vei deveni unul și același cu idealul, transformându-te astfel în acel ideal, ori, 
mai bine spus, absorbindu-i calitățile în însăși esenţa fiinţei tale. Niciodată, dar 
niciodată nu pierde din vedere puterea dinlăuntrul tău. lubirea imaginativă aduce 
invizibilul în vizibil și ne dă apă în deșert. Zidește pentru suflet tot ceea ce i se cere. 


Frumuseţea, iubirea și toate cele cu nume bun sunt grădina, dar iubirea 
imaginativă este drumul spre grădină. 


sădește o conversație imaginară și vei culege un fapt; sădește un fapt și vei 
culege o obișnuinţă; sădește o obișnuinţă și vei culege un caracter; sădește un caracter 
și vei culege un destin - al tău. 


Prin imaginaţie, cu toţii ne culegem destinele, fie ele bune, rele sau neutre. 


Imaginaţia are întreaga putere de realizare concretă și fiecare etapă a 
progresului ori regresului omului este făcută prin exersarea imaginaţiei. Cred, alături 
de William Blake, că „Ceea ce pare a fi, este, pentru cei cărora le pare a fi, și duce la 
cele mai teribile urmări pentru cei cărora le pare a fi, chiar și la suferinţă, disperare și 


xn 


moarte veşnică”. 


Prin imaginație și dorință, devenim ceea ce dorim să fim. Haideţi să ne 
afirmăm ca fiind ceea ce imaginăm. Dacă persistăm în asumptia că suntem ceea ce 


dorim să fim, vom deveni transformati în ceea ce ne-am imaginat a fi. Ne-am născut 
printr-un miracol firesc al iubirii și, pentru o scurtă perioadă de timp, nevoile noastre 


au fost toate în grija altora. În acest simplu adevăr stă secretul vieţii. În afara iubirii, nu 
putem trăi cu adevărat defel. 


Părinţii noștri, cu individualitățile lor separate, nu au puterea de a transmite 
viața. Ne întoarcem așadar la adevărul de bază conform căruia viaţa este vlăstarul 
iubirii. Astfel, fără iubire, nu există viaţă. 


De aceea, e logic să spunem că „Dumnezeu e lubire”. 
lubirea este dreptul nostru din naștere. lubirea este nevoia fundamentală a 
vieţii noastre. 


Nu pleca în căutarea a ceea ce ești. Cei care pleacă în căutarea iubirii își fac 
numai cunoscută propria lor lipsă de iubire, iar cei fără de iubire nu pot găsi vreodată 
iubirea. Numai cel iubitor găsește iubire - iar el nu trebuie să o caute niciodată. 


RUGĂCIUNEA ASCULTATĂ 


Discurs radiofonic - Postul KECA, Los Angeles 
(Iulie, 1951) 


Ţi-a fost vreodată ascultată rugăciunea? ŢI s-a răspuns la ea? 

Ce n-ar da oamenii numai pentru a simţi cu siguranță că, atunci când se roagă, 
ceva anume se va și produce! Din acest motiv, aș vrea să vedem de ce unele rugăciuni 
sunt ascultate iar altele par a cădea pe teren steril [Luca 8:6]. 

„Toate câte cereti, rugându-vă, să credeți că le-aţi primit și le veți avea.” 
[M arcu 11:24] 

Crede că ai primit - iată condiţia pusă omului. Dacă nu credem că am primit, 
rugăciunea noastră nu va fi ascultată. O rugăciune - împlinită - implică faptul că ceva 
s-a făcut ca urmare a rugăciunii, ceva ce, altfel, nu s-ar fi făcut. Așadar, cel care se 
roagă este motorul acțiunii - mintea directoare - și cel care împlinește rugăciunea. O 
asemenea responsabilitate, omul refuză să și-o asume, căci responsabilitatea pare a 
fi cosmarul invizibil al omenirii. 


Întreaga lume naturală este clădită după lege. Totuși, între rugăciune și 
răspunsul său, noi nu vedem o asemenea relație. Avem impresia că Dumnezeu ar 
putea răspunde sau trece cu vederea rugăciunii noastre, că rugăciunea noastră și-ar 
putea atinge ori rata ținta. Mintea încă nu vrea să admită că Dumnezeu Se supune pe 
Sine propriilor Sale legi. Câţi oameni cred oare că există, între rugăciune și răspunsul ei, 
o relație de cauză și efect? 


Haideţi să aruncăm o privire asupra mijloacelor folosite în tămăduirea celor 
zece leproși, așa cum se consemnează în capitolul șaptesprezece al Evangheliei 
sfântului Luca. Ceea ce ne frapează în această poveste este metoda care a fost folosită 
pentru a le înălța credinţa la intensitatea necesară. Ni se spune că cei zece leproși L-au 
rugat pe lisus „să Îi fie milă de ei” - adică - să îi tămăduiască. lisus le spune să meargă 
și să se arate preoților, iar „pe când ei se duceau, s-au curățit” [:12-14]. 


Legea mozaică cerea ca, atunci când un lepros se vindeca de boala lui, acesta 
trebuia să se prezinte preotului pentru a obţine un certificat de recuperare a sănătății. 
lisus a supus unui test credința leproșilor, oferindu-le astfel mijlocul prin care credinţa 
lor putea fi adusă la puterea ei deplină. Dacă leproșii refuzau să se ducă - nu aveau 
credinţă, și astfel, n-ar fi putut fi vindecaţi. Dar, supunându-se Lui, deplina realizare a 
ceea ce drumul lor implica, se răsfrângea asupra minţilor lor în timp ce mergeau și 
acest gând dinamic i-a și tămăduit. 


Citim, astfel, „pe când ei se duceau, s-au curăţit”. 


Tu, fără îndoială, ai auzit adesea cuvintele acelui vechi imn cu mare putere de 
inspiraţie - „Oh, ce pace adesea pierdem; oh, ce suferință inutilă ducem, numai fiindcă 
nu ducem totul Domnului în rugăciune” [Joseph M. Scriven, „What a Friend We Have in 
Jesus” („Ce prieten avem în lisus”), 1855]. Eu însumi am ajuns la această convingere 
prin experienţă, tot meditând asupra naturii rugăciunii. Cred în practica și filosofia a 
ceea ce oamenii numesc rugăciune, dar nu tot ce beneficiază de acest nume este 
într-adevăr rugăciune. 


Rugăciunea este înălțarea minţii spre ceea ce căutăm. Cel dintâi cuvânt al 
corectării este, întotdeauna, „scoală-te”. Ridică-te. Înaltă-te. Înaltă întotdeauna 
mintea spre ceea ce cauţi. Asta se face cu ușurință prin asumarea sentimentului 
dorinţei împlinite. 

Cum te-ai simţi dacă rugăciunea ti-ar fi fost ascultată? 

Ei bine, asumă-ţi sentimentul acela până ce experimentezi în imaginaţie ce ai 
experimenta în realitate dacă rugăciunea ta ar fi fost ascultată. A te ruga înseamnă a 
intra mental în acţiune. Înseamnă a tine atenţia asupra ideii dorinţei împlinite până 


ce aceasta umple mintea şi azvârle toate celelalte idei în afara conștienţei. Această 
afirmaţie conform căreia rugăciunea înseamnă a intra mental în acţiune și a menţine 


atenţia asupra ideii dorinței împlinite până ce umple mintea și elimină toate celelalte 
idei din conștiență nu înseamnă că rugăciunea este un efort mental - un act de 
voință. Din contră, rugăciunea e cu totul altceva decât un act de voință. 


Rugăciunea e capitulare; e renunțare. Înseamnă să te abandonezi pe sine 
sentimentului dorinței împlinite. 

Dacă rugăciunea nu aduce răspuns - e ceva greșit în privinţa rugăciunii și vina 
stă de obicei într-un prea mare efort. Multă confuzie decurge din faptul că oamenii 
identifică starea de rugăciune cu un act de voinţă în loc de a vedea contrastul 
rugăciunii cu actul de voință. Regula principală spune „fără efort!”, iar dacă înţelegi 
asta, vei intra intuitiv în atitudinea corectă. 


Creativitatea nu e un act de voință, ci o mai mare deschidere, o mai mare 
receptivitate - o mai ascuţită sensibilitate. Acceptarea, recunoașterea finalului - 
recunoașterea rugăciunii ascultate - găsește mijloacele pentru realizarea acesteia. 
Simte-te în starea rugăciunii ascultate până ce această stare îți umple mintea și alungă 
toate celelalte stări din conştientă. La ce trebuie să lucrăm nu e dezvoltarea voinţei, ci 
educarea imaginaţiei și consolidarea atenţiei. 


Rugăciunea reușește prin evitarea conflictului. Rugăciunea e, mai presus de 
orice, ușoară. Cel mai mare dușman al său este efortul. Cel puternic capitulează 
numai în fața celui mai blând. Măreţia Cerurilor nu poate fi stăpânită de o voință 
puternică, ci se deschide, ca un dar fără de plată, clipei cheltuite cu Dumnezeu. Ceva 
de genul mișcării spirituale prin minim efort în comparaţie cu forța fizică. 


Trebuie să acţionăm în asumpţia că deja avem ceea ce dorim, căci tot ceea ce 
dorim este deja prezent înlăuntrul nostru. Aşteaptă numai să fie revendicat. A fi 
revendicat este o condiţie necesară prin care ni se împlinesc dorințele. Rugăciunile 
noastre sunt ascultate dacă ne asumăm sentimentul dorinţei împlinite şi continuăm 
în acea asumpţie. 


La unul dintre cele mai drăguțe exemple de rugăciune ascultată am fost martor 
în propria mea cameră de zi. O foarte distinsă doamnă din afara orașului a venit să mă 
consulte în legătură cu rugăciunea. Cum nu avea cu cine să-și lase nepoțelul de opt ani, 
l-a adus cu dumneaei la mine. Aparent, acesta era absorbit în joaca lui cu un camion de 
plastic, dar la sfârșitul interviului cu bunica lui, a spus, „Dle Neville, acum știu cum să 
mă rog. Știu ce vreau - un căţeluș collie - și am să-mi imaginez că-l îmbrăţișez în 
fiecare seară în patul meu”. 

Bunică-sa ne tot explica acum imposibilităţile în privința rugăciunii lui, costul 
cățelului, limitările apartamentului lor, [opoziția fermă a părinţilor săi], chiar și 
incapacitatea lui de a purta de grijă unui căţel așa cum se cuvine. Băiatul a privit în 
ochii ei și a spus simplu, „Dar, buni, acum știu cum să mă rog”. 

și a făcut-o. Două luni mai târziu, în timpul „Săptămânii bunăvoinţei față de 
animale” din orașul lor, li s-a cerut tuturor elevilor să scrie o compunere despre cât de 
mult iubeau și aveau să îngrijească un animal. Ai ghicit - compunerea lui, din vreo cinci 
mii propuse, a fost cea care a câștigat premiul, iar premiul, înmânat de primarul 
orașului copilului nostru consta într-un cățeluș collie. 

Băiețelul și-a asumat sincer sentimentul dorinței sale împlinite, îmbrățișându-și 
cu drag cățelușul în fiecare seară. 


Rugăciunea este un act de lubire Imaginativă - acesta va fi subiectul mesajului 
meu duminica viitoare de la ora 10:30 la Fox Wilshire Theater pe Wilshire Boulevard, 
lângă La Cienega. Este dorința mea să-ți pot explica, duminica viitoare, cum și tu, 
precum băieţelul acela, te poți dărui imaginilor frumoase ale dorințelor tale și persista 
în rugăciunea ta chiar dacă, precum puștiului, ți se spune că dorinţa ta este imposibilă. 


Necesitatea persistenţei, a stăruinţei în rugăciune ne este arătată în Biblie. 


„Cine dintre voi”, spune lisus, „având un prieten și se va duce la el în miez de 
noapte și-i va zice: Prietene, împrumută-mi trei pâini, Că a venit, din cale, un prieten la 
mine și n-am ce să-i pun înainte, lar acela, răspunzând dinăuntru, să-i zică: Nu mă da 
de osteneală. Acum ușa e încuiată și copiii mei sunt în pat cu mine. Nu pot să mă scol 
să-ți dau. Zic vouă: Chiar dacă, sculându-se, nu i-ar da pentru că-i este prieten, dar, 
pentru îndrăzneala lui, sculându-se, îi va da cât îi trebuie.” Luca 11:5,8 

Cuvântul tradus prin „îndrăzneală” înseamnă, literal, nerușinare fără margini; 
nerușinare crasă. Trebuie să persistăm, să stăruim până ce reușim în a ne imagina pe 
noi înșine în situația rugăciunii ascultate. 


Secretul succesului se găsește în cuvântul „perseverență”. Sufletul ce se 
imaginează în acţiune îşi asumă rezultatul acţiunii. Neimaginându-se în acțiune, va fi 
veşnic lipsit de rezultat. 

Experimentează în imaginaţie ce ai experimenta în realitate dacă deja ai fi 
ceea ce vrei să fii, şi-ţi vei fi asumat rezultatul acţiunii aceleia. Nu experimenta în 
imaginaţie ceea ce ai vrea să experimentezi în realitate - şi vei fi lipsit de rezultate. 


„Când te rogi, să crezi că ai primit și vei avea.” 

Omul trebuie să persiste până ce ajunge la prietenul său de la nivelul superior 
de conștientă. Trebuie să persiste până ce sentimentul dorinţei împlinite are întregul 
dinamism al realității. Rugăciunea este un vis controlat în stare de trezie. De va fi să ne 
rugăm eficient, trebuie să ne strunim atenţia pentru a observa lumea așa cum ar fi 
văzută de către noi dacă rugăciunea ne-ar fi ascultată. 

Strunirea atenţiei nu necesită vreo abilitate specială, dar e nevoie de control 
al imaginaţiei. Trebuie să ne extindem simţurile - să ne observăm relația cu lumea 
noastră schimbată și să credem în această observaţie. Noua lume nu e de înţeles, ci 
de simţit, de atins. Cel mai bun mod de a o observa este acela de a fi intens 
conștienți de ea. 

Cu alte cuvinte, putem, ascultând ca și cum am auzi și privind ca și cum am 
vedea, putem deci auzi voci și vedea scene dinlăuntrul nostru, voci și scene care altfel 
nu ar fi audibile ori vizibile. Cu atenția noastră focalizată asupra stării dorite, lumea 
exterioară se năruie și apoi lumea - precum muzica - printr-o schimbare de ton, își 
transformă toate dezacordurile în armonii. 


Viaţa nu e o luptă, ci o capitulare. Rugăciunile noastre sunt ascultate de către 
puterile pe care le invocăm, nu de acelea asupra cărora facem presiuni. Atâta vreme 
cât ochii sunt atenţi, sufletul e orb - fiindcă lumea ce ne poartă e cea pe care o 
imaginăm, nu cea din jurul nostru. Trebuie să cedăm cu întreaga noastră ființă 
sentimentului de a fi omul nobil care vrem să fim. Dacă avem vreo reţinere, 
rugăciunea e în zadar. Adesea suntem privați de scopul nostru din cauza efortului de 
a ne poseda scopul. Ni se cere să acționăm în asumpţia că suntem deja omul care 
vrem să fim. Dacă facem asta fără efort - experimentăm în imaginaţie ceea ce am 
experimenta în carne și oase de ne-am atinge scopul - vom descoperi că într-adevăr 
îl posedăm. Cheia se află în atitudinea noastră. 


Nu trebuie să ne schimbăm nimic în afara atitudinii noastre față de un lucru. 
„Asumă-ţi o virtute, dacă n-o ai” [Shakespeare], asumă-ţi sentimentul dorinţei tale 
împlinite. 


„Roagă-te pentru sufletul meu; mai multe se fac prin rugăciune decât visează 
lumea.” [Lord Alfred Tennyson] 


MEDITAȚIA 


Discurs radiofonic, Postul KECA, Los Angeles 
(Iulie, 1951) 


Mulți oameni îmi spun că nu pot medita. Asta îmi seamănă cu a spune că nu 
poți cânta la pian după o singură încercare. 

M editaţia, la fel ca orice altă artă ori exprimare, cere constantă practică pentru 
rezultate perfecte. Un pianist cu adevărat mare, de exemplu, va simţi că n-ar putea da 
ce-i mai bun din el dacă sare peste o zi de practică. 

Dacă ar sări peste o săptămână ori o lună de practică, ar ști că și cel mai 
neiniţiat auditoriu i-ar recunoaște defectele. 


La fel este cu meditaţia. Dacă practicăm în fiecare zi cu bucurie, perfecționăm 
această obișnuință zilnică într-o artă. Găsesc că cei care se plâng de dificultatea 
meditaţiei nu fac din meditaţie o practică zilnică, ci mai degrabă așteaptă până ce 
apare ceva presant în lumea lor și apoi, printr-un act de voinţă, încearcă să-și fixeze 
atenţia asupra stări dorite. Dar ei nu știu că meditaţia este educarea voinţei, căci atunci 
când voinţa și imaginaţia sunt în conflict, imaginaţia învinge, invariabil. 


Dicţionarele definesc meditaţia ca fixare a atenţiei asupra [a ceva]; ca 
planificare mentală; ca născocire și expectativă; antrenare într-un gând continuu și 
contemplativ. Multe cărţi ce tratează subiectul nu-l duc pe cititor nicăieri, căci adesea 
ele nu explică procesul meditaţiei. 


Tot ceea ce presupune meditaţie înseamnă o imaginare controlată şi o atenţie 
bine-sustinută. 

Pur şi simplu menţine-ți atenţia asupra unei anumite idei până ce îţi umple 
mintea şi alungă toate celelalte idei din conştiență. Puterea atenţiei arată de una 
singură garanţia sigură a forţei interioare. Trebuie să ne concentrăm asupra ideii ce 
trebuie realizată, fără să permitem nicio distracţie. 


Acesta este secretul acţiunii. De ţi-o va lua atenţia razna, adu-o-napoi spre 
ideea pe care vrei să o realizezi și fă asta iar și iar, până ce atenţia devine imobilizată 
și se supune într-o fixare fără efort asupra ideii ce i se prezintă. 


Ideea trebuie să beneficieze de atenţie - trebuie să o fascineze, ca să spunem 
așa. Toată meditaţia se încheie cu cel care gândește, și acesta descoperă că este ceea 
ce el însuși a conceput. Atenţia omului nedisciplinat este mai degrabă sclavul viziunii 
sale decât stăpânul. Este captată mai degrabă de ceea ce pare presant decât de ceea 
ce este important. 


În actul meditaţiei, la fel ca în actul adoraţiei, tăcerea este lauda cea mai 
înaltă pe care o aducem. Să ne păstrăm sanctuarele tăcute, căci în ele sunt păstrate 
perspectivele veșnice. Zi după zi, săptămână după săptămână, an după an, în 
perioade când nu îngădui nimănui, nici prin iubire, nici prin alte intenţii mai prejos de 
iubire să intervină, purced în a atinge măiestria în mânuirea atenţiei și imaginației 
mele. Am căutat metode de a le folosi cât mai priceput - acele lumini magice care au 
apus și s-au stins înlăuntrul meu. Am dorit să le pot evoca la dorință și să fiu artistul 
viziunii mele. 

Mă străduiam să-mi ţin atenţia asupra activităților de peste zi în concentrare 
neezitantă, astfel încât, nici măcar pentru o clipă, concentrarea să nu îmi slăbească. 
Acesta este un exerciţiu - un antrenament pentru mai-mari aventuri ale sufletului. Nu 
e muncă ușoară. Munca plugarului ce ostenește pe câmp e cu mult mai ușoară. Nici 
imperiile nu-și trimit legiunile să-năbușe revolte într-atât de repede pe cât tot ce e viu 
în noi se grăbește prin văile trupului pentru a ne zădărnici starea meditativă. Chipul 
frumos al celui pe care îl iubim strălucește înaintea noastră, pentru a ne fermeca și 
depărta de la misia noastră. Vechi vrăjmășii, ca și temeri de demult, cu toatele ne 
împresoară. Dacă ne lăsăm ispitiți de aceste priveliști, descoperim, după ceasul de 
contemplare, c-am fost momiţi pe-aiurea. Ne-am depărtat de scopul nostru și am uitat 
de acea fixare a atenţiei pe care ne-am propus să o atingem. Dar și ce om e acela ce 
dobândește controlul complet al imaginaţiei și atenţiei sale... 


O imaginare controlată şi o atenţie strunită, focalizate ferm şi repetat asupra 
ideii ce trebuie concretizată, iată rețeta tuturor rânduielilor magice. Cel ce persistă 
săptămâni și luni, mai devreme sau mai târziu, acela creează înlăuntrul său un centru 


de putere. Va pătrunde pe o cale pe care poate mulți păşesc, dar numai puţini o 
desăvârsesc, 


Este o cale lăuntrică, pe care picioarele la început ezită prin umbră și întuneric, 
dar care mai apoi strălucește de o lumină interioară. Nu e nevoie de haruri aparte, ori 
de geniu. Nu e pogorâtă asupra nimănui, ci câștigată prin persistență și practică a 
meditației. Dacă persistă, văgăuna întunecată a creierului său se va lumina iar el va 
începe senin fiecare zi, căci ceasul de meditație este precum întâlnirea cu cel iubit. 
Când vine, se înalță pe sine precum un plonjor ce-a petrecut prea mult pe sub apă, se 
înalță să soarbă aerul și să vadă lumina. În această stare meditativă, el experimentează 
în imaginaţie ce ar experimenta în realitate de și-ar realiza scopul, astfel încât va 
deveni în timp transformat în imaginea stării sale imaginate. 


Singurul test al religiei ce merită făcut este acela dacă s-a născut din adevăr; 
dacă izvorăște din conștienţa cea mai adâncă a individului; dacă este rodul experienţei 
- ori dacă e orice altceva. 


Acesta este subiectul discursului meu de duminica viitoare din Los Angeles: 
Adevărata atitudine religioasă. 


Care este atitudinea ta religioasă? Care este atitudinea mea religioasă? Voi 
vorbi asupra acestui subiect duminica viitoare de la ora 10:30, ca invitat al dr. Bailes. 
Slujba se va ţine la Fox Wilshire Theater, pe Wilshire Boulevard, lângă La Cienega. Mă 
voi strădui să-ți demonstrez că metodele cunoașterii mentale și spirituale sunt cu totul 


diferite. căci cunoaştem un lucru mental privindu-l din afară, comparându-l cu alte 


lucruri, analizându-l și definindu-l; pe când putem cunoaște spiritual un lucru numai 
devenind acel lucru. 


Trebuie să fim lucrul în sine şi nu numai să vorbim despre el sau să ne uităm 


la el. Trebuie să iubim pentru a ști ce e iubirea. Trebuie să fim dumnezeiești de va fi 
să cunoastem ce e Dumnezeu. 


M editaţia, ca și somnul, este o intrare în subconștient. „Tu însă, când te rogi, 
intră în cămara ta și, închizând ușa, roagă-te Tatălui tău, Care este în ascuns, și Tatăl 
tău, Care vede în ascuns, îţi va răsplăti ție.” [M atei 6:6] 


M editaţia este o iluzie de somn care diminuează impresiile lumii exterioare și 
oferă minţii mai multă receptivitate sugestiilor dinăuntru. Mintea în meditație este 
într-o stare de relaxare asemănătoare senzației ce apare chiar înainte de a ne lua 
somnul. Această stare este minunat descrisă de poet, Keats, în a sa „Odă unei 
privighetori”. Se spune că, pe când poetul ședea în grădină și asculta privighetoarea, a 
căzut într-o stare pe care a descris-o ca „O amorțeală somnoroasă [ce] îmi doare 
simţurile, de parc-aș fi băut cucută”. 


Apoi, după ce își cântă oda privighetorii, Keats se întreabă, „fost-a viziune sau 
un aievea vis? Fugită-i muzica aceea... Veghez sau dorm?”. 


Acestea sunt cuvintele unuia care a văzut ceva cu atâta dinamism ori realitate 
încât se întreabă dacă evidenţa ochilor săi fizici poate fi acum crezută. Orice tip de 
meditație în care ne retragem în noi înșine fără a face prea mult efort pentru a gândi 
este un afloriment al subconștientului. 


Închipuie-ţi subconștientul ca o maree ce dă înapoi și apoi curge. Somnul e un 
flux ce inundă, pe când la vreme de trezie deplină mareea dă înapoi, e în reflux. Între 
aceste două extreme sunt diverse niveluri intermediare. Când suntem moleșiţi, 
visători, potoliți în visări blânde, mareea este înaltă. Cu cât mai treji și mai alerți 
devenim, cu atât mai mult se cufundă mareea. 


Cea mai înaltă maree, compatibilă cu dirijarea conștientă a gândurilor noastre, 
se produce chiar înainte de a adormi și imediat după ce ne trezim. 


O modalitate simplă de a crea această stare pasivă este de a te relaxa într-un 
scaun confortabil ori pe un pat. 


Închide-ţi ochii și imaginează-ţi că ţi-e somn, foarte somn, grozav de somn. 
Acţionează precis, ca și când urmează să-ţi faci siesta. Procedând astfel, permiti mareei 
subconștiente să se ridice la înălțime suficientă pentru a-ţi face eficientă asumpţia cu 
pricina. 

Când încerci asta prima dată, ai putea descoperi că tot felul de contra-gânduri 
încearcă să te distragă, dar dacă persiști, vei obține o stare pasivă. Când se atinge 
această stare pasivă, gândește-te numai la „câte sunt cu nume bun” - imaginează-ţi că 
îți exprimi acum cel mai înalt ideal, nu cum îl vei exprima, ci simte pur și simplu AICI ȘI 
ACUM că ești omul nobil care dorești să fii. Eşti acela acum. Cheamă-ţi idealul întru 
ființă imaginând și simțind că ești acel ideal acum. 


Eu cred că întreaga fericire depinde de energia cu care îți asumi sentimentul 
dorinţei împlinite, cu care îți asumi masca unei alte vieți, cu adevărat perfecte. Dacă nu 
ne putem imagina pe noi înșine diferiți de ceea ce suntem și nu încercăm să ne 
asumăm un alt sine, mult mai dezirabil, nu ne putem impune asupra noastră disciplina, 
deși putem accepta disciplina din partea altora. 


M editaţia este o activitate a sufletului; este o virtute activă; și o virtute activă, 
spre deosebire de acceptarea pasivă a unui cod, este teatrală. Este dramatică; este 
purtarea unei măști. 


Pe măsură ce scopul tău este acceptat, devii complet indiferent la eventuale 
eșecuri, căci acceptarea finalului determină mijloacele ce duc la final. Când te ridici din 
momentul meditației, este ca și cum ţi s-a arătat sfârșitul fericit al piesei în care tu ești 
principalul actor. 


Fiind martor la final în meditaţia ta, indiferent de vreo stare-anticlimax cu 
care te-ai întâlni, rămâi calm și sigur în cunoașterea că finalul a fost deja perfect 
definit. Creaţia este săvârșită, iar ceea ce numim creativitate este doar o mai profundă 
receptivitate ori o mai ascuțită sensibilitate din partea noastră, iar această 
receptivitate se produce „Nu prin putere, nici prin tărie, ci prin Duhul Meu’, zice 
Domnul Savaot.” [Zaharia 4:6]. 


Prin meditație, trezim înlăuntrul nostru un centru de lumină ce ne va fi „stâlpul 
de nor ziua, și stâlpul de foc noaptea”. [leșirea, Numerii, Deuteronomul, Neemia, 
Psalmii 77/78, 98/99] 


LEGEA ASUM PȚIEI 


Discurs radiofonic, Postul KECA, Los Angeles 
(Iulie, 1951) 


Marele mistic William Blake a scris cu două sute de ani în urmă, „Ceea ce pare a 
fi, este, pentru cei cărora le pare a fi, și duce la cele mai teribile urmări pentru cei 
cărora le pare a fi”. 


Acuma, la început, această nestemată mistică pare a fi puţin încălcită, ori, în cel 
mai bun caz, un joc de cuvinte; dar nu e nimic de genul acesta. Ascultă cu atenţie. 

„Ceea ce pare a fi, este, pentru cei cărora le pare a fi." 

Asta e, cu siguranţă, suficient de limpede. Este un adevăr simplu despre legea 
asumpţiei, și un avertisment asupra urmărilor folosirii ei greșite. 


Autorul Epistolei către Romani declară în capitolul paisprezece, „știu și sunt 
încredințat în Domnul lisus că nimic nu este întinat prin sine, decât numai pentru cel 
care gândește că e ceva întinat; pentru acela întinat este”. [14:14] 


Vedem prin aceasta că nu vreun spirit superior de observaţie, ci pura orbire e 
cea care citește în măreția oamenilor vreo micime cu care se prea poate să fie 
familiară, căci ceea ce pare a fi, este, pentru cei cărora le pare a fi. 


Experimente conduse recent la două dintre universitățile noastre de frunte au 
arătat acest mare adevăr despre legea asumpţiei. Au afirmat în comunicatul lor către 
presă că, după două mii de teste, au ajuns la concluzia că, „Ceea ce vezi când priveşti 


la ceva depinde nu atât de mult de ce este acolo ci de asumpţia pe care o faci atunci 
când te uiţi. Ceea ce crezi a fi lumea fizică adevărată este de fapt numai o lume 
presupusă - o lume a asumgției”. 


Cu alte cuvinte, nu-ţi vei defini soțul în același fel în care o va face mama ta. și 
totuși, ambii definiți aceeași persoană. Relaţia ta particulară cu un lucru îţi 
influențează sentimentele în legătură cu acel lucru și te face să vezi în el un element 
care nu e acolo. 

Dacă sentimentul tău într-o anumită privință este un element în sine, acesta 
poate fi alungat. Dacă există o distincție permanentă în privinţa stării cu pricina, nu 
poate fi alungat. Ceea ce poţi face este să încerci. Dacă-ţi poți schimba opinia față de 
cineva, atunci ceea ce crezi acum în privința aceluia nu poate fi absolut adevărat, ci 
relativ adevărat. 


Oamenii cred în realitatea lumii lor exterioare fiindcă ei nu știu cum să-și 
focalizeze și condenseze propriile abilități de a pătrunde prin suprafaţa ei subțire. 


Ciudat cum ar părea, nu e greu să pătrunzi dincolo de această impresie a 
simțurilor. Pentru a ridica vălul simţurilor, nu apelăm la cine știe ce mare efort; 
lumea concretă dispare de îndată ce ne luăm atenţia dinspre ea. Avem numai de a ne 
concentra asupra stării dorite pentru a o vedea mental; dar pentru a-i da realitate 
astfel încât să devină un fapt concret, trebuie să ne focalizăm atenţia asupra stării 
dorite până ce dobândește întregul dinamism senzorial și sentimentul realității. 


Când, prin atenţie concentrată, dorința noastră pare a fi dobândit distincţia și 
sentimentul realității, când forma gândului este la fel de dinamică precum forma 
naturii, i-am dat dreptul de a deveni un fapt vizibil în vieţile noastre. 


Fiecare om trebuie să găsească mijloacele cele mai potrivite firii sale pentru a-și 
controla atenţia și a și-o concentra asupra stării dorite. Am descoperit că cea mai bună 
cale, în ceea ce mă privește, este de a intra în meditaţie, o stare relaxată asemănătoare 
somnului, dar o stare în care încă am control conștient asupra imaginaţiei mele și sunt 
capabil să-mi fixez atenţia asupra obiectului mental. 


Dacă este dificil să-ți controlezi direcția atenţiei cât ești în starea 
asemănătoare somnului, s-ar putea să găsești că privirea fixă asupra unui obiect este 
foarte eficientă. Nu privi la suprafaţa lui, ci mai degrabă în el și dincolo de orice 
obiect precum peretele, un covor ori orice altceva ce are substanță. Caută să-ți redea 
cât mai puţină reflexie. Imaginează-ţi apoi că în această substanță vezi și auzi ceea ce 
vrei să vezi și să auzi până ce atenţia ta este ocupată exclusiv de starea imaginată. 


La sfârșitul meditației tale, când ieși din visul treaz controlat, te simţi de parcă 
te-ai fi întors dintr-o mare depărtare. Lumea vizibilă pe care ai exclus-o revine în 
conştientă și, prin însăși prezenţa sa, te informează că te-ai amăgit singur crezând că 
obiectul contemplării tale era real; dar, dacă rămâi fidel viziunii tale, această 
atitudine mentală susținută va da realitate viziunii tale și cele închipuite vor deveni 
fapte concrete în lumea ta. 


Defineşte-ţi cel mai înalt ideal şi concentrează-ţi atenţia asupra acestui ideal 
până ce te identifici cu el. Asumă-ţi sentimentul de a fi acel ideal - sentimentul pe 
care-l vei avea atunci când vei fi întruchipat acel ideal în lumea ta. Această asumpțţie, 
deşi negată acum de simțurile tale, dacă persisti în ea - va deveni un fapt în lumea 
ta. Vei cunoaște când vei fi reuşit în fixarea stării dorite în conștienţă pur şi simplu 
privind mental la oamenii pe care îi ştii. 


Aceasta este o minunată verificare asupra ta, dat fiind că propriile tale 
conversații mentale sunt cu mult mai revelatoare decât conversațiile fizice. Dacă, în 
conversațiile tale mentale cu alţii, vorbești cu ei la fel cum obișnuiai în trecut, atunci nu 
ţi-ai schimbat conceptul de sine, căci toate schimbările de concepte duc la o relaţie 
schimbată cu lumea. 


Amintește-ţi ce s-a spus mai devreme: „Ceea ce vezi când te uiţi la ceva 
depinde nu atât de ceea ce e acolo cât de asumpţia pe care o faci atunci când privești”. 


Așadar, asumpţia dorinţei împlinite ar trebui să te facă să vezi mental lumea 
așa cum ai vedea-o fizic dacă asumpţia ta ar fi un fapt fizic. Omul spiritual vorbește 
„omului firesc” [1Corinteni 2:14] prin limbajul dorinţei. Cheia progresului în viață și a 
împlinirii viselor stă în supunerea de bună-voie în fața acestei voci. Supunerea 
neșovăielnică vocii sale duce la asumpţia imediată a dorinţei împlinite. 


A dori o stare înseamnă a o avea. Precum spunea Pascal, „Nu m-ai fi căutat de 
nu m-ai fi găsit deja”. 


Omul, prin asumarea sentimentului dorinței împlinite și prin trăirea și făptuirea 
în această convingere, își schimbă viitorul în armonie cu asumpţia sa. A-și „schimba 
viitorul” este dreptul inalienabil al celor iubitori de libertate. Nu ar fi progres în lume 
de n-ar fi după divina insatisfacție din om, cea care îl împinge spre tot mai înalte 
niveluri ale conștienţei. 


Am ales acest subiect atât de aproape inimilor noastre ale tuturor - 
„Schimbându-ţi viitorul” - pentru mesajul meu de duminica viitoare. Voi avea 
deosebita plăcere de a vorbi în locul dr. Bailes cât va fi în vacanță. Slujba se va ţine de 
la ora 10:30 la Fox Wilshire Theater, pe Wilshire Boulevard, lângă La Cienega. 


Cum dreptul de a ne schimba viitorul este dreptul nostru din naștere ca fii ai Lui 
Dumnezeu, haideţi să-i acceptăm provocarea și să învăţăm cum să o facem. 


Azi, din nou, vorbind de schimbarea viitorului tău, aş dori să subliniez 


importanța transformării reale a sinelui - nu doar o uşoară alterare a circumstanțelor 
care, în numai câteva clipe, ne va face să redevenim vechiul om nesatisfăcut. În 
meditaţia ta, îngăduie altora să te vadă așa cum te-ar vedea dacă acest nou concept 
de sine ar fi un fapt concret. Întotdeauna apari celorlalti drept întruchiparea idealului 
pe care îl inspiri. 


Așadar, în meditaţie, când îi contemplezi pe alţii, trebuie să fii văzut mental 
de către aceștia așa cum ai fi văzut de ei fizic, dacă propriul tău concept de sine ar fi 
un fapt concret. 


Adică, în meditaţie, îţi imaginezi că ei te văd exprimând acest nobil om care 
dorești să fii. Dacă-ți asumi că ești ceea ce vrei să fii, dorinţa ta este împlinită și, în 
împlinire, întreaga „năzuinţă de a fi” este neutralizată [- este de acum o realitate]. 


Acesta este, de asemenea, un alt mod excelent de a te verifica dacă ai reușit 
cu adevărat sau nu în schimbarea sinelui. 


Nu poți continua să doresti ceea ce s-a realizat. Mai degrabă, esti într-o 
dispoziţie de aducere de mulțumiri pentru darul primit. Dorinţa ta nu este ceva pe 


care te osteneşti să o realizezi, este recunoaşterea a ceva ce deja ai. Este asumarea 
sentimentului de a fi ceea ce doresti să fii, 


A crede şi a fi sunt unul şi acelaşi lucru. Creatorul şi concepția sa una sunt. 


Așadar, ceea ce te concepi pe tine a fi nu poate fi vreodată prea departe, așa 
cum nu poate fi nici foarte aproape, căci însăși apropierea tot separare implică. „De 
poţi crede, toate sunt cu putinţă celui ce crede”. [M arcu 9:23] 


Credința este substanța lucrurilor la care se aspiră, evidenţa lucrurilor 
nevăzute încă [Credinţa este încredințarea celor nădăjduite, dovedirea lucrurilor celor 
nevăzute”, Evrei 11:1]. Dacă-ţi asumi că ești acel om mai bun, mai nobil, care-ţi 
dorești să fii, îi vei vedea pe ceilalți așa cum sunt ei în relație cu asumpţia ta înaltă. 
Toţi oamenii „iluminaţi” doresc binele altora. Dacă binele altuia este ceea ce cauţi, 
trebuie să folosești aceeași contemplare controlată. 


În meditație, trebuie să ţi-l reprezinți pe celălalt ca fiind ori având deja 
măreția pe care i-o dorești. Cât despre tine, dorinţa ta pentru altul trebuie să fie una 
intensă. Prin dorință te înalți deasupra sferei tale actuale și drumul de la tânjire la 
împlinire este scurtat pe măsură ce experimentezi în imaginaţie tot ceea ce ai 
experimenta în carne și oase, dacă tu ori aproapele tău ați fi întruparea dorinţei pe 
care ai avut-o în privinţa ta ori a lui. 


Experiența m-a învăţat că aceasta este calea perfectă de a-mi obține marile 
mele obiective, atât pentru alţii cât și pentru mine. 

Totuși, propriile mele eșecuri m-ar osândi dacă aș sugera că am stăpânit 
complet controlul atenției mele. Pot, cu toate acestea, să spun, alături de învățătorul 
antic, „[Fraţilor, eu încă nu socotesc să o fi cucerit.] Dar una fac: uitând cele ce sunt în 
urma mea, și tinzând către cele dinainte, alerg la ţintă”. [Filipeni 3:13,14] 


ADEVĂRUL 


Discurs radiofonic, Postul KECA, Los Angeles 
(lulie, 1951) 


Aș dori să întreb pe fiecare dintre cei care ne ascultă astăzi ceva - ceva ce 
trebuie să fie apropiat inimilor noastre ale tuturor, ceva în legătură cu adevărul. 


Dacă un om pe care-l știi de criminal ar intra peste tine în casă și te-ar întreba 
unde e mama ta, i-ai spune unde e? l-ai spune adevărul? Ai face-o? 


Aș zice că nu; sper că nu. În cea mai mistică dintre evanghelii, cea a sfântului 
loan, citim, „Și veţi cunoaște adevărul, iar adevărul vă va face liberi” [8:32]. 
lată o provocare pentru noi toţi, „Adevărul vă va face liberi”. 


Dacă i-ai spune adevărul în privința mamei tale, ai elibera-o? Din nou, în 
[Evanghelia lui] loan, citim, „Sfinţește-i pe ei întru adevărul Tău; [cuvântul Tău este 
adevărul”, 17:17]. Dacă îți dai mama pe mâna criminalului, ai „sfinți-o”? Care este, 
atunci, adevărul despre care se vorbește atât de constant? Adevărul Bibliei este 
întotdeauna însoțit cu iubirea. Adevărul Bibliei este acela al realizării spirituale a vieţii 
conștiente în Dumnezeu, spre care fiecare suflet omenesc se împlinește prin veșnicie. 


Adevărul este o mereu-crescândă iluminare. Nimeni care caută sincer adevărul 
nu trebuie să se teamă de rezultat, căci fiecare adevăr ce se ridică din trecut aduce la 
vedere un mai-mare adevăr care fusese ascuns. Adevăratul căutător al adevărului nu 
este o persoană încrezută, critică și închipuit mai sfântă decât tine. Din contră, 
adevăratul căutător al adevărului cunoaște veracitatea cuvintelor lui Zaharia. „Să nu 
cugetați fărădelege unul împotriva altuia și jurământul strâmb să nu-l iubiți” [8:17]. 


Căutătorul de adevăr nu judecă după aparente - el vede binele, adevărul în tot 
ce observă. El știe că o adevărată judecată nu trebuie să se conformeze realității 
exterioare a celor la care se referă. Nicicând nu suntem mai orbi în fața adevărului 
decât atunci când vedem lucrurile așa cum par. Numai imaginile care idealizează 
descriu de fapt adevărul. 


Nu e vorba de vreun spirit superior de observație, ci mai curând pura orbire e 
cea care citește în măreţia unora vreo micime cu care se prea poate să fie familiară. 


Cu toții cunoaștem vreo bârfă de doi bani care nu numai că imaginează 
fărădelege împotriva aproapelui, dar mai și insistă în a răspândi fărădelegea în lung și-n 


lat. De obicei, acuzaţiile crude sunt mereu însoţite de întăritoarele „Să știi că”, ori „Știu 
sigur că e adevărat că”. și cât de departe de adevăr e! 


Chiar dacă ar fi adevăr cel invocat de bârfă, e mai bine să nu i se dea glas, căci 
„Un adevăr spus cu rea-intenţie întrece toate minciunile ce s-ar putea născoci” 
[William Blake]. lar cel care împrăștie astfel fărădelegea nu e un căutător al adevărului 
așa cum se arată în Biblie. El caută nu adevărul, ci sprijin pentru punctul său de vedere. 
Prin prejudecățile sale, acesta deschide o ușă prin care potrivnicii lui intră și se fac 
stăpâni peste lăcașurile secrete ale inimii sale. 


Fie ca noi să căutăm cu sinceritate adevărul așa cum Robert Browning îl 
exprimă: 
„Adevărul e în noi înșine; nu se ridică 
Din lucruri din afară, orice-ai crede. 
E un miez făr' de moarte acolo în noi, în fiecare 
Unde adevărul deplin îndură.” 


Adevărul din noi înșine este guvernat de iubirea imaginativă. Cunoscând acest 
măreț adevăr, nu vom mai putea imagina fărădelegi împotriva aproapelui. Ne vom 
imagina ce-i mai bun în privinţa lui. Este credința mea că atunci când atitudinea omului 
față de viață este guvernată de iubire imaginativă, acolo găsești [adevărata] 
religiozitate, acolo găsești venerație, acolo se percepe adevărul. 


Voi vorbi pe acest subiect duminica viitoare, când tema va fi, „lubirea 
imaginativă”. Voi avea plăcerea și privilegiul de a oficia slujba dr. Frederick Bailes la Fox 
Wilshire Theater, pe Wilshire Boulevard, lângă La Cienega. Slujba se va ţine ca de 


obicei, începând cu ora 10:30, duminică dimineaţa. 


Este dorinţa intuitivă a întregii omeniri de a fi o ființă mai bună, mai nobilă, de a 
face lucruri demne de iubit. Dar putem face lucruri demne de iubit numai când tot 
ceea ce imaginăm este plin de iubire față de aproapele nostru. 


Atunci cunoaștem adevărul, adevărul care face întreaga omenire liberă. 


Consider că acesta este un mesaj care ne va ajuta pe toţi în arta trăirii unei vieţi 
mai bune, mai frumoase. 

lubirea infinită în esenţa ei de necuprins a fost numită Dumnezeu, Tatăl. lubirea 
infinită în expresie creativă a fost numită Dumnezeu, Fiul. lubirea infinită în 
întrepătrundere universală, în infinită imanenţă și în veșnică procesiune a fost numită 
Dumnezeu, Duhul Sfânt. 


Trebuie să învăţăm să ne cunoaștem pe noi înșine ca iubire infinită, ca buni, mai 
curând decât ca nelegiuiți. 


Asta nu este ceva ce trebuie să devenim; trebuie, mai degrabă, să 
recunoaștem ceva ce suntem deja. Locul de naștere, originea imaginaţiei este în 
iubire. lubirea este sursa vieţii sale. 


În măsura în care imaginaţia își păstrează propria sursă de viaţă, viziunile sale 
sunt imagini ale adevărului. Apoi oglindește identitatea vie a lucrului pe care-l 
contemplează. 


Dar, dacă imaginaţia își va nega propria putere care i-a dat naștere, atunci cele 
mai cumplite închipuiri ale groazei vor începe. În loc să redea imagini vii ale adevărului, 
imaginaţia va fugi spre opusul iubirii - frica - și viziunile sale vor fi apoi deformate, iar 
reflecții distorsionate vor fi proiectate pe un ecran al fanteziei înfricoșătoare. 


În loc de a fi puterea creativă supremă, va deveni agentul activ al distrugerii. Pe 
când oriunde atitudinea omului pentru viață este cu adevărat imaginativă, acolo om și 
Dumnezeu sunt contopiţi în uniune creativă. Ține minte că iubirea este mereu creativă, 
influentă în fiecare sferă, de la cea mai înaltă până la cea mai de jos. 


Nu a existat vreodată gând, faptă sau cuvânt care să nu fi fost influențate de 
iubire, ori de opusul său, frica de orice fel, chiar dacă a fost numai vreo dorinţă fără 
scop precis. lubirea și frica sunt motorul mașinăriei noastre mentale. Orice este mai 
întâi un gând, înainte de a deveni un lucru. 


Eu sfătuiesc în privința căutării unui ideal înalt pentru a face un fapt de viață să 
devină un fapt de conștienţă, iar pentru a face asta, exersarea imaginaţiei: astfel 
realizăm că singura atmosferă în care cu adevărat trăim și ne mișcăm și ne avem ființa 
este lubirea Infinită. lubirea nu dă greș niciodată [,„Dragostea nu cade niciodată”, 
1Corinteni 13:8]. Spiritul Creativ Infinit este lubire. Impulsul ce a făcut conștienţa 
infinită necondiționată să se condiționeze pe sine în milioane de forme sensibile este 
lubirea. 

lubirea privită ca o abstractizare - în afara obiectului - este de neconceput. 
lubirea nu este iubire dacă nu există obiect al iubirii. lubirea devine conceptuală numai 
în relație, în proces, în act. Fie ca și noi să recunoaștem, alături de Blake, faptul că „Cel 
ce nu trăiește prin iubire trebuie că e subjugat de frică”, și să ne stabilim cele mai înalte 
idealuri din a iubi și din a trăi prin iubire. Dar idealurile noastre înalte nu sunt nimic, de 
nu se pogoară și prind trup. Trebuie să obținem rezultate și împliniri, testul crucial al 
imaginației noastre și al iubirii noastre, căci întruparea este singura adevărată 


realizare. 


Credința noastră trebuie să ne fie nouă tuturor adevărul pe care îl cunoaștem - 
și trebuie să fie absolută. 
Altfel, acelui adevăr îi lipsește mijlocul și nu se poate întrupa în noi. 


Conceptul nostru de sine determină scenariul vieților noastre. Suntem pururi 
proprii noștri popritori. 

Ușile temniţei pe care le-am crezut ferecate, cu adevărat întredeschise sunt - 
așteptând ca noi să vedem adevărul. 


„Omul veșnic se înconjoară pe sine cu imaginea reală de sine”, spunea 
Emerson. „Fiecare spirit își construiește o casă și dincolo de casa lui, o lume, și dincolo 
de lumea lui, un paradis. Cunoaște deci că lumea există pentru tine. Mecanismul e 
perfect pentru tine. Ceea ce suntem, numai aceea putem vedea. Tot ce Adam a avut, 
tot ce ar fi putut Cezar cuceri, ai și poţi cuceri tu. 

Adam și-a numit casa rai și pământ. Cezar și-a numit casa, Roma; tu poate ţi-o 
numești cârpăcie; o proprietate de câteva hectare sau o garsonieră de student. Totuși, 
în fiecare înțeles al cuvântului, sălașul tău e la fel de măreț precum al lor, chiar și fără 
numele alea pompoase. 

Zidește-ţi deci propria ta lume și de îndată ce îți conformezi viața ideii pure din 
mintea ta, largile ei măsuri vor începe să se desfășoare.” 


Adevărul este realitatea noastră tainică dinlăuntru, cauza, înțelesul, relația 


vieților noastre cu toate lucrurile. Fie ca adevărul să ne poarte spre Ceruri, 


lărgindu-ne concepțiile, sporindu-ne înţelegerea până ce vom cunoaște „Adevărul 
care ne face liberi”, 


TRĂIREA LĂUNTRICĂ E SECRETUL 


Discurs radiofonic, Postul KECA, Los Angeles 
(Iulie, 1951) 


Am întrebat de curând un foarte de succes om de afaceri care este rețeta sa. A 
râs și s-a stânjenit puţin. Apoi a răspuns, „Probabil e numai faptul că nu concep eșecul. 
Nu-i ceva la care să mă gândesc prea mult. E mai degrabă un sentiment pe care-l am”. 


Afirmația lui coincidea complet cu propriile mele credinţe și experienţe. Ne 


putem gândi veşnic la ceva și să nu vedem acel ceva niciodată în lumea noastră, dar 
odată ce-i trăim lăuntric realitatea, suntem sortiti să-l petrecem. Cu cât îl simtim mai 
intens, cu cât îl trăim lăuntric mai intens, cu atât mai repede îl petrecem. 


Noi toti privim trăirile interioare, sentimentele, mult prea mult ca efecte, și 


nu suficient de mult drept cauze ale evenimentelor de peste zi. Trăirea lăuntrică nu e 
numai rezultatul condiţiilor vieţii noastre, este, de asemenea, creatorul acelor 


condiții. Spunem că suntem fericiți deoarece suntem sănătoși, fără să ne dăm seama 
că procesul va funcţiona la fel de bine în sens invers. Suntem sănătoși deoarece 
suntem fericiți. Suntem mult prea nedisciplinaţi în trăirile noastre lăuntrice. 


A fi bucuroși de binele altuia înseamnă a ne binecuvânta pe noi înșine, la fel ca 
și pe acela. A fi mânioși pe altul înseamnă a ne pedepsi pe noi înșine pentru greșeala 
lui. Mintea abătută stă acasă chiar dacă trupul călătorește și până la capătul 
pământului, pe când mintea fericită călătorește chiar dacă trupul rămâne acasă. 


Trăirea lăuntrică e secretul rugăciunii ascultate, căci în rugăciune, trăim faptul 
rugăciunii ascultate şi, apoi, trăim şi făptuim_fizic în acea fermă convingere. 
„Pipăindu-L” [simţindu-L; „Ca ei să caute pe Dumnezeu, doar L-ar pipăi și L-ar găsi, deși 
nu e departe de fiecare dintre noi”, Fapte 17:27], așa cum sugerează Biblia, înseamnă o 
desfacere a abilităţilor tainice ale sufletului. Trăirea aceasta lăuntrică nu cedează 
importanţei nimănui. Este un ferment fără de care nicio creaţie nu e cu putinţă. Toate 
formele de imaginaţie creativă implică elemente ale trăirii lăuntrice. Toate dispoziţiile 
emoționale, oricare ar fi acestea, influențează imaginarea creativă. „Pipăirea” nu are 
finalitate. Este o achiziţie și este o achiziție ce crește proporțional cu receptivitatea, 
care, de asemenea, nu are și nu va avea vreodată finalitate. 


O idee care este numai o idee nu produce nimic şi nu face nimic. Acţionează 
numai dacă este trăită lăuntric, dacă este însoţită de sentiment efectiv. 

Undeva înlăuntrul sufletului se află o dispoziţie care, de e găsită, înseamnă 
bogăție, sănătate, fericire nouă. Dorinţa creativă este înnăscută omului. Întreaga lui 
fericire este implicată în impulsul său de a crea. 


Fiindcă oamenii nu „pipăie” perfect, rezultatele rugăciunilor lor sunt nesigure, 
pe când ar putea fi perfect-sigure. Citim în Proverbe/Pildele lui Solomon, „O inimă 
veselă este un leac minunat, pe când un duh fără curaj usucă oasele” [17:22]. Inimile 
orchestrale ard în uleiul candelei regelui. Spiritul cântă Domnului un nou cântec. Toate 
rugăciunile adevărate poartă o expresie bucuroasă; cel bun este uns cu uleiul bucuriei 
înaintea semenilor săi. 


să ne veghem, deci, propriile trăiri lăuntrice, reacţiile la evenimentele zilei. Și să 
ne păzim trăirile încă și mai zeloși în actul rugăciunii, căci rugăciunea este starea 
creativă adevărată. 


Demnitatea indică faptul că omul aude o mai măreaţă muzică a vieţii și se mută 
în tempoul înțelesului ei mai profund. Dacă n-am face nimic, dar am imagina și am trăi 
lăuntric cele demne de iubit, reforma lumii, în sfârșit, s-ar săvârși. Multe dintre 
poveștile Bibliei se ocupă exclusiv cu puterea imaginării și a trăirii lăuntrice. 


„Pipăindu-L”  [„simţindu-L”] este strigătul căutătorului de adevăr. Numai 
imaginaţia şi trăirea lăuntrică, simţirea, pot reface Edenul din care ne-a alungat 
experiența. Trăirea lăuntrică și imaginaţia sunt simţurile prin care percepem „dincolo”. 
Acolo unde cunoașterea se sfârșește, încep acestea două. Fiecare trăire lăuntrică a 
omului este deschiderea pentru el a unei uși spre lumea divină. Să cântărim oamenii, 
deci, nu după înălțimea cetăților lor, ci după măreţia imaginaţiei și trăirii lor lăuntrice. 
să ne întoarcem gândurile înspre Ceruri și să ne amestecăm imaginaţia cu îngerii. 
Lumea ce ne poartă este cea pe care o imaginăm, nu lumea ce ne înconjoară. În 
imaginaţie așteaptă continentele neexplorate, ca și măreţele aventuri viitoare ale 
omului. 


Această conștiență a non-finalității în „pipăirea [simţirea] lui Dumnezeu” a 
fost experienţa tuturor vrednicilor „pipăitori” lăuntrici de Dumnezeu. Ei își dau 
seama că propria lor concepție asupra Infinitului s-a adâncit și lărgit constant odată 
cu experiența. Aceia care încearcă să gândească înțelesul experienței și să o coreleze 
cu restul cunoașterii omenești sunt misticii filosofici; cei care încearcă să-și dezvolte 


abilitatea în ei și să aprofundeze experiența sunt misticii practicanți ori 
experimentatori. 


Unii, și printre aceștia cei mai mari dintre toţi, au încercat să le facă pe 


amândouă. Religia începe în experienţă subiectivă. Religia este ceea ce face omul cu 
solitudinea lui, căci în solitudine suntem supuşi experienţei subiective. 


Despre atitudinea religioasă voi vorbi duminică-dimineaţa viitoare. Aceasta va 
fi ultima duminică din acest sezon când voi oficia slujba dr. Bailes, slujbă care se va ţine 
începând cu 10:30 la Fox Wilshire Theater, pe Wilshire Boulevard, lângă La Cienega. O 
atitudine religioasă adevărată este mântuirea omului. 


Dumnezeu nu se schimbă niciodată; noi suntem cei care ne schimbăm; ochii 
noștri spirituali devin mereu tot mai ageri; iar această augmentare a adevărului ne va 
aduce o etern-crescândă pace lăuntrică. 


Cea mai bună apărare împotriva asaltului înșelător asupra vederii noastre 
mentale și morale este ochiul spiritual, ori Ochiul lui Dumnezeu. Cu alte cuvinte, un 
ideal spiritual ce nu poate fi schimbat de circumstanţe, un cod al onoarei personale și 
al integrităţii în noi înșine, bunăvoință și iubire față de alţii. „Nu ce ești, nu ce ai fost 
vede Dumnezeu cu ochii Săi iertători, ci ceea ce ai fi”. [autor necunoscut din sec. XIV, 
„Norul Necunoașterii”, lucrare de mistică creștină, cap. 75] 


Prin venele celui mai umil om de pe pământ curge sângele regesc al ființei. 
Aşadar, să privim omul prin ochii iubirii imaginative, ceea ce cu adevărat înseamnă a 
privi cu Ochiul lui Dumnezeu. Sub influența Ochiului lui Dumnezeu, idealul se înalță 
din prezent precum apa este eterizată de soare într-un tărâm închipuit. Lucruri cu 
totul îndepărtate sunt aici pentru ochiul spiritual. 


Ochiul lui Dumnezeu face visul viitor un fapt actual. Nu [sunt încă] patru luni 
până la seceriș - privește din nou. Dacă persistăm în această vedere, ne vom ridica 
într-o bună zi cu depărtarea din ochii noștri și întreaga apropiere statică, stagnantă, nu 
va mai avea nicio importanţă. O vom da la o parte pe măsură ce ne vom îndrepta spre 
obiectivul nostru văzut în depărtare. 


Omul care cu adevărat se descoperă [cine este] nu se mai poate lăsa condus 
decât de iubire. 

Acesta e cu ochi prea curaţi pentru a cuprinde nedreptatea. Abilitatea noastră 
de a-i ajuta pe alţii va fi proporțională cu abilitatea de a ne controla și ajuta pe noi 
înșine. În ziua în care omul obține victoria asupra lui însuși, istoria va descrie acel lucru 
drept o victorie asupra dușmanului său. 


Cheia stă în atitudine, și într-o bună zi omul va descoperi că sufletul se 
stăpânește numai cu serenitate. Cel puternic cedează numai în fața celui mai blând. 


Recunoscând puterea trăirii lăuntrice, să dăm atenţie strictă dispoziţiilor și 
atitudinilor noastre. Fiecare etapă a progresului omului este realizată prin exerciţiul 
imaginaţiei și trăirii lui interioare. 

Creând un „ideal” înlăuntrul sferei noastre mentale, ne putem simţi în această 
„imagine ideală” până ce devenim una și aceeași cu aceasta, absorbind calitățile sale în 
însăși esenţa ființei noastre. Solitarul ori încarceratul pot, prin intensitatea imaginaţiei 
și trăirii lor lăuntrice, să influenţeze miriade de oameni astfel încât pot acționa prin mai 
multe voci. Extinde-ţi simţurile, încrede-te în „pipăirea” ta, avântă-te în toate zborurile 
imaginaţiei tale și nu te teme de propria ta sensibilitate. 


Cel mai bun mod de a simţi binele din alţii este acela de a fi mai intens 
conștient de acesta. Fii precum amicul meu și ai „mai degrabă un sentiment” pentru 
sănătatea, bogăţia, fericirea pe care le dorești. Ideile nu-s mare lucru dacă nu coboară 
din Ceruri și se întrupează. Fă din rezultate și realizări testul crucial al imaginaţiei 
adevărate. Pe măsură ce observi aceste rezultate, vei fi determinat să-ți umpli 
imaginile cu iubire și să umbli într-o dispoziție înaltă și nobilă, căci vei ști, precum 
poetul, 


„Aia ce semeni culegi. 

Vezi lanurile de acolo - 

Susanul era susan, porumbul 

Porumb. Tăcerea și Întunericul știau 

Că așa se naște soarta omului.” [Sir Edwin Arnold, „The Light of Asia”] 


AFIRMĂ ADEVĂRUL MĂREȚIEI TALE 


Discurs radiofonic, Postul KECA, Los Angeles 
(Iulie, 1951) 


În crearea unui nou mod de viață, trebuie să începem cu începutul, cu propria 
noastră regenerare. Formarea _ organizaţiilor, politice, religioase, sociale - nu e 
suficientă. Problema cu care ne confruntăm merge mai adânc decât percepem. 
Revoluţia esenţială trebuie să înceapă în noi înşine. 


Totul depinde de atitudinea noastră față de noi înșine - ceea ce nu afirmăm 
înlăuntrul nostru nu se poate dezvolta în lumea noastră. Aceasta este religia după 
care trăim, căci religia începe în experiența subiectivă, precum caritatea - începe de 
acasă. „Să vă schimbaţi prin înnoirea minţii” [Romani 12:2] este formula străveche - 
și nu există alta. Totul depinde de atitudinea omului față de sine însuși. Ceea ce nu 
poate ori nu vrea să revendice ca adevărat despre sine însuși nu se va putea 
niciodată dezvolta în lumea lui. 


Omul mereu privește în jur prin lumea lui și se întreabă, „Ce-i de făcut? Ce se 
va întâmpla?”, pe când ar trebui să se întrebe, „Cine sunt eu? Care este conceptul 
meu de sine?”. 

Dacă vrem să vedem lumea ca un loc mai bun, mai frumos, trebuie să 
afirmăm realitatea mai-binelui, mai-frumosului înlăuntrul nostru. Este scopul ultim al 
învățăturilor mele acela de a indica drumul spre această desăvârșire. Încerc să îţi arăt 
cum omul lăuntric trebuie să se reajusteze pe sine - care trebuie să fie noua premisă 
a vieții sale, cum trebuie „să-și piardă sufletul” la nivelul pe care și-l cunoaște acum, 
pentru a și-l regăsi iar la nivelul înalt pe care-l caută. 

Îi este imposibil omului să vadă altceva decât conţinutul propriei sale 
conştiente, căci nimic nu are existenţă pentru noi decât prin conștienţa pe care o avem 
despre acel lucru. Omul ideal caută mereu o nouă încarnare, dar dacă noi, noi înșine, 
nu-i oferim ascendență omenească, noua încarnare nu se poate naște. Noi suntem 
mijlocul prin care se produce răscumpărarea firii din legea necruțătoare. Marele scop 
al conștienței este acela de a produce această răscumpărare. Dacă refuzăm povara și 
căutăm spre legea firii pentru a justifica de ce această răscumpărare a lumii prin iubire 
imaginativă este ceva ce nu se poate produce, ne anulăm pur și simplu scopul vieților 
noastre prin lipsa de credință. Respingem mijlocul, singurul mijloc prin care acest 
proces al răscumpărării trebuie să se producă. 

Singurul test al religiei ce merită a fi făcut este de a cerceta dacă e autentică - 
dacă izvorăște din convingerea cea mai adâncă a individului, dacă este rodul 
experienței lăuntrice. Nicio religie nu e demnă de om dacă nu îi dă un sens profund și 
trainic că totul e bine, chiar în ciuda a ceea ce i se petrece lui personal. 


Metodele cunoașterii mentale și spirituale sunt complet diferite, căci 
cunoaștem un lucru mental uitându-ne la el din afară, comparându-l cu alte lucruri, 
analizându-l și definindu-l. 

[Alfred North] Whitehead a definit religia drept ceea ce face omul cu 
singurătatea lui. Aș vrea să adaug că, personal, cred că e ceea ce omul este în 
singurătatea lui. În solitudinea noastră suntem conduși spre experienţa subiectivă. 
Atunci, așadar, să ne imaginăm a fi omul ideal pe care dorim să-l întrupăm în lume. 
Dacă, în solitudine, experimentăm în imaginaţia noastră ce am experimenta în realitate 
dacă ne-am fi realizat obiectivul, vom deveni, în timp, transformați în imaginea 
idealului nostru. „Să vă schimbaţi prin înnoirea minţii” - „să vă îmbrăcaţi în omul cel 
nou... Qrăiți adevărul fiecare cu aproapele său” [Efeseni 4:24,25, Zaharia 8:16]. Procesul 
devenirii unui „fapt de a fi” un „fapt al conștienţei” se face „prin înnoirea minţii”. 

Ni se spune să ne schimbăm modul de a gândi. Dar nu ne putem schimba 
gândirea dacă nu ne schimbăm ideile. Gândurile noastre sunt revărsarea firească a 
ideilor noastre, iar cele mai adânci idei ale noastre sunt omul însuși. Sfârșitul dorului 
este întotdeauna a fi - nu a face. Stai neclintit și cunoaște [Psalm 45/46:10] că „EU 
SUNT ceea ce doresc [să fiu]”. Caută mereu să fii. Reformele exterioare sunt inutile 
dacă inima ta nu se reformează. În Ceruri se pătrunde nu prin înfrânarea pasiunilor 
noastre, ci mai curând prin cultivarea virtuţilor noastre. O idee veche nu se dă uitării 
precum un capriciu, ea trebuie alungată prin idei noi. Dispare numai când o cu totul 
nouă și captivantă idee ne ocupă atenţia. Vechile tipare de gândire și trăire lăuntrică - 
precum frunzele moarte ale stejarului - atârnă până ce sunt împinse de altele, noi. 


Creativitatea e, în fond, o mai profundă receptivitate, o mai ascuţită 
sensibilitate. Visul viitor trebuie să devină fapt prezent în mintea oricui vrea să-și 
schimbe viața. Orice serioasă exteriorizare este precedată de o profundă absorbţie. 
Când acea absorbţie este îmbibată cu marele nostru ideal - când devenim acel ideal -, 
atunci îl vedem manifestat în lumea noastră și realizăm că prezentul nu se retrage în 
trecut, ci avansează spre viitor. 

Astfel ne schimbăm, în esență, viitorul. Un „acum” care este „altundeva” nu 


are pentru noi absolut niciun sens. Recunoaştem_„acum” numai atunci când e în 
acelaşi timp „aici”. Când ne simţim în starea dorită „aici” și „acum”, ne vom fi 
schimbat cu adevărat viitorul. 

Această „Schimbare a viitorului” sper să ţi-o pot deplin explica duminica 
viitoare, când voi vorbi pentru dr. Bailes de la 10:30 la Fox Wilshire Theater, pe Wilshire 
Boulevard, lângă La Cienega. Scopul meu este să te stârnesc spre un mai-mare concept 
despre tine însuţi și să-ți explic atât de limpede metoda prin care îţi poți realiza acest 
concept încât să pleci după slujbă o ființă transformată. Cei descurajaţi au nevoie 
cruntă de inspirare de mărețe principii. Trebuie să revenim la principiile de la 
începuturi de va fi să vorbim cu un glas ce va aprinde imaginaţia și va trezi spiritul. Încă 
o dată trebuie să repet, în crearea unui nou mod de viaţă, trebuie să începem, de la 
chiar început, cu propria noastră regenerare individuală. 


Cea mai mare amăgire a omului este convingerea lui că poate face orice. 


Fiecare crede că poate - fiecare vrea să facă, dar toţi întreabă „Ce să fac?”. 

Ce să faci? Este imposibil să faci ceva. Trebuie SĂ FII. E greu pentru noi să 
acceptăm faptul că „Eu nu pot să fac de la Mine nimic” [loan 5:30]. E grozav de greu, 
tocmai fiindcă acesta e adevărul, iar adevărul îi pare întotdeauna greu de acceptat 
omului. Dar, de fapt, nimeni nu poate face nimic. 

Totul se întâmplă - toate care se întâmplă omului, toate care i se fac, toate care 
vin de la el - toate astea se întâmplă, și se întâmplă exact la fel cum vine ploaia, ca 
rezultat al schimbării în temperatura din regiunile mai înalte ale atmosferei. 


lată o provocare pentru noi toţi. Ce concept menţinem despre noi înșine în 
regiunile mai înalte ale sufletului? Totul depinde de atitudinea omului față de sine 
însuși. Ceea ce nu va afirma ca fiind adevărat înlăuntrul lui nu poate crea vreodată în 
lumea lui. O schimbare a conceptului de sine este singura schimbare - noua relație 
între suprafața și adâncimile omului. Adâncirea este, în principiu, întotdeauna posibilă, 
căci adâncimea supremă e vie în fiecare, și e numai o chestiune de a deveni conștient 
de aceasta. 


Viaţa ne cere încuviințarea de a muri si de a ne naste din nou. 


Asta nu înseamnă că murim cu trupul. Murim în spiritul omului vechi pentru a 
deveni omul cel nou, pentru a vedea noul om în trup. „Supunere voii lui Dumnezeu” 
[1Corinteni 15:22, Evrei 12:9, lacov 4:7 etc.] este o veche frază pentru aceasta şi nu 
cred că e alta, mai nouă, mai bună. În acea dedicare-de-sine idealului pe care dorim 
să-l _exprimăm,_întregul_ conflict este dispersat _iar_noi_suntem_transformaţi_în 
imaginea idealului în care adăstăm. 


Ni se spune că omul fără veșminte de nuntă a intrat în Împărăţie [probabil 
M atei 22:2-14] prin simulare șireată. El nu crede lăuntric ceea ce practică exterior. El 
pare bun, amabil, generos. El folosește cuvintele potrivite, dar lăuntric, nu crede nimic 
din toate acestea. Venind însă în lumina puternică a acelora cu mult mai conștienți 
decât el, el nu mai reușește să înșele. Un veșmânt de nuntă semnifică dorința de 
uniune. 

El nu are dorința de a se uni cu ceea ce învață pe alţii, chiar dacă ceea ce 
propovăduiește este adevărul. 

Așadar, el nu are veșminte de nuntă. Când suntem uniţi cu adevărul, atunci 
lăsăm deoparte vechea fire și ne reînnoim în spiritul minţii noastre. 


Adevărul îi va despuia pe iscusiții prefăcuți de falsa lor aristocrație. Adevărul, la 
rândul său, va fi cucerit și guvernat de aristocrația binelui, singurul lucru de neînvins 
din lume. 


CEEA CE DEJA A FOST 
6 oct. 1959 


Această tribună se preocupă numai cu măreţul secret al vieţii. Aici suntem 
convinși că Puterea Supremă care a creat și susține universul este Imaginarea Divină, și 
nu se deosebește de imaginarea omenească decât prin gradul de intensitate. Așadar 
Dumnezeul-în-om_este minunata ta Imaginaţie; Acela e Dumnezeu. îți spunem că 
Imaginaţia creează Realitatea, dar ţine seama că la acest nivel uman pe pământ, 
necesită timp și persistentă. Dacă vom persista în imagine, vom trăi în ea, vom dormi 
în ea, vom respira în ea - se va cristaliza în formă tangibilă. Noapte după noapte, 
luăm diferite fațete ale acestui cu adevărat măreț secret și, întorcându-ne spre cea mai 
mare carte despre Imaginaţie din lume, îl tratăm diferit. Deci, întorcându-ne asupra lui, 
ţine seama că Biblia se adresează Imaginaţiei, nu omului simţurilor ori omului raţiunii - 
cel care e „rătăcit” ori „mort” ori „adânc adormit”. 


Vom lua un scurt și simplu verset și-ți vom arăta de ce nu se adresează „omului 
firesc” - Ecclesiastul 3:15: „Ceea ce este a mai fost şi ceea ce va mai fi a fost în alte 
vremuri; şi Dumnezeu cheamă iarăși aceea ce a lăsat să treacă.” „Omul firesc” nu 
poate cuprinde asta, căci, pentru el, realitatea se bazează numai pe evidența 
simţurilor. Omul raţiunii n-ar putea confirma finalul versetului, spunând că, de-ar fi să 
fie totuși vreun sens, autorul trebuie să se fi referit la recurenţă. Soarele răsare în 
fiecare zi și luna își urmează ciclul său și anotimpurile vin și trec. Dacă luăm o imagine a 
universului de azi, savanții ar putea calcula cât timp va lua pentru a reveni în punctul 
din imagine. Deci intelectualul ar putea justifica versetul; dar nu asta s-a vrut a se 
spune, căci se adresează nu omului rațiunii ori omului simţurilor, ci omului Imaginaţiei. 
Despre ce e vorba atunci? „Ceea ce este a mai fost și ceea ce va mai fi a fost în alte 
vremuri; și Dumnezeu cheamă iarăși aceea ce a lăsat să treacă.” 


Ni se spune că El a făcut omul generic (bărbat-femeie) după imaginea 
[asemănarea] Lui și i-a spus „Om” [Geneza/Facerea 1:26,27]. Apoi ni se spune că a fost 
alungat [3:24] și toate preoţirile ne spun că a fost alungat din cauza vreunui „păcat 
originar”. 

Eu îmi trimit fata la școală pentru a se pregăti să trăiască în lumea asta, nu 
pentru a o pedepsi, dar, pentru a o pregăti, trebuie să o trimit. În Barbados aveam un 
sistem educațional bun, deși nu peste nivel liceal, așa că, băiat fiind, vedeam mulţi 
copii venind de pe alte insule la începutul anului școlar cu haine și cărţi noi. 

Credeau că era grozav, fără ca măcar să știe ce însemna asta. Dar apoi, venea 
vremea ca părinţii să-i sărute de rămas-bun și să-i lase în acest loc străin, așa că mulți 
adormeau plângând nu doar o noapte, ci întregul semestru, într-atât de mare le erau 
dorul de casă și singurătatea. 


Dar părinţii o făceau din iubire; din iubire îi lăsau acolo. Mulţi își trimiteau copiii 
mai departe în Anglia, pentru o și mai înaltă pregătire și cu uriașe sacrificii, așa că nu-și 
permiteau să-i aducă înapoi în vacanțe, așteptând uneori cu anii până să se revadă. 

Dar o făceau din iubire și numai din iubire. 


O nesfârșită ființă de iubire a făcut același lucru cu noi. Eram „morţi”. Eram 
întreg-făcuţi și perfecţi, dar eram precum statuia Galateei. lar apoi, pentru a însufleţi 
omul și a-l face precum Dumnezeu, El a trebuit să-l alunge - nu în spaţiu, ci în minte. 
Așadar Dumnezeu a devenit om, lucrul ce era mort, și pentru a o face, a trebuit să Se 
coboare pe Sine la acest nivel care, în comparaţie cu stările mai înalte, s-ar numi 
„mort”. Acest veșmânt de piele pe care îl porți a fost îndelung în pregătire pentru Fiul 
lui Dumnezeu. Ni se spune, „Apoi a făcut [Domnul Dumnezeu lui Adam și femeii lui] 
îmbrăcăminte de piele [și i-a îmbrăcat]” [Geneza/Facerea 3:21]. 

Este un demers didactic. 

De ce suntem aici? Pentru a face imagini [„chipuri și asemănări”, cf. limbajului 
biblic]. Întregul univers este o imagine a fanteziei cosmice. Învățăm, așa că începem cu 
lucrurile simple - o slujbă, o casă nouă, o schimbare de mediu. Le facem în același fel în 
care le-a făcut Tatăl nostru, dar aceasta este o sală de clasă, așa că mai facem greșeli - 
dar vina nu este a noastră, căci noi nu suntem încă treziti. și iată că era sistemul 
perfect, existând numai pentru Creatorul lui, iar apoi Dumnezeu trasează anumite 
porțiuni din acesta, „pregătind astfel drumul de întoarcere al alungatului Său” [William 
Blake, „lerusalim”, 3-62-20 - cf. loan 14:3]. Dumnezeu caută ceea ce a fost alungat, 
astfel încât să poată spună: „Căci acest fiu al meu mort era și a înviat, pierdut era și s-a 
aflat” [Luca 15:24]. Deci noi suntem cei pe care îi caută. 

Este ceva ascuns în această haină de piele ceea ce caută El. 

Trebuie să trecem dincolo de simțuri și să începem să creăm. Spun deci 
tuturor că trebuie să începem arta creării, indiferent cât de simplu ori cât de mare e 
lucrul, indiferent de ce este aceea ce se creează. Creăm prin credinţă, şi credinţa este 
„încredințarea celor nădăjduite, dovedirea lucrurilor celor nevăzute” [Evrei 11:1;7]. 
Creăm prin strângerea de imagini ce implică faptul că avem acum ceea ce vrem în 
lumea aceasta, și, dacă suntem credincioși, aducem acel lucru întru fiinţă, și făcând 
asta, începem să ne mișcăm prin drumul labirintic al întoarcerii Fiului Său. 


ın 


„Pe cine bate Dumnezeu, pe acela îl va și alina și-l va numi „prieten'”. Dacă ești 
rănit deci, să nu crezi că este din cauza a ceea ce ai făcut în trecut. Nu. Trecem prin 
culoarele labirintice fixe pe care le-a pregătit pentru întoarcerea Fiului Său. Astfel ca 
Fiul să Se trezească în sfârșit, iar El merge alături de Mine de-a lungul întregului drum 
prin stările acestea. 

Poţi crea orice în această lume dacă ştii cine eşti, iar dacă nu știi, de asta există 
aceste tribune, ca să te înveţe, căci cu toţii suntem interconectați. Ai putea crede că 
ești neînsemnat; ai putea chiar fi întemnițat - dar chiar și după gratii, creezi. și nu 
trebuie să rămâi în temniţă dacă știi cine ești. 


Ai zburat vreodată peste un lac ori peste ocean? 

Un prieten de-ai mei a venit recent cu avionul din San Diego. Fusese în Marină 
și a avut bărci mereu, dar nu mai observase niciodată ceea ce vedea acum din aer. Era 
pe partea cu oceanul când a decolat avionul din San Diego și, privind în jos, și-a văzut 
vasul de 10 metri venind din direcție opusă. A observat dâra lăsată de mica lui navă și a 
privit-o cum se lărgea, fără ca nimic să o tulbure. Când avionul a virat spre larg, zbura 
deja cu aproape 500 km/h, dar privind înapoi, a realizat că micul său vas - înaintând cu 
probabil 30 de noduri - tulbura întregul Pacific. Cât putea zări cu ochii, această urmă se 
lărgea fără ca nimic să o poată opri, iar cel de pe vas probabil habar nu avea de asta. 


Cu toţii suntem astfel. Crezi că poţi imagina și să nu-i afectezi pe ceilalți? Este ca 
dâra: în timp, cuprinde întreaga lume. Începe ca un mic „v”, dar se lățește din ce în ce. 
Cu toţii vor fi influenţaţi într-un fel sau altul de tiparul meu. Dacă cineva știe ce vrea 
pentru sine sau pentru alţii și rămâne credincios acestei imagini, nu trebuie să întrebe 
„Cine o să mă ajute?”, căci fiecare om ce trebuie să joace un rol îl va juca pentru a face 
posibilă împlinirea acelui vis. 


O doamnă mi-a spus într-o seară, „Privește-mi mâinile! Acum o săptămână erau 
bășicate de parcă m-aș fi stropit cu acid; acum nu mai e nicio urmă, dar mi-a luat cinci 
zile de revizuire pentru a face ceea ce vezi”. Timp de nenumărate zile înainte de asta, 
nu s-a întâmplat nimic, dar cinci zile de revizuire au tămăduit-o. A produs această 
schimbare în propriul ei corp. Asta pare aiureală omului rațional; „pentru neamuri 
[elini; greci, sau înțelepciunea lumii acesteia] este „nebunie” și „pentru iudei” [sau cei 
care caută semne, cer semne] „sminteală” [sau, „piatră de poticnire”, 1Corinteni 1:23]. 
Înseamnă că omul raţiunii nu poate înţelege; el nu poate crede că cineva poate crea 
prin imaginaţie. Calea e pregătită pentru tine, căci sunt nenumărate stări, iar noi 
putem crea stări pentru a-i asista pe alţii și pentru a-i scoate din cele în care au căzut. 


Suntem aici pe pământ ca într-o uriașă sală de clasă. Nu am fost trimiși aici 
pentru a fi pedepsiţi, ci pentru a învăţa să devenim creatori precum Tatăl nostru. Nu 
există „păcat originar”, căci Dumnezeu a luat hotărârea de a mă trimite „la școală”. De 
fapt, eram „mort”. Existam numai pentru Dumnezeu, creatorul sistemului perfect, iar 
apoi a apărut hotărârea de a mă supune acestei școli în speranţa că voi fi eliberat în 
libertatea glorioasă a fiilor lui Dumnezeu. De-ar fi după el, ce copil ar alege școala? 

Dar iubind copilul, părinţii îl supun instruirii. Câţi ani sunt luaţi din viața 
copilului și dați învățării? Este la fel cu noi, numai că e o școală mai largă. Așa că nu 
îngădui nimănui să-ți spună că ai făcut ceva rău născându-te. Aceste veșminte de piele 
au fost pregătite pentru noi, căci ele ajută omul - realitatea nevăzută - să devină 
conștient. Și apoi, anumiţi dascăli trimiși de Dumnezeu îi vor spune despre singurul 
lucru de preţ din lume, și anume, despre trezire. 

Dar dacă în trezire, vrei o casă mai bună, o slujbă mai decentă, o mai bună 
sănătate, atunci încearcă să le creezi. 


Eșecul nu contează; înveți. Dacă persiști, vei învinge. Creezi prin credință. Prin 
credință lumile s-au făcut și susținut. Lucrurile care s-au făcut s-au făcut din lucruri care 
nu se văd [cf. Evrei 11:3]. Deci cum ar fi lumea dacă ai fi omul care vrei să fii? Vezi 
lumea așa cum ai vrea să o vezi. 


Îngăduie-mi să-ți definesc Imaginaţia. Este senzaţie spirituală, dar cuvântul 


„Spirituală” este ceva ce multora dintre noi nu spune nimic practic - acorporalul ca 
ceva opus corporalului. 


Dar Imaginaţia este puterea ce percepe ceea ce nu cuprind simțurile. la un 
trandafir - nu e niciunul aici - dar chiar acum, aș putea să-l simt în vreun fel? Să-l 
miros? Să-l ating? Pot, deși lipsește din raza simţurilor. 


Aia-i Imaginaţie. Dacă Imaginaţia creează realitatea, o astfel de percepţie a 
ceea ce nu cuprind simţurile o face să fie astfel. Avem nenumărate studii de caz pentru 
a o dovedi. Imaginaţia este puterea de a percepe ceea ce nu cuprind simţurile, și dacă 
persiști, vei merge dincolo de omul simţitor și dincolo de omul rațional. „Omul firesc nu 
primește cele ale Duhului lui Dumnezeu, căci pentru el sunt nebunie /și nu poate să le 
înțeleagă, fiindcă ele se judecă duhovnicește” 1Corinteni 2:14]. 


Cum îmi pot identifica spiritual casa? Nu o pot vedea cu ochii mei fizici, nici nu 
o pot atinge cu mâinile mele fizice, dar, în Imaginaţie, le pot face pe ambele. Ai putea 


spune, „Dar eu nu am o casă”. Ei bine, faci același lucru cu o casă pe care nu o ai încă. 
Fă-o cu bani pe care acum nu îi ai. Nimic nu are același miros ca banii, ori același sunet. 


Dacă bani sunt ceea ce dorești, folosește-ţi fiecare simţ pentru a-i face reali. 
Dar nu spune, „Îi percep pentru că știu că sunt acolo”. Pentru a exersa Imaginaţia, vezi 
ceva ce nu este încă acolo. Apoi, trecem dincolo de „omul firesc”, precum doamna 
care în cinci zile și-a produs o vindecare totală a mâinilor ei. 


Toţi sunt aici pentru facere de imagini și pentru a învăţa lecţii, iar Fiinţa care 
te-a trimis aici a venit cu tine şi nu te-a părăsit niciodată. A devenit tu și te aprinde cu 
Ea însăși. și cum aprinde omul, Ea se trezește prin trecătorile pregătite pentru tine în 
această sală de clasă numită Pământ. și apoi, înălțându-Se, este îmbrăţișată și | se dă 
inelul și vițelul cel îngrășat [exemplul fiului risipitor, Luca 15:11-32]. „Căci acest fiu al 
meu mort era și a înviat [pierdut era și s-a aflat]”. Căci prima stare era moartea și apoi 
vine însufleţirea acestei stări. 


Era pierdut și acum S-a aflat [din nou]. „Ceea ce este a mai fost și ceea ce va 
mai fi a fost în alte vremuri; și Dumnezeu cheamă iarăși aceea ce a lăsat să treacă.” 
Deci îl alungă scoțându-l din minte. Îl caută pe lacov al Vechiului Testament și pe lisus 
al celui Nou. Căci când îl găsește, Fiinţa devine lisus. Găsindu-L, a Sa este realitatea de a 
fi, care de-acum este. 


și ÎI va găsi în fiecare ființă din lume. Când asta începe să se trezească în tine, 
vechea formă nu mai poate continua, așa cum vinul cel nou nu se poate pune în 
burdufuri vechi [M arcu 2:22]. Nu poţi lua acest vin nou al adevărului și să-l limitezi 
vechii dogme - o va sparge în mii de țăndări. Așadar trebuie să ia o nouă formă pe 
măsură ce Spiritul începe să se trezească înlăuntru. 


Fă-ţi deci imaginea și nu cere nimănui să te ajute, căci precum dâra lăsată de 
navă, va schimba întreaga lume, dacă e necesar, pentru împlinirea piesei tale. Tot 
Pacificul a trebuit să se tulbure de acea dâră; nimic n-o putea opri. 


Tu ești arca lui Dumnezeu și ceea ce imaginezi tu îi influențează pe toți ceilalți 
care, la rândul lor, imaginează. Deci Imaginaţia schimbă lucrurile. Nu o baza pe fapte. 
Adevărul, așa cum îl vedem, nu este limitat la fapte, ci depinde numai de intensitatea 
Imaginațţiei. Oricine o poate face - dar adesea rațiunea va interveni. 


Un amic mi-a spus seara aceasta că a dorit răspunsul la o anumită chestiune și i 
s-a dat. A spus, „M-am rugat Fiinţei din mine”. Era o imagine de domeniu financiar, iar 
el a primit răspunsul, dar părea într-atât de ridicol încât nu l-a pus în practică. Deși i s-a 
dezvăluit și i-ar fi adus tot ce își dorise, rațiunea a intervenit iar el nu a investit bani 
într-o anume afacere. Rațiunea stă între omul simţurilor și omul Imaginaţiei. 


Ai citit „Geniul risipitor”, despre viaţa lui Nikola Tesla? El spunea că nu exista 
nimic ce nu era deja înlăuntrul Imaginaţiei. Făcea cercetări în vederea curentului 
alternativ, iar când Edison i-a spus că nu se poate realiza, el a răspuns, „Dar îl văd, și îl 
opresc și îl pornesc”. și când i-au adus modelul la fabrică, n-au schimbat nici măcar un 
șurub la acesta. 


Un alt amic, un violonist, a meșterit un model exact a ceva ce văzuse în mintea 
lui. Era o cutie pliabilă din cele pe care le folosesc acum magazinele universale pentru a 
depozita rochii și treburi din acestea. A patentat-o și și-a vândut patentul pentru 
$10.000. Nu-i persoană în ţara asta care să nu fi folosit vreun model al cutiei acesteia. 
Harry Webb a primit-o într-o viziune. Producătorul a făcut astfel milioane. Harry nu a 
muncit pentru ea. Rațiunea a fost suspendată și iată ce a ieșit. 


Aplică acest principiu micilor lucruri din viaţă și nu lăsa pe nimeni să-ți spună că 
e prea materialist; aceiași sunt cei care-ţi vor cere lucrul de care-ţi spun acum să te 
lepezi. Eşti aici în această sală de clasă pentru a crea din imaginaţia ta şi pentru a o 
face din credință. Imaginează și creează cele mai nobile concepte pentru tine sau 
pentru alții și trăiește în aceste concepte, iar într-un fel pe care tu nu-l cunoști, vei 
influenţa viețile tuturor de pe lume, și toţi cei care vor fi necesari pentru a-ți produce 
visul vor fi implicaţi și aduși în sprijinul tău. Chiar și cei care caută a face cărţile 
împotriva ta și cred că o fac tare pricepuţi vor descoperi că singurul lucru pe care l-au 
reușit este acela de a face cărțile împotriva lor. 


Influențezi pe toţi din lumea asta atunci când imaginezi. Cine știe ce ființă, din 
carcera sa de acum, tulbură întreaga lume largă. Nu va fi niciodată acuzat, căci nu va fi 
vreodată descoperit. Vor găsi cauze corespunzătoare, dar nu-l vor putea învinui, căci el 
era într-o celulă. și totuși, ar putea provoca un val de ură din adâncurile propriei sale 
ființe. De aceea este atât de importat să imaginezi cu înţelepciune. Este numai o Fiinţă 
ce Se trezește și Aceea este Dumnezeu, iar noi am fost puși în această sală de clasă din 
iubire, chiar dacă, precum copiii, plângem nopţi la rând. Taţi iubitori și-au trimis aici 
copiii nedoritori la școală; un Tată Ceresc iubitor te-a trimis pe tine pe pământ. Aplică 
acest principiu și folosește cel mai mare talent din lume, care ești tu însuți. lar tu ești 
Imaginaţie în întregime. 


Nu pot cuprinde în cuvinte exaltarea care te așteaptă pe măsură ce începi să 
trăiești prin Imaginație. Și apoi poţi trece prin toate aceste stări care au fost pregătite 
pentru întoarcerea celui alungat. Nici o stare nu a fost fixată înainte de a se fi sădit în 
Fiul puterea de a Se înălța în ea. și cum El este viața omului, Dumnezeu e cu adevărat 
Cel Care Se înalță. Deci ne eliberăm pe noi înșine din stări și în același timp eliberăm și 
pe alții din aceeași stare. Indiferent ce a făcut un om, el este numai într-o stare și poate 
fi ridicat. 

Când începem să ne trezim, vom începe să ne alinăm și să ne tămăduim, căci pe 
cine bate Dumnezeu, îl bate cu un scop anume, și acela este pentru ca El să Se poată 
trezi. „Căci acest fiu al meu mort era și a înviat”. Nici cea mai monstruoasă fiară ce a 
pășit vreodată pe pământ nu s-a putut pierde, căci Dumnezeu este prezent și în aceea. 
Dacă și una s-ar pierde, atunci Dumnezeu S-ar pierde, căci El a devenit Fiul Său, ca El să 
poată trezi acel Fiu drept Dumnezeu. 


Trasează-ţi visul aşadar şi trăieşte în el şi va deveni adevărat. 

Ni se spune că, semănând semănătorul, sămânţa a căzut pe patru feluri de 
pământ [Matei 13:3-8; Marcu 4:3-8; Luca 8:5-18]. Primul nu era arat; este drumul larg 
și nicio sămânță nu prinde rădăcină. Aceștia sunt cei care nici nu vor să audă 
[învăţătura]. 

Apoi Îi vei găsi pe cei care vor asculta această învățătură, dar învățătura ajunge 
„pe piatră”. Ei aud ceva nou, dar tot nu prinde rădăcină. Primul lucru pe care-l vor 
spune este „Oh, s-ar fi întâmplat oricum!”. 

A treia sămânță a căzut „între spini și ciulini”. Prinde rădăcini, spre deosebire 
de cea căzută pe piatră, dar, cei care au primit această sămânță cred că numai cu bani 
își pot procura lucrurile și astfel învățătura a fost „inăbușită” de spinii necredinţei lor. 

Apoi e pământul bine-pregătit, și aici sămânţa prinde rădăcini adânci și, 
„crescând, face rod însutit”. Tot ce s-a pregătit prin educaţia ta și a fost interconectat 
în căile labirintice ale propriei tale minţi. Și apoi înveţi să umbli în sentimentul dorinţei 
tale împlinite și-ți poţi crea stări din acest alfabet Ceresc al lui Dumnezeu, iar apoi 
înțelegem că toate poveștile Bibliei sunt povestea ta adevărată, așa cum a fost văzută 
prin ochii celor care au scris-o. 


Este istoria sufletului omului și într-o zi vei cunoaște că se desfășoară în tine, și 
apoi totul se schimbă rapid și vei înțelege viziunea pe care nu ai înțeles-o înainte. 


Atunci poţi spune: „Întreaga carte vorbea despre Mine!” 


Vorbind despre Cel pe Care Dumnezeu îl caută, deci, Cel Care S-a pierdut, Cine 
L-a găsit? Dumnezeu L-a găsit. Tu o vei găsi desfășurându-se în tine. și apoi vezi că nu 
mai poţi folosi burduful vechi, ori cadrul vechi, căci viziunea diferă și nu mai poţi pune 
petice noi la haine vechi [Luca 5:36], ori vin nou în burdufuri vechi [M arcu 2:22] - iar 
prietenii-ți vor spune că, de vei face asta, nu vei mai avea pe nimeni lângă tine. Dar tu 
trebuie să mergi pe orbecăite tot înainte, fiindcă ţie ţi s-a dat vinul cel nou. Nu vezi pe 
nimeni într-atât de important și nu consideri înțeleptul ori nebunul a fi în stări 
supreme, ci îi vezi trecând prin aceste stări în care noi toți am putea cădea pe măsură 
ce ne educăm, trecând din starea morții spre libertatea divină a Fiilor lui Dumnezeu. 


Deci dacă ai o viziune, nu îngădui rațiunii să se amestece, așa ca prietenul meu 
care a pierdut $50.000 fiindcă a permis minţii să intervină și nu a urmat răspunsul care 
i se dăduse. Rațiunea desparte „omul firesc” al simţurilor de omul Imaginaţiei. Blake 
spune: 


„Cei care-și înăbușesc dorinţa fac asta fiindcă a lor este suficient de slabă 
pentru a fi înăbușită, iar înăbușitorul, ori rațiunea, îi uzurpă locul și-l guvernează pe cel 
îndărătnic. și fiind înăbușită, devine treptat pasivă, până ce e numai o umbră de 


yn 


dorinţă. 


Dacă dorești recuperarea unui prieten, nu-ţi înăbuși dorința, căci apoi rațiunea 
sigur o va înăbuși de tot. Nu lăsa pe nimeni să-ţi spună că suferă din cauza trecutului. 
Rostul tău este numai acela de a-l ierta. Nu tu ești judecătorul. Nu lăsa pe nimeni să-ţi 
spună că Tatăl tău pedepsește. Se pare că o face cu un scop: „Eu omor și înviez, Eu 
rănesc și tămăduiesc” [Deuteronomul 32:39] etc. Alege viaţa [Deuteronomul 30:19], 
dar trebuie să existe contrastul care să te trezească. lar noi putem alege din pomul 
vieții, care este adevăr și greșeală [vezi „aletiologia”, studiul naturii adevărului, n.tr.]. 


Deci mântuiește pe oricine din starea în care a căzut. 


Vezi ce a vrut prorocul să spună prin „Ceea ce este a mai fost” etc., fiindcă sala 
de clasă este pregătită pentru trezirea Fiului lui Dumnezeu. 


Acum să intrăm în tăcere. 


AL TĂU DE LUAT 


18 sept. 1967 


Există numai o singură cauză a fenomenelor vieţii. Acea cauză este Dumnezeu. 


Găzduit în tine, Dumnezeu este o persoană în cel mai literal sens al cuvântului. 
Crede-mă, căci știu asta din experiență. Dumnezeu, singurul creator, este imaginație 
pură lucrând în adâncul sufletului tău. Dumnezeu a început o treabă tare bună în tine 
și o va duce la bun-sfârșit în ziua în care puterea creativă a lui Dumnezeu se 
descoperă în tine! Puterea creativă și înțelepciunea lui Dumnezeu sunt definite în 
scripturi drept Hristos. Când Hristos Se descoperă pe Sine în tine, vei ști că tu ești 
puterea lui Dumnezeu și înțelepciunea Lui. 


Dumnezeu, propria ta minunată imaginaţie omenească, stă la baza tuturor 
abilităților tale, inclusiv percepţia, și izvorăște la suprafața minţii tale, mai puţin 
deghizată, în forma fanteziei creative, productive. Când te întrebi ce poți face pentru a 
transcende limitările vieții tale actuale, persiști asupra mijloacelor. Dumnezeu nu-ţi 


cere să ai în vedere mijloacele, ci să definești finalul. Vorbindu-ţi prin intermediul 
dorinţei, Dumnezeu întreabă: „Ce voieşti să-ți fac?” [M atei 20:32, Marcu 10:51 etc.]. 


Apoi, El îţi spune să nu-ţi faci griji în privința căilor și mijloacelor, căci căile Lui 


sunt de neanalizat. Sunt de necercetat și de nepătruns. Această afirmaţie o vei găsi în 
cel de-al unsprezecelea capitol [:33] al Epistolei către Romani. Nu te frământa deci 


asupra felului în care Dumnezeu îţi va împlini scopul, cunoaște numai că El o va face. 


Poţi crede că visul tău este împlinit? Poţi crede că este adevărat? Dacă poti, 
este al tău de luat, căci nimic nu este imposibil celui care crede. 


Acum, îngăduie-mi să împărtășesc cu tine trei povestiri care mi-au parvenit 
astă-vară, Prima scrisoare este de la amicul meu Bennie. În ea, îmi spune că stătea 
întins cu faţa în jos pe pat, când a simţit ca și când cineva îl prindea de umeri; și pe 
când era ridicat, a auzit cuvintele, „la poziţie!”. A știut intuitiv că trebuia să ia o decizie 
imediată: fie credea că imaginarea creează realitatea, fie nu credea. 


Scripturile ne spun, „Cine nu este cu Mine este împotriva Mea” [Matei 12:30, 
Luca 11:23]. Nu e loc neutru, căci „n-am venit să aduc pace, ci sabie. Căci am venit să 
despart pe fiu de tatăl său, pe fiică de mama sa” [M atei 10:34,35]. 

De ce? 

Fiindcă dușmanii omului sunt înlăuntrul lui. Fiecare trebuie până la urmă să ia 
poziție de partea ideii că imaginarea creează realitatea și să înoate sau să se scufunde 
cu ea. 


Acuma, câteva zile mai târziu, în timp ce era în meditaţie, Bennie s-a simţit fiind 
ţinut de la spate de trei bărbaţi. Pe când îl ridicau, a privit soarele răsărind și a auzit 
cuvintele, „Privește!”, „lată!” și „Recunoaștere”. și-a amintit atunci un pasaj din cartea 
mea, „Credinţa ţi-e avutul”: „Recunoașterea acestui adevăr te va transforma 
dintr-unul care încearcă s-o facă într-unul ce o recunoaște ca deja fiind făcută”. [citat 
aproximativ, cap. 7, „Facă-se voia Ta”] 

Curând după aceasta, un prieten i-a cerut lui Bennie să se roage pentru el. 
Acela voia să fie directorul administrativ al companiei pentru care lucra. Deși i se 
refuzase asta an după an, Bennie i-a spus ce să facă și și-a imaginat, la rândul său, că-și 
auzea prietenul spunându-i că poziția era acum a lui. Câteva luni mai târziu, postul s-a 
eliberat și apoi i s-a dat prietenului lui Bennie, cu o mărire de salariu și o mai mare 
responsabilitate, exact așa cum își imaginase. Ce a făcut Bennie? și-a imaginat! Cui s-a 
rugat? Propriei sale minunate imaginații omenești! Dumnezeu, creatorul a toată viața, 
e precum imaginare pură în tine, stând la baza tuturor abilităților tale - inclusiv 
percepția. El izvorăște la suprafața minţii tale mai puţin deghizat în forma fanteziei 
productive. Bennie a luat poziţie. S-a rugat pentru prietenul său și a crezut că 
rugăciunea sa a fost ascultată. S-a pus pe sine la încercare, și ferestrele Cerului s-au 
deschis și s-a vărsat din belșug binecuvântarea, spre binele tuturor [cf. Maleahi 3:10]. 
Acum Bennie știe că „la Dumnezeu toate sunt cu putință” [M atei 19:26 etc.]. 


Dumnezeu este mai-tarele tău Sine. Turnându-Se pe Sine, Dumnezeu a luat 
forma robului și e de găsit acum în asemănarea omului. Renunțând la propria Sa 
putere, Imaginaţia Pură a luat asupra Sa limitările trupului, devenind prin aceasta om. 
Dumnezeu este Cel Care îţi ţese fiecare dorință într-o realitate tridimensională, 
așteptându-te efectiv și imediat, indiferent dacă dorinţa ta este de rău sau de bine. Cea 
care conjură gânduri în mintea lui Hitler ori Stalin este aceeași putere precum cea care 
conjură gânduri în mintea papei ori arhiepiscopului de Canterbury. 


Nu există doi dumnezei. Este numai Unul! 


Capitolele 14/13 și 53/52 ale Cărţii Psalmilor sunt identice, fiecare 
spunându-ne: „Zis-a cel nebun în inima sa: „Nu este Dumnezeu!', dar Domnul din cer a 
privit peste fiii oamenilor, să vadă de este cel ce înțelege, sau cel ce caută pe 
Dumnezeu”. Aici descoperim că, în ochii Lui Dumnezeu, înțelepciunea este echivalată 
cu a-l căuta pe Domnul. lar dacă Dumnezeu este atot-ințelept și atot-puternic, atunci 
orice căutare alta decât după Domnul este prostie. 


Ai putea fi cel mai mare matematician or savant, cel mai inteligent ori onorat 
om între oameni, dar de căutarea ta nu este după Dumnezeu, ești prost în ochii Lui. 
Chemat să cauţi cauzele creaţiei, de ce te pierzi în fenomenele vieții? Când ceva se 
întâmplă, caută printre gânduri și-ți vei descoperi propria minunată imaginaţie 
omenească drept cauză a experienţei tale, fiindcă Dumnezeu este o persoană. 


În acest moment, El poartă o mască numită Neville, dar cel care îţi vorbește 
acum se știe pe sine a fi Cel din Vechime. Fiecare ființă din lume este o mască purtată 
de Dumnezeu; căci, găzduită în om, este imaginaţia omului. 


Un gând asupra căruia se acționează este un act imaginar. Gândeşte 
(imaginează) un cutremur teribil și Dumnezeu ţi-l va da. Imaginează (gândește-te la) un 
război și Dumnezeu ţi-l va furniza și pe acela. Imaginează pace și o vei avea. Dumnezeu 
îți va da sănătate dacă îţi vei imagina numai că ești sănătos. 

Imaginează succes și îl vei avea. În clipa în care gândești, îti hrănești imaginaţia, 


care este o persoană. Folosesc intenționat cuvântul „persoană”, căci tu ești o 
persoană. Ești masca pe care o poartă acum Dumnezeu, căci Dumnezeu a devenit tu 


pentru ca tu să poţi deveni Dumnezeu. 


Acum îngăduie-mi să împărtășesc o altă scrisoare cu tine. Anul trecut, această 
doamnă ce locuia cam cu 100 de kilometri la nord de San Francisco, a fost cuprinsă de 
dorința de a veni în Los Angeles și să asiste la o prelegere de-ale mele. Lăsând vorbă la 
birou, a condus spre aeroportul din San Francisco, de unde a luat avionul spre Los 
Angeles. Acolo, s-a întâlnit cu o prietenă și au venit imediat la conferință. După 
conferință, s-a alăturat unui grup de patru femei și un bărbat la o cafea și a dezvăluit 
faptul că îi era foame, dat fiind că sărise peste prânz și cină în ziua aceea. Domnul ce 
ședea lângă ea a spus atunci, „Mi-ar plăcea să fac cinste cu o friptură”. lar ea, 
privindu-i chipul, a auzit o voce lăuntrică ce-i spunea, „Asta-i bărbatul tău”. 

Acuma, această femeie fusese măritată și divorțată de patru ori, așa că avea 
dorinţe precise în privința unui soţ, dorințe pe care ea credea că musai trebuia să le 
îndeplinească. Voia să fie fericit-căsătorită cu un bărbat care trăia după acest adevăr. 
Voia ca el să îi iubească și să îi respecte atât pe ea cât și pe fiul ei de șaptesprezece ani. 
Imaginându-și un astfel de bărbat în septembrie, a participat la întâlnirea cu mine în 
octombrie și s-a măritat cu domnul pe care-l cunoscuse aici în ianuarie următor. 

Domnul respectiv și-a adăugat și versiunea lui la această scrisoare, spunând: 
„Flirtând cu ideea de a fi căsătorit, am mers la un magazin de amanet în septembrie 
trecut și am cumpărat o verigă de aur masiv pe care mi-am pus-o pe al treilea deget de 
la mâna stângă. În fiecare zi purtam inelul și în fiecare seară adormeam în sentimentul 
de a fi fericit-căsătorit”. 

Amicul nostru credea că n-ar fi putut obţine sentimentul de a fi căsătorit fără 
un suport fizic, dar tu nu ai nevoie de nimic în afară de imaginaţia ta pentru a prinde 
starea dorită. Fiind un fost alcoolic, acest domn și-a imaginat o soție care nu 
scormonea prin trecutul lui; căci, deși nu se mai atinsese de alcool de nouă ani, plătise 
preţul său în căutarea lui Dumnezeu. Vezi tu, alcoolicul se află în căutarea adevărului. 
Însetat, el găsește un spirit fals în forma alcoolului, pe când cei care nu se ating de 
băutură - și îi critică pe cei care o fac - nici măcar nu și-au început căutarea. 


Dar am vești pentru aceștia. 


Într-o bună zi, și ei vor cunoaște o foame ce nu va fi satisfăcută de pâine. Vor 
cunoaște o sete atât de puternică, încât vor face greșeala de a vedea ostoirea setei în 
forma unei sticle. Dar fiindcă nu e acel fel de sete, setea va rămâne. Apoi, ei vor 
descoperi adevărata foame și adevărata sete, care sunt pentru auzirea cuvântului Lui 
Dumnezeu. 


Acum, în cea de-a treia scrisoare, un domn scrie: „împrumutând de la bancă, în 
fiecare lună când trimiteam rata, reduceam totalul din evidențele mele. Într-o zi, pe 
când îmi completam cecul și notam suma, am închis ochii și am văzut două zerouri sub 
coloana soldului. Apoi am oftat a ușurare deoarece datoria era plătită. Cele trei luni 
următoare, am persistat în a vedea acel dublu-zero și în a mă bucura că eram eliberat 
de datorie. Apoi a sosit o surpriză neașteptată: compania noastră ne-a plătit fiecăruia o 
primă semestrială care a fost într-atât de mare încât am fost în stare să-mi plătesc 
toate facturile, inclusiv împrumutul bancar, depunând acum economii la aceeași 
bancă.” 

Acuma, cred că acest domn și cu mine trebuie că suntem două boabe din 
aceeași păstaie, fiindcă banii par a arde și în buzunarul lui. În loc să-și ţină banii în 
bancă, așa cum ar face mintea rațională, amicul meu a început să se gândească la cum 
i-ar putea cheltui, așa că a găsit, bineînţeles, o cale. 

A cumpărat un casetofon și l-a adus pentru a-mi înregistra mesajul! 

Către cine s-a întors amicul meu atunci când a vrut împrumutul achitat? S-a 
întors spre Dumnezeu! Nu a căzut în genunchi pentru a cere vreunui dumnezeu din 
afară să facă ceva pentru el. Nu s-a dus la biserică pentru a se sfătui cu preoţi, rabini ori 
pastori. Nu a contactat vreun așa-zis învăţător al adevărului, ci pur și simplu și-a închis 
ochii la ce era evident și a văzut două zerouri sub coloana soldului său. 

Apoi, pentru întâia oară în istoria companiei sale, se dă o primă semestrială. 
Asta i s-a întâmplat pentru că a folosit legea și cunoașterea lui a ceea ce e Dumnezeu. 


Nu toți cei care-L caută pe Dumnezeu Îl găsesc, dar sunt și dintre aceia care, 
precum Filip, atunci când Îl găsesc, își aduc și fratele, pe Natanael. Andrei L-a găsit pe 
lisus și l-a adus și pe Petru. și tu ÎI vei găsi pe lisus când îţi exersezi imaginaţia, și-i vei 
aduce pe cei pe care-i iubești la conștiința Lui. Dacă ar da un mare noroc în bani peste 
tine, n-ar beneficia de el și nevasta, ori soţul tău, copiii tăi, și toți cei din cercul tău 
imediat? și de-ar da peste ei, n-ar da și peste tine? 

Beneficiem așadar unii de pe urma altora în căutarea și încercarea Lui. 


Apocalipsa [,„Revelația”] ne spune să fim fie fierbinti, fie reci, dar niciodată 


căldicei [,„temperaţi”, „lipsiţi de entuziasm”, 3:16]. Dacă nu mă crezi până la punctul în 
care vei pune legea la încercare, ești căldicel. Dar într-o zi, precum Ben, vei lua poziţie. 
Vei fi ori cu mine, ori împotriva mea. Vei încerca să crezi că imaginarea creează 
realitatea, ori vei respinge această idee. Vei fi fierbinte ori rece în privinţa ei, și oricare 
din cele două este mai bună decât să fii „căldicel”. 


Am descoperit că cei care mă urau la început când îi smulgeam de lângă idolii 
lor, icoana din mintea lor numită lisus, mi-au devenit cei mai buni elevi. Atât de mulţi 
oameni pretind că au credinţă în lisus, dar nu-L pot defini. Incapabili de a-L plasa în 
timp și spaţiu, mă sfidează când le spun, „Hristos Cel dintru voi este nădejdea voastră a 
slavei” [cf. Coloseni 1:27]. Jigniţi la culme, ei sunt cei reci. 

Unii au fost chiar violenti. Dar într-o bună zi, ei ÎI vor găsi pe Cel despre Care au 
scris M oise și prorocii, se vor întoarce și-L vor îmbrăţișa pe Dumnezeu. 


Am început să spun această poveste în anii '30 și iată-ne acum în anii '60. De-a 
lungul acestor neobișnuiţi treizeci de ani, am dat peste cei care cu adevărat mi se 
opuneau - aceia care erau atât de mișcaţi și de tulburați încât erau hotărâți să-mi 
combată cuvintele. Dar de vreme ce n-aveau cum s-o facă, și ei L-au găsit pe 
Dumnezeu a fi propria lor minunată imaginaţie omenească. Biblia se adresează numai 
imaginaţiei omenești. În celebra scrisoare a lui Blake adresată reverendului dr. Trusler, 
el face această observaţie: „De ce este Biblia mai amuzantă și mai instructivă decât 
orice altă carte? Oare nu pentru că se adresează imaginaţiei, care este senzaţie 
spirituală, și numai după aceea înţelegerii, ori rațiunii?”. 

Biblia este instruire imaginativă. Când se desfășoară în tine, este mai reală 
decât orice de aici, și totuși este numai imaginaţie, căci Dumnezeu este imaginaţie în 
întregime și așa e și omul. Trupul etern al omului este imaginația, și Acela este Însuși 
Dumnezeu. Nu e nimic în afara acestui trup numit lisus, Care este Domnul Dumnezeu. 


îți spun eu, Dumnezeu a devenit ceea ce suntem noi pentru ca noi să putem 
deveni ceea ce e El. Nimeni nu a luat viaţa [sufletul] Lui Dumnezeu. 


L-a pus El Însuși, spunând, „Putere am Eu ca să-l pun și putere am iarăși ca să-l 
iau” [loan 10:18]. Căderea în spaţiul divizat a fost deliberată. lar Cel Care a căzut are 
puterea să ne adune pe toţi, unul câte unul, într-un singur trup Care este numai iubire 
[cf. loan 12:32]. Trupul Lui este deasupra ordinii sexului. În acest trup nu există grec, 
ori evreu, ori limite, ori libertate, ori bărbat, ori femeie. Când îl porţi, vei fi înţeles 
afirmaţia lui Pavel, „Căci socotesc că pătimirile vremii de acum nu sunt vrednice de 
mărirea care ni se va descoperi” [Romani 8:18]. În acel trup te cunoşti a fi adevăratul 
Om, iar acest trup de carne e nimic. Vei realiza că nu ai fost vreodată bărbat ori femeie, 
ci ai fost Dumnezeu dintotdeauna. 


Tine minte, totul este al tău de luat. Dacă-l vrei, ia-l. Dacă nu ţi-l poti 
revendica singur, cere unui prieten să te ajute. Dacă vrei să fii fericit-căsătorit, fă 
ceea ce au făcut amicii mei. Vrei să-ți plăteşti toate datoriile? Orice dorești este al 


tău. Tot ce trebuie să faci este să-ți imaginezi că îl ai, căci totul în viaţă este al tău de 
luat! 


Acum să intrăm în tăcere. 


PIATRA DE TEMELIE - IM AGINAȚIA 
1 dec. 1959 


Noi credem că omul poate crea orice își dorește. Noi credem că Universul este 
reacţie infinită iar cel care o cauzează este același individ care și percepe reacția. Nimic 
nu este independent de percepţia ta asupra lui. Suntem într-atât de interconectaţi 
încât suntem parte a mașinăriei, dar pe măsură ce ne trezim, ne detașăm de această 
mașinărie și ne facem viaţa așa cum o vrem să fie. 


„Căci Omul e în întregime Imaginaţie iar Dumnezeu e Om și există în noi și noi 
în El... Trupul etern al Omului este Imaginaţia, anume, Dumnezeu Însuși.” [Blake] 


Tu poţi imagina și pot și eu imagina, iar dacă putem fi credincioși stării 
imaginate, aceasta trebuie să apară în lumea noastră. Asta nu e ceva nou. Asta s-a 
arătat cu veacuri în urmă, căci o avem în Biblie; dar oamenii nu știu cum să citească 
Biblia, așa că ei se adună la un loc și pun de-un „ism” [„doctrină”, „sistem” etc.]. Nu 
este un „ism”, ci este măreţul plan de a elibera omul. Biblia arată acest plan în detaliu. 
Ne vom îndrepta asupra câtorva pasaje și-ți vom arăta ce au intenţionat cei care au 
scris-o ca noi să vedem. 


Isaia 28:16: „Pentru aceasta așa zice Dumnezeu: „Pus-am în Sion o piatră, o 
piatră de încercare, piatra din capul unghiului, de mare preţ, bine pusă în temelie; cel 
care se va bizui pe ea, nu se va clătina!'.” 

Acum, ni se spune în Cartea Psalmilor că lumea a respins piatra. „Piatra pe care 
n-au băgat-o în seamă ziditorii, aceasta s-a făcut în capul unghiului.” [Psalm 
118/117:22; Marcu 12:10; Matei 21:42; Luca 20:17; Fapte 4:11; Petru 2:7] 


Nu poţi pune nicio altă piatră. Pe această piatră poți zidi cu aur, argint, fân sau 
paie... iar ziua o va descoperi. 

Eu îți spun că această piatră este Imaginaţia ta, și este numită în Biblie: Hristos 
lisus, ori Dumnezeu, ori Domnul. Este Imaginaţia ta, care e una cu Imaginaţia Divină, 
cea care a creat, susține, schimbă și distruge mereu părţi ale creaţiei. Aceasta este 
piatra „de încercare” și o fundaţie sigură, iar cel care crede în ea „nu se va clătina”. 
Dacă îmi pot imagina numai și aș putea ști că imaginarea creează realitatea, nu voi fi 
neliniștit sau voi duce o viață superficială. 

Când un om nu trăiește în Imaginaţia lui, el va deveni neliniștit în privinţa 
rezultatului a ceea ce doreşte, iar într-un final va deveni violent [„dojenitor”, cf. 
versiunii românești a citatului din continuare] în efortul lui de a pune mâna pe lucruri. 


lată pe Cineva care pune întrebarea: „Cine zic oamenii că sunt Eu, Fiul 
Omului?”. Unii zic aia, alții ailaltă, dar El întreabă din nou: „Dar voi cine ziceţi că sunt?” 
(M atei 16:13-15). 


„Răspunzând Simon Petru a zis: Tu ești Hristosul, Fiul lui Dumnezeu Celui 
viu. lar lisus, răspunzând, i-a zis: Fericit ești Simone, fiul lui lona, că nu trup și sânge 
ti-au descoperit ție aceasta, ci Tatăl M eu, Cel din Ceruri. Și Eu îţi zic ţie, că tu ești Petru 
și pe această piatră voi zidi Biserica Mea /și porţile iadului nu o vor birui”, Matei 
16:16-18]. 

Bisericile îți spun că asta înseamnă un om pe nume Petru. Nu este un individ. 
Toată treaba se petrece în mintea individului, a ta. Tu imaginezi o anumită stare și 
aceasta este numită Petru. Dacă ar fi fost un om pe nume Petru, n-ai mai fi găsit ce 
găsești șase versete mai târziu. Căci El se întoarce spre același personaj, Petru, și îi 
spune, „Mergi înapoia Mea, satano! Sminteală [,piedică', „obstacol”, în original și în 
versiunile englezești al Bibliei] Îmi ești; că nu cugeţi cele ale lui Dumnezeu, ci cele ale 
oamenilor.” [M atei 16:23]. 


Asta e ceea ce face tot omul din lume. Primește o revelație și descoperă că 
piatra de temelie este Imaginarea. Vede un prieten la ananghie și-și imaginează că 
acesta are ceea ce vrea. Dacă într-adevăr crede, „nu se va clătina”. Își imaginează ce 
vrea și nu dojenește, și nu-și face griji, și nu dă prietenului sugestii despre ce să facă 
fizic pentru a-și duce dorința la îndeplinire. Dacă piatra de temelie este adevărată, e 
numai o putere cea care o susține. Dacă știe acest lucru, nu-şi va îngădui să dea 


înapoi; va rămâne credincios asumpţiei sale. Dar ni se spune în biblica poveste cum 


cel care fusese lăudat, Petru, dă înapoi și începe „să dojenească”, iar apoi lisus îi spune, 
„Mergi înapoia Mea, satano!” Tu te întorci la căile oamenilor pentru a face lucrurile să 
meargă aşa cum vrei să meargă. Tu tragi toate sforile și astfel te-ai întors de la singura 
fundaţie din lume, care este lisus Hristos, adică Imaginaţia omenească. 

De crezi acest lucru, nu vei fi respins piatra. 


yn 


„Piatră” e „plan” [în ebraică] și înseamnă a crea, ori a construi, ori a procrea. 
lată o piatră în „Sion” (care înseamnă o culme înaltă ori un loc pustiu). Acela e omul, 
înainte de a se pune piatra în el. Este un loc irosit, precum deșertul. Pusă în el ca 
propria sa Imaginaţie este piatra de temelie, căci nu e altă temelie a Dumnezeului Celui 
viu iar El S-a pus pe Sine în mine. Așadar, eu sunt Fiul Dumnezeului Celui viu, căci este 
numai unul și EU SUNT Acela. 


Dacă cred asta, nu voi fi lipsit de răbdare. „Cel care se va bizui pe ea, nu se va 
clătina” [Isaia 28:16; 52:12]. Asta e calea Domnului. îţi cer să o pui la încercare. Adu 
înaintea ochilor minţii tale ceea ce vrei să vezi în această lume. Ar putea fi o afacere 
ori binele unui prieten. Ar putea fi orice, căci pe această temelie poţi pune paie, ori 
lemn, ori fân. Unii trăiesc într-o anumită stare cu privire la alţii și apoi, când chiar se 
petrece lucrul imaginat, vor spune, „Am știut eu că așa va fi”. Unii dintre noi creăm 
lucruri ciudate pentru alții. Imaginăm pe singura temelie, dar puneam paie pe ea în 
loc de aur și argint, iar ziua o scoate la iveală, și apoi ne mirăm că se întâmplă cele 
care se întâmplă. 


Înţelesul ebraic al „pietrei” este acela de a procrea, de a face copii. Toate 
evenimentele vieţii mele sunt copiii mei. Oricine poate zidi pe această unică temelie. 
„Pus-am o piatră în Sion”. Ce piatră? Dumnezeu Se îngroapă pe Sine în fiecare din 
lumea asta. Este o adevărată piatră, o piatră a unghiului de nepreţuit, iar cel care crede 
nu se va clătina. 


Am văzut un act imaginar căruia i-au luat doi ani pentru a se materializa, dar și 
când a apărut - ce măreție! L-am văzut și petrecându-se într-un ceas. Dar nu te clătina 
[nu te grăbi], nu crede că ar fi vreo altă temelie și, precum Petru, te întorci spre altă 
temelie, începând „să dojenești” și pe cei ce L-ar duce pe lisus la cruce. Căci Hristos 
spune, „Eu am venit pentru a urca pe cruce” [parafrazare, Matei 16:21]; „Mergi 
înapoia Mea, satano! Sminteală [,piedică', „obstacol'] Îmi ești” [M atei 16:23]. 


Dacă sunt încă în mașinărie, cred că lucrurile bune vin numai prin vreun 
accident, ori prin noroc. Lasă roata să se învârtească, fiindcă fiecare trebuie să treacă 
prin focuri până ce se trezește și vede întregul univers drept o reacție infinită. Va veni 
ziua când fiecare persoană, cu un anumit grad de trezire, va bloca o activitate 
dinlăuntrul său, și în clipa în care se oprește în el, acea întreagă secțiune este 
„moartă”. Legile naturii sunt numai liberă acțiune, repetată până ce devine acceptată 
drept lege. 

Dar tu vei vedea frunze în văzduh necăzând, și oamenii ce se mișcă în spațiu 
încetând a se mișca fără a se prăbuși, căci, oprind acţiunea înlăuntrul tău, toate cele se 
opresc. Și le vei vedea pe toate cele precum Sionul - deșertul - și singurul lucru care le 
animă este piatra pusă în tine. 


Dar omul se pierde în lucrurile pe care le-a făcut și le dă acestora puterea. De 
exemplu, prin folosirea Imaginației sale, el aduce bani în lumea lui; apoi uită că a fost 
o activitate a minţii sale cea care a produs asta și vede în banii în sine puterea de a 
obține ce îşi doreşte. 


Dar când se trezeşte, nu se va mai pierde pe sine în propria sa creaţie. 


Spun tuturor celor care ascultă: este numai o singură piatră. Dacă e cineva în 
seara asta foarte bolnav și are nevoie de ajutorul tău și tu-ți imaginezi ce-i mai bun 
pentru el și mâine auzi că îi e încă și mai rău, nu te neliniști, ci rămâi credincios unicei 
pietre puse în Sion. Ce ai putea face mai mult după ce ai imaginat? 


Cineva îţi scrie despre o problemă. Imaginează pentru el ceea ce-și dorește și 
apoi nu te uita în toate părţile spre ce ai putea face pentru a adeveri acel lucru. 
Rămâi credincios, și se vor crea condițiile necesare pentru împlinirea lucrului 
imaginat. 

Te poţi uita la cineva cu o profundă îngrijorare și să vrei o schimbare. Nu-i dai 
glas, ci o zăvorăști în tine, și patruzeci și opt de ore mai târziu auzi că s-a produs ceea 
ce ai pus tu în mișcare. lar ei se întreabă, „Să fi fost cauza aia sau ailaltă?”. 


Exact lucrul pe care tu l-ai gândit! Le-ai întreținut problema cu profunda ta 
îngrijorare, și apoi te mai și întrebi, „Tu m-ai influenţat pe mine ori eu pe tine? Când 
ţi-a stat ție mintea la asta?”. lar ei răspund, „Abia acum”, iar tu spui, „Acum patruzeci și 
opt de ore m-am gândit la asta, dar n-am spus-o cu voce tare”. 


Nu-i nicio diferență. „Toate cele, prin lege divină, În ființa altuia contopite.” 
[Percy Bysshe Shelley, „Love's Philosophy”]. Cu toţii ne influențăm unii pe ceilalți. Cu 
toții suntem întrepătrunși, și cu cât unul este mai îngrijorat în privinţa altuia, cu atât 
mai mult este pătruns de acel altul. 


Eu spun că universul este răspuns infinit, dar îţi şi dă înapoi mai mult decât îţi 
închipui. „Măsură bună, îndesată, clătinată și cu vârf” [Luca 6:38]. Așadar, a fi 


negativist poate fi înfricoșător. Binele se va întoarce înmiit, dar la fel e și cu cele 
negative [Căci cu ce măsură veți măsura, cu aceeași vi se va măsura”, idem]. Dar dacă 
sunt optimist și nu ezit, voi aduce asemenea, îndesat, clătinat și cu vârf. Este ceva 
minunat; va ţâșni ca dintr-un puț de petrol. Lumea răspunde cu mai mult decât 
primește, și dă individului mai mult decât își imaginează - bun sau rău. 


Spun tuturor că cea mai măreață dintre cărți este Biblia, dar oamenii au 
transformat-o în altceva, și spun chiar că ar fi găsit rămășițe de-ale lui Petru ori vreun 
alt personaj biblic. Petru nu e un om, ci o stare. Te înalți spre cununa tuturor - acela 
fiind Hristos. Stările sunt permanente, dar eu nu sunt fix; eu sunt o ființă vie 
mişcătoare. Pot fi slăvit pentru o stare și apoi să citesc titlurile ziarului, să zicem, și să 
mă mut de la acea adevărată temelie, iar apoi puterea mă dojenește drept satana, căci 
am reactionat în loc să acţionez. 


Ți-ar plăcea să fii în starea numită Petru, celui căruia i se adresează în Matei 16? 
Cum? Eu spun, și vorbesc serios, „Imaginaţia mea este Dumnezeu și nu e altul”. 

Este una cu suprema putere și, trăind în acea stare, apoi mi se spune, „Fericit 
ești Simone, fiul lui lona”. Înseamnă că adâncul ființei mele mi se dă mie. O pot face? În 
ziua în care o faci și-ți amintești că ai făcut-o, în acel moment tu ești cel din poveste. 
Când Petru a mărturisit, „Tu ești Hristosul”, aceea este piatra pe care se reazemă toate 
lucrurile, dar când el s-a îndepărtat de asta și a reacţionat, atunci a fost numit satana, 
ori re-actorul. 


Dumnezeu procreează prin intermediul pietrei. El Se îngroapă pe Sine în 
fiecare om de pe lume, dar e respins. Îți pot spune aceste lucruri aici, dar dacă le-aș 
spune pe calea undelor, aș fi imediat amuţit. Oamenii nu pot crede că ei sunt 
responsabili pentru actele lor imaginare. Ei nu vor să creadă. Dar eu nu pot fi lipsit de 
rezultatele celor pe care le imaginez. Du-te-n calea ta, hotărât să dovedești asta, și 
dovedind-o, ţine piatra vie. Nu e altă piatră. „Căci nimeni nu poate pune altă temelie, 
decât cea pusă, care este lisus Hristos” [1Corinteni 3:11], dar pe asta se poate clădi 
orice - și clădește aur, nu clădi fân sau paie. Vreau ca toţi de aici să încerce asta. 


la pe cineva care e într-adevăr în vreo suferinţă şi, de crezi în temelie, vei 


pleca de aici în seara asta fără nicio grijă în privința lui, chiar dacă primeşti telegrame 
că lucrurile se înrăutăţesc. 


Ar putea lua o săptămână ori o lună, dar ceea ce ai imaginat, dacă rămâi 
credincios pietrei, va veni. 


Am văzut un om privind la o clădire - care e un lucru neînsufleţit, și ai spune că 
n-ar putea răspunde. Cum ar putea privi el la ea și să-și vadă numele scris pe 
frontispiciu, deși n-are o lețcaie? Dar el a făcut-o. Îl știu pe acela [fratele lui Neville] și 
într-un fel pe care el nu l-ar fi putut născoci, clădirea a devenit a lui. Nu lăsa pe nimeni 
să-ți spună că ceva n-ar putea răspunde, dar când încă suntem parte a mașinăriei, nu 
prea putem vedea că noi suntem cauza a toate cele din lumea noastră, și sperăm 
numai că ne va surâde norocul. Apoi, când pui ceva rău în mișcare iar mașinăria își 
vede de cursul ei, zici că nu vezi ce a produs răul, dar când devii treaz poţi controla 
mașina. Răspunde actelor imaginare ale omului treaz, căci omul treaz deţine controlul. 


își este rezervată o adevărată exaltare pentru atunci când poţi opri în sfârșit 
întreaga activitate și toate lucrurile vor încremeni. Vei ști ce spun așa-zișii înţelepţi, dar 
tu vei auzi numai aceste cuvinte: „Te slăvesc pe Tine, Părinte, Doamne al cerului și al 
pământului, căci ai ascuns acestea de cei înţelepţi și pricepuţi și le-ai descoperit 
pruncilor” [M atei 11:25, aprox. și LCorinthians 1:27]. Căci tu vei şti că cel care percepe 
este cel care dă viaţă la toate care sunt. Căci tu vei vedea că nimic nu este 


independent de mintea celui care percepe. Un dascăl cu adevărat treaz ar putea 


încremeni anumite secţiuni pentru edificarea învățăceilor săi, dacă ar vrea. 
După standardele firești, totul ar încremeni dacă suspenzi activitatea; dar nu 


moare, căci nu e nimic în afara percepţiei tale despre un lucru. la-ţi șeful ori un angajat 
și reprezintă-ţi-i așa cum ai vrea ca ei să fie, și crede în realitatea pietrei de temelie, iar 
apoi nici „nu te vei clătina” și se va întâmpla. 

Căci Imaginaţia creează realitatea, iar într-un fel pe care nimeni nu-l cunoaște, 
se va întrupa dacă rămâi credincios acelei pietre de temelie. Nu are nicio importanță 
cine ești și ce ai. Cel care nu poate întotdeauna semna un cec pentru a-și realiza un vis 
e încă într-o situaţie și mai bună, fiindcă e mult mai treaz; căci el trebuie să-și 
folosească talentul pe care i l-a dat Dumnezeu, talent care e Dumnezeu Însuși 
înlăuntrul său. Dacă pot oricând pune presiune pe cineva pentru a obţine ceea ce 
vreau, nu voi ști niciodată că sunt această mașinărie. Dar dacă trebuie să fac totul 
înlăuntrul meu, atunci știu. 


Mi s-a spus o povestire în seara aceasta, despre un bărbat a cărui soție a murit 
în timp ce dădea naștere fiului lor, iar copilul a fost luat în St. Louis pentru a fi crescut 


de sora celei moarte. Acest om a încercat timp de șapte ani „să reușească în viață”, 
pentru ca abia apoi să meargă în St. Louis pentru a-și vedea copilul. 


A încercat constant să se vadă ca având un serviciu cu mai mulţi bani și astfel să 
poată face călătoria. | s-a spus că, prin folosirea corectă a acestei legi, ar trebui numai 
să se vadă pe sine cu fiul său și să lase calea în grija lui Dumnezeu. De îndată ce a 
început să gândească astfel, a obținut un serviciu care l-a purtat de la Los Angeles la 
New Orleans. 

Dar asta nu era lângă St. Louis. A acceptat serviciul și a persistat în visul său iar, 
după trei luni, era transferat la schimbul din St. Louis, dându-i-se un tranzit de douăzeci 
și patru de ore acolo în fiecare săptămână. 


Cel mai bun lucru care mi s-a întâmplat mie vreodată a fost când am fost dat 
afară de la Macy în timpul depresiunii. Eram și acum însoțitor de lift dacă rămâneam 
acolo. 

Tatăl meu a pierdut tot ce avea, iar asta s-a dovedit a fi începutul unui măreț vis 
pe care l-a adus întru ființă. Cineva a crezut în el și el a pornit de acolo, iar când s-a 
retras, în octombrie trecut, dăduse de-acum comunităţii sale mai mult decât dăduse 
careva vreodată. Cea mai neagră zi a vieţii sale s-a dovedit a fi cea mai plină de lumină. 


Indiferent ce ai făcut, uită. Esti Dumnezeu și Dumnezeu este fără de pată, căci El este 
imaginare în întregime. 


Acum, începe să imaginezi și creează ceva de care să fii mândru. Fă ceva 
mare. 


Dacă într-adevăr piatra e pusă în Sion, nu te împiedica de niciun argument 
de-ale oamenilor. Fii tu credincios și, indiferent ce pui pe piatră ca activitate imaginară, 
va veni în lumea ta. Desigur, te poţi întoarce la lumea oamenilor, precum Petru. Acesta 
a negat piatra de trei ori, dar apoi tot la ea s-a întors din nou. Poţi face asta, dar în final 
vei pricepe, căci în adâncimile ființei tale se rostesc cuvintele, „Mergi înapoia Mea, 
satano!”. 

Dar am văzut oameni uitând. l-am văzut ridicându-se din nimic spre măreţe 
înălțimi și apoi spunând, „S-ar fi întâmplat oricum”. Ei nu cred că activitatea lor 
imaginară a fost fundaţia pe care au construit acea structură. Este numai o singură 


piatră - şi aceea este Imaginaţia ta minunată. 


Toate astea merg cel mai bine atunci când nu încerci să ajuţi din afară, căci nu 
sunt trup şi sânge cele care ti-au adus revelația. Ai primit-o de la Hristos. 


Acum să intrăm în tăcere. 


X IMAGINAREA CREEAZĂ REALITATEA X% 


Propria ta minunată imaginaţie omenească este adevărata putere creativă a 
lui Dumnezeu dinlăuntrul tău. Este Mântuitorul tău. Dacă ai fi însetat, apa ar fi 


Mântuitorul tău. Dacă ai avea nevoie de un serviciu, angajarea ar fi Mântuitorul tău. 
Imaginaţia ta este puterea de a te mântui din indiferent ce împrejurare în care te afli 


acum. Îţi poţi experimenta dorința inimii prin folosirea imaginației tale. Nimic nu îi 
este imposibil imaginaţiei. Imaginaţia ta este fără de limite în cele pe care le poate 


realiza. Dacă poți imagina un lucru - îl poţi ṣi obține. 


Să-ţi dau un exemplu. Dacă ai fi incapabil de a merge și ai fi țintuit într-un scaun 
cu rotile, ţi-ai putea închide ochii și să te imaginezi alergând pe o plajă ori să te 
bălăcești prin apă. Dacă te-ai imagina făcând asta până ce dobândește dinamismul 
realității, ai putea realiza vindecarea care ti-ar permite să mergi, să alergi cu adevărat. 


Felul în care trebuie folosită imaginaţia este cel următor. Relaxează-te, pe un 
scaun sau pe un pat, şi închide-ți ochii. Mai întâi stabileşte ce doreşti să 
experimentezi. Apoi, în această stare de completă relaxare, adu în minte rezultatul 
final al lucrului pe care-l doreşti. Cu alte cuvinte, dacă o promovare la serviciu e ceea 
ce urmărești, rezultatul final ar putea fi acela că oamenii te-ar felicita pentru 
promovare. Te-ai putea muta într-un birou mai mare. Te-ai bucura de o mărire de 
salariu. la oricare dintre aceste evenimente și, cu ochii închiși, ascultă-ţi 
de-adevăratelea colegii cum te felicită pentru promovare. Simte-le mâinile într-ale 
tale în timp ce-ţi spun cât se bucură pentru tine. Prin faptul că simţi cu adevărat că 
ești felicitat, imaginaţia ta se va pune pe treabă și-ți va realiza acea stare în lumea ta 


exterioară. Nu trebuie să-ţi faci griji în privința felului în care se va înfăptui asta. 
Imaginaţia ta va folosi orice mijloc firesc necesar pentru a o înfăptui. 


„EU SUNT începutul și sfârșitul.” 
„Căile Mele sunt de nepătruns.” 


Ceea ce faci tu în imaginaţie este un act creativ instantaneu. Totuși, în această 
lume tridimensională, evenimentele apar într-o secvență temporală. Așadar, ar putea 
lua un oarecare interval de timp pentru a se realiza în lumea exterioară ceea ce tocmai 
ai experimentat în imaginaţie. 


După ce ai îndeplinit acest act în imaginaţia ta, deschide-ti ochii şi vezi-ți de 
treburile tale obisnuite, fireşti, încrezător că ceea ce tocmai ai făcut trebuie să 
rodească în lumea ta. Fă-ţi dialogurile interioare să corespundă actului tău imaginar. 
Ai pus o sămânță şi vei vedea curând vremea culesului a ceea ce ai sădit. 


Când pășesti în imaginaţia ta, asigură-te că îndeplinești precum în realitate 


acţiunea, auzind cuvintele, atingând obiectele ori mirosind fragranţele piesei de tine 
născocită. 


Ceea ce faci în imaginația ta nu este un simplu vis cu ochii deschiși în care vezi 
evenimente cu ochiul minţii. Trebuie să pătrunzi în vis ca și când ai fi acolo în 
realitate. 

Trebuie să faci din „atunci” ACUM și să faci „acolo” AICI. 


Pentru a o face cât se poate de limpede, imaginează că ai conduce o mașină 
după ce ţi-ai realiza obiectivul. În acest caz, nu ai vedea numai o mașină nouă în ochiul 
minţii tale. 

Trebuie să pătrunzi cu adevărat în vis. 

Simte-te așezat la volan. Miroase noul interiorului. Simte-ți bucuria de a 
călători în această mașină nouă. Simte fericirea care ar fi a ta după împlinirea visului 
tău. 

Ceea ce experimentezi în imaginaţie este un act creativ adevărat. Este un fapt 
în cvadridimensiunea spaţiului și își va face apariţia în această lume tridimensională 
la fel de sigur cum o sămânță sădită va crește într-o anumită plantă. Odată ce ai pus 
această sămânță în imaginaţia ta, nu o smulge din rădăcini prin neliniștea ta în 
privinţa felului în care va fi realizată. 


Fiecare sămânță are vremea ei. Unora le trebuie câteva zile, altora ceva mai 
mult. Simte-te încrezător că ceea ce ai plantat se va ivi în lumea ta. 


Imaginaţia ta va atrage tot ceea ce e necesar pentru a-ţi face visul o realitate de 
facto. Dacă e nevoie de alții pentru a juca un rol în realizarea finalității tale, imaginaţia 
ta va atrage acele persoane în piesa ta pentru a-și juca rolul în secvența evenimentelor. 


Singura ta responsabilitate este de a rămâne credincios actului tău imaginar 
până ce îl vei experimenta în lumea ta exterioară. 

îți poţi repeta actul imaginar în fiecare seară înainte de a adormi. De fapt, s-ar 
putea să vrei să repeţi întreaga piesă iar și iar, până ce îți pare normală, firească, în 
timp ce te lași purtat în lumea somnului. 


Imaginaţia ta va perfecționa mijloacele de a-ţi realiza visul în timp ce mintea ta 
conștientă doarme. 


Adu-ţi cele cinci simţuri _în_acțiune_în_timp_ce_îndeplineşti activitatea 
imaginară. Simte cu realism vocea amicului care te felicită ori simte-i textura în timp ce 


te îmbrățișează. Dacă un pian e ceea ce-ţi dorești, plimbă-ți mâna peste lemnul neted, 
atinge clapele și ascultă sunetul. Dacă voiai să primești un buchet cu trandafiri, 
miroase-le fragranţa naturală și atinge-le petalele catifelate. 


În sfârşit, trebuie să fii persistent în obținerea dorinţei tale. Continuă să-ţi 
imaginezi ceea ce vrei până ce l-ai obținut în realitate. Nu faci nimic altceva pentru 


a-ţi obține dorinţa. Dacă va fi necesar să faci ceva, vei fi condus în a o face într-o 
manieră normală, firească. Nu trebuie să faci ceva pentru „a ajuta” la îndeplinirea ei. 
Amintește-ţi că Dumnezeu Însuși e Cel care face munca și El ştie precis cum să o ducă 
până la capăt. Dacă te gândești la dorinţa ta în timpul zilei, adu mulțumiri că e deja 
un fapt împlinit - pentru că este! 


Visează mai abitir decât crezi că poți. 


X O CAUZĂ X% 


Nimic nu este cu neputinţă! Există două feluri în care putem interpreta această 
afirmaţie - ambele fiind corecte. Înţelesul evident este acela că e imposibil ca nimicul 
să existe. Toate de care suntem conștienți ori le percepem în vreun fel sunt ceva. Este 
de neconceput ca ceva să iasă din nimic ori ca ceva să poată deveni nimic. Este un fapt 
acela că natura detestă vidul și că se grăbeşte întotdeauna să-l umple cu ceva. O forță 
ori o putere anume a creat toate câte sunt. Potrivit Bibliei, creaţia este săvârşită 
încheiată, finalizată, completă). Nu numai că este săvârșită creația, dar Dumnezeu a 


spus că e „bună”. 


Te-ai gândit vreodată ce-o fi putut folosi Dumnezeu pentru a crea tot ce există? 
Dacă creația este săvârșită, cum ar fi posibil să te rogi lui Dumnezeu să-ţi creeze ceva în 
viață ce nu exista ieri ori ceva mai devreme? E greu de crezut că Dumnezeu a spus că 
era bună creația Lui? Dacă întreaga creație este bună, de ce experimentează greutăţi 
oamenii și cum ar putea războaiele, crima, foametea și alte condiţii nedorite să existe? 


Răspunsurile la aceste întrebări sunt cuprinse în următoarele pagini. 

Înțelegerea de către tine a acestor răspunsuri îţi va îngădui să vezi că este 
imposibil ca nimicul să existe. Vei vedea, de asemenea, că poţi obţine orice dorești 
fiindcă nimic nu este imposibil puterii creative care se află în tine. Poţi fi și poţi avea tot 
ceea ce dorești să fii și să ai. Nu există limită a ceea ce poţi realiza pentru tine și pentru 
alţii. Nu contează care sunt împrejurările tale actuale. Principiul pe care l-ai folosit 
neconștient pentru a aduce condiţiile nedorite în viața ta pot fi aplicate conștient 
pentru a-ți face fiecare vis să devină o realitate. 

Creația este săvârșită și este bună! Dumnezeu a creat pământul și toate câte 
sunt pe el și Dumnezeu a spus că erau bune. Omul și-a bătut capul cu aceste afirmaţii 
timp de secole. Dacă ar fi înțeles semnificaţiile cu adevărat, n-ar mai fi atât de buimăcit 
și nici îngrijorat în privinţa trecutului, prezentului și viitorului său. 

Înțelegerea acestor două afirmaţii îi va îngădui omului să realizeze că el, singur, 
își controlează acțiunile și împrejurările vieţii sale. 


să luăm prima afirmaţie. Dumnezeu a creat pământul și toate câte sunt pe el. 
Dumnezeu este infinit; așadar, Dumnezeu trebuie să fi fost înainte ca orice formă să ia 
ființă. Ce substanţă ar fi putut el folosi pentru a crea toate câte sunt? 


Nu poate fi decât un răspuns. Dumnezeu a creat tot ce există din singura 
substanță disponibilă - El Însuși. Dumnezeu (gând/conștiență) a rostit Cuvântul și a 
adus totul întru ființă din El Însuși. Tot ce percepi este făcut dintr-o singură substanţă - 
Dumnezeu. 


Singura substanţă de la baza tuturor lucrurilor este energie și acea energie este 
Dumnezeu ori „Cuvântul”. 

Deși savanții și medicii pot analiza diferitele elemente chimice din care este 
alcătuit corpul, nimeni nu poate combina aceste elemente chimice pentru a alcătui un 
individ viu. Din moment ce Dumnezeu a creat toate câte sunt din Sine Însuși, înseamnă 
că Dumnezeu este creatorul și creația. Dumnezeu exprimă viaţa prin absolut fiecare 
dintre noi. Nu poate fi altfel. 


să luăm cea de-a doua afirmaţie. Dumnezeu a spus că întreaga creaţie este 
bună. Acea afirmaţie derutează omul, care crede că, dacă Dumnezeu este bun, o altă 
putere trebuie să fi creat ceea ce nu e bun. Totuși, omul recunoaște că Dumnezeu este 
infinit, omnipotent, omniprezent și omniscient. Aceste calități ale lui Dumnezeu 
trebuie să includă toate formele, toate evenimentele și toate situaţiile. Dacă era posibil 
să îndepărtăm tot ce este distonant ori nearmonios din lume, nu ar fi posibil să 
experimentăm opusul acelor condiţii. 

Probabil că această afirmație poate fi înțeleasă mai ușor dacă vei lua în 
considerare principiul matematicii. Calculând suma dintre cinci și șase, este posibil să 
obţii incorectul răspuns „doisprezece”. Pentru a elimina acea posibilitate, numărul 
doisprezece ar trebui să fie îndepărtat din rândul numerelor. Ar fi, astfel, imposibil să 
mai aduni șase cu șase și să obţii un rezultat corect. Vezi bine că prin eliminarea 
posibilității unui potenţial greșit răspuns, toate numerele ar fi eventual eliminate și 
matematica însăși nu ar mai fi posibilă. Totuși, așa cum există matematică și poate fi 
folosită de oricine care a dobândit o oarecare înțelegere asupra folosirii principiului 
obținerii de răspunsuri corecte, la fel, principiul creaţiei poate fi înţeles pentru a obține 
rezultatele dorite. 


Fiindcă Dumnezeu ne-a dat tuturor liber-arbitru, poţi alege stările pe care 
dorești să le ocupi. 

Dumnezeu nu-ţi pre-determină soarta, nici nu te pedepsește pentru greșelile și 
fărădelegile tale. 

Pentru că un om nu poate înțelege legea matematicii, el poate fi afectat negativ 
când face o greșeală în scăderea unei sume din contul său bancar. Legea matematicii 
nu îl pedepsește. Legea pur și simplu este - și poate fi folosită corect ori incorect. 


Dumnezeu ţi-a îngăduit libertate deplină în a alege ceea ce vrei să petreci. Când 
ajungi la înțelegerea că tu ești Dumnezeu în formă și expresie, vei căuta să petreci un 
mai mare bine și un scop mai nobil, atât în privinţa ta cât și a altora. 


„La început era Cuvântul și Cuvântul era la Dumnezeu și Dumnezeu era 
Cuvântul.” [loan 1:1] 

Cuvântul este gând, ori imaginaţie. Dumnezeu a imaginat lumea întru ființă și a 
devenit ceea ce El a conceput. Acesta este principiul pe care se sprijină întreaga 
creație. Din moment ce Dumnezeu a devenit om pentru a da omului viață, omul 
trebuie să conţină același principiu creativ înlăuntrul său. 

„Împărăția lui Dumnezeu este înăuntrul vostru.” [Luca 17:21] 

Ne-am creat lumea noastră personală prin gând. 

Dacă experimentezi lipsuri, limitări, boli, dizarmonii ori vreo altă condiţie 
nedorită, ai adus fie conștient fie neconștient aceste condiţii în experienţa ta. 
Majoritatea oamenilor nu realizează că gândul, credinţa și imaginaţia le-au creat lumile 
lor individuale. 

Nu există altă cauză pentru condiţiile vieţii tale. Poţi alege să nu crezi asta, dar 
fie că o crezi sau nu, tot ce vezi în lumea ta exterioară a fost conceput înlăuntrul 
conștienței tale înainte ca tu să o fi experimentat. 


Cele la care te gândești cu simtire, cele pe care le crezi a fi adevărate și cele 
care te imaginezi pe tine a fi ori pe care le imaginezi ca avându-le sunt cauzele 
tuturor lucrurilor din lumea ta personală. 

Ai putea crede că e vreo altă cauză; ai putea da vina pe alţii pentru problemele 
tale; ai putea crede că evenimentele au fost aduse de soartă ori de noroc, dar dacă eşti 
obiectiv şi îţi observi propriile credinţe şi tipare de gândire, vei vedea că lumea ta 
reflectă cu acuratețe tot ceea ce crezi a fi adevărat despre tine şi despre alţii. 


Nu există nimeni și nimic de schimbat în afara ideilor de la care porneşti. 
Gândim pe baza unor idei asupra cărora consimţim ca fiind adevărate și ne imaginăm 


situaţii care se potrivesc credințelor noastre. Conștienţa este singura realitate. Este 
principiul creativ care aduce în experienţa ta duplicatul exact, ori reflecția exactă a 
ceea ce imaginezi tu ca fiind adevărat. 

Lumea în care trăim oglindește tot ceea ce credem și imaginăm a fi adevărat, 
fie bun, rău sau indiferent cum. 

Cu cât se descotorosește mai repede omul de credinţa într-o altă cauză, cu atât 
mai repede va realiza că nimic nu i se întâmplă în afară de ceea ce izvorăște din propria 
lui conștientă. Nu neg că omul crede că, dacă se infectează cu vreun microb ori virus, 
atunci va manifesta o anume boală. Dacă va contempla cauza, ar putea conchide că e 
pentru că a intrat în contact cu altcineva care avea germenele. El nu realizează că, 
într-un anumit fel, propriile lui sentimente referitoare la sănătate ori boală au atras 
boala pe care acum o experimentează. 


Dacă virușii ori germenii ar fi fost cu adevărat cauza bolii, toţi cei care au venit 
în contact cu un anumit virus ori germen ar fi fost afectaţi. Lumea exterioară numai 
reflectă ceea ce omul este în propria lui conștientă. 

Nu are importanță ce ai fost învăţat; îți poţi schimba credinţele și astfel 
schimba circumstanţele vieţii tale. Biblia afirmă că, atunci când te rogi, trebuie să crezi 
că ai primit și vei avea. Cei mai mulţi dintre noi citesc afirmaţia aceasta ori o aud la un 
moment-dat. Dar numai puţini se și roagă de fapt în felul acesta. 

Ai fost vreodată bolnav și te-ai rugat pentru sănătate? Dacă ai avut nevoie de 
bani, ai crezut, când te-ai rugat, că deja ai suma pe care ai cerut-o? Cei mai mulţi se 
roagă la Dumnezeu să schimbe ceva în vieţile lor, ori să le dea ceva ce nu au. Dacă 
rugăciunile lor nu au fost ascultate, ei cred că Dumnezeu a avut un motiv pentru a le 
refuza acel lucru. Ei cred că poate Dumnezeu nu le-a încuviințat cererea fiindcă El nu 
voia ca ei să se bucure de dorinţa lor dintr-un motiv numai de Dumnezeu știut. Omul 
crede uneori că Dumnezeu nu răspunde rugăciunilor fiindcă omul nu merită cele pe 
care le cere. 

Omul trebuie să înveţe să creadă în ceea ce, pe moment, nu vede, pentru a-și 
îndeplini sieși ceea ce dorește să aibă. Rugăciunile omului sunt mereu ascultate, căci 
el primește întotdeauna ceea ce crede. Legea care stăpânește rugăciunea este 
impersonală. Credinţa este condiţia necesară pentru a realiza dorinţa. Niciun morman 
de pledoarii ori ritualuri nu va produce împlinirea dorințelor tale - numai credința că 
ești ori că ai ceea ce vrei o va face. 


„Credinţa este încredințarea celor nădăjduite, dovedirea lucrurilor celor 
nevăzute” [Evrei 11:1]. 

Trebuie înțeleasă semnificația deplină a acestei afirmaţii. Dacă sensul ar fi 
înțeles, omul nu ar avea nicio problemă în a-și realiza țintele. Cei mai mulţi oameni 
cred că nimic nu Îi este cu neputinţă Lui Dumnezeu - că Dumnezeu ar putea face orice, 
dacă așa ar vrea El. Deci omul consideră că are credință în Dumnezeu și se roagă Lui 
Dumnezeu pentru cele pe care le vrea. Dacă rugăciunea lui nu este ascultată, el crede 
fie că nu s-a rugat îndeajuns de lung ori îndeajuns de tare, fie că Dumnezeu a ales să-i 
refuze cererea. 

Totuși, credinţa este însăși substanţa celor nădăjduite. Este evidenţa lucrului pe 
care-l vrei și pe care nu-l vezi în lumea ta exterioară. Ceea ce vrei să faci ori să ai deja a 
fost creat. Așadar, există cu adevărat. Este posibil să aduci în lumea ta orice din 


creație prin credinţa ta că îl ai deja. Credinţa că ceea ce vrei este deja un fapt este 


mijlocul prin care îţi activezi starea invizibilă. Acea stare este apoi reflectată în lumea 
ta exterioară. 


Creația este săvârșită. Dumnezeu nu poate crea ceva ce nu există deja. 
Credința că deja ești ori ai ceea ce dorești este singurul mijloc prin care să îţi 
experimentezi dorinţele. Nicio limitare nu este impusă în privința celor pe care le 
poţi avea în afară de eșecul tău în a-ți asuma posesia calităților ori lucrurilor dorite. 


X CUM FUNCȚIONEAZĂ LEGEA X% 


Legea „aceluiași cules”, ori a cauzei și efectului, este impersonală și poate fi 
folosită pentru a aduce în experienţa ta orice poţi închipui. Din moment ce creaţia este 
săvârșită, fiecare stare posibilă există deja. Contopirea ta cu o anumită stare 
(imaginarea cu trăirea lăuntrică a ceea ce ai experimenta în realitate dacă ai fi în acea 
stare) determină proiectarea acelei stări pe ecranul spațiului tău. Această lege nu 
poate fi schimbată ori frântă și întotdeauna reproduce în lumea ta exterioară dublura 
exactă a oricărei credinţe asupra adevărului căreia consimţi. 


De va fi să-ţi schimbi lumea, trebuie să-ți schimbi credințele. 


Din moment ce conștiența este singura cauză, nu poţi da vina pe alţii pentru 
condiţiile care există în prezent, așa cum nici soarta ori norocul nu pot fi cauza a ceea 
ce experimentezi acum. Nimic nu poate altera cursul evenimentelor din viaţa ta cu 
excepția unei schimbări în propria ta conştientă. Indiferent ce apare în lumea ta acum, 
deși pare un fapt real și de neschimbat, este o reflecţie a activităţii anterioare din 
propria ta conștienţă. Așadar, o schimbare în conștientă va reflecta acea schimbare în 
viitor la fel de sigur cum vechile credințe reflectă prezentul. 


Omul este pură conștienţă fără formă iar ceea ce se concepe pe sine a fi este o 
iluzie sau o reflecţie a ideii specifice pe care o ia drept adevărată. Aceste iluzii există 
numai atâta vreme cât omul își focalizează atenția asupra lor și le dă viață. Mintea 
conștientă formează credinţe și opinii din evidenţa simţurilor, ori din percepţia lumii 
exterioare. Puterea creativă dinlăuntrul fiecăruia dintre noi acceptă ca adevărat ceea 
ce mintea conștientă imprimă asupra sa. Puterea ta creativă ia acele idei, asupra 
cărora gândești cu pasiune, și le proiectează în lumea ta exterioară. Este important de 


reținut că nu toate gândurile sunt creative. 


Numai acelea care sunt considerate ca adevărate ori care sunt însoțite de 
trăiri interioare creează împrejurările şi evenimentele pe care le vei întâlni. Așadar, 
emoții precum mânie, frică, iubire ori bucurie sunt creative. Trebuie să veghezi ce 
emoții lași să pătrundă în conștienţa ta așa cum ai cumpăni în îngăduirea unui străin 
să-ți tracă pragul casei. Nu poţi permite emoțiilor negative să-ți umple mintea fără a 
suferi urmările experimentării stării cu care sunt însoţite acele emoții. 


Frica de pierdere aduce pierdere în lumea ta. Ai putea lua toate precauţiile 
exterioare pentru a te păzi de pierdere, dar dacă te temi de pierdere, o vei 
experimenta negreșit în afacerile tale. Sentimentele de iubire și bucurie creează 
evenimente fericite și relaţii afectuoase. A te simţi îmbelșugat aduce bogăţie în viața 
ta. Omul care e neiubitor ori suspicios și crede că alţii profită de el atrage la sine ceea 
ce simte. 


Indiferent ce face exterior, relaţiile sale cu alții vor reflecta ceea ce el acceptă 
ca fiind adevărat. El ar putea vrea o relație de iubire, dar poate atrage la sine numai 
ceea ce este el conștient a fi. 


Asemenea atrage, literal, asemenea. Precum înlăuntru, așa și în afară. 
Conștienţa este realitate, iar ceea ce este perceput de simţurile noastre și pare a fi real 
este numai o umbră a ceea ce ne credem pe noi și lumea noastră a fi. 


X FOLOSIREA CONȘTIENTĂ A LEGII X% 


Acum voi vorbi despre cine SUNT EU și ce fac. Dacă asta-ți pare egocentrist, să 
știi că este. S-au scris 66 de cărţi despre cine SUNT EU. Voi cita unele afirmaţii din 
câteva dintre acele cărţi. Ai auzit multe dintre aceste afirmaţii, dar nu ţi-ai dat seama 
că se refereau la ființa care SUNT EU. Primul citat este luat din Cartea Exodului/leșirii 
[3:13-15]. Aici, Moise Îi vorbește Lui Dumnezeu și spune, „Când mă întorc la oameni, 
Cine să le spun că m-a trimis?”, iar Vocea răspunde, „Spune-le că EU SUNT m-a trimis la 
voi. Acesta este Numele Meu pe veci și Numele după care voi fi cunoscut din neam în 
neam” [traducere după textul original al autorului, nu reproducere din versiunile 
românești ale Bibliei]. Cele Zece Porunci afirmă, „Să nu iei numele Domnului 
Dumnezeului tău în deșert” [idem, 20:7]. „Să nu iei” este o poruncă. „Să nu iei” 
înseamnă că nu ai voie. Înseamnă că nu îţi este îngăduit sub nicio formă. Acel Nume 
este EU SUNT. 

Acuma, în primul rând, cu toţii l-am uitat Numele. Spunem „eu sunt” de sute de 
ori pe zi și habar nu avem că folosim Numele Lui Dumnezeu. În al doilea rând, încercăm 
să încălcăm Porunca întreaga zi. Nu dăm nicio importanţă la ceea ce spunem după „EU 
SUNT”. Când zicem „EU SUNT” și continuăm cu ceva ce nu ne-ar plăcea în lumea 
noastră, folosim Numele Domnului - dar nu în deșert. Biblia afirmă că nu putem lua 
Numele în deșert. 

Nimic din ce spunem precedat de „EU SUNT” nu e în deșert. Acela-i Numele Lui. 
Este Dumnezeu Însuși și, fiindcă e Dumnezeu, este creativ. Dumnezeu ni S-a dat pe 
Sine. El este „EU SUNT” și Acela e cine eu sunt. 


Nu pot uita niciodată că SUNT. Aș putea uita cine sunt sau unde sunt, dar nu 
pot uita vreodată că exist. 


Ori de câte ori spun „EU SUNT”, EU SUNT creează ceva. Rugăciunea este 
credința că deja am primit ceea ce am cerut. Când spun „EU SUNT”, îmi atașez 
conștiința de a fi ceva. Acum, poţi minţi și să nu crezi ceea ce spui, dar nu poţi crede 
ceva despre „EU SUNT” și să nu creezi acel lucru. Creăm dimineața, prânz și seara prin 
afirmaţiile noastre ce încep cu „EU SUNT”. Dacă spui, „Nu mă simt bine” și crezi asta, 
perpetuezi boala în viața ta. Trebuie să schimbi acele afirmaţii cu „Mă simt minunat”. 


Suntem sfătuiți, „Cel slab să zică: „EU SUNT viteaz!” [loil 3:10/4:10]. Dar nu o 
poți spune ca un papagal. Trebuie să ne rugăm (să spunem EU SUNT), crezând că este 
adevărat, și apoi vom primi. Mai întăi, trebuie să fim precum Străjerul Porții. Trebuie să 
cercetăm fiecare gând care conţine „EU SUNT”. Dacă ești scrutător, vei vedea că ai 
creat fiecare împrejurare și experiență din viaţa ta. 


Un alt cuvânt important de avut în grijă este „dacă”. Mintea conștientă este 
foarte subtilă în exprimarea îndoielii (satana, ori diavolul). Putem fi capabili în a ne 
ţine minţile focalizate asupra a ceea ce vrem prin folosirea afirmațiilor pozitive care 
încep cu „EU”. Dacă nu suntem atenţi, am putea scăpa un mic „dacă” ce se va 
strecura fără a ne da seama de implicaţii. Am putea spune, „Mă simt minunat”, dar 
apoi să continuăm cu „dacă durerea continuă totuși, mă duc marţi la doctor”. 
„Dacă”-urile sunt mereu urmate de ceva negativ și asta e pur și simplu îndoiala care 
se strecoară pentru a fura sămânţa bună pe care am sădit-o. Înlătură cuvântul „dacă” 
din vocabularul tău, căci nu produce nimic din cele pe care ai vrea să le culegi. „Dacă” 
pune totul la timpurile trecut sau viitor, iar eu experimentez întotdeauna ceea ce 
cred că EU SUNT. „EU SUNT” nu e la timpul viitor. „A te face bine” înseamnă că „nu 
ești bine”. Trebuie să cred că deja sunt ceea ce vreau să fiu. 

Ține minte, „Cuvântul M eu care iese din gura Mea nu se întoarce către Mine 
fără să dea rod [ci el face voia Mea și își îndeplinește rostul lui”, Isaia 55:11]. 


Crezi? „La început era Cuvântul și Cuvântul era la Dumnezeu și Dumnezeu era 
Cuvântul”. Care e Numele Lui? EU SUNT. Așadar, începe să-ți monitorizezi fiecare 
cuvânt (EU SUNT) pe care îl spui. Vezi un tipar? Nu reflectă circumstanţele vieţii tale 
ceea ce spuneai? 

Ai folosit greșit puterea creativă Care este Dumnezeu (EU SUNT). Acum că 
realizezi ce făceai, ai grijă cu fiecare cuvânt și fă-l să se conformeze cu ceea ce vrei să 
aduci în viaţa ta. Într-un final vei avea credinţa că cele pe care le afirmi, deși nu există 
evidențe exterioare în sprijinul lor, sunt fapte reale în conștientă și se vor proiecta în 
scurt timp, astfel încât le vei experimenta în afară. Cunoscând că Dumnezeu a devenit 
cu adevărat tu pentru că El este EU SUNT, trebuie că realizezi că îţi folosești puterea ta 
proprie pentru a crea de fiecare dată când folosești acel Nume. 


X ALEGEREA - LIBERUL-ARBITRU X 


Creaţia este săvârşită iar tu ai liberul-arbitru de a alege starea pe care o ocupi. 
Așadar, este important să stabilești ideile de la care pleci. Orice concept care este 
acceptat ca adevărat se va exterioriza în lumea ta din afară. Alegerea lucrului asupra 
căruia îţi vei focaliza atenţia este singurul liber-arbitru pe care-l poţi exercita. Odată ce 
un gând este acceptat și încărcat cu trăire interioară, puterea creativă lăuntrică 
purcede în a-l proiecta în afară. 


Fie că asumpţiile tale sunt conștiente ori neconștiente, ele dirijează întreaga 


acțiune spre împlinirea lor. Este o amăgire că, altfel decât asumându-ţi sentimentul 


dorinței împlinite, poţi face oareşce pentru a asista realizarea acesteia. Propria ta 
minunată imaginație omenească determină mijloacele pe care le va folosi pentru a-ţi 


aduce asumpțţia la împlinire. 

Fiecare dintre noi este supus unui ocean de idei. Ascultăm la radio, urmărim 
știrile de la televizor ori auzim vreo bârfă. Dacă ceea ce observăm convoacă o emoție, 
am reacționat și, prin aceasta, am sădit o sămânță care va lăstări la un moment-dat. 
Gândurile nu se retrag în trecut. Ele avansează mai curând în viitor, pentru a ne 
confrunta și a vedea astfel ceea ce am plantat, fie înțelept fie fără înțelepciune. 

Este un exercițiu bun acela de a te trezi dimineaţa şi a te imagina la sfârșitul 


zilei, realizând toate cele pe care le doreai şi simţindu-te fericit şi mulţumit. Dacă 


există vreo situație pe care o vei înfrunta mai târziu în acea zi și care te cam 
îngrijorează, petrece câteva momente imaginând rezultatul pe care dorești să-l 


experimentezi. Aceste activități imaginare vor avansa acum în viitorul tău pentru a 
revela culesul celor pe care atât de înțelept le-ai sădit. 


X DORINȚA X% 


Dorința este un dar de la Dumnezeu. Omului nu i se cere să facă nimic mai 
mult decât să accepte darul prin simpla aducere de mulțumiri pentru realitatea 
nevăzută înainte de a o vedea în lumea lui exterioară. Prin dorință, Dumnezeu ne 
cheamă să ne ridicăm conștiința spre niveluri tot mai înalte ale conștienţei. 

De-a lungul călătoriei noastre prin acest vis al vieţii, este necesar să 
experimentăm toate stările posibile, astfel încât să ne putem întoarce ca Dumnezeu, 
Tatăl, dar sporiţi prin experimentarea atât a celor bune cât și a celor „rele”. Dorinţa de 
a face mai mult, de a fi mai mult și de a avea mai mult decât exprimi în momentul de 
față este impulsul expansiunii. 

Ai putea pune în discuție dacă dorința de a ucide ori de a vătăma pe cineva 
poate fi inspirată de Dumnezeu. Răspunsul este că niciun om nu dorește în realitate să 
ucidă ori să rănească pe alţii. El ar putea vrea să se elibereze de acel aparent altul și, 
prin limitările înțelegerii sale, crede că singura cale prin care poate obține o astfel de 
eliberare este aceea de a distruge pe alţii. Omul nu realizează că dorinţa de libertate 
conţine în sine puterea și mijloacele de a se auto-implini. Din cauza lipsei sale de 
credință, omul strică aceste daruri de la Dumnezeu. El nu înțelege că Dumnezeu, 
înţelepciunea și puterea dinlăuntrul lui, are căi pe care el, ca om, nu le cunoaște - iar 
acele căi sunt de nepătruns. 


Învață să fii recunoscător pentru dorinţele care ţi s-au dat. Ele există deja și 
sunt pregătite pentru întrupare în lumea ta. Nu ţi se cere să faci nimic pentru a ajuta 
la realizarea lor în afară de a-ţi elibera mintea de îndoială în privinţa felului cum se 
vor întâmpla și de a le accepta pe deplin, așa cum ai accepta un dar de la cineva drag. 


X FII SCRUTĂTOR X% 


Importanța observării obiective a gândurilor noastre nu poate fi îndeajuns 
subliniată. Este ușor să alunecăm în tipare de gândire care ne pot împiedica în 
realizarea dorințelor noastre. Apoi devine ușor să dăm vina pe alţii ori să ne atribuim 
frustrările unor alte cauze. 


Fiind o persoană mai degrabă nerăbdătoare, de obicei abia aștept să ajung 
acasă după muncă și îmi displace în mod special statul la cozi. Am început să observ că 
indiferent la ce oră mergeam să iau câte ceva de la supermarket, dădeam de probleme 
la casă, precum verificări de preţuri ce musai se făceau atunci, oameni care scriau 
cecuri și se încurcau în datele de identificare și tot felul de întârzieri. Am descoperit că 
mi-era groază de fazele astea și voiam să fac ceva în privința acestei situații iritante. 

Pe măsură ce am început să-mi scrutez gândurile, am descoperit că, în timp ce 
stăteam la coadă, îmi spuneam mie însumi, „Of, mereu trebuie să aștept”. Apoi am 
realizat că acele afirmaţii pe care le făceam iar și iar creaseră ceea ce nu voiam să 
experimentez. Mi-am schimbat conștient acea afirmaţie în „Indiferent când trec pe la 
supermarket, nu trebuie să aștept niciodată”. Bineînţeles că această nouă afirmaţie a 
funcționat la fel de bine ca și cea veche, aia negativistă. 


Când începi să-ți scrutezi gândurile, nu te descuraja văzând cum conversațiile 
tale interioare nu se potrivesc felului în care te-ai simţi atunci când îţi vei fi atins 
obiectivul. Trebuie să devii mai întâi conștient de ceea ce faci cu puterea ta creativă 
pentru a putea începe să o schimbi. Te sfătuiesc să mergi la „casa olarului” și să vezi ce 
face acesta [leremia 18:2-4]. 

Dacă vasul se strică, atunci fă din el un altul, exact așa cum îţi place. 


Când începi să-ți scrutezi gândurile, nu poţi evita descoperirea că tu singur 
ești cauza tuturor celor care îţi intră în lumea ta. Tu, singur, o poţi schimba. 


X APARENȚE > 


Cele cu care te confrunți acum în lumea ta sunt rezultatul gândurilor tale, al 
credințelor, trăirilor lăuntrice și activității imaginare - toate din trecut. Aceste 
aparente vor continua să ființeze atâta vreme cât le vei da viață prin conștiința ta 


lucidă asupra lor. Trebuie să ignori evidenţa simţurilor tale atunci când apartine 
vreunei condiţii nedorite din viața ta. Trebuie să-ți imaginezi şi să simţi că deja ai 


obținut ceea ce vrei să experimentezi, nu să te pierzi în cele pe care nu le vrei să 
continue a ființa. Asta poate părea dificil, și totuși, probabil ai exersat neconștient 


acest principiu în producerea rezultatelor negative. 


Când aveam puţin peste douăzeci de ani, m-am trezit într-o situație foarte 
neplăcută și voiam să ies din ea. După ce am participat la o prelegere de-ale lui Neville, 
la sfârșit am așteptat pentru a vorbi cu el. l-am redat pe scurt circumstanţele mele 
neplăcute și speram că mă va sfătui cum să scap de ele. El doar mi-a zâmbit și a spus, 
„Nu accepta”. 

La acea vreme, nu am priceput prea bine ce propovăduia Neville. Am crezut că 
mi-a înţeles greșit întrebarea, așa că am încercat să-i clarific problema spunându-i că 
deja făcusem alegerea de a fi în situația pe care o consideram acum atât de neplăcută. 
Neville a zâmbit din nou și a spus, „N-o accepta”. Am plecat de-a dreptul frustrat de 
lângă el, crezând că nu înțelegea ce-i spuneam. 

Am continuat să citesc cele două cărți de-ale lui pe care le aveam. Am început 
să înțeleg treptat că, indiferent de circumstanţele care mă înconjoară, nu trebuia să le 
accept ca fiind definitive. Am început să-mi imaginez ce voiam în loc să-mi focalizez 
gândurile asupra împrejurărilor negativiste. 

Două săptămâni mai târziu s-a petrecut un eveniment ce avea să declanșeze 
producerea dorinţei inimii mele; cinci luni mai târziu aveam o casă nou-nouţă. 

Între timp, situaţia care-mi părea atât de depresivă s-a ameliorat, iar eu mi-am 
petrecut următoarele luni făcându-mi planuri în privinţa noii mele case. 


Gândește-te la vreo dezamăgire pe care-ai avut-o în trecut. Poate că abia 
așteptai să participi la o întâlnire specială cu cineva. Anticipând-o, te-ai întrebat cumva, 
„Asta e prea frumos pentru a fi adevărat, ceva are să o strice”? 

Ceva probabil că s-a și întâmplat pentru a crea un conflict ori pentru a te 
determina să ratezi întâlnirea. Omului îi pare destul de ușor să ignore promisiunea 
lucrurilor bune gândindu-se la toate motivele din a căror cauză n-ar putea obţine ceva 
bun. 

Oamenii din jurul tău s-ar putea grăbi să-ți spună că nu ești realist atunci când 
pomenești de vreo dorinţă ce pare dificil ori imposibil de atins. Ar trebui să fim cu toții 
nerealiști în fața armatelor de îndoieli de va fi să ne experimentăm dorinţa împlinită. Ni 
se cere să nu luăm seama la „realitățile” care ne-ar nega obţinerea dorinţei inimii. 

Obișnuinţa este singurul lucru care ne ţine gândurile rulând pe vechile șosele 
negative - dar atât de familiare. 

Nimeni nu-ți poate schimba tiparele gândirii - și, astfel, viața - în afară de tine. 


Merită întregul efort ce ar putea fi necesar pentru a-ți centra atenţia și pentru a 
trăi lăuntric de parcă ai avea deja ceea ce vrei în locul celor pe care le ai. Conștienţa 
este singura cauză și singura realitate. Fiecare experiență negativă a fost produsă mai 
întâi prin acordarea atenţiei și simţirii acelei condiţii. Ce a făcut, conștiența poate și să 
desfacă. Responsabilitatea ta este aceea de a imprima asupra minţii tale schimbarea 
pe care dorești să o exprimi. 

Imaginaţia ta este puterea creativă care poate și va realiza finalitatea fără efort 
și într-un mod firesc. 


Aparenţele ne confirmă fostele tipare obișnuite de gândire. Ceea ce te 
imaginezi a fi azi se va proiecta pe sine în lumea ta mâine. Persistenţa în asumarea 
faptului că ești persoana care dorești să fii, în ciuda împrejurărilor actuale - iată 
singura condiție pusă ţie pentru a întrupa acel ideal. 


X CONVERSAȚII LĂUNTRICE X% 


Cu toţii vorbim mental înlăuntrul nostru în fiecare moment al perioadei de 
trezie. Conversațiile noastre lăuntrice trebuie să se potrivească dorinţei împlinite de va 
fi să ne realizăm dorința. Dacă dorința noastră se referă la o slujbă mai bună și ne 
imaginăm fiind felicitați pentru obţinerea unui post grozav, trebuie să ne facem și 
dialogul interior să se conformeze acelei finalităţi. Trebuie să fim siguri că nu ne 
spunem ceva de genul „Șefu' ăla al meu nu vrea să promoveze pe nimeni”, sau „Va fi 


greu să aflu vreo slujbă la anii mei, nici vorbă de una bună” sau orice afirmaţii similare 
care ar implica faptul că nu avem ceea ce ne dorim. 


Trebuie să stăruim în sentimentul actului nostru imaginar făcându-ne 
conversațiile lăuntrice conforme cu ceea ce am spune de ne vom fi realizat scopul. 


Dacă, de exemplu, am dorit să avem o mașină nouă, ne-am putea imagina 
mașina cea nouă parcată în garajul nostru ori să ne imaginăm conducând-o, ori să ne 
imaginăm cum ne-o admiră prietenii. Trebuie apoi să ne facem conversațiile lăuntrice 
să reflecte tipul de conversații în care ne-am antrena dacă am avea fizic mașina cea 
nouă. Conversaţiile noastre ar putea consta în discuţii cu prietenii despre mașină: ce 
consum la suta de kilometri are, ori să ne auzim prietenii lăudându-ne-o etc. 


Conversaţiile noastre lăuntrice sunt la fel de creative precum imaginarea 
noastră deliberată a dorinței împlinite. De fapt, dacă acestea două sunt de naturi 
opuse, dialogurile interioare pot nega ceea ce am imaginat. Trebuie să ai grijă ce spui 
lăuntric, pentru a fi sigur că aceste conversații coincid cu dorinţa ta împlinită. Dacă 
devii conștient că aceste dialoguri contrazic ceea ce ai vrea tu să realizezi, 
revizuiește-le astfel încât să se plieze pe ideea că deja ai ceea ce dorești ori că deja ești 
cel care vrei să fii. 


X REVIZUIREA X% 


Lumea ta actuală reflectă cvasitotalitatea celor pe care le crezi ca fiind 
adevărate în privința ta și a altora. Ceea ce te imaginezi a fi astăzi ți se va înfățișa în 
viitor. Dacă ţi-ai uitat activitățile imaginare ale trecutului, ceea ce vezi apărând în 
lumea ta indică soiul de seminţe pe care le-ai sădit până acum. 


Asumându-ţi sentimentul dorinţei tale împlinite înseamnă a-ţi folosi creativ 
imaginația pentru a aduce în lumea ta ceea ce dorești să experimentezi. Poţi folosi arta 
revizuirii pentru a schimba efectele gândurilor și credințelor anterioare. 

Dacă, de exemplu, ai mers la un interviu pentru o slujbă pe care o voiai cu 
adevărat dar mai târziu ai aflat că altcineva a fost angajat, poţi revizui acea veste 
pentru a se conforma cu ceea ce ai fi vrut tu să auzi. Dacă reacționezi prin a te simţi 
deprimat ori îţi însușești orice altă atitudine negativă, vei experimenta atunci același 
timp de respingere și în viitor. Reacţiile tale, fie pozitive, fie negative, creează 
împrejurările viitoare. În imaginaţia ta, poţi auzi cuvinte de felicitare pentru obţinerea 
minunatului nou serviciu. Acel act imaginar se duce acum mai departe și vei întâlni 
această experiență plăcută în viitor. Pe măsură ce-ţi evaluezi ziua, este important să 
revizuiești fiecare reacție negativă astfel încât să-ți poți aminti ceea ce ai fi vrut să se 
întâmple, mai curând decât să rememorezi povestea așa cum s-a întâmplat. La ceea ce 
te gândești cu simtire, cu emoții - acela este un fapt real. 

Ceea ce experimentezi în lumea fizică este o biată umbră ce numai reflectă 
realitatea activităţii tale imaginative. Așadar, când revizuiești o conversație, o 
experiență nefericită, ori o caracteristică de-ale tale, o experimentezi în realitate 
(conștienţa ta). Lumea exterioară este o reflecţie întârziată a celei lăuntrice și este 
limitată unei dimensiuni a spaţiului unde evenimentele se petrec într-o secvență 
temporală [liniară]. Revizuirea, deci, schimbă trecutul literalmente. Înlocuiește cele 
petrecute în lumea exterioară cu versiunea revizuită. Scena revizuită își emite apoi 
efectul, procedând la schimbarea evenimentelor viitoare. Stăruirea în iritări ori răni ale 
trecutului le perpetuează și creează un cerc vicios ce servește la confirmarea acestor 
emoții negative. Cercul poate fi rupt acum prin începerea revizuirii oricărui lucru pe 
care nu dorești să-l mentii în lumea ta. Revizuind trecutul, te descotorosești de orice 
efect pe care l-ar putea avea în viitorul tău. Revizuirea este cu adevărat cheia ce poate 
deschide ușile care te-au ținut captiv într-o stare anume. 

„Să vă schimbaţi prin înnoirea minţii” [Romani 12:2]. 


X STĂRI ALE CONȘTIENȚEI X% 


Toate stările există și sunt parte fixă a creaţiei. Oricine poate pătrunde 
conștient o stare ori pica fără intenţie într-o stare. Te-ai putea mișca prin stări diferite 
de-a lungul vieţii tale ori poţi ocupa o singură stare. Dorinţa este cea care ne motivează 
de obicei să ne mutăm dintr-o stare spre un nivel superior. Din moment ce o stare este 
absolută și completă în sine, când pătrundem într-o stare, suntem constrânși să ne 
purtăm într-un mod dictat de acea stare. De exemplu, în starea sărăciei, ne vom găsi 
constant în nevoia de fonduri. Ne-ar fi dificil să ne atingem scopurile și nu am avea cum 
să ne bucurăm de niciun lux. Chiar dacă ni se va da o sumă mare de bani, dacă 
rămânem în starea de sărăcie (umplându-ne mintea cu gânduri ale lipsei și limitărilor), 
am putea în curând să ne găsim iar fără fonduri și experimentând aceleași dificultăţi. 


Inversul ar fi adevărat dacă vom ocupa starea bogăției. 

Când suntem într-o stare, vedem numai conținuturile acelei stări și suntem 
constrânși să acționăm în concordanţă cu toate cele pe care le presupune acea stare. 
Când ești într-o anumită stare, crezi că anumite lucruri sunt adevărate și-ți va părea 
dificil să înţelegi orice alt punct de vedere. În starea sărăciei, este ușor să-ți focalizezi 
gândurile asupra problemelor de nesiguranță în privința mâncării, adăpostului și 
hainelor. Când reușești să te muţi din starea asta, nu-ţi va mai părea greu să obţii 
aceste lucruri. Cei mai mulţi oameni atribuie această schimbare de noroc unei 
schimbări de împrejurări. Totuși, dacă nu ieși mai întâi din starea sărăciei, nicio 
schimbare de împrejurări nu va fi de durată. Mai degrabă mutându-te dintr-o stare în 
alta în imaginaţia ta vei crea o schimbare în lumea ta exterioară. 


Biblia a personificat fiecare tip de stare și le prezintă prin nume cunoscute nouă 
drept Moise, lov, Petru, Andrei și lisus. De-a lungul călătoriei noastre, pătrundem 
aceste stări și experimentăm tot ceea ce oferă ele. Starea supremă în care putem intra 
este cea de lisus Hristos. În această stare devenim conștienți că suntem Dumnezeu 
Tatăl și că avem un fiu simbolizat prin David, care personifică cvasitotalitatea întregii 
umanităţi. Călătoria începe cu Adam, care a adormit și a visat visul vieţii, iar apoi a 
intrat în miriade de stări pentru a obţine experiența necesară înainte de trezire. Când 
intri în starea lisus te cunoști a fi Dumnezeu, iar călătoria ta prin această lume a morţii 
este atunci completă. 


X PIESA X 


Cum spunea Shakespeare, „Întreaga lume e o scenă și toți bărbaţii și femeile 
simpli actori. Işi au ieșirile și intrările lor... și fiecare om multe roluri are în timpul său”. 


Lumea aceasta, ce pare atât de reală, este numai un vis precum visurile pe care 
le trăim în timpul somnului. Visul nostru treaz pare atât de real fiindcă are 
continuitate, pe când visurile noastre nocturne par a fi secvenţe la întâmplare ce se 
petrec în locuri și situații neobișnuite. 

Dumnezeu e Cel Ce visează, visând piesa întru ființă - iar Dumnezeu joacă toate 
rolurile. 

Toţi cei care apar în lumea ta sunt Dumnezeu jucând propriul tău rol, cel al 
autorului... „Nimeni nu poate să vină la Mine, dacă nu-l va trage Tatăl, Care M-a trimis” 
[loan 6:44]. 

Fiecare dintre noi își scrie propriul său scenariu. Dacă nu ești mulțumit de piesă, 
rămâne la latitudinea ta să rescrii scenariul pentru a-l face să se conformeze ideii tale 
despre cum ar trebui să fie piesa. Nu poţi cere actorilor din piesa ta să schimbe 
personajul pe care-l interpretează. Toate schimbările trebuie să aibă loc în mintea 
autorului. 


Dacă e cineva în lumea ta care e sursa enervării sau iritării tale, acea persoană 
nu are de ales decât să joace rolul cerut de scenariul tău. Nu e nimic ce poţi face în 
exterior pentru a produce o schimbare în alții. Poţi folosi arta revizuirii pentru a 
schimba o replică a dialogului, pentru a înlocui un anumit personaj cu altul și să scrii 
finaluri fericite fiecărei intrigi ale piesei. 

Când începi să vezi obiectiv acest vis treaz, vei putea să te convingi că tu ai fost 
autorul atât al actelor plăcute cât și cel al celor neplăcute din piesa ta. Poţi schimba 
piesa radical folosindu-ţi imaginaţia creativ, asumându-ți dorinţa împlinită. 

Poţi schimba zilnic scenariul revizuind scena care nu ţi-a plăcut. Personajul care 
te-a tulburat astăzi nu o va mai face și mâine dacă scrii dialogul pe care dorești să-l auzi 
și-i alterezi rolul în imaginaţia ta. 


Când te trezești la cunoașterea că tu ești Dumnezeu Tatăl și autorul acestei 
piese magnifice, vei înțelege că „fiecare om multe roluri are în timpul său”. 


X ADEVĂRATUL TĂU ROST X% 


Dumnezeu a devenit tu într-atât de complet încât a uitat că El e Dumnezeu. 
Devenind om, Dumnezeu a atins limita contracţiei și opacităţii. Dumnezeu uită cu 
desăvârșire că El este Dumnezeu pentru a deveni și însufleți creația Sa, omul. 
Dumnezeu trece apoi prin toate experienţele de cunoaștere a binelui și răului și chiar a 
morții, încrezător că omul se va trezi într-un sfârșit din visul acesta al vieţii pentru a 
cunoaște din nou că el este Dumnezeu. Există numai Dumnezeu în univers, 
fărămițându-Se în umanitate, iar Dumnezeu joacă toate părțile acestui vis 
tempo-spaţial. 

Propria ta minunată imaginație este Dumnezeu în acțiune. EU SUNT este 
Hristos dinlăuntrul tău (Mântuitorul tău). lar Hristos este Puterea lui Dumnezeu și 
Înţelepciunea lui Dumnezeu. 


Dumnezeu ne vorbește prin dorință, îndemnându-ne să atingem niveluri tot 
mai înalte de conștiință. 

Exercitându-și propria sa minunată imaginație omenească pentru a obţine 
aceste dorințe, omul îl experimentează de fapt pe Dumnezeu în acțiune. Prin credință 
în imaginaţia lui, omul va conchide într-un final că Hristos (Puterea și Înţelepciunea lui 
Dumnezeu) este înlăuntrul său drept imaginația sa. La capătul acestei călătorii 
excepționale, ori vis al vieţii, omul se va trezi pentru a-și aminti că el este Dumnezeu 
Tatăl, îmbogăţit prin experienţele la care El S-a supus, atunci când a uitat că El este 
Dumnezeu... 


Singurul rost al omului este acela de a experimenta scripturile (toate stările de 
conştientă personificate drept oameni în Biblie). 


Scopul omului este acela de a atinge starea numită lisus Hristos. Atunci el va ști 
că el este cu adevărat Tatăl și că Fiul Său este Hristos. 


Omul poate că are multe alte scopuri între timp - de a acumula proprietăţi, de 
a deveni puternic, de a deveni faimos, ori de a exprima orice o fi ceea ce dorește. Până 
la urmă, foamea de a-L cunoaște pe Dumnezeu va da peste el și va avea atunci 
experienţele care sunt necesare pentru a readuce în amintirea lui faptul că este cu 
adevărat Dumnezeu. 


X STUDII DE CAZ > 


Această povestire este a unei doamne (pe care o vom numi dna A.B.). Ea știa că 
„imaginarea creează realitatea” și îi învățase acest principiu și pe cei trei copii ai săi, în 
vârste de 12, 10 și 6 ani. Practicase acest principiu de-a lungul anilor pentru a obține 
lucrurile pe care și le dorea. 


Soţul său, deși auzise și el de această învățătură, nu o pusese în practică și era 
chiar destul de sceptic în privința rezultatelor. Într-o duminică după-amiază, erau cu 
toţii la o plimbare cu mașina, când au trecut prin dreptul unui cartier nou unde au 
văzut case de vânzare. Cum era o minunată zonă rurală, s-au oprit pentru a se uita la 
noile modele. Le-a plăcut zona tuturor, iar casele erau mari și frumoase, cu tot soiul de 
facilități moderne. Pe drumul de întoarcere, au vorbit numai despre cât de minunat ar 
fi fost să aibă și ei una din acele case. Deja erau proprietarii unei case; totuși, 
împrumutaseră bani pentru a o achiziționa și vinderea acesteia nu le-ar fi adus cine știe 
ce. Soţul a spus că, deși i-ar fi plăcut să cumpere una acolo, nu era posibil să adune 
atâția bani câţi erau necesari pentru plata integrală. Chiar dacă și-ar fi vândut-o pe cea 
actuală, comisionul agentului imobiliar ar fi fost cam ce ar câștiga ei din toată afacerea. 

Dna A.B. i-a spus soţului său că singura cale prin care puteau obține avansul ar 
fi fost aceea de a-și vinde casa pe cont propriu, păstrându-și astfel comisionul. Soţul 
era foarte pesimist în această privință, dar i-a replicat soţiei că putea da un anunţ în 
ziar, deși știa el că „asta nu va duce nicăieri”. Era convins că n-aveau nicio șansă de a-și 
vinde casa în acest fel. Soția a dat totuși un mic anunţ în ziar, prin care își puneau casa 
în vânzare. 


Câteva seri mai târziu, pe când soţul se dusese devreme la culcare, ea luă copiii 
și conduse până în zona caselor celor noi. Simţea că, de s-ar putea plimba prin casa cea 
nouă și ar prinde sentimentul de a trăi de fapt acolo, atunci își va obține „casa de vis”. 
Se întunecase deja când au ajuns în cartier, dar au găsit una dintre case descuiate. Ea și 
cei trei copii au pășit prin casă. Copiii și-au ales fiecare camerele în care se vor instala 
atunci când se vor muta acolo. 


Mama i-a sfătuit să doarmă de fapt în noua casă în imaginaţia lor în acea seară, 
ea intenționând să facă la fel. In cele câteva zile care au urmat, și-au imaginat că trăiesc 
în noua casă și se plimbă prin pădurea de lângă complex. 


În aceeași săptămână, un bărbat i-a sunat în legătură cu anunţul din ziar. Nu 
părea prea entuziasmat în privința cumpărării, dar s-a întors ceva mai târziu în aceeași 
zi, împreună cu soția. l-a spus dnei A.B. că se hotărâseră să cumpere casa la prețul pe 
care îl cerea ea. 


Când dna A.B. și-a exprimat preocuparea în privința modalităţii de întocmire a 
formalităţilor legale, el i-a spus că era agent imobiliar și le va rezolva prin firma pentru 
care lucra. Familia respectivă a primit exact suma de bani necesară depozitului pentru 
noua lor casă. 


Tranzacţia s-a realizat foarte repede, iar familia s-a mutat în casă nouă o lună 
mai târziu. 


Dna A.B. știa că, din moment ce se imaginase pe sine dormind în casa cea nouă, 
va dormi acolo în realitate, până la urmă. Copiii ei au învăţat, de asemenea, cum să-și 
realizeze dorințele inimilor lor prin folosirea imaginaţiei. 


XX XX XXX K KKK K K KK K K XXX 


Dna C.D. divorțase de curând și avea nevoie de un serviciu pentru a-și întreține 
copiii, din moment ce soțul refuza să plătească alocatiile acestora. Deși avocatul ei 
sugerase acțiunea în instanţă pentru neplată, femeia nu dorea acest lucru. La partaj, ea 
rămăsese cu o mașină foarte veche și nu prea sigură. 


Într-o vineri seara, pe când conducea spre casă de la serviciu, ploua foarte tare 
și cele mai multe intersecții erau inundate. Mai avea vreun kilometru și jumătate până 
acasă, când a oprit la un semafor. Un camion ce venea spre ea din direcție opusă a 
trecut prin intersecţie iscând un val de apă care i-a înecat motorul iar ea n-a mai reușit 
să repornească. 

și-a scos pantofii înainte de a cobori din mașină în apa ce îi urca mai sus de 
glezne. A ridicat capota și a început să șteargă capacul distribuitorului cu batista. 


Deja plângea în acest moment și lacrimile ei se amestecau cu ploaia. Într-un 
final a izbutit să pornească mașina și să ajungă acasă la copiii ei. A realizat că era 
necesar să aibă o mașină sigură de va continua să muncească pentru a-și întreține 
copiii. N-avea bani pentru avansul pentru o mașină nouă și nici nu câștiga suficient 
pentru a putea plăti ratele. 


Când s-a dus din nou la serviciu lunea următoare, un coleg o invită la prânz. 
Acesta tocmai își cumpărase un nou Pontiac Tempest și insistă ca dna C.D. să i-l 
conducă până înapoi la sediu. Deși dna C.D. a protestat, spunând că nu dorea să 
conducă mașina cea nouă a altcuiva, s-a suit totuși la volan și a condus până la firmă. 
Conducând, a prins sentimentul că aceasta era noua ei mașină și a simţit fiorul de a fi 
în posesia ei. Restul săptămânii, pe drumul spre și de la serviciu în vechea ei mașină, 
dna C.D. își imagină că de fapt conducea propria ei nouă mașină. 


Vinerea următoare, fostul soţ al dnei C.D. o sună din senin, întrebând-o dacă nu 
cumva dorea o mașină nouă. Asta era pentru prima dată după divorţul din urmă cu 
câteva luni când se oferea să facă ceva pentru ea, inclusiv să-și plătească obligațiile de 
întreținere a copiilor. Fostul soţ lucra acum pentru o firmă concesionară de mașini și i-a 
spus că era eligibil în vederea achiziţionării unui anumit tip, fără avans și cu rate lunare 
foarte mici. Se gândise să-i plătească ratele lunare în locul pensiei alimentare și o rugă 
să vină la sediu să-și aleagă culoarea preferată. 


Tipul de mașină la care avea dreptul era Pontiacul Tempest, exact același model 
precum cel al colegului de mai devreme și cel pe care îl condusese în imaginaţia ei 
întreaga săptămână. 


Dna C.D. a reușit să obţină, prin folosirea imaginaţiei sale, ceea ce nu ar fi putut 
obține prin propriile ei eforturi din acea vreme. Fostul ei soţ, cel care nu-i oferise niciun 
sprijin financiar timp de câteva luni, a fost calea aleasă de a i se da mașina necesară. 


XX XX XXX K KKK K KKK K K K XX 


Aceasta este povestirea dnei E.F., care a avut dorința de a trăi lângă ocean și 
și-a folosit imaginaţia pentru a-și împlini acea dorință. Nu voia să-și vândă casa pe care 
o avea, dar voia să o închirieze pentru un an înainte de a se hotărî să se mute pe plajă 
definitiv. Dna E.F. a vorbit despre dorinţa ei celor două prietene ale sale. Una dintre 
acestea, care folosise la rândul ei principiul imaginaţiei, i-a spus dnei E.F. că-și va 
imagina cum o vizitează în casa ei cea nouă de pe plajă. O săptămână mai târziu, dna 
E.F. a călătorit spre Hawaii, într-o vacanţă planificată. Aflându-se aici, a primit un 
telefon de la o amică ce trăia în San Diego. 


Această amică îi spuse că tocmai apăruse pe piață o căsuță perfectă de închiriat 
pentru o perioadă de un an și se gândise că era ideală pentru nevoile dnei E.F. Amica îi 
mai spuse și că era vorba de o chirie foarte avantajoasă, dar că trebuia să se hotărască 
imediat, oferta nemaifiind valabilă probabil până la întoarcerea ei din Hawaii. Dna E.F. 
i-a spus amicei să anunţe proprietarii că o ia, având încredere în recomandarea 
acesteia. 


La întoarcerea din Hawaii, dna E.F. i-a spus fiicei sale că s-a hotărât să închirieze 
o casă pe plajă în San Diego. Aceasta a sunat-o mai târziu în acea zi și i-a dat de veste 
că mama unei prietene de-ale ei voia să închirieze o casă. Femeia a venit a doua zi, a 
spus că-i plăcea casa și că voia să o închirieze pentru o perioadă de un an. Dna E.F. a 
completat un preaviz la slujbă și, o lună mai târziu, se instala pe plajă. Fiind asistentă, 
nu i-a fost greu să-și găsească un minunat nou loc de muncă la un spital din apropiere. 
Dna E.F. a cumpărat mai apoi casa de lângă ocean și a petrecut 17 ani fericiți locuind 
pe litoral. 

Dna E.F. și-a imaginat că locuia pe plajă iar amica ei și-a imaginat că o vizita 
acolo. Au făcut asta timp de o săptămână. Este interesant că, în timp ce se afla în 
vacanță în Hawaii, evenimentele s-au derulat lin pentru a-i realiza dorința. Nu a făcut 
nimic pentru a găsi o casă nouă și nici pentru a-și închiria fostul cămin. Imaginaţia a 
reușit să atragă toți oamenii de care a fost nevoie în viaţa ei, astfel încât dorinţa ei a 
putut fi împlinită. 


„Ce ar trebui să facem după ce ne-am imaginat dorinţa împlinită?” 

Nimic. Tu crezi că poţi face oareșce, vrei să faci oareșce, dar, de fapt, nu poți 
face nimic pentru a o produce. Dumnezeu, propria noastră minunată imaginaţie 
omenească, cunoaște toate cele necesare pentru a ne produce dorințele. Este 
necesar numai să imaginezi finalul, să trăiești în final. „Căile Mele sunt de necuprins”. 
„Căile Mele sunt mai presus de căile tale”. Dacă ne bizuim pe imaginaţia noastră, 
aceasta va realiza tot ce îi cerem. Imaginaţiei îi sunt toate cu putință - ai credință în 
ea și nimic nu îţi va fi imposibil. 

Această povestire se referă la un tânăr (pe care-l vom numi E.P.), care era un 
atlet grozav și excela în mai multe sporturi diferite. În acea anume perioadă a vieţii 
sale, a devenit interesat de canotaj. S-a alăturat unei echipe și în curând participa la 
competiţii locale. În al doilea an de practică a acestui sport, era într-o echipă ce 
concura în cursa de 80 de kilometri dintre Molokai și Honolulu. Echipele hawaiiene de 
canoiști ocupau de obicei primul loc și erau considerate „imbatabile”. Echipa lui E.P. a 
ajuns pe locul 7 și asta era mare lucru, luând în considerare numărul mare de echipe 
din întreaga lume care au concurat alături de participanţii hawaiieni. După această 
cursă, E.P. a început să-și imagineze că echipa lui câștigase întrecerea. A petrecut 
următorul an formându-și o nouă echipă, antrenându-se și construindu-și propria 
canoe. Era convins că, dacă se imaginase pe sine ca învingător, echipa lui va ieși pe 
primul loc. 

Așadar, anul următor, echipa lui și încă cel puţin o duzină de alte echipe au 
zburat spre Hawaii din sudul Californiei pentru a se întrece în cursa anuală. Erau câteva 
echipe cu mult mai multă experiență ce erau considerate favorite pentru un top 10, 
dar hawaiienii erau în continuare cei mai bine cotați. 


La capătul cursei, echipa lui E.P. a încheiat pe primul loc, în fața hawaiienilor și 
tuturor celorlalte echipe. E.P. are acum o vâslă gravată „Campion mondial”, care i-a 
fost înmânată lui odată cu marele premiu. 

După ce a câștigat acest râvnit titlu, tânărul nostru a continuat să antreneze 
alte echipe. De asemenea, a început să fabrice vâsle pentru canoe. 


Vâslele lui sunt cunoscute în întreaga lume și sunt folosite de canoiști din 
echipele de elită ale lumii. 


E.P. trăiește acum în Hawaii, antrenează echipe, produce vâsle, pescuiește și 
navighează cu propria lui navă. Işi folosește nava și ca escortă la concursurile anuale. 

Dna J.K. trăia în casa surorii sale gemene după ce divorțase. Dna J.K. avea trei 
copii, un fiu și doi gemeni, băiat și fată. Sora ei și soțul acesteia aveau trei băieţi. 


E inutil să adăugăm că era o casă tare aglomerată. Dna J.K. era foarte dornică 
de a se mărita și a trăi în propria ei casă. Se văzuse cu cineva, dar hotărâse că nu voia 
să continue relația, așa că îi puse capăt. Mulţi dintre prieteni încercaseră să-i aranjeze 
întâlniri dnei J.K. cu bărbaţi potriviţi, dar ea nu era interesată în a se duce la întâlniri pe 
nevăzute. Câțiva sugeraseră că, de va fi să găsească pe cineva potrivit, ar trebui să iasă 
mai des și prin locuri diverse. 


Gemenele credeau în puterea creativă a imaginaţiei și aveau și încă o prietenă 
cu aceleași convingeri. Cele trei femei au stabilit că-și vor imagina un inel pe degetul 
dnei J.K., ceea ce implica faptul că era măritată. Au făcut asta timp de câteva 
săptămâni. În acest timp, dna J.K. se imagina și ca trăind în propria ei casă. Totuși, 
atunci când încerca să facă asta, se găsea într-un cămin exact ca cel al surorii ei. 

Într-o zi, dna J.K. a primit un telefon de la o amică ce o ruga să vină până la ea și 
să o ajute să-și tapeteze bucătăria. Dna J.K. a consimţit să-și ajute prietena ce locuia la 
câteva străzi mai departe, în același cartier. Cât era acolo, un bărbat a venit în vizită la 
prietena cu pricina. Prietena le-a făcut cunoștință. Apoi s-au sunat și au început să se 
întâlnească. Cinci luni mai târziu, dna J.K. se mărita cu acest domn. 


Partea interesantă a acestei povestiri este că toți acești oameni locuiau în 
același mare cartier. Erau numai patru case din cele 1200 cu o construcţie identică. Da, 
soțul acestei femei era proprietarul unei case identice cu cea a surorii sale gemene. 
Deși dna J.K. s-a imaginat trăind în propria sa casă, a reușit să o facă numai cu modelul 
identic al surorii sale. 

Aceasta este povestirea prietenei care a făcut cunoștință dnei J.K. cu nou său 
soţ. li vom spune dna L.M. De-a lungul amiciţiei lor, dna J.K. încercase să-i explice 
principiul imaginaţiei amicei sale, dar aceasta era foarte neîncrezătoare că „ar merge”. 


Într-o zi, dna J.K. i-a cerut amicei sale să vină la o prelegere de-ale lui Neville. 
Dna L.M. a acceptat să participe, dar nu era defel convinsă că imaginându-se ca având 
ceea ce voia ar fi dus la obţinerea acelui lucru. 


S-a hotărât totuși într-un sfârșit să imagineze un lucru simplu - primirea unei 
batiste. și-a imaginat că cineva îi făcuse una cadou și apoi a uitat toată povestea. Spre 
marea ei surpriză, a primit o batistă prin poștă de la mama unei prietene cu care luase 
prânzul când trecuse prin orașul acesteia. Această femeie îi trimise dnei L.M. o batistă 
împreună cu un bilet de mulțumire. Dna L.M. nu numai că a fost surprinsă când a 
primit cadoul, dar s-a și îngrozit gândindu-se că era ceva supranatural în toată afacerea 
asta. Dna L.M. a încercat astfel să se convingă pe sine de contrariul ideii că imaginarea 
produce lucrul dorit. 


Când a primit batista pe care și-o imaginase, a interpretat că era vreun soi de 
magie neagră și nu a mai vrut să audă nimic despre această învățătură. 

Aș putea aminti sute de incidente în care au fost implicați zeci de oameni, toate 
și toți aducând mărturie că imaginarea produce rezultatele dorite. Am ales numai 
câteva, pentru a ilustra faptul că imaginaţia poate fi folosită în rezolvarea a tot felul de 
probleme și pentru a-ți aduce în experiență dorinţa inimii. 


(Din periodicul INTA „New Thought”, vara anului 1953) 
FUNDAM ENTELE METAFIZICII 


La un subiect atât de vast, e dificil, într-adevăr, să rezumi în câteva sute de 
cuvinte ceea ce eu consider a fi ideile cele mai de bază asupra cărora ar trebui să se 
concentreze cei care caută o înțelegere adevărată a metafizicii. Voi face asta după cum 
îmi stă mai bine în putinţă în forma a trei fundamente. Aceste fundamente sunt: 


auto-observarea, definirea scopului şi detașarea [renunțarea la rezistență, n. tr.]. 


Menirea_ adevăratei metafizici este aceea de a produce o renaștere sau o 
schimbare psihologică radicală în individ. O astfel de schimbare nu poate avea loc 


până ce individul nu_ își descoperă mai întâi sinele pe care și l-ar schimba. 
Descoperirea poate fi făcută numai prin observare necritică a reacţiilor sale la 


provocările vieţii. Cvasitotalitatea acestor reacții definește starea de conștiență a 
individului, iar starea de conștiență a individului e cea care atrage situațiile și 
circumstanţele vieții sale. 

Așadar punctul de plecare al adevăratei metafizici, în partea ei practică, este 
auto-observarea, sau observarea de sine, pentru a-ți descoperi reacţiile în fața 
provocărilor cotidiane, reacţii care formează sinele secret al fiecăruia - cauza 
fenomenelor vieţii. 


Împreună cu Emerson, accept faptul că „Omul se împrejmuiește pe sine cu 
adevărata imagine de sine însuși... ceea ce suntem, numai aceea putem vedea”. 

Există o conexiune precisă între ceea ce e în afara și înlăuntrul omului, iar 
starea noastră interioară e cea care veșnic atrage viaţa exterioară. Astfel, individul 
trebuie mereu să înceapă cu sine însuși. 


Sinele interior este cel care trebuie schimbat. 

Omul, în orbirea lui, e în general satisfăcut cu sine însuși, dar îi displac profund 
circumstanţele și situațiile vieții sale. El așa consideră, neștiind că întreaga cauză a 
nemulțumirilor lui se află nu în condiţiile, nici în persoanele de care e el nemulțumit, ci 
în însuși sinele său, pe care el îl place atât de mult. Nerealizând că „se împrejmuiește 
pe sine cu adevărata imagine de sine însuși” și că „ceea ce e el, numai aceea poate 
vedea”, e șocat când descoperă că propriile sale amăgiri au fost cele care l-au făcut 
mereu să dea vina pe alții. 


Auto-observarea va revela acest amăgitor în fiecare dintre noi; și acesta trebuie 
acceptat înainte de a avea loc vreo transformare a sinelui nostru. 


În acest moment, încearcă să-ți observi starea interioară. Ce gânduri tolerezi? 
Cu ce sentimente te identifici? Trebuie să fii mereu atent unde te situezi înlăuntrul tău. 


Cei mai mulți dintre noi credem că suntem _drăguti şi iubitori, generosi și 
îngăduitori, iertători şi nobili; dar o observaţie necritică a reacţiilor noastre la... viață 
va arăta un sine care nu e deloc atât de drăguţ și iubitor, generos şi îngăduitor, 
iertător şi nobil. şi acest sine e cel care trebuie acceptat mai întâi şi abia apoi 
procedat la schimbare. 


Renașterea depinde de lucrarea noastră interioară asupra propriului sine. 
Nimeni nu (se) poate renaște fără a-și schimba acest sine. Ori de câte ori un set 
complet nou de reacţii intră în viața unei persoane, o schimbare a conștienţei a avut 
loc, o renaștere spirituală s-a produs. 


Descoperind, prin observarea necritică [neanalitică] a reacţiilor la viată, un 


sine care trebuie schimbat, acum trebuie să formulezi un scop. Anume, trebuie să-l 
definești pe cel care ti-ar plăcea să fii în locul celui care eşti de fapt în secret. Cu acest 
scop clar definit, trebuie, de-a lungul întregii tale zile, să-ţi observi fiecare reacţie 
legată de acest scop. 


Motivul pentru aceasta este acela că fiecare trăiește într-o stare precisă a 
conștienței, stare de conștiență pe care deja am descris-o drept cvasitotalitatea 
reacţiilor la viață. Așadar, definindu-ţi scopul, îți definești o stare de conștiență care, 
așa ca toate stările de conștientă, trebuie să-și aibă reacţiile sale la viaţă. 

De exemplu, dacă un zvon sau o remarcă neîntemeiată pot cauza o reacţie de 
îngrijorare unuia și nicio reacţie altuia, aceasta e o dovadă că cei doi indivizi trăiesc în 
două stări diferite de conştientă. 


Dacă-ţi definești ca scop să fii un individ nobil, generos, liniștit, amabil - știind 
că toate lucrurile astea sunt stări ale conștienţei - poţi spune cu ușurință dacă ești loial 
scopului tău în viață urmărindu-ţi reacţiile la evenimentele zilnice ale vieţii. Dacă ești 
loial idealului tău, reacţiile tale se vor conforma scopului tău, fiindcă te vei identifica 
tocmai cu scopul tău și, astfel, vei gândi din scopul tău. Dacă reacţiile tale nu sunt în 
armonie cu idealul tău, e un semn sigur că ești separat de ideal și gândești numai la el. 
Asumă-te ca fiind iubitorul care te vrei a fi și observă-ţi reacţiile de-a lungul zilei vizavi 
de această asumpţie; reacţiile tale îţi vor spune care e starea din care operezi. 


Aici intră în scenă cel de-al treilea fundament - detașarea. Descoperind că 
totul e o stare de conştientă făcută vizibilă şi definind acea stare particulară pe care 
vrem să o facem vizibilă, purcedem la a intra într-o astfel de stare, fiindcă trebuie să 
ne mutăm psihologic din locul în care suntem în locul în care vrem să fim. 


Scopul practicării detașării este de a ne separa de reacţiile noastre actuale în 
fața vieții şi să ne ataşăm de scopul în viață. 


Această separare interioară trebuie să se dezvolte prin practică. 


La început pare că nu avem nicio putere în a ne separa de starea interioară 
nedorită, pentru simplul motiv că mereu am considerat fiecare dispoziţie, fiecare 
reacţie ca fiind firească și am ajuns să ne identificăm cu ele. Când nu ne dăm seama că 
reacțiile noastre sunt numai stări de conștiență din care e posibil să ne separăm, ne 
învârtim în același cerc de probleme - fără să le vedem ca stări interioare, ci ca situații 
exterioare. Practicăm detașarea, sau separarea interioară, pentru a evada din cercul 
reacțiilor noastre reflexe la viață. lată de ce trebuie să formulăm un scop și să ne 
observăm constant în relaţie cu acel scop. 


Această învățătură începe cu auto-observarea. Apoi, întrebarea, „Ce este ceea 
ce vrei?”, și apoi învățarea detașării de toate stările negative și atașarea de scop. 
Această ultimă stare - ataşarea de scop - se realizează asumându-ți constant 
sentimentul dorinței deja împlinite. 


Trebuie să practicăm separarea de dispoziţiile și gândurile noastre negative în 
chiar mijlocul tuturor necazurilor și dezastrelor vieţii zilnice. Nimeni nu poate fi diferit 
de ceea ce e acum până nu începe să se separe pe sine de reacţiile actuale și să se 
identifice pe sine cu scopul său. Detașarea de stările negative și asumarea dorinţei deja 
împlinite trebuie practicate în mijlocul tuturor binecuvântărilor și blestemelor vieţii. 


Calea adevăratei metafizici trece prin mijlocul a tot ceea ce se petrece în 
viață. Trebuie să practicăm constant auto-observarea, gândind din scopul nostru și 
detaşându-ne_de_ dispoziţiile şi gândurile negative de va fi să fim _făcători_ai 
adevărului sau numai simpli ascultători ai lui. 


Practică aceste trei fundamente și te vei ridica la tot mai înalte niveluri de 
conştientă. 


Aminteşte-ți mereu faptul că starea ta de conștiență este cea care îţi atrage 
viaţa. 


Începe cățărarea! 


Neville 


